**Poskytovanie mýtnych Služieb**

Súťažné podklady

Časť B.3

Návrh ZMLUVY

**Zmluva o poskytovaní mýtnych Služieb**

v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov

číslo Objednávateľa:

číslo Dodávateľa:

**Zmluvné strany**

**Objednávateľ:**

Obchodné meno: Národná diaľničná spoločnosť, a.s.

Sídlo: Dúbravská cesta 14, 841 09 Bratislava

Zápis v obch.reg.: Okresný súd Bratislava I, Oddiel Sa, Vložka č. 3518/B Štatutárny orgán: [●], predseda predstavenstva a generálny riaditeľ

[●], člen predstavenstva

Osoby oprávnené na rokovanie:

- vo veciach zmluvných – [●]

- vo veciach technických – [●]

IČO: 35 919 001

DIČ: 202 193 7775

IČ DPH: SK 202 193 7775 Bankové spojenie: [●]

č. ú.: [●]

SWIFT kód: [●]

a

**Dodávateľ:**

Obchodné meno: [●]

Sídlo: [●]

Zápis v obch.reg.: [●]

Štatutárny orgán: [●]

Osoby oprávnené na rokovanie:

- vo veciach zmluvných – [●]

- vo veciach finančných – [●]

- vo veciach technických – [●]

IČO: [●]

DIČ: [●]

IČ DPH: [●]

Bankové spojenie: [●]

č. ú.: [●]

SWIFT kód: [●]

**OBSAH**

[1. Všeobecné ustanovenia 6](#_Toc66274734)

[1.1. Preambula 6](#_Toc66274735)

[1.2. Definície 6](#_Toc66274736)

[1.3. Výklad 17](#_Toc66274737)

[1.4. Súčasti Zmluvy a poradie prednosti 18](#_Toc66274738)

[1.4.1. Súčasti Zmluvy 18](#_Toc66274739)

[1.4.2. Poradie prednosti 18](#_Toc66274740)

[1.5. Obchodná spoločnosť, ručenie, spoločná a nerozdielna zodpovednosť, zmena kontroly, podnikanie Obchodnej spoločnosti 18](#_Toc66274741)

[1.5.1. Obchodná spoločnosť 19](#_Toc66274742)

[1.5.2. Ručenie 19](#_Toc66274743)

[1.5.3. Spoločná a nerozdielna zodpovednosť 19](#_Toc66274744)

[1.5.4. Zmena kontroly Dodávateľa 19](#_Toc66274745)

[1.5.5. Podnikanie Dodávateľa 20](#_Toc66274746)

[2. Predmet a účel Zmluvy 20](#_Toc66274747)

[2.1. Predmet zmluvy 20](#_Toc66274748)

[2.2. Účel Zmluvy 20](#_Toc66274749)

[3. Základné záväzky Dodávateľa 21](#_Toc66274750)

[3.1. Príprava Služieb 21](#_Toc66274751)

[3.2. Poskytovanie Služieb 21](#_Toc66274752)

[(a) Skúšobnú prevádzku Služieb, 21](#_Toc66274753)

[(b) Zákaznícke služby 21](#_Toc66274754)

[(c) Služby Logistiky OBU a Prevádzky OBU, 21](#_Toc66274755)

[(d) Služby poskytnutia terminálov pre Zákaznícke miesta prevádzkované Objednávateľom, 21](#_Toc66274756)

[(e) Služby Predregistrácie vozidiel, 22](#_Toc66274757)

[(f) Služby zmeny rozsahu siete Zákazníckych miest, 22](#_Toc66274758)

[(g) Služby ukončenia poskytovania Zákazníckych služieb. 22](#_Toc66274759)

[(h) dodatočné školenia Pracovníkov Objednávateľa, 22](#_Toc66274760)

[(i) poskytnutie technickej pomoci pre Objednávateľa, 22](#_Toc66274761)

[(j) Služby Logistiky OBU tretích strán. 22](#_Toc66274762)

[3.3. Rozsah poskytovaných Služieb 22](#_Toc66274763)

[3.4. Činnosti výslovne neuvedené v tejto Zmluve 22](#_Toc66274764)

[4. Ďalšie povinností dodávateľa pri plnení zmluvy 23](#_Toc66274765)

[4.1. Harmonogram plnenia Zmluvy 23](#_Toc66274766)

[4.2. Úroveň a kvalita plnenia Zmluvy 23](#_Toc66274767)

[4.3. Meranie kvality a výkonnosti Služieb 23](#_Toc66274768)

[4.4. Vlastníctvo Komponentov Služieb a nebezpečenstvo škody 24](#_Toc66274769)

[4.5. Fázy plnenia Zmluvy 24](#_Toc66274770)

[4.5.1. Fáza 1 - Príprava 24](#_Toc66274771)

[4.5.2. Fáza 2 - Prevádzka 27](#_Toc66274772)

[(a) Skúšobnú prevádzku Služieb, 27](#_Toc66274773)

[(b) Zákaznícke služby 27](#_Toc66274774)

[(c) Služby Logistiky OBU a Prevádzky OBU, 28](#_Toc66274775)

[(d) Služby poskytnutia terminálov pre Zákaznícke miesta prevádzkované Objednávateľom, 28](#_Toc66274776)

[(e) Služby Predregistrácie vozidiel, 28](#_Toc66274777)

[(f) Služby zmeny rozsahu siete Zákazníckych miest, 28](#_Toc66274778)

[(g) Služby ukončenia poskytovania Zákazníckych služieb. 28](#_Toc66274779)

[(h) dodatočné školenia Pracovníkov Objednávateľa, 28](#_Toc66274780)

[(i) poskytnutie technickej pomoci pre Objednávateľa, 28](#_Toc66274781)

[(j) Služby Logistiky OBU tretích strán. 28](#_Toc66274782)

[4.5.3. Spoločné ustanovenia k Fáze 1 – Príprava a Fáze 2 - Prevádzka 30](#_Toc66274783)

[4.6. Ukončenie poskytovania Služieb 43](#_Toc66274784)

[4.6.1. Plán ukončenia Služieb 43](#_Toc66274785)

[4.6.2. Ukončenie poskytovania Zákazníckych služieb 44](#_Toc66274786)

[4.6.3. Prevod vecí pri ukončení Zmluvy 44](#_Toc66274787)

[4.6.4. Potvrdenie o ukončení poskytovania Služieb 45](#_Toc66274788)

[4.7. Trvanie Zmluvy 45](#_Toc66274789)

[4.8. Opcia predĺženia Zmluvy 45](#_Toc66274790)

[4.9. Uchovávanie dokumentov 45](#_Toc66274791)

[5. Dodávateľ 45](#_Toc66274792)

[5.1. Všeobecné povinnosti Dodávateľa 45](#_Toc66274793)

[5.2. Zabezpečenie plnenia povinností Dodávateľa 46](#_Toc66274794)

[5.2.1. Splnenie povinností Objednávateľom 46](#_Toc66274795)

[5.2.2. Ručenie, banková záruka, zmluvné pokuty 46](#_Toc66274796)

[5.3. Zástupca dodávateľa 46](#_Toc66274797)

[5.4. Pracovníci Dodávateľa 47](#_Toc66274798)

[5.4.1. Zabezpečenie Pracovníkov Dodávateľa 47](#_Toc66274799)

[5.4.2. Osoby v pracovnom pomere u Objednávateľa 47](#_Toc66274800)

[5.4.3. Pracovno-právne predpisy a predpisy v oblasti sociálneho zabezpečenia a zamestnanosti 47](#_Toc66274801)

[5.4.4. Kvalifikácia a kompetencie Pracovníkov Dodávateľa 47](#_Toc66274802)

[5.4.5. Neprístojné a neetické správanie 48](#_Toc66274803)

[5.4.6. Záznamy o Pracovníkoch Dodávateľa 48](#_Toc66274804)

[5.5. Subdodávatelia 48](#_Toc66274805)

[5.5.1. Známi Subdodávatelia 48](#_Toc66274806)

[5.5.2. Zmena Subdodávateľa 49](#_Toc66274807)

[5.5.3. Kľúčoví experti 49](#_Toc66274808)

[5.5.4. Zodpovednosť za Subdodávateľov a voči Subdodávateľom 50](#_Toc66274809)

[5.6. Spolupráca 50](#_Toc66274810)

[5.7. Palubné jednotky 50](#_Toc66274811)

[5.8. Práva duševného vlastníctva 51](#_Toc66274812)

[5.8.1. Licencia 51](#_Toc66274813)

[5.8.2. Logá 53](#_Toc66274814)

[5.9. Vzťahy s Platiteľmi mýta 54](#_Toc66274815)

[5.10. Ochrana osobných údajov 54](#_Toc66274816)

[5.11. Udržiavanie a obnovovanie súhlasov a povolení 55](#_Toc66274817)

[5.12. Vlastníctvo dát 55](#_Toc66274818)

[5.13. Kybernetická bezpečnosť 55](#_Toc66274819)

[5.14. Nájom priestorov Objednávateľa 56](#_Toc66274820)

[5.15. Súčinnosť pri ukončení Zmluvy 56](#_Toc66274821)

[6. Objednávateľ 56](#_Toc66274822)

[6.1. Všeobecné povinnosti Objednávateľa 56](#_Toc66274823)

[6.2. Súčinnosť 56](#_Toc66274824)

[6.3. Pracovníci Objednávateľa 57](#_Toc66274825)

[6.4. Zástupca objednávateľa 57](#_Toc66274826)

[6.4.1. Oprávnenia a povinnosti Zástupcu objednávateľa 57](#_Toc66274827)

[6.4.2. Prenesenie právomoci Zástupcu objednávateľa 58](#_Toc66274828)

[6.4.3. Vymenovanie a odvolanie Zástupcu objednávateľa 58](#_Toc66274829)

[7. Dodávatelia vybraní Objednávateľom 58](#_Toc66274830)

[8. Obmedzenie poskytovania Služieb, ukončenie poskytovania niektorej Služby 59](#_Toc66274831)

[8.1. Obmedzenie poskytovania Služieb 59](#_Toc66274832)

[8.2. Ukončenie poskytovania niektorej Služby 59](#_Toc66274833)

[9. Zmeny 60](#_Toc66274834)

[9.1. Právo na zmenu 60](#_Toc66274835)

[9.2. Zmena navrhnutá Dodávateľom 60](#_Toc66274836)

[9.3. Náklady na vypracovanie návrhov uskutočnenia Zmeny 60](#_Toc66274837)

[9.4. Postup pri Zmenách 61](#_Toc66274838)

[9.5. Ocenenie navrhovaných Zmien 62](#_Toc66274839)

[9.6. Dodatok k Zmluve 62](#_Toc66274840)

[9.7. Ďalšie práva a povinnosti v súvislosti so Zmenami 63](#_Toc66274841)

[10. Odmena Dodávateľa a platby 63](#_Toc66274842)

[10.1. Odmena Dodávateľa 63](#_Toc66274843)

[10.1.1. Celková cena 63](#_Toc66274844)

[10.1.2. Vznik nároku na odmenu za predmet plnenia Zmluvy vo Fáze 1 - Príprava 63](#_Toc66274845)

[10.1.3. Zádržné 63](#_Toc66274846)

[10.1.4. Vznik nároku na odmenu za predmet plnenia Zmluvy vo Fáze 2 - Prevádzka 63](#_Toc66274847)

[10.1.5. Úprava odmeny Dodávateľa 64](#_Toc66274848)

[10.1.6. Odmena za plnenie Zmluvy počas Predĺženej doby plnenia Zmluvy 66](#_Toc66274849)

[10.2. Platobné podmienky 66](#_Toc66274850)

[10.2.1. Mena 66](#_Toc66274851)

[10.2.2. Splatnosť 66](#_Toc66274852)

[10.3. Fakturácia 66](#_Toc66274853)

[10.4. Oneskorené platby 67](#_Toc66274854)

[10.5. Započítanie 67](#_Toc66274855)

[11. Nároky z Porušenia povinností 67](#_Toc66274856)

[11.1. Porušenie povinností 67](#_Toc66274857)

[11.2. Nároky Objednávateľa 67](#_Toc66274858)

[11.3. Nároky Dodávateľa 68](#_Toc66274859)

[11.4. Podstatné Porušenie povinností 69](#_Toc66274860)

[12. Zodpovednosť za škodu 70](#_Toc66274861)

[13. Zmluvné pokuty 71](#_Toc66274862)

[14. Bankové a iné záruky 74](#_Toc66274863)

[14.1. Banková záruka/y 1 74](#_Toc66274864)

[14.2. Banková záruka/y 2 74](#_Toc66274865)

[14.3. Iné záruky 75](#_Toc66274866)

[14.4. Nároky 75](#_Toc66274867)

[15. Poistenie 76](#_Toc66274868)

[16. Ukončenie Zmluvy 77](#_Toc66274869)

[16.1. Spôsoby ukončenia Zmluvy 77](#_Toc66274870)

[16.2. Výpoveď Zmluvy zo strany Objednávateľa bez uvedenia dôvodu 77](#_Toc66274871)

[16.3. Výpoveď Zmluvy zo strany Dodávateľa bez uvedenia dôvodu 77](#_Toc66274872)

[16.4. Odstúpenie od Zmluvy 77](#_Toc66274873)

[16.5. Následky ukončenia Zmluvy 78](#_Toc66274874)

[16.6. Ocenenie ku Dňu účinnosti odstúpenia od Zmluvy 79](#_Toc66274875)

[17. Vyššia moc 79](#_Toc66274876)

[17.1. Oznámenie Vyššej moci 79](#_Toc66274877)

[17.2. Povinnosť minimalizovať omeškanie 80](#_Toc66274878)

[17.3. Vyššia moc ovplyvňujúca Subdodávateľov 80](#_Toc66274879)

[17.4. Trvajúca Vyššia moc 80](#_Toc66274880)

[18. Rozhodovanie o bližšie neupravených otázkach a riešenie sporov 80](#_Toc66274881)

[18.1. Nároky Dodávateľa 80](#_Toc66274882)

[18.2. Rozhodovanie o bližšie neupravených otázkach 81](#_Toc66274883)

[18.2.1. Znalecké posudzovanie 81](#_Toc66274884)

[18.2.2. Zmier 82](#_Toc66274885)

[18.2.3. Rozhodovanie sporov 82](#_Toc66274886)

[19. Vyhlásenia a záruky 82](#_Toc66274887)

[19.1. Vyhlásenia a záruky Objednávateľa 82](#_Toc66274888)

[19.2. Vyhlásenia a záruky Dodávateľa 82](#_Toc66274889)

[20. Záverečné ustanovenia 83](#_Toc66274890)

[20.1. RPVS 83](#_Toc66274891)

[20.2. Platnosť a Účinnosť 83](#_Toc66274892)

[20.3. Vzdanie sa práva 83](#_Toc66274893)

[20.4. Komunikácia a jazyk 83](#_Toc66274894)

[20.5. Rozhodné právo 84](#_Toc66274895)

[20.6. Dodržiavanie Právneho poriadku 84](#_Toc66274896)

[20.7. Postúpenie práv a povinností zo Zmluvy 84](#_Toc66274897)

[20.8. Mlčanlivosť 85](#_Toc66274898)

[20.8.1. Dôverné informácie 85](#_Toc66274899)

[20.8.2. Záväzky súvisiace s Dôvernými informáciami 85](#_Toc66274900)

[20.8.3. Oprávnené osoby 85](#_Toc66274901)

[20.9. Oddeliteľnosť 86](#_Toc66274902)

[20.10. Krížové odkazy 86](#_Toc66274903)

[20.11. Úplná Zmluva a zmeny Zmluvy 87](#_Toc66274904)

[20.12. Vyhotovenia Zmluvy 87](#_Toc66274905)

[20.13. Záverečné vyhlásenie a podpisy 87](#_Toc66274906)

[PRÍLOHA č.1 89](#_Toc66274907)

[Súťažné podklady 89](#_Toc66274908)

[PRÍLOHA Č. 2 90](#_Toc66274909)

[PONUKA 90](#_Toc66274910)

[PRÍLOHA Č. 3 91](#_Toc66274911)

[Subdodávatelia 91](#_Toc66274912)

[Príloha č. 4 92](#_Toc66274913)

[Ochrana osobných údajov – osobitné ustanovenia v zmysle Zákona o ochrane osobných údajov 92](#_Toc66274914)

[PRÍLOHA Č. 5 97](#_Toc66274915)

[Zmluva o zabezpečení plnenia bezpečnostných opatrení a notifikačných povinností 97](#_Toc66274916)

[PRÍLOHA Č. 6 104](#_Toc66274917)

[nájomná Zmluva 104](#_Toc66274918)

# Všeobecné ustanovenia

## Preambula

Účelom tejto Zmluvy je úprava podmienok prípravy, vybudovania a poskytovania Služieb súvisiacich s Elektronickým výberom mýta s cieľom trvale a nepretržite zabezpečovať príjmy z Elektronického výberu mýta v maximálnej možnej miere, efektívnu kontrolu úhrady Mýta a účinné vymáhanie (ktoré však nie sú predmetom plnenia podľa tejto Zmluvy), zvýšený komfort obsluhy a poskytnutie výhod Zákazníkom tak, aby bola zabezpečená včasná a úplná úhrada Mýta na účet Objednávateľa. Na dosiahnutie tohto účelu je potrebné ustanoviť mechanizmus pre zabezpečenie riadneho, plne funkčného, nepretržitého a bezporuchového poskytovania Služieb súvisiacich s Elektronickým výberom mýta prostredníctvom Elektronického mýtneho systému, ktorý prevádzkuje Objednávateľ alebo Dodávateľ vybraný Objednávateľom. Za bezporuchové poskytovanie Služieb sa považuje také poskytovanie Služieb, ktoré zabezpečuje dosiahnutie sledovaných parametrov kvality a výkonnosti Služieb stanovených v Opise predmetu zákazky a dodržanie iných záväzných požiadaviek na Služby stanovených v tejto Zmluve a jej Prílohách, najmä v Opise predmetu zákazky.

## Definície

Ak z tejto Zmluvy nevyplýva niečo iné, majú v nej slová, výrazy a pojmy definované v Súťažných podkladoch rovnaký význam, ako je im pripísaný v Súťažných podkladoch.

Pokiaľ z kontextu nevyplýva niečo iné, majú nasledujúce slová, výrazy a pojmy použité ďalej v tejto Zmluve alebo jej Prílohách nižšie definovaný význam, ktorý sa použije na účely tejto Zmluvy:

„**Autorské dielo**“ má význam uvedený v článku 5.8.1.1 tejto Zmluvy.

„**Autorský zákon**“ znamená zákon č. 185/2015 Z. z. Autorský zákon v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Back Office**“ znamená všetky procesy a činnosti, ktoré sú skryté z pohľadu Zákazníka.

„**Banka Objednávateľa**“ znamená peňažný ústav, ktorý pre Objednávateľa vedie peňažný účet pre úhradu platieb Mýta.

„**Banková záruka/y 1**“ má význam uvedený v článku 14.1 tejto Zmluvy.

„**Banková záruka/y 2**“ má význam uvedený v článku 14.2 tejto Zmluvy.

„**Bezpečnostný projekt**“ znamená dokument, ktorý definuje bezpečnostné opatrenia v súlade s § 20 Zákona o kybernetickej bezpečnosti a je spracovaný podľa § 23 ods. 1) a 2) Zákona o informačných technológiách vo verejnej správe a technických noriem STN ISO / IEC 27000:2018, ISO / IEC 27001:2013, ISO / IEC 27002:2013, ISO / IEC 27003: 2017, ISO / IEC 27004:2016, ISO / IEC 27005: 2018, ISO / IEC 27035-1:2016 a ISO / IEC 27035-2:2016.

„**Call-centrum**“ znamená súbor technických, organizačných a personálnych prostriedkov na zabezpečenie poskytovania informačných služieb Zákazníkom prostredníctvom hlasovej komunikácie s využitím verejnej telefónnej siete.

„**Celková cena**“ znamená celkovú cenu za dodanie predmetu zákazky, ktorá je uvedená v Ponuke a Návrhu na plnenie kritérií a ktorá je v Kritériách na vyhodnotenie ponúk označovaná ako „Celková cena za dodanie predmetu zákazky“. Celková cena, ako aj iné ceny uvedené v Cenníku sa môžu počas plnenia a trvania tejto Zmluvy meniť len v súlade s podmienkami uvedenými v tejto Zmluve a Súťažných podkladoch.

„**Cenník**“ znamená Cenník jednotkových, čiastkových a mesačných cien. Dodávateľom vyplnený Cenník je ako súčasť Ponuky súčasťou Prílohy č. 2 tejto Zmluvy.

„**Civilný sporový poriadok**“ znamená zákon č. 160/2015 Z. z. Civilný sporový poriadok a akýkoľvek zákon, ktorý tento zákon môže v budúcnosti nahradiť alebo doplniť.

„**Deň**“ znamená kalendárny deň.

„**Deň účinnosti**“ znamená Deň, v ktorom sa táto Zmluva stane účinnou a Dodávateľ je povinný začať realizovať jej plnenie.

„**Distribučné** **miesto**“ znamená miesto, kde sú poskytované Zákaznícke služby v bežnom rozsahu, predovšetkým kde je možné získať a uviesť do prevádzky Palubnú jednotku a uhradiť Mýto. Za Distribučné miesto sa považuje aj Distribučné miesto pri hraničnom priechode.

„**Dodanie** **dokumentu**“ znamená poskytnutie čistopisu príslušnej Dokumentácie v elektronickej a vytlačenej forme do dispozície Objednávateľovi.

„**Dodávateľ**“ je úspešný uchádzač vo Verejnom obstarávaní podľa Súťažných podkladov, s ktorým bola uzatvorená táto Zmluva.

„**Dodávateľ vybraný Objednávateľom**” znamená akúkoľvek právnickú osobu alebo fyzickú osobu menovanú Objednávateľom, aby vykonávala činnosti alebo služby súvisiace s plnením tejto Zmluvy, ktoré nie sú súčasťou plnenia tejto Zmluvy.

„**Dokumentácia**“ znamená dokumentáciu, ktorú je Dodávateľ povinný vypracovať na základe tejto Zmluvy a Súťažných podkladov, najmä, nie však výlučne, realizačnú Dokumentáciu, prevádzkovú Dokumentáciu, projektovú Dokumentáciu a technickú Dokumentáciu v rozsahu podľa tejto Zmluvy, Súťažných podkladov a Ponuky alebo požadovanú príslušnými orgánmi.

„**Doplatok** **mýta**“ znamená uskutočnenie dodatočnej úhrady Mýta na základe vlastného podnetu vodiča alebo Prevádzkovateľa vozidla v prípade, že Mýto nebolo riadne vyrubené a/alebo uhradené (napr. vyrovnanie rozdielu sumy Mýta, ktoré bolo nesprávne elektronicky vypočítané pre zle nastavený počet náprav vozidla).

"**Dotknutá osoba**“ znamená Prevádzkovateľ vozidla a/alebo prevádzkovateľ jazdnej súpravy (právnické osoby, vrátane osobných údajov fyzických osôb zastupujúcich tieto právnické osoby a fyzické osoby) a vodičov vozidiel a/alebo vodičov jazdných súprav.

„**Dôverné informácie**“ majú význam uvedený v článku 20.8.1 tejto Zmluvy.

„**Elektronický** **výber** **mýta**“ znamená elektronické vyrubenie príslušného Mýta zisteného na základe údajov získaných z Palubnej jednotky inštalovanej vo vozidle. Samotná úhrada elektronicky vyrubeného Mýta sa môže uskutočniť v hotovosti, bankovým prevodom, Palivovými kartami alebo Platobnými kartami.

„**EETS**“ znamená Európska služba elektronického mýta (European Electronic Toll Service).

„**Elektronický mýtny systém**“ alebo „**EMS**“ je ucelený súbor technických prostriedkov zabezpečujúcich vyrubenie a výber Mýta prevádzkovaný Objednávateľom alebo Dodávateľom vybraným Objednávateľom v jeho mene.

„**Fáza 1 – Príprava**“ znamená Fázu plnenia Zmluvy, ktorá sa začína Dňom účinnosti a končí vydaním Potvrdenia o úplnom dokončení Fázy 1 - Príprava.

„**Fáza 2 – Prevádzka**“ znamená Fázu plnenia Zmluvy, ktorá sa začína vydaním Potvrdenia o úplnom dokončení Fázy 1 - Príprava, Podmienečného potvrdenia o úplnom dokončení Fázy 1 - Príprava alebo Potvrdenia o čiastočnom dokončení Fázy 1 - Príprava podľa toho, čo nastane skôr a končí (i) uplynutím Základnej doby plnenia Zmluvy v prípade nevyužitia práva Objednávateľa podľa článku 4.8 tejto Zmluvy alebo (ii) uplynutím Predĺženej doby plnenia Zmluvy v prípade využitia práva Objednávateľa podľa článku 4.8 tejto Zmluvy.

„**Fáza plnenia Zmluvy**“ je vecne, obsahovo, a ak nie je uvedené inak, aj časovo oddelená etapa plnenia Zmluvy. Fázy plnenia Zmluvy sú podrobne popísané v Opise predmetu zákazky. Fázy plnenia Zmluvy sa podľa tejto Zmluvy, Súťažných podkladov, najmä Opisu predmetu zákazky a Harmonogramu členia na Fázu 1 – Príprava a Fázu 2 - Prevádzka. Každá z Fáz plnenia Zmluvy môže mať podrobnejšie rozdelenie na jednotlivé menšie vecné, obsahové a časové celky, ako sú podfázy alebo etapy tak, ako je bližšie definované ďalej v tejto Zmluve alebo Súťažných podkladoch.

„**Front Office**“ znamená všetky činnosti a procesy, pri ktorých dochádza k priamemu styku so Zákazníkom.

„**Harmonogram**“znamená podrobný časový harmonogram pre realizáciu Fázy 1 – Príprava a Skúšobnej prevádzky vo Fáze 2 – Prevádzka, ktorý vypracuje Dodávateľ v rámci Ponuky a ktorý je ako súčasť Ponuky obsiahnutý v Prílohe č. 2 tejto Zmluvy. Harmonogram bude obsahovať kľúčové míľniky, zoznam Prác a úloh, ich vzájomné závislosti, termíny, lehoty a priradenie zodpovedných subjektov za ich vykonanie.

„**Iné autorské diela**“ má význam uvedený v článku 5.8.1.2 tejto Zmluvy.

„**IPM**“ znamená informačno-predajné miesta na diaľničných hraničných priechodoch, kde Objednávateľ poskytuje svoje služby pre Zákazníkov.

„**Jazyky skupiny 0**“ znamená jazyky slovenčina a angličtina.

„**Jazyky skupiny 1**“ znamená jazyky slovenčina, angličtina, nemčina, poľština, rumunčina, maďarčina a ruština.

„**Jazyky skupiny 2**“ znamená slovenčina, angličtina, nemčina, poľština, rumunčina, maďarčina, ruština, bulharčina, litovčina, srbčina a turečtina.

„**Kategória** **vozidla**“ znamená rozlíšenie vozidla na účely výberu Mýta na základe vlastností vozidla; Kategórie vozidiel určuje Nariadenie.

„**Kľúčové** **parametre**“ alebo „**KPI**“ sú základné záväzné ukazovatele kvality a výkonnosti plnenia tejto Zmluvy.

„**Komplexná** **skúška**“ znamená komplexnú skúšku End-to-End procesov OBU a Zákazníckych služieb, ktorej cieľom je preukázať, že OBU a Zákaznícke služby sú ako celok schopné zabezpečiť riadny, plne funkčný, nepretržitý a bezporuchový Elektronický výber mýta a že Dodávateľ je spôsobilý dodržať všetky parametre a technické podmienky poskytovaných Služieb predpísané touto Zmluvou a Súťažnými podkladmi.

„**Komponenty Služieb**“ alebo „**Komponenty**“ znamenajú všetky hmotné a nehmotné zložky poskytovania Služieb, ktoré sú potrebné na riadne plnenie tejto Zmluvy. Medzi Komponenty patria najmä, nie však výlučne, Materiály, Technické zariadenia, Komunikačný systém, Softvér, Dokumentácia, všetky na prípravu a prevádzku Služieb potrebné licencie, oprávnenia, osvedčenia, certifikáty, atesty, povolenia, súhlasy a práva z nich vyplývajúce, práva duševného vlastníctva, práva zo zmlúv so Subdodávateľmi alebo inými osobami, s ktorými Dodávateľ spolupracuje pri príprave alebo prevádzke Služieb na inom právnom základe.

„**Komunikačný systém**“ znamená systém zabezpečujúci prenos informácií medzi Platiteľmi mýta a/alebo Technickým zariadením pre potreby riadneho, plne funkčného, nepretržitého a bezporuchového poskytovania Služieb.

„**Kontaktné** **miesto**“ znamená miesto, kde sú poskytované Zákaznícke služby v rozšírenom rozsahu; rozšíreným rozsahom sa rozumie najmä uzatváranie Zmlúv o užívaní Vymedzených úsekov ciest pre Režim následného platenia mýta. Kontaktné miesto plní aj úlohu Distribučného miesta pre poskytovanie Palubných jednotiek.

„**Kontrolný** **deň**“ znamená jeden z riadiacich orgánov projektu.

„**Kontrolný systém Objednávateľa**“ znamená systém Objednávateľa určený na kontrolu plnenia povinností Prevádzkovateľov vozidiel a vodičov podľa ZVM.

„**Kritériá na vyhodnotenie ponúk**“ znamená Časť A.3 Súťažných podkladov nazvanú „Kritériá na hodnotenie ponúk a spôsob ich uplatnenia“.

„**Kritická chyba**“ alebo „**Kritická porucha**“ znamená takú chybu alebo poruchu Služieb, v dôsledku ktorej nemožno poskytovať Zákaznícke služby ani v obmedzenom rozsahu a/alebo vyberať Mýto.

**„KSEVM“** znamená Komplexnú službu elektronického výberu mýta zabezpečovanú na základe Zmluvy o poskytovaní komplexnej služby elektronického výberu mýta uzavretej medzi Objednávateľom a Pôvodným poskytovateľom v znení jej dodatkov.

"**Kvalifikovaná zmena Právneho poriadku**“ znamená zmenu Právneho poriadku, ktorá sa (i) vzťahuje výlučne na projekt, ktorý je predmetom tejto Zmluvy, (ii) vzťahuje výlučne na osobu Dodávateľa alebo (iii) špecificky týka poskytovania služieb zhodných so Službami, ktoré sa majú pripraviť a prevádzkovať podľa tejto Zmluvy a/alebo obdobných ako Služby, ktoré sa majú pripraviť a prevádzkovať podľa tejto Zmluvy, pričom pojem „obdobných“ treba v tomto smere vykladať reštriktívnym spôsobom zohľadňujúc najmä rozsah a podmienky poskytovania Služieb a koncepciu Tvorby ceny podľa tejto Zmluvy, najmä skutočnosť, že Cenník obsahuje ceny za jednotkové plnenia, ktoré sa aplikujú aj v prípade zmien základných parametrov a východísk plnenia tejto Zmluvy.

„**Lehota na dokončenie**“je lehota, v ktorej je Dodávateľ povinný v súlade s touto Zmluvou, Súťažnými podkladmi, najmä Opisom predmetu zákazky, s Harmonogramom a Projektovým plánom splniť všetky požiadavky v súvislosti s Fázou 1 - Príprava podľa tejto Zmluvy, Súťažných podkladov, najmä Opisu predmetu zákazky, predložiť Dokumenty Fázy 1 - Príprava požadované v Opise predmetu zákazky, úspešne dokončiť predpísané schvaľovacie procedúry a príslušné Skúšky, získať Potvrdenie o úplnom dokončení Fázy 1 - Príprava a tak úplne dokončiť Fázu 1 - Príprava.

„**Logistika** **OBU**“ znamená obstaranie nových OBU, skladovanie, technická príprava na odovzdanie OBU Platiteľom mýta, doprava na Zákaznícke miesta, skladovanie OBU na Zákazníckych miestach, nastavenie parametrov a odovzdanie OBU Zákazníkom, spätný odber OBU od Zákazníkov, kontrola stavu, doplnenie spotrebných materiálov, vyčistenie, preskúšanie a opakované uvedenie do stavu pripravenosti na odovzdanie Platiteľom mýta, opravy, vyradenie a likvidácia vyradených kusov OBU. Logistika OBU zahŕňa aj zabezpečenie systému riadenia logistiky poskytujúceho informácie o mieste, stave a pohybe zásob OBU v rozlíšení na konkrétny kus OBU a riadenie životného cyklu OBU.

„**Materiály**" znamenajú veci a vybavenia všetkého druhu (iné než Technické zariadenia a Softvér), ktoré majú tvoriť alebo tvoria Komponenty poskytovaných Služieb, vrátane vecí a vybavenia, avšak bez montáže (ak je to aplikovateľné).

„**Mesiac**“ znamená kalendárny mesiac.

„**Mesačný** **výkaz** **KPI a SLA**“ znamená rekapituláciu a vyhodnotenie ukazovateľov kvality a výkonnosti Služieb.

„**Miesto plnenia**” znamená miesto alebo miesta, kde budú inštalované Technické zariadenia a Materiály Dodávateľom alebo, kde budú prebiehať Práce a všetky ďalšie pozemky a stavby, ktoré budú dotknuté Prácami.

„**Ministerstvo**“ znamená Ministerstvo dopravy a výstavby Slovenskej republiky.

„**Mýtna deklarácia**“ znamená súbor elektronických dátových záznamov opisujúcich Mýtne udalosti zaznamenané prostriedkami Poskytovateľa mýtnych služieb, ktorý Poskytovateľ mýtnych služieb pravidelne odovzdáva Správcovi výberu mýta na účely Elektronického výberu mýta. Obsah a syntax Mýtnej deklarácie definuje technický štandard STN P CEN/TS 16986:2017.

„**Mýtna povinnosť**” alebo „**Povinnosť platby mýta**“ je povinnosť zaplatiť Mýto za užívanie Vymedzených úsekov ciest, ktorú má Platiteľ mýta.

„**Mýtna transakcia**“ znamená elektronický dátový záznam, ktorý vznikne na základe vyhodnotenia a spracovania jednej alebo kombinácie viacerých Mýtnych udalostí. Mýtna transakcia obsahuje údaje o druhu Mýtnej transakcie, dátum a čas, identifikáciu Mýtneho úseku, identifikáciu vozidla, čiastku vyrubeného Mýta, platobný režim a údaje o poskytnutí zľavy z Mýta.

„**Mýto**“ znamená elektronicky vypočítanú sumu podľa Kategórie vozidla za užívanie Vymedzených úsekov ciest, ktorú je povinný zaplatiť Platiteľ mýta.

„**Nariadenie**“ znamená nariadenie vlády Slovenskej republiky č. 497/2013 Z. z., ktorým sa ustanovuje spôsob výpočtu mýta, výška sadzby mýta a systém zliav zo sadzieb mýta za užívanie vymedzených úsekov pozemných komunikácií v znení neskorších predpisov a iný predpis, ktorý ho v budúcnosti nahradí alebo doplní.

„**Nariadenie** **eIDAS**“ znamená Nariadenie Európskeho parlamentu a Rady (EÚ) 910/2014 z 23. júla 2014, o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES.

„**Nariadenie** **GDPR**“ znamená Nariadenie Európskeho parlamentu a Rady 2016/679/EÚ z 27. apríla 2016 o ochrane fyzických osôb pri spracovaní osobných údajov a voľnom pohybe týchto údajov a o zrušení smernice 95/46/ES.

„**Návrh na plnenie kritérií**“ znamená formulár vyplnený Dodávateľom v súlade so Súťažnými podkladmi a Kritériami na vyhodnotenie ponúk, ktorý tvorí súčasť Ponuky. V súlade s článkom 1.4 tejto Zmluvy tvorí Návrh na plnenie kritérií ako súčasť Ponuky Prílohu č. 2 tejto Zmluvy.

„**Návrh opatrenia**“ má význam uvedený v článku 17 tejto Zmluvy.

„**Obchodná spoločnosť**“ znamená obchodnú spoločnosť podľa ustanovení Obchodného zákonníka alebo iného obdobného právneho predpisu tak, ako je bližšie definovaná v článku 1.5.1 tejto Zmluvy.

„**Obchodný zákonník**“ znamená zákon č. 513/1991 Zb., Obchodný zákonník v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Objednávateľ**“ znamená Národnú diaľničnú spoločnosť, a.s., so sídlom Dúbravská cesta 14, 841 04 Bratislava, Slovenská republika, zapísanú v obchodnom registri vedenom Okresným súdom Bratislava I, oddiel Sa, vložka č. 3518/B, ktorá je v záhlaví tejto Zmluvy označená ako Objednávateľ. Objednávateľ je zároveň verejný obstarávateľ, ktorý vyhlásil Verejné obstarávanie, ktorého výsledkom je táto Zmluva.

„**Okresný** **úrad**“ znamená orgán miestnej štátnej správy, ktorého postavenie, sídla, územné obvody a pôsobnosť ustanovuje zákon č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov.

„**Opis predmetu zákazky**“ znamená časť B.1 Súťažných podkladov nazvanú „Opis predmetu zákazky“ a všetky jej Prílohy. V súlade s článkom 1.4 tejto Zmluvy tvorí Opis predmetu zákazky ako súčasť Súťažných podkladov Prílohu č. 1 tejto Zmluvy.

"**Oprávnená osoba**“ znamená fyzickú osobu, ktorú poveril Dodávateľ ako sprostredkovateľ spracúvaním osobných údajov podľa Zákona o ochrane osobných údajov.

„**Ostatná chyba**“ alebo „**Ostatná porucha**“ znamená takú poruchu Služieb, v dôsledku ktorej nedôjde k obmedzeniu poskytovaných Zákazníckych služieb a/alebo výberu Mýta.

„**Palivová karta**“ znamená platobný prostriedok pre bezhotovostnú úhradu platieb poskytovaný nebankovými inštitúciami – vydavateľmi Palivových kariet.

„**Palubná jednotka**“ alebo „**OBU**“ znamená na účely tejto Zmluvy Technické zariadenie umožňujúce jednoznačnú identifikáciu vozidla a získanie údajov na účely Elektronického výberu mýta.

„**Platiteľ mýta**“ znamená osobu, ktorá má Mýtnu povinnosť.

„**Platobná karta**“ znamená platobný prostriedok pre bezhotovostnú úhradu platieb, pričom môže ísť o platobné karty debetné a kreditné, vydané peňažnými ústavmi.

„**Plán Skúšobnej prevádzky**“ znamená dokument, ktorý upravuje postupy kontroly, riadenia a organizácie prác a Služieb počas Skúšobnej prevádzky.

„**Plán skúšok a skúšobný predpis**“ znamená organizačný a riadiaci dokument, súčasť Dokumentácie, ktorým sa riadi vykonanie Skúšok a Komplexnej skúšky.

„**Podmienečné potvrdenie o úplnom dokončení Fázy 1 - Príprava**“ má význam uvedený v článku 4.5.1.4 tejto Zmluvy.

„**Ponuka**“ znamená ponuku Dodávateľa so všetkými jej Prílohami predloženú vo Verejnom obstarávaní v súlade so Súťažnými podkladmi a prijatú Objednávateľom ako verejným obstarávateľom podľa § 55 ods. 2 Zákona o verejnom obstarávaní. V súlade s článkom 1.4 tejto Zmluvy bude Ponuka tvoriť Prílohu č. 2 Zmluvy.

„**Porušenie** **povinností**“ má význam uvedený v článku 11 tejto Zmluvy.

„**Poskytovateľ mýtnych služieb**“ znamená osobu vymedzenú v čl. 2 ods. 2 Smernice EETS.

„**Poverená osoba**“ znamená zamestnanca Správcu výberu mýta alebo ním poverenej osoby, ktorá je poverená výkonom kontroly dodržiavania povinností Prevádzkovateľa vozidla a vodiča vozidla podľa Právneho poriadku.

„**Potvrdenie o čiastočnom dokončení Fázy 1 - Príprava**“má význam uvedený v článku 4.5.1.5 tejto Zmluvy.

„**Potvrdenie o dokončení Zmeny**“ má význam uvedený v článku 9.7 tejto Zmluvy.

„**Potvrdenie o úplnom dokončení Fázy 1 - Príprava**“ znamená potvrdenie vystavené Objednávateľom v súlade s článkom 4.5.1.3 tejto Zmluvy po úplnom dokončení Fázy 1 – Príprava a úspešnom vykonaní Skúšok a Komplexnej skúšky v súlade s touto Zmluvou, Harmonogramom, Opisom predmetu zákazky a záväzkami Dodávateľa uvedenými v Ponuke.

„**Pôvodný** **poskytovateľ**“ znamená poskytovateľa KSEVM, spoločnosť SkyToll, a.s., so sídlom Lamačská cesta 3/B, Bratislava 841 04, IČO: 44 500 734, s ktorou Objednávateľ uzavrel Zmluvu o poskytovaní komplexnej služby elektronického výberu mýta.

„**Pracovné** **skupiny**“ znamená jeden z riadiacich orgánov projektu.

„**Pracovník Dodávateľa**” znamená Zástupcu dodávateľa a všetkých zamestnancov alebo iné osoby pôsobiace na strane Dodávateľa na základe iného právneho statusu, ktoré sa zúčastňujú činností súvisiacich s plnením tejto Zmluvy vrátane odborných poradcov, iných Dodávateľom poverených a pre Dodávateľa pracujúcich osôb a Subdodávateľov podieľajúcich sa na plnení tejto Zmluvy.

„**Pracovník** **Objednávateľa**“ znamená Zástupcu objednávateľa a všetkých zamestnancov alebo iné osoby pôsobiace na strane Objednávateľa na základe iného právneho statusu, ktoré sa zúčastňujú činností súvisiacich s plnením tejto Zmluvy vrátane odborných poradcov, iných Objednávateľom poverených a pre Objednávateľa pracujúcich osôb podieľajúcich sa na plnení tejto Zmluvy.

„**Práce**“ znamenajú všetky činnosti potrebné na poskytovanie Služieb tak, ako sú podrobne popísané v tejto Zmluve, Súťažných podkladoch, najmä Opise predmetu zákazky a Ponuke, a to najmä, nie však výlučne, spracovanie detailných procesných návrhov, vypracovanie, obstaranie všetkých potrebných povolení, rozhodnutí, vyjadrení a ďalších dokumentov potrebných na poskytovanie Služieb, zabezpečenie všetkých povolení vyžadovaných Právnym poriadkom na poskytovanie Služieb, dodávku a spracovanie všetkých Materiálov, montáž všetkých Technických zariadení a inštaláciu, implementáciu, integráciu a sprevádzkovanie všetkého Softvéru a Komunikačného systému a vykonanie všetkých ďalších montážnych, remeselných a softvérových prác, ktoré sú potrebné pre prípravu a prevádzku Služieb tak, aby bol vhodný pre zabezpečenie účelu a splnenie predmetu tejto Zmluvy v súlade s Dokumentáciou, Právnym poriadkom, príslušnými technickými predpismi a platnými slovenskými a európskymi technickými normami (STN, EN) a obvyklou praxou pri poskytovaní komplexných služieb, a to vrátane pomocných a provizórnych prác, zabezpečenie vhodných administratívnych priestorov pre poskytovanie Služieb, uzavretie zmluvných vzťahov so všetkými Subdodávateľmi, zmluvné zabezpečenie Zákazníckych služieb prostredníctvom siete predajcov pohonných hmôt, vybudovanie Technických zariadení a objektov, ak také objekty budú pre riadne plnenie tejto Zmluvy potrebné, zabezpečenie dodávok potrebného počtu Palubných jednotiek a ich distribúcia, vytvorenie siete a infraštruktúry na poskytovanie Zákazníckych služieb, implementácia a lokalizácia informačných systémov, zavedenie všetkých interných procesov na poskytovanie Služieb, zmluvné zabezpečenie a zavedenie externých procesov (procesov zabezpečovaných úplne alebo čiastočne tretími osobami) na poskytovanie Služieb, návrh, vypracovanie a zabezpečenie distribúcie všetkých Právnych dokumentov, zaškolenie Pracovníkov Dodávateľa, zaškolenie Pracovníkov Objednávateľa, zaškolenie personálu Subdodávateľov, návrh, prípravu a vedenie úvodnej informačnej kampane, prípravu, schválenie a vydanie prevádzkových predpisov, vypracovanie a vydanie príručiek pre Zákazníkov, návrh, vypracovanie a zabezpečenie distribúcie P.O.S. materiálov, získanie všetkých atestov, povolení, rozhodnutí, súhlasov, certifikátov a iných dokumentov potrebných na poskytovanie Služieb, vykonanie individuálnych skúšok, vykonanie Komplexnej skúšky a iných príslušných Skúšok a ďalšie činnosti, ak sú uvedené v tejto Zmluve, v Opise predmetu zákazky alebo v Ponuke.

„**Právne dokumenty**“ znamenajúvšetky právne dokumenty potrebné pre plnenie tejto Zmluvy a Elektronický výber mýta vo vzťahu k Platiteľom mýta a iným osobám (napr. Prevádzkovatelia vozidiel a vodiči vozidiel oslobodených od Mýta), ako je napríklad, ale nie výlučne, Zmluva o užívaní vymedzených úsekov ciest, všeobecné podmienky poskytovania služieb, zabezpečovacie prostriedky, plnomocenstvá, zmluva o poverení sprostredkovateľa alebo Bezpečnostný projekt).

„**Právny** **poriadok**“ znamená právny poriadok Slovenskej republiky, ktorý zahŕňa všetky platné a účinné všeobecne záväzné právne predpisy Slovenskej republiky vrátane príslušných predpisov komunitárneho práva.

„**Predĺžená** **doba plnenia Zmluvy**“ má význam uvedený v článku 4.8 tejto Zmluvy.

„**Predregistrácia vozidiel**“ znamená Registráciu vozidiel do EMS prostredníctvom Služieb pred začatím Elektronického výberu mýta v Etape 2 – Prevádzka.

„**Prevádzka OBU**“ znamená zabezpečenie prenosu a spracovania dát medzi OBU a informačným systémom Dodávateľa (tzv. centrálne proxy) na účely identifikácie vozidla a polohy vozidla, nastavenia parametrov vozidla a ďalej monitoringu stavu a diagnostiku správnej funkcie OBU, nastavenia parametrov OBU, odosielania signálov vodičovi (cez HMI OBU), aktualizácie Softvéru a/alebo firmvéru OBU.

„**Prevádzkovateľ vozidla**“ je na účely Elektronického výberu mýta osoba, ktorá ako prevádzkovateľ vozidla uzavrela so Správcom výberu mýta alebo Poskytovateľom mýtnych služieb Zmluvu o užívaní Vymedzených úsekov ciest; ak takáto zmluva nie je uzavretá, považuje sa za Prevádzkovateľa vozidla osoba zapísaná v osvedčení o evidencii časť I a časť II ako držiteľ osvedčenia alebo takáto osoba zapísaná v osvedčení o evidencii vydanom v cudzine, ak v ZVM nie je ustanovené inak.

„**Prílohy**” znamenajú dokumenty nazvané prílohami s príslušným číslom alebo písmenom, ktoré sú pripojené k tejto Zmluve, iným dokumentom uvedeným v tejto Zmluve alebo budú pripojené k tejto Zmluve. Prílohy sú vždy neoddeliteľnou súčasťou dokumentu, ku ktorému sú pripojené.

„**Pokyn na ukončenie poskytovania Služby**“ má význam uvedený v článku 8.2 tejto Zmluvy.

„**Projektový manažér**“ znamená osobu, ktorú Objednávateľ poveril riadením procesu prípravy Služieb na strane Objednávateľa oznámenú Objednávateľom Dodávateľovi v súlade s článkom 6.4.2 tejto Zmluvy.

„**Projektový plán**“ znamená organizačný a riadiaci dokument, ktorý bude obsahovať detailný projektový plán a plán zabezpečenia kvality plnenia, organizačnú štruktúru tímov, vrátane komunikačnej matice, popisy postupov riadenia Prác, časový harmonogram Prác, podmienky úspešnej realizácie a riziká realizácie všetkých súčastí plnenia, požiadavky (rozsah a podmienky) na súčinnosť Objednávateľa, postupy pri správe, ukladaní a archivácii projektovej a inej Dokumentácie, opatrenia v oblasti bezpečnosti a ochrany zdravia pri práci a iné súvisiace a pre riadne plnenie tejto Zmluvy potrebné otázky.

„**Registrácia vozidla**“ znamená zabezpečenie elektronického záznamu s údajmi o vozidle a Prevádzkovateľovi vozidla a/alebo vodičovi nevyhnutnými na účely Elektronického výberu mýta.

„**Registrované vozidlo**“ znamená vozidlo, na ktoré sa vzťahuje povinnosť platby Mýta podľa ZVM a vo vzťahu ku ktorému bola vykonaná Registrácia vozidla.

„**Režim následného platenia mýta**“ znamená režim Elektronického výberu mýta, v ktorom sa Mýto platí súhrnne za prejazdené VÚC za celé zúčtovacie obdobie, ktorým je spravidla 1 (jeden) Mesiac. Zmluvu o užívaní Vymedzených úsekov ciest v Režime následného platenia mýta uzatvára Prevádzkovateľ vozidla.

„**Režim predplateného mýta**“ znamená režim Elektronického výberu mýta, v ktorom možno užívať Vymedzené úseky ciest po zaplatení zálohy na úhradu Mýta. Zmluvu o užívaní Vymedzených úsekov ciest v Režime predplateného mýta uzatvára Prevádzkovateľ vozidla alebo vodič vozidla.

„**Riadiaci výbor**“ znamená jeden z riadiacich orgánov projektu.

„**Rok**“ znamená kalendárny rok.

„**RPVS**“ znamená register partnerov verejného sektora podľa Zákona o RPVS.

„**Sadzba mýta**“ znamená jednotkovú peňažnú čiastku v eur/km, ktorá sa použije na výpočet Mýta. Sadzby mýta sú stanovené Nariadením.

„**Skúšobná prevádzka**“ je nadstavbovou súčasťou poskytovania Služieb v Etape 2 – Prevádzka a jej účelom je preveriť funkčné vlastnosti, presnosť a spoľahlivosť Služieb v podmienkach reálneho Elektronického výberu mýta.

„**Skúšky**“ znamená všetky relevantné druhy skúšok, ktoré sú stanovené alebo vyplývajú z tejto Zmluvy a Súťažných podkladov.

„**Služba**“ alebo „**Služby**“ znamená akúkoľvek službu, ktorá súvisí s Elektronickým výberom mýta a je vymedzená v tejto Zmluve a Súťažných pokladoch a ktorú je Dodávateľ povinný poskytovať Objednávateľovi podľa tejto Zmluvy, najmä Zákaznícke služby, Služby Prevádzky OBU a Logistiky OBU. V rámci Služieb je Dodávateľ povinný zabezpečiť všetko personálne, organizačné, materiálne a priestorové zabezpečenie pre Služby potrebných činností, Prác a/alebo dodávok tak, aby boli Služby poskytované spôsobom a v kvalite vymedzených v tejto Zmluve a Súťažných podkladoch. Služba na účely tejto Zmluvy znamená tak súbor Služieb, ako napríklad Zákaznícke služby alebo určitá činnosť v rámci Zákazníckych služieb, ako napríklad Služby Call centra.

„**Smernica** **EETS**“ znamená Smernicu Európskeho parlamentu a Rady (EÚ) 2019/520 z 19. marca 2019 o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii.

„**Smernica** **1999/62/ES**“ znamená smernicu Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami.

„**Softvér**“ znamená všetko systémové, operačné, databázové a aplikačné programové vybavenie potrebné  na zabezpečenie riadneho, plne funkčného, nepretržitého a bezporuchového poskytovania Služieb a riadneho, plne funkčného, nepretržitého a bezporuchového Elektronického výberu mýta. Neoddeliteľnou súčasťou Softvéru sú inštalačné médiá a príslušná Dokumentácia.

„**Spoplatnené vozidlo**“ je vozidlo, ktorého prevádzkovateľ a/alebo vodič má Povinnosť platby mýta podľa ZoVM.

„**Správca** **výberu** **mýta**“ má význam stanovený v § 12 ZVM. Správcom výberu mýta je Objednávateľ, ktorý na základe tejto Zmluvy poveruje Dodávateľa výkonom určitých činností podľa § 12 ZVM.

„**Správy o Službách**“ znamenajú pravidelné správy o Službách s obsahom a frekvenciou vymedzenými v tejto Zmluve a Súťažných pokladoch.

„**Subdodávateľ**” znamená akúkoľvek právnickú alebo fyzickú osobu, s ktorou Dodávateľ uzavrel zmluvu o poskytovaní niektorých plnení, ktoré sú nevyhnutné na poskytovanie Služieb (vrátane nájmu a podnájmu nebytových priestorov), a ktorá je uvedená v Prílohe č. 3 tejto Zmluvy alebo bola odsúhlasená Objednávateľom podľa článku 5.5 tejto Zmluvy.

„**Súťažné** **podklady**“ znamenajú súťažné podklady v zmysle Zákona o verejnom obstarávaní, ktoré obsahujú podrobné vymedzenie predmetu zákazky a ktoré tvoria prílohu č. 1 tejto Zmluvy.

„**Supervízor**“ znamená osobu poverenú Objednávateľom najmä periodickou kontrolou a nezávislým zisťovaním hodnoty KPI, vyhodnotením predpísaných hodnôt parametrov Služieb poskytovaných Dodávateľom (SLA) a spracovaním pravidelných Mesačných správ o plnení KPI a SLA pre Objednávateľa v rozsahu definovanom v tejto Zmluve a Súťažných podkladoch a inými činnosťami podľa tejto Zmluvy.

„**Technické** **zariadenia**“ znamená prístroje, stroje a zariadenia (mechanické, elektrické, elektronické či iné) a/alebo ich časti vrátane príslušného firmvéru a Softvéru, ktoré majú tvoriť alebo tvoria súčasť Služieb.

**„Telematické dáta“** znamenajú dáta generované Elektronickým mýtnym systémom, ako napr. informácie o priemernej rýchlosti vozidiel v dopravnom prúde na určitom Mýtnom úseku.

„**Tvorba ceny**” znamená časť B.2 Súťažných podkladov nazvanú „Spôsob určenia ceny“ a všetky jej Prílohy.

„**Týždeň**“ znamená kalendárny týždeň.

„**Úpadok**” znamená situáciu, keď (i) je dotknutá osoba platobne neschopná alebo predĺžená alebo (ii) dotknutá osoba podá ako dlžník návrh na povolenie reštrukturalizácie alebo na vyhlásenie konkurzu alebo (iii) súd zamietne návrh na vyhlásenie konkurzu pre nedostatok majetku na úhradu nákladov konkurzu alebo (iv) je prijaté rozhodnutie o povinnom alebo dobrovoľnom zrušení dotknutej osoby (okrem prípadov zlúčenia alebo splynutia) alebo (vii) akákoľvek ďalšia situácia, ktorá podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov alebo podľa zákona, ktorý ho v budúcnosti nahradí alebo doplní, znamená úpadok dotknutej osoby. V prípade Dodávateľa sa za Úpadok považuje aj prípad, keď nastane niektorá z vyššie uvedených situácii u osoby, ktorá ovláda Dodávateľa v zmysle §66a ods. 2) Obchodného zákonníka.

„**Úrad**“ znamená Úradu na ochranu osobných údajov Slovenskej republiky.

„**Verejné obstarávanie**” znamená verejné obstarávanie zákazky na poskytovanie mýtnych Služieb postupom verejnej súťaže podľa Zákona o verejnom obstarávaní.

„**Vybavenie dodávateľa**“ znamená všetky prístroje, stroje, nástroje, vozidlá, zariadenia, iné prostriedky a ďalšie veci Dodávateľa použité Dodávateľom na plnenie tejto Zmluvy.

„**Vyhláška**“ znamená Vyhlášku Ministerstva dopravy a výstavby č. 228/2020 Z. z., ktorou sa vymedzujú úseky diaľnic, ciest I. triedy a ciest II. triedy s výberom mýta a iný predpis, ktorý ju v budúcnosti nahradí alebo doplní.

„**Vyhláška o bezpečnostných opatreniach ITVS**“ znamená vyhlášku č. 179/2020 Z. z. Úradu podpredsedu vlády SR pre investície a informatizáciu, ktorou sa ustanovuje spôsob kategorizácie a obsah bezpečnostných opatrení informačných technológií verejnej správy a iný predpis, ktorý ju v budúcnosti nahradí alebo doplní.

„**Vyhláška o štandardoch ITVS**“ znamená vyhlášku č, 78/2020 Z. z. Úradu podpredsedu vlády SR pre investície a informatizáciu o štandardoch pre informačné technológie verejnej správy a iný predpis, ktorý ju v budúcnosti nahradí alebo doplní.

„**Vyhláška o riadení projektov**“ znamená Vyhlášku č. 85/2020 Z. z. Úradu podpredsedu vlády SR pre investície a informatizáciu o riadení projektov a iný predpis, ktorý ju v budúcnosti nahradí alebo doplní.

„**Vymedzený úsek ciest**“ je definovaný na účely výberu Mýta Vyhláškou.

„**Vynucovanie**“ alebo „**Enforcement**“ znamená súhrn činností zameraných na kontrolu plnenia povinností Prevádzkovateľa vozidla a vodiča vozidla podľa ZVM a riešenia priestupkov a správnych deliktov.

„**Vyššia moc**” znamená mimoriadnu udalosť alebo okolnosť, ktorú nemohla žiadna zo Zmluvných strán pred uzatvorením tejto Zmluvy predvídať, ktorá je mimo kontroly ktorejkoľvek zo Zmluvných strán a nebola spôsobená úmyselne alebo z nedbanlivosti konaním alebo opomenutím ktorejkoľvek Zmluvnej strany a ktorá podstatným spôsobom sťažuje alebo znemožňuje plnenie povinností podľa tejto Zmluvy ktoroukoľvek zo Zmluvných strán. Takýmito udalosťami alebo okolnosťami sú najmä, nie však výlučne, vojna, teroristický útok, občianske nepokoje, vzbura, pandémia závažného život ohrozujúceho nákazlivého ochorenia, prítomnosť ionizujúceho alebo rádioaktívneho žiarenia, požiar, výbuch, povodeň či iné živelné pohromy alebo prírodné katastrofy. Výslovne sa stanovuje, že Vyššou mocou nie je štrajk Pracovníkov Dodávateľa ani hospodárske pomery Zmluvných strán. Na účely tejto Zmluvy sa výslovne dojednáva, že opatrenia orgánov verejnej moci a následky opatrení orgánov verejnej moci v súvislosti s pandémiou COVID-19, nie je možné považovať za udalosti alebo okolnosti Vyššej moci v tom stave, v akom boli platné v čase predloženia Ponuky.

„**Výzva na obmedzenie poskytovania Služieb**“ má význam uvedený v článku 8.1 tejto Zmluvy.

„**Zákaznícke** **služby**“ sú súborom Služieb, ktorý zahŕňa procesy obsluhy Zákazníkov prostredníctvom Distribučných miest, Kontaktných miest, Call-centra a kanálov elektronickej komunikácie, najmä o uzatváranie Zmlúv o užívaní Vymedzených úsekov ciest vrátane príjmu zábezpek, Registráciu vozidiel, poskytovanie Palubných jednotiek, úhrady a platby, vybavovanie reklamácií a poskytovanie informácií.

„**Zákaznícke** **miesto**“ znamená Distribučné miesto, Distribučné miesto v blízkosti hraničných prechodov a Kontaktné miesto.

„**Zákazník**“ znamená Platiteľ mýta, Prevádzkovateľ vozidla alebo vodič vozidla oslobodeného od Mýta alebo akákoľvek iná osoba, ktorá sa prostredníctvom Distribučných miest, Kontaktných miest, Call-centra alebo elektronických kanálov zaujíma o otázky spojené s Elektronickým výberom mýta.

„**Základná doba plnenia Zmluvy**“ má význam uvedený v článku 4.7tejto Zmluvy.

„**Zákon o DPH**“ znamená zákon č. 222/2004 Z. z. o dani z pridanej hodnoty v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o informačných technológiách vo verejnej správe**“ znamená zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o kybernetickej bezpečnosti**“ znamená zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o ochrane hospodárskej súťaže**“ znamená zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o ochrane osobných údajov**“ znamená zákon č. 18/2018 Z. z. o ochrane osobných údajov a o zmene a doplnení niektorých zákonov, v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o RPVS**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zákon o verejnom obstarávaní**“ znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

„**Zástupca dodávateľa**” znamená poverenú fyzickú osobu menovanú Dodávateľom za Zástupcu dodávateľa podľa článku 5.3 tejto Zmluvy. Pokiaľ nedôjde k zmene Zástupcu dodávateľa v súlade s článkom 5.3 tejto Zmluvy, bude Zástupcom dodávateľa nasledujúca osoba:

[●]

Adresa na doručovanie:   
[●]

Telefón: [●]

E-mail: [●]

**Zástupca objednávateľa**” znamená poverenú fyzickú osobu menovanú Objednávateľom za Zástupcu objednávateľa podľa článku 6.4 tejto Zmluvy. Pokiaľ nedôjde k zmene Zástupcu objednávateľa v súlade s článkom 6.4.3  tejto Zmluvy, bude Zástupcom objednávateľa:

[●]

Adresa na doručovanie:   
Národná diaľničná spoločnosť a.s., Dúbravská cesta 14, 841 09 Bratislava,   
Slovenská republika

Telefón: [●]

E-mail: [●] @ndsas.sk

„**Závažná chyba**“ alebo „**Závažná porucha**“ znamená takú poruchu Služieb, v dôsledku ktorej je možno poskytovať Zákaznícke služby a/alebo vyberať Mýto v obmedzenom rozsahu.

**„Záväzný návrh technického riešenia Služieb“** znamená návrh technického riešenia Služieb, ktorý predložil Dodávateľ v Ponuke v rozsahu predpísanom v Súťažných podkladoch a ktorý bude predstavovať záväzné technické riešenie, na základe ktorého Dodávateľ bude poskytovať Služby.

„**Záznam**“ znamená záznam v listinnej alebo elektronickej podobe o kategóriách spracovateľských činností, ktoré vykonal Dodávateľ ako sprostredkovateľ podľa Zákona o ochrane osobných údajov v mene Objednávateľa ako prevádzkovateľa podľa Zákona o ochrane osobných údajov.

„**Zmena**” znamená zmenu rozsahu alebo podmienok plnenia tejto Zmluvy, ktorá je vyžadovaná alebo potrebná v dôsledku zmeny okolností po uzavretí Zmluvy a ktorej realizácia nebola predpokladaná v tejto Zmluve alebo Súťažných podkladoch. V prípade požiadavky na Zmenu alebo potreby Zmeny sú Zmluvné strany povinné postupovať podľa článku 9 tejto Zmluvy.

„**Zmena kontroly Dodávateľa**” znamená zmenu právnej formy Dodávateľa alebo vlastníckej štruktúry Dodávateľa, uskutočnenú vo forme (i) jedného alebo viacerých prevodov podielu/akcií Dodávateľa (ii) predaja podniku alebo časti podniku a/alebo (iii) iným spôsobom s podobnými účinkami.

„**Zmluva**“ znamená túto Zmluvu o poskytovaní mýtnych Služieb.

„**Zmluva o užívaní Vymedzených úsekov ciest**“ znamená zmluvu uzavretú medzi Správcom výberu mýta alebo Poskytovateľom mýtnych služieb a Platiteľom mýta priamo alebo prostredníctvom Dodávateľa.

„**Zmluvné strany**“ znamenajú Objednávateľa a Dodávateľa a „**Zmluvná** **strana**“ znamená kohokoľvek z nich podľa kontextu, v akom je tento pojem použitý.

„**Zúčtovacie obdobie**“ znamená obdobie, za ktoré budú súhrnne vyúčtované Mýtne transakcie Platiteľovi mýta.

„**ZVM**“ znamená zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a akýkoľvek zákon, ktorý tento zákon môže v budúcnosti nahradiť alebo doplniť.

Iné pojmy s veľkými písmenami použité v tejto Zmluve majú taký význam, aký je im pripísaný v iných častiach tejto Zmluvy alebo Súťažných podkladov. Ak niektoré z vyššie uvedených pojmov nie sú obsiahnuté priamo v tele tejto Zmluvy, použijú sa na účely Príloh tejto Zmluvy.

## Výklad

Okrem prípadov, ak z kontextu vyplýva alebo je zrejmé niečo iné, v tejto Zmluve:

1. slová v jednotnom čísla zahŕňajú tiež množné číslo a slová v množnom čísle zahŕňajú aj číslo jednotné,
2. ustanovenia obsahujúce slovo "súhlasiť", "súhlas" alebo "dohoda" alebo slová podobného významu vyjadrujúce súhlasný prejav vôle vyžadujú, aby súhlas alebo dohoda boli urobené písomne,
3. bez zbytočného odkladu alebo bezodkladne znamená v lehote nie dlhšej, ako takej, ktorá je pri plnení s náležitou odbornou starostlivosťou v obchodnom styku, ktorú možno od dotknutej osoby spravodlivo, s ohľadom na charakter plnenia/povinnosti požadovať, nevyhnutná na splnenie príslušnej povinnosti,
4. "písomný" alebo "písomne" znamená písaný rukou, strojom, tlačený, prípadne vyhotovený elektronicky a existujúci vo forme trvalého záznamu,
5. odkazy na články tejto Zmluvy zahŕňajú aj odkazy na ich príslušné podčlánky a
6. akákoľvek potreba Zmeny sa bude vykladať reštriktívne najmä s ohľadom na odmenu Dodávateľa, keďže tá je tvorená jednotkovými cenami v zmysle Cenníka, ktoré zohľadňujú aj zmenu základných parametrov a východísk plnenia Zmluvy uvedených v Kapitole 6 Opisu predmetu zákazky.

Nadpisy jednotlivých článkov tejto Zmluvy sú použité len na účely prehľadnejšej orientácie v tele tejto Zmluvy a nebudú sa používať pri výklade jednotlivých ustanovení tejto Zmluvy.

## Súčasti Zmluvy a poradie prednosti

### Súčasti Zmluvy

Neoddeliteľnou súčasťou tejto Zmluvy sú všetky nasledujúce Prílohy tejto Zmluvy aj s ich Prílohami:

(i) Príloha č. 1 – Súťažné podklady

(ii) Príloha č. 2 – Ponuka

(iii) Príloha č. 3 – Subdodávatelia

(vi) Príloha č. 4 – Ochrana osobných údajov.

(v) Príloha č. 5 - Zmluva o zabezpečení plnenia bezpečnostných opatrení a notifikačných povinností podľa § 19 ods. 2 Zákona o kybernetickej bezpečnosti

(vi) Prlloha č. 6 – Nájomná zmluva.

### Poradie prednosti

Ustanovenia samotnej Zmluvy (jej tela) majú prednosť pred jej Prílohami. Opis predmetu zákazky má prednosť pred ostatnými Prílohami tejto Zmluvy. Táto Zmluva a jej Prílohy majú prednosť pred inými dokumentmi, ktoré sa majú stať súčasťou tejto Zmluvy, ak v týchto dokumentoch nie je výslovne stanovené inak.

Dodatky k tejto Zmluve menia jej obsah iba v rozsahu výslovne dohodnutom medzi Zmluvnými stranami pričom ostatné podmienky tejto Zmluvy zostávajú nedotknuté.

## Obchodná spoločnosť, ručenie, spoločná a nerozdielna zodpovednosť, zmena kontroly, podnikanie Obchodnej spoločnosti

### Obchodná spoločnosť

V prípade, že sa Verejného obstarávania zúčastnila ako úspešný Uchádzač skupina dodávateľov, ktorej Ponuka bola v rámci Verejného obstarávania prijatá a táto vytvorila Obchodnú spoločnosť (ktorá je Dodávateľom podľa tejto Zmluvy), na ktorej podnikaní sa zúčastňujú všetci členovia skupiny dodávateľov podľa zvolenej právnej formy ako spoločníci, akcionári, komplementári alebo komanditisti (alebo iné osoby majúce podiel v Obchodnej spoločnosti na základe iného statusu podľa príslušného právneho poriadku), predložia členovia skupiny dodávateľov Objednávateľovi ručiteľský záväzok za plnenie záväzkov Obchodnej spoločnosti podľa článku 1.5.2 tejto Zmluvy.

### Ručenie

Pôvodní členovia skupiny dodávateľov sú povinní prijať ručiteľský záväzok za plnenie záväzkov Obchodnej spoločnosti podľa tejto Zmluvy a vystaviť písomné vyhlásenie ručiteľa, v ktorom sa zaviažu, že spoločne a nerozdielne uspokoja nároky Objednávateľa, ak Obchodná spoločnosť nesplní voči Objednávateľovi svoje záväzky z tejto Zmluvy riadne a včas. Písomné vyhlásenie ručiteľa musí byť vystavené s obsahom a vo forme bezvýhradne akceptovateľnej Objednávateľom a musí byť vopred predložené Dodávateľom na písomne odsúhlasenie Objednávateľom. Dodávateľ musí predložiť podpísané písomné vyhlásenie ručiteľa v lehote štrnásť (14) Dní odo Dňa účinnosti. Ak nebude takéto písomné vyhlásenie ručiteľa predložené v uvedenej lehote alebo bude v rozpore s podmienkami uvedenými v tomto článku 1.5.2 tejto Zmluvy, Objednávateľ má právo od tejto Zmluvy odstúpiť v súlade s článkom 16.4 tejto Zmluvy. Toto ustanovenie sa neaplikuje, ak sú Zmluvnou stranou všetci členovia skupiny dodávateľov, ktorí nevytvorili Obchodnú spoločnosť.

### Spoločná a nerozdielna zodpovednosť

V prípade, ak túto Zmluvu s Objednávateľom uzatvorili všetci členovia skupiny dodávateľov, ktorí nevytvorili Obchodnú spoločnosť, budú všetci členovia skupiny dodávateľov, teda všetky Zmluvné strany na strane Dodávateľa, spoločne a nerozdielne zodpovední za jej plnenie voči Objednávateľovi.

### Zmena kontroly Dodávateľa

Zmena kontroly Dodávateľa podlieha predchádzajúcemu písomnému súhlasu Objednávateľa. Dodávateľ je povinný takúto zmenu nechať vopred schváliť Objednávateľovi na základe písomného oznámenia doručeného Objednávateľovi v lehote tridsať (30) Dní pred dňom uzavretia zmluvy alebo prijatia rozhodnutia, ktoré sú rozhodujúce pre zavŕšenie procesu a účinnosti Zmeny kontroly Dodávateľa. Oznámenie musí obsahovať všetky podstatné informácie týkajúce sa Zmeny kontroly Dodávateľa, ktoré umožnia Objednávateľovi posúdiť, či Zmena kontroly Dodávateľa nebude mať za následok negatívny dopad na plnenie tejto Zmluvy, dosiahnutie jej účelu podľa článku 2.2 tejto Zmluvy a/alebo riadny, plne funkčný, nepretržitý alebo bezporuchový Elektronický výber mýta. Rozhodnutie o tom, či je rozsah poskytnutých informácií dostatočný, je na Objednávateľovi. Objednávateľ oznámi Dodávateľovi svoj súhlas alebo nesúhlas s plánovanou Zmenou kontroly Dodávateľa do dvadsiatich (20) Dní od doručenia vyššie uvedeného oznámenia Objednávateľovi. Objednávateľ nebude súhlas s plánovanou Zmenou kontroly Dodávateľa bezdôvodne odopierať. V prípade porušenia povinnosti Dodávateľa získať predchádzajúci písomný súhlas k Zmene kontroly Dodávateľa v súlade s podmienkami podľa tohto článku 1.5.4 Zmluvy, má Objednávateľ právo odstúpiť od tejto Zmluvy v súlade s článkom 16.4 tejto Zmluvy.

Dodávateľ bude povinný zabezpečiť, aby akýkoľvek nový spoločník, akcionár, komplementár alebo komanditista (alebo iná osoba majúca podiel v Obchodnej spoločnosti na základe iného statusu podľa príslušného právneho poriadku) Obchodnej spoločnosti prijal ručiteľský záväzok za plnenie záväzkov Obchodnej spoločnosti (ak taká bola vytvorená) podľa tejto Zmluvy a vystavil písomné vyhlásenie ručiteľa, v ktorom sa zaviaže, že spoločne a nerozdielne s existujúcimi spoločníkmi, akcionármi, komplementármi alebo komanditistami (alebo inými osobami majúcimi podiel v Obchodnej spoločnosti na základe iného statusu podľa príslušného právneho poriadku) Obchodnej spoločnosti uspokojí Objednávateľa, ak Obchodná spoločnosť nesplní voči Objednávateľovi svoje záväzky z tejto Zmluvy. Písomné vyhlásenie ručiteľa musí byť vystavené s obsahom a vo forme bezvýhradne akceptovateľnej Objednávateľom a musí byť vopred predložené Dodávateľom na písomné odsúhlasenie Objednávateľom. Dodávateľ musí predložiť podpísané písomné vyhlásenie ručiteľa v lehote, ktorá nesmie byť dlhšia ako štrnásť (14) Dní od nadobudnutia účasti nového spoločníka, akcionára, komplementára alebo komanditistu (alebo inej osoby majúcej podiel v Obchodnej spoločnosti na základe iného statusu podľa príslušného právneho poriadku) na Obchodnej spoločnosti, ktorá je Zmenou kontroly Dodávateľa podľa tohto článku 1.5.4 tejto Zmluvy. Ak nebude takéto písomné vyhlásenie ručiteľa predložené v uvedenej lehote alebo bude v rozpore s podmienkami uvedenými v tomto článku 1.5.4 Zmluvy, Objednávateľ má právo od tejto Zmluvy odstúpiť v súlade s článkom 16.4 tejto Zmluvy.

### Podnikanie Dodávateľa

Ak nie je ďalej uvedené inak, Dodávateľ nie je bez predchádzajúceho písomného súhlasu Objednávateľa oprávnený využívať Elektronický mýtny systém alebo poskytované Služby, ani umožniť jeho využívanie akýmikoľvek tretími osobami, vrátane osôb podľa článku 1.5.1 alebo 1.5.4 tejto Zmluvy, na poskytovanie akýchkoľvek komerčných služieb Zákazníkom alebo akýmkoľvek iným tretím osobám, najmä poskytovať Telematické dáta a súvisiace služby, ani na žiadne iné účely (napr. sledovanie pohybu vozidiel na iné účely ako je Elektronický výber mýta, poskytovanie informácií o pohybe vozidiel tretím osobám), ani nie je oprávnený umožniť takéto využitie tretím osobám. Na udelenie takéhoto súhlasu Objednávateľa nemá Dodávateľ právny nárok.

Dodávateľ má právo odplatne poskytovať Zákazníkom výlučne doplnkové služby, ktoré svojou povahou súvisia s plnením Služby Zákaznícke služby vo Fáze 2 - Prevádzka a sú nad rámec predpísaných činností v rámci Služby Zákaznícke služby podľa Opisu predmetu zákazky. Posúdenie, či určitá služba spĺňa túto požiadavku, je na Objednávateľovi a Dodávateľ je povinný nechať poskytovanie takýchto doplnkových služieb schváliť vopred Objednávateľovi.

# Predmet a účel Zmluvy

## Predmet zmluvy

Predmetom tejto Zmluvy je zmluvná úprava právneho režimu pri príprave a prevádzke Služieb Dodávateľom Objednávateľovi, osobitne vymedzenie zmluvného rámca práv a povinností Zmluvných strán, najmä (i) záväzku Dodávateľa poskytovať Služby a (ii) záväzku Objednávateľa zaplatiť Dodávateľovi za poskytovanie Služieb odmenu, to všetko za podmienok ustanovených touto Zmluvou.

## Účel Zmluvy

Účelom tejto Zmluvy je poskytovanie Služieb Dodávateľom Objednávateľovi takým spôsobom, aby bol zabezpečený maximálny možný príjem z Elektronického výberu mýta pre Objednávateľa, zabezpečená korektná identifikácia všetkých Spoplatnených vozidiel, zabezpečená včasná a úplná úhrada Mýta na účet Objednávateľa a dosiahnuté kvalitné zákaznícky orientované riešenie Elektronického výberu mýta. Na dosiahnutie tohto účelu je potrebné ustanoviť mechanizmus pre zabezpečenie riadneho, nepretržitého, plne funkčného a bezporuchového poskytovania Služieb a tak aj predpokladov pre zabezpečenie riadneho, nepretržitého, plne funkčného a bezporuchového Elektronického výberu mýta prostredníctvom Elektronického mýtneho systému, ktorý navrhne Dodávateľ vybraný Objednávateľom prostredníctvom inej zmluvy, a to pri splnení požiadavky na hospodárne, efektívne a účelné vynakladanie finančných prostriedkov Objednávateľom. Za bezporuchové poskytovanie Služieb sa považuje také poskytovanie Služieb, ktoré zabezpečuje dosiahnutie meraných parametrov kvality a výkonnosti Služieb stanovených v Kapitole 8 (Meranie kvality a výkonnosti Služieb) Opisu predmetu zákazky a dodržanie iných záväzných požiadaviek na Služby stanovených v tejto Zmluve a/alebo Súťažných podkladoch, najmä Opise predmetu zákazky.

# Základné záväzky Dodávateľa

## Príprava Služieb

Dodávateľ je na základe tejto Zmluvy povinný počas Fázy 1 – Príprava zabezpečiť (vybudovať) infraštruktúru Dodávateľa pre poskytovanie Služieb a zrealizovať jej systémovú integráciu s Elektronickým mýtnym systémom Objednávateľa, integráciu s Kontrolným systémom Objednávateľa a ďalšími relevantnými systémami. Príprava Služieb zahŕňa vykonanie všetkých Prác, naprogramovanie Softvéru, Technických zariadení a Materiálov, ako aj ostatných potrebných tovarov a ich systémové prepojenie nevyhnutné pre riadne, plne funkčné, nepretržité a bezporuchové poskytovanie Služieb a riadny, plne funkčný, nepretržitý a bezporuchový výber Mýta. Dodávateľ je povinný vybudovať infraštruktúru pre poskytovanie Služieb a vykonať všetky ďalšie záväzky podľa tohto ustanovenia v súlade s touto Zmluvou, Súťažnými podkladmi a Ponukou. Povinnosťou Dodávateľa je tiež zabezpečiť Palubné jednotky spolu s infraštruktúrou pre zber dát z Palubných jednotiek a systémovo ju prepojiť s Elektronickým mýtnym systémom Objednávateľa a ďalej zabezpečiť logistický systém pre Palubné jednotky, a to na účely poskytovania Palubných jednotiek a ich logistiky formou Služieb pre Objednávateľa. Palubné jednotky neprechádzajú počas trvania tejto Zmluvy do vlastníctva Objednávateľa.

## Poskytovanie Služieb

Dodávateľ je na základe tejto Zmluvy počas Fázy 2 – Prevádzka povinný poskytovať Objednávateľovi Služby súvisiace so zabezpečením riadneho, plne funkčného, nepretržitého a bezporuchového Elektronického výberu mýta pre Objednávateľa, a ďalej tiež dodatočné dodávky, práce a Služby realizované len na výslovný pokyn Objednávateľa.

Služby poskytované podľa tejto Zmluvy vo Fáze 2 - Prevádzka zahŕňajú:

### Skúšobnú prevádzku Služieb,

### Zákaznícke služby

* + 1. poskytované priamo Zákazníkom (Front-office) prostredníctvom jednotlivých kanálov Zákazníckych služieb,
    2. Služby výkonu agendy riadenia vzťahov so Zákazníkmi (Back-office),
    3. Služby platobnej infraštruktúry,

### Služby Logistiky OBU a Prevádzky OBU,

### Služby Predregistrácie vozidiel,

### Služby zmeny rozsahu siete Zákazníckych miest,

### Služby ukončenia poskytovania Zákazníckych služieb.

Na začiatku Fázy 2 – Prevádzka je Dodávateľ povinný v termínoch podľa Harmonogramu zrealizovať Skúšobnú prevádzku so zvýšenou post-implementačnou podporou na účely preverenia a/alebo optimalizácie funkčných vlastností Služby a úplného dokončenia Fázy 1 – Príprava, vrátane odstránenia chýb a nedorobkov, ak je to relevantné.

Dodávateľ je tiež vo Fáze 2 – Prevádzka povinný zabezpečiť riešenie chýb a porúch Služieb za podmienok stanovených v Opise predmetu zákazky.

Predmetom plnenia Zmluvy vo Fáze 2 – Prevádzka je tiež realizovanie určitých Služieb poskytovaných na výslovný pokyn Objednávateľa, konkrétne:

### dodatočné školenia Pracovníkov Objednávateľa,

### poskytnutie technickej pomoci pre Objednávateľa,

### aktualizácia kontextových dát,

### Služby Logistiky OBU tretích strán.

Služby, ktoré je Dodávateľ povinný Objednávateľovi poskytovať na základe tejto Zmluvy, sú bližšie špecifikované v Opise predmetu zákazky a Ponuke.

## Rozsah poskytovaných Služieb

Súťažné podklady obsahujú predpokladaný rozsah Služieb, ktorý je založený na základných parametroch a východiskách plnenia Zmluvy podľa Kapitoly 6 Opisu predmetu zákazky. Jednotlivé parametre a východiská plnenia tejto Zmluvy sa však budú v priebehu plnenia tejto Zmluvy dynamicky meniť v závislosti na skutočnom politickom a ekonomickom vývoji v Slovenskej republike, preto skutočný rozsah poskytovaných Služieb uvedených v tejto Zmluve počas trvania tejto Zmluvy nemusí byť identický s rozsahom založeným na týchto parametroch a/alebo východiskách, ale môže byť aj menší alebo väčší. Zvýšenie či zníženie rozsahu Služieb uvedených v tejto Zmluve počas Fázy 2 – Prevádzka nemá povahu Zmeny podľa tejto Zmluvy a nemá vplyv na výšku odmeny podľa príslušných položiek Cenníka. Zvýšenie rozsahu týchto činností nad rámec predpokladaný Objednávateľom v Súťažných podkladoch nemá povahu dodatočných služieb v zmysle Zákona o verejnom obstarávaní a nemusí byť predmetom samostatného dodatku.

Nad rámec vyššie uvedeného sa osobitne dojednáva, že poskytovanie Služieb, ktoré je Dodávateľ povinný poskytovať len na základe výslovného pokynu Objednávateľa, nie je Objednávať povinný od Dodávateľa vyžadovať a Dodávateľ nemá nárok na to, aby mu Objednávateľ udelil pokyn na ich poskytovanie.

## Činnosti výslovne neuvedené v tejto Zmluve

Dodávateľ je ďalej povinný v rámci plnenia tejto Zmluvy vykonať aj činnosti, ktoré nie sú výslovne uvedené v tejto Zmluve, Súťažných podkladoch, najmä Opise predmetu zákazky alebo Ponuke, ak je ich poskytovanie nevyhnutné pre splnenie účelu tejto Zmluvy podľa článku 2.2 tejto Zmluvy a zabezpečenie riadneho, plne funkčného, nepretržitého a bezporuchového Elektronického výberu mýta. Ak nebolo možné pri vynaložení riadnej odbornej starostlivosti predpokladať, že takéto činnosti budú na dosiahnutie účelu tejto Zmluvy podľa článku 2.2 tejto Zmluvy a zabezpečenie riadneho, plne funkčného, nepretržitého a bezporuchového Elektronického výberu mýta nevyhnutné, budú predstavovať Zmenu v súlade s článkom 9 tejto Zmluvy. Ak sa Zmluvné strany nedohodnú na výške odmeny, bude výška odmeny určená podľa článku 18.2 tejto Zmluvy. Na vylúčenie akýchkoľvek pochybností Zmluvné strany potvrdzujú, že ak bolo možné pri vynaložení náležitej odbornej starostlivosti predpokladať, že také činnosti budú na dosiahnutie účelu tejto Zmluvy a zabezpečenie riadneho, plne funkčného, nepretržitého a bezporuchového Elektronického výberu mýta nevyhnutné, nepredstavujú tieto služby Zmenu podľa článku 9 tejto Zmluvy. V takom prípade platí, že tieto služby boli zahrnuté v odmene Dodávateľa podľa tejto Zmluvy. V prípade, že nevyhnutnosť služieb uvedených v  tomto článku 3.4 Zmluvy bolo možné Dodávateľom predpokladať len z časti za podmienok uvedených vyššie, je Dodávateľ povinný poskytnúť tieto služby za odmenu primeranú miere, v akej bola nevyhnutnosť týchto služieb predpokladateľná Dodávateľom. Na určenie takejto odmeny, ak sa na nej Zmluvné strany nedohodnú, sa tiež vzťahujú ustanovenia článku 18.2 Zmluvy. Ustanovením tohto článku nie je dotknuté ustanovenie článku 9.5 písm. (d) tejto Zmluvy.

# Ďalšie povinností dodávateľa pri plnení zmluvy

## Harmonogram plnenia Zmluvy

Plnenie tejto Zmluvy je Dodávateľ povinný realizovať v súlade s Harmonogramom a Projektovým plánom. Jednotlivé Fázy plnenia Zmluvy, ktorých dokončenie je v Harmonograme ohraničené stanovenými lehotami, je Dodávateľ povinný úplne dokončiť v stanovenej Lehote na dokončenie. Dodávateľ je zároveň povinný dodržať aj iné míľniky uvedené v Harmonograme a Projektovom pláne. Jednotlivé Práce alebo iné činnosti, ktorých začatie, vykonanie a/alebo dokončenie je v Projektovom pláne vyznačené stanovenými míľnikmi a/alebo lehotami, je Dodávateľ povinný začať, vykonať a/alebo úplne dokončiť v súlade s takto stanovenými míľnikmi a/alebo lehotami.

## Úroveň a kvalita plnenia Zmluvy

Dodávateľ je povinný poskytovať Služby vo všetkých Fázach plnenia Zmluvy podľa tejto Zmluvy v úrovni, kvalite a výkonnosti a v súlade s požiadavkami uvedenými v tejto Zmluve a všetkých jej Prílohách, Súťažných podkladoch, najmä Opise predmetu zákazky a Ponuke. Dodávateľ sa zároveň zaväzuje, že bude plniť túto Zmluvu na svoje nebezpečenstvo, riziko a na svoje náklady riadne a včas s vynaložením maximálnej odbornej starostlivosti, ktorú možno spravodlivo požadovať od profesionálneho dodávateľa plniaceho zmluvu v súlade s najlepšou praxou v danom odbore/odboroch podnikania, v súlade s Právnym poriadkom a na účely zabezpečenia riadneho, plne funkčného, nepretržitého a bezporuchového poskytovania Služieb a riadneho, plne funkčného, nepretržitého a bezporuchového Elektronického výberu mýta.

Dodávateľ je povinný najmä zabezpečiť plnenie sledovaných parametrov kvality a výkonnosti Služieb uvedených v Opise predmetu zákazky a dodržanie iných záväzných požiadaviek na plnenie tejto Zmluvy stanovených v tejto Zmluve a/alebo Súťažných podkladoch, najmä Opise predmetu zákazky.

## Meranie kvality a výkonnosti Služieb

Kvalita a výkonnosť Služieb poskytovaných Dodávateľom podľa tejto Zmluvy sa bude hodnotiť prostredníctvom KPI definovaných v Opise predmetu zákazky. Dodávateľ je povinný poskytovať Služby v predpísanej kvalite a výkonnosti, ktorá je vyjadrená v jednotlivých ukazovateľoch kvality a výkonnosti KPI. Parametre KPI vyhodnocuje Supervízor na základe dát a podkladov získaných z databázy Služieb, údajov odovzdaných Dodávateľom do dátového skladu (DWH) Objednávateľa a deklarovaných Dodávateľom v Mesačnom výkaze KPI a SLA podľa Opisu predmetu zákazky.

Zmluva o poskytovaní služieb Supervízorom bude uzatvorená medzi Objednávateľom a Supervízorom, ak nebude úlohu Supervízora vykonávať sám Objednávateľ, na čo je oprávnený. Náklady spojené s verejným obstarávaním služieb Supervízora a odmenu za služby Supervízora bude hradiť Objednávateľ. Na základe zmluvy o poskytovaní služieb Supervízorom bude možné objednať aj iné výkony Supervízora súvisiace s touto Zmluvou.

Dodávateľ je oprávnený žiadať, aby mu bola odovzdaná správa o výsledkoch vyhodnocovania KPI, z ktorej bude zrejmé, akým spôsobom bolo vyhodnocovanie vykonané a k akému výsledku Supervízor dospel.

Objednávateľ a Dodávateľ sa zaväzujú, že budú rešpektovať výsledky vyhodnocovania parametrov KPI Supervízorom, ak nebude z výsledkov zrejmé, že Supervízor nekonal v dobrej viere, alebo sa dopustil zrejmej hrubej nesprávnosti alebo vychádzal z chybných podkladov alebo došlo pri vyhodnocovaní parametrov KPI Supervízorom k spáchaniu trestného činu. Aj v prípade nesúhlasu s výsledkami vyhodnocovania na základe dôvodov uvedených v predchádzajúcej vete sa Objednávateľ a Dodávateľ zaväzujú riadiť výsledkami vyhodnocovania Supervízora, až dokým nebude na základe postupu podľa článku 18.2 tejto Zmluvy rozhodnuté inak.

## Vlastníctvo Komponentov Služieb a nebezpečenstvo škody

Ak nie je ďalej uvedené inak, všetky Komponenty sú počas trvania Zmluvy vlastníctvom Dodávateľa prípadne tretích strán a neprechádzajú do vlastníctva Objednávateľa.

Nebezpečenstvo škody na všetkých Komponentoch vrátane Materiálov, Technických zaradení, Softvéri, ako aj na Prácach súvisiacich s prípravou a prevádzkou Služieb znáša Dodávateľ. Dodávateľ tiež znáša nebezpečenstvo škody na veciach odovzdaných mu Objednávateľom na účely plnenia tejto Zmluvy.

## Fázy plnenia Zmluvy

### Fáza 1 - Príprava

Dodávateľ je v rámci tejto Fázy plnenia Zmluvy povinný v súlade s podrobnými požiadavkami uvedenými v tejto Zmluve, Súťažných podkladoch, najmä Opise predmetu zákazky a záväzkami Dodávateľa uvedenými v Ponuke zabezpečiť vybudovanie infraštruktúry Dodávateľa pre poskytovanie Služieb a jej systémovú integráciu s Elektronickým mýtnym systémom Objednávateľa, integráciu s Kontrolným systémom Objednávateľa a ďalšími relevantnými systémami. Príprava Služieb zahŕňa všetky Práce, stroje, prístroje, Softvér, Materiály, ostatné tovary a ich systémové prepojenie nevyhnutné pre riadne, plne funkčné, nepretržité a bezporuchové poskytovanie Služieb a riadny, plne funkčný, nepretržitý a bezporuchový Elektronický výber mýta.

Obsah jednotlivých Prác vo Fáze 1 – Príprava, ktoré je Dodávateľ povinný vykonávať, výstupov, ktoré z nich majú vyplynúť, a záväzné požiadavky na plnenie Zmluvy vo Fáze 1 - Príprava sú špecifikované v tejto Zmluve, Súťažných podkladoch, najmä v Kapitole 4 Opisu predmetu zákazky a v Ponuke.

V súlade s článkom 3.4 tejto Zmluvy je Dodávateľ vo Fáze 1 - Príprava povinný vykonať aj činnosti uvedené v článku 3.4 tejto Zmluvy za podmienok uvedených v článku 3.4 tejto Zmluvy.

Všetky Práce vo Fáze 1 – Príprava musia byť realizované tak, aby zabezpečili, že infraštruktúra Dodávateľa pre poskytovanie Služieb bude vybudovaná v súlade s touto Zmluvou, Súťažnými podkladmi, najmä Opisom predmetu zákazky a Ponukou a bude zabezpečovať účel tejto Zmluvy podľa článku 2.2 tejto Zmluvy, ako aj riadne, plne funkčné, nepretržité a bezporuchové poskytovanie Služieb a riadny, plne funkčný, nepretržitý a bezporuchový Elektronický výber mýta.

#### Výstupy a plnenia Fázy 1 - Príprava

Výstupy a plnenia Fázy 1 - Príprava a požiadavky na ne sú podrobne popísané v Kapitole 4 (Predmet plnenia Zmluvy vo Fáze 1 – Príprava) Opisu predmetu zákazky.

Výstupy a plnenia Fázy 1 - Príprava musia byť vypracované v súlade s požiadavkami uvedenými v tejto Zmluve, Súťažných podkladoch, najmä Opise predmetu zákazky a záväzkami Dodávateľa uvedenými v Ponuke tak, aby Služby poskytované na základe týchto výstupov a v súlade s nimi zabezpečovali účel tejto Zmluvy podľa článku 2.2 tejto Zmluvy a riadny, plne funkčný, nepretržitý a bezporuchový Elektronický výber mýta.

#### Schvaľovanie výstupov a plnení Fázy 1 - Príprava

#### Výstupy a plnenia Fázy 1 - Príprava podliehajú schváleniu Objednávateľa podľa Kapitoly 4 (Predmet plnenia Zmluvy vo Fáze 1 – Príprava) Opisu predmetu zákazky. Ak nie je ďalej uvedené inak, Dodávateľ je povinný predložiť návrhy jednotlivých výstupov a plnení podľa Kapitoly 4 Opisu predmetu zákazky (Predmet plnenia Zmluvy vo Fáze 1 – Príprava) na schválenie Objednávateľovi v lehote určenej v Harmonograme a Projektovom pláne. Projektový plán je Dodávateľ povinný predložiť Objednávateľovi do štrnástich (14) Dní odo Dňa účinnosti. Objednávateľ posúdi všetky výstupy a plnenia Fázy 1 - Príprava z hľadiska toho, či zodpovedajú požiadavkám uvedeným v tejto Zmluve, Súťažných podkladoch, najmä Opise predmetu zákazky a záväzkom Dodávateľa uvedeným v Ponuke a či Služby prevádzkované na ich základe a v súlade s nimi budú zabezpečovať účel tejto Zmluvy podľa článku 2.2 tejto Zmluvy a riadny, plne funkčný, nepretržitý a bezporuchový Elektronický výber mýta. Objednávateľ musí mať na posúdenie návrhov jednotlivých výstupov a plnení podľa Kapitoly 4 (Predmet plnenia Zmluvy vo Fáze 1 – Príprava) Opisu predmetu zákazky lehotu primeranú rozsiahlosti a závažnosti výstupu alebo plnenia určenú v Projektovom pláne, ktorá však nesmie byť kratšia ako sedem (7) Dní. Objednávateľ bude mať na posúdenie návrhu Projektového plánu lehotu štrnásť (14) Dní.

#### Potvrdenie o úplnom dokončení Fázy 1 – Príprava

Ak Objednávateľ na základe posúdenia predložených návrhov výstupov a plnení podľa Kapitoly 4 Opisu predmetu zákazky(Predmet plnenia Zmluvy vo Fáze 1 – Príprava)zistí, že všetky výstupy a plnenia Fázy 1 - Príprava zodpovedajú požiadavkám uvedeným v tejto Zmluve, Súťažných podkladoch, najmä Opise predmetu zákazky a záväzkom Dodávateľa uvedeným v Ponuke a že Služby prevádzkované na ich základe a v súlade s nimi budú zabezpečovať účel tejto Zmluvy podľa článku 2.2 tejto Zmluvy a riadny, plne funkčný, nepretržitý a bezporuchový Elektronický výber mýta a zároveň, ak Dodávateľ splní všetky podmienky podľa článku 4.6.2 Opisu predmetu zákazky Objednávateľ vydá Dodávateľovi do siedmich (7) Dní od posúdenia posledného z návrhov príslušných výstupov alebo plnení Potvrdenie o úplnom dokončení Fázy 1 - Príprava.

Ak Objednávateľ zistí, že výstupy alebo plnenia Fázy 1 - Príprava nezodpovedajú požiadavkám uvedeným v tejto Zmluve, Súťažných podkladoch, najmä Opise predmetu zákazky a záväzkom Dodávateľa uvedeným v Ponuke, alebo že je zrejmé, že Služby prevádzkované na ich základe a v súlade s nimi nebudú zabezpečovať účel tejto Zmluvy podľa článku 2.2 tejto Zmluvy alebo riadny, nepretržitý, plne funkčný a bezporuchový Elektronický výber mýta, oznámi bezodkladne po ich posúdení Dodávateľovi zistené chyby a/alebo nedorobky. Dodávateľ je povinný zistené chyby alebo nedorobky odstrániť do siedmich (7) Dní prípadne v dlhšej lehote určenej Objednávateľom) od doručenia oznámenia Objednávateľa o zistených chybách alebo nedorobkoch a návrhy výstupov alebo plnení zodpovedajúcim spôsobom prepracovať. Na schvaľovanie prepracovaných výstupov alebo plnení sa primerane použijú ustanovenia predchádzajúceho odseku tohto článku. Objednávateľ nevydá Dodávateľovi Potvrdenie o úplnom dokončení Fázy 1 – Príprava, kým nebudú chyby a/alebo nedorobky úplne odstránené a výstupy a plnenia Fázy 1 - Príprava schválené Objednávateľom. Ak nie je ďalej uvedené inak, Fáza 2 – Prevádzka sa môže začať, až keď bude Objednávateľom vydané Potvrdenie o úplnom dokončení Fázy 1 - Príprava a Potvrdenie o úplnom dokončení Fázy 1 - Príprava sa považuje za pokyn na začatie Fázy 2 – Prevádzka.

#### Podmienečné potvrdenie o úplnom dokončení Fázy 1 - Príprava

V prípade, že na základe posúdenia Objednávateľa výstupy alebo plnenia Dodávateľa vo Fáze 1 – Príprava vykazujú Ostatné chyby alebo nedorobky, pričom je zrejmé, že tieto nebudú mať negatívny vplyv na riadnu, plne funkčnú, nepretržitú a bezporuchovú prevádzku Služieb ani na riadny, plne funkčný, nepretržitý a bezporuchový Elektronický výber mýta a zároveň je možné tieto Ostatné chyby a nedorobky odstrániť aj v rámci Fázy 2 – Prevádzka bez toho, aby plnenie Zmluvy podľa predpísaných požiadaviek vo Fáze 2 – Prevádzka bolo neplnené alebo dôvodne ohrozené, Objednávateľ vydá Dodávateľovi Podmienečné potvrdenie o úplnom dokončení Fázy 1 - Príprava. Podmienečné potvrdenie o úplnom dokončení Fázy 1 - Príprava sa považuje za pokyn na začatie Fázy 2 – Prevádzka. Dodávateľ je však povinný odstrániť uvedené Ostatné chyby a/alebo nedorobky v lehote uvedenej v Podmienečnom potvrdení o úplnom dokončení Fázy 1 - Príprava, pričom tieto Ostatné chyby a nedorobky musia byť odstránené najneskôr počas Skúšobnej prevádzky. Ak tieto Ostatné chyby a/alebo nedorobky nie sú v stanovenej lehote odstránené, má Objednávateľ rovnaké oprávnenia ako keby Dodávateľ nedokončil Fázu 1 - Príprava v súlade s touto Zmluvou, Harmonogramom a Projektovým plánom v Lehote na dokončenie.

Ak budú v stanovenej lehote odstránené všetky Ostatné chyby a/alebo nedorobky uvedené v Podmienečnom potvrdení o úplnom dokončení Fázy 1 - Príprava, Objednávateľ vydá Dodávateľovi Potvrdenie o úplnom dokončení Fázy 1 - Príprava.

#### Potvrdenie o čiastočnom dokončení Fázy 1 - Príprava

V prípade, že na základe posúdenia Objednávateľa výstupy alebo plnenia Dodávateľa vo Fáze 1 – Príprava vykazujú chyby alebo nedorobky závažnejšieho charakteru, pričom je ale zrejmé, že tieto nebudú mať závažne negatívny vplyv na dosiahnutie účelu tejto Zmluvy podľa článku 2.2 tejto Zmluvy ani na riadny, nepretržitý a bezporuchový Elektronický výber mýta a zároveň je možné tieto chyby a/alebo nedorobky odstrániť aj popri činnostiach Fázy 2 - Prevádzka, bez toho, aby činnosti a/alebo povinnosti vo Fáze 2 – Prevádzka boli neplnené alebo dôvodne ohrozené, zohľadňujúc potrebu dodržania Harmonogramu a Projektového plánu, Objednávateľ môže vydať Potvrdenie o čiastočnom dokončení Fázy 1 - Príprava, v ktorom uvedie zistené chyby a/alebo nedorobky a stanoví primeranú lehotu na ich odstránenie, pričom tieto chyby a nedorobky musia byť odstránené najneskôr počas Skúšobnej prevádzky. Potvrdenie o čiastočnom dokončení Fázy 1 - Príprava sa považuje za pokyn na začatie Fázy 2 – Prevádzka. Ak nie je ďalej uvedené inak, vydaním Potvrdenia o čiastočnom dokončení Fázy 1 - Príprava nie sú dotknuté práva Objednávateľa spojené s nedodržaním Lehoty na dokončenie podľa tejto Zmluvy, Harmonogramu a Projektového plánu. Ak je však vydané Potvrdenie o čiastočnom dokončení Fázy 1 - Príprava, Objednávateľ nie je oprávnený odstúpiť od tejto Zmluvy z dôvodu nedodržania Lehoty na dokončenie, ak sú všetky chyby a/alebo nedorobky uvedené Potvrdení o čiastočnom dokončení Fázy 1 - Príprava odstránené v lehote uvedenej v Potvrdení o čiastočnom dokončení Fázy 1 - Príprava, pričom tieto chyby a nedorobky musia byť odstránené najneskôr počas Skúšobnej prevádzky.

Ak budú v stanovenej lehote odstránené všetky chyby a/alebo nedorobky uvedené v Potvrdení o čiastočnom dokončení Fázy 1 - Príprava, Objednávateľ vydá Dodávateľovi Potvrdenie o úplnom dokončení Fázy 1 - Príprava.

#### Uskutočnenie Skúšok Služby

V rámci plnenia Zmluvy vo Fáze 1 - Príprava je Dodávateľ povinný úspešne uskutočniť všetky Skúšky vrátane Komplexnej skúšky.

#### Dodávateľ je v rámci plnenia Zmluvy vo Fáze 1 - Príprava povinný realizovať Skúšky a Komplexnú skúšku v súlade s podrobnými požiadavkami uvedenými v tejto Zmluve, Súťažných podkladoch, najmä Opise predmetu zákazky a záväzkami Dodávateľa uvedenými v Ponuke.

#### Podrobné požiadavky na Skúšky a Komplexnú skúšku a požadované výsledky jednotlivých Skúšok a Komplexnej skúšky sú špecifikované v článku 4.5 Opisu predmetu zákazky. Podrobnosti vykonávania Skúšok a Komplexnej skúšky sa budú riadiť dokumentom Plán skúšok a skúšobný predpis.

#### Dva (2) alebo viackrát opakované (ak Objednávateľ umožní viac opakovaní Skúšok alebo Komplexnej skúšky) nesplnenie podmienok týkajúcich sa Skúšok alebo Komplexnej skúšky bude Objednávateľ posudzovať ako stratu schopnosti Dodávateľa splniť zmluvný záväzok a podstatné Porušenie povinností Dodávateľa podľa článku 11.4 tejto Zmluvy, pričom Objednávateľ môže, okrem iných nárokov v súvislosti s týmto Porušením povinností podľa tejto Zmluvy, odstúpiť od tejto Zmluvy v súlade s článkom 16.4 tejto Zmluvy.

### Fáza 2 - Prevádzka

#### Poskytovanie Služieb

#### Dodávateľ je na základe tejto Zmluvy počas Fázy 2 – Prevádzka povinný poskytovať Objednávateľovi Služby súvisiace so zabezpečením riadneho, plne funkčného, nepretržitého a bezporuchového Elektronického výberu mýta pre Objednávateľa, a ďalej tiež dodatočné dodávky, práce a Služby realizované len na výslovný pokyn Objednávateľa.

#### Služby poskytované podľa tejto Zmluvy vo Fáze 2 - Prevádzka zahŕňajú:

### Skúšobnú prevádzku Služieb,

### Zákaznícke služby

1. poskytované priamo Zákazníkom (Front-office) prostredníctvom jednotlivých kanálov Zákazníckych služieb,
2. Služby výkonu agendy riadenia vzťahov so Zákazníkmi (Back-office),
3. Služby platobnej infraštruktúry,

### Služby Logistiky OBU a Prevádzky OBU,

### Služby Predregistrácie vozidiel,

### Služby zmeny rozsahu siete Zákazníckych miest,

### Služby ukončenia poskytovania Zákazníckych služieb.

#### Na začiatku Fázy 2 – Prevádzka je Dodávateľ povinný v termínoch podľa Harmonogramu zrealizovať Skúšobnú prevádzku so zvýšenou post-implementačnou podporou na účely preverenia a/alebo optimalizácie funkčných vlastností Služieb a úplného dokončenia Fázy 1 - Príprava, vrátane odstránenia chýb a nedorobkov, ak je to relevantné.

Dodávateľ je tiež vo Fáze 2 – Prevádzka povinný zabezpečiť riešenie chýb a porúch Služieb za podmienok stanovených v Opise predmetu zákazky.

Predmetom plnenia Zmluvy vo Fáze 2 – Prevádzka je tiež realizovanie určitých Služieb poskytovaných na výslovný pokyn Objednávateľa, konkrétne:

### dodatočné školenia Pracovníkov Objednávateľa,

### poskytnutie technickej pomoci pre Objednávateľa,

### aktualizácia kontextových dát,

### Služby Logistiky OBU tretích strán.

Špecifikácia jednotlivých Služieb vo Fáze 2 – Prevádzka, Prác a činnosti, ktoré je v rámci nich Dodávateľ povinný vykonávať a záväzné požiadavky na jednotlivé Služby vo Fáze 2 – Prevádzka, sú špecifikované v tejto Zmluve, Súťažných podkladoch, najmä v Kapitole 5 Opisu predmetu zákazky a Ponuke.

V súlade s článkom 3.4 tejto Zmluvy je Dodávateľ vo Fáze 2 - Prevádzka povinný poskytnúť aj služby uvedené v článku 3.4 tejto Zmluvy za podmienok uvedených v článku 3.4 tejto Zmluvy.

Služby poskytované len na výslovný pokyn Objednávateľa môžu byť Objednávateľom požadované podľa jeho diskrečného uváženia a Dodávateľ nemá nárok na to, aby ich Objednávateľ od Dodávateľa požadoval.

Všetky Práce a činnosti Dodávateľa vo Fáze 2 – Prevádzka musia byť realizované v súlade s touto Zmluvou, Súťažnými podkladmi, najmä Kapitolou 5 Opisu predmetu zákazky, predpísanou kvalitou a výkonnosťou Služieb podľa tejto Zmluvy a záväzkami Dodávateľa uvedenými v Ponuke tak, aby zabezpečovali účel tejto Zmluvy podľa článku 2.2 tejto Zmluvy, ako aj riadny, plne funkčný, nepretržitý a bezporuchový Elektronický výber mýta. Dodávateľ je pritom povinný začať poskytovať Služby v Deň nasledujúci pod Dni, v ktorom bolo vydané Potvrdenie o úplnom dokončení Fázy 1 - Príprava, Podmienečné potvrdenie o úplnom dokončení Fázy 1 - Príprava alebo Potvrdenie o čiastočnom dokončení Fázy 1 - Príprava podľa toho, čo nastalo skôr, a to v 0:00 hod.

Zvýšenie či zníženie rozsahu Služieb počas Fázy 2 – Prevádzka nemá povahu Zmeny podľa tejto Zmluvy a nemá vplyv na výšku odmeny podľa príslušných položiek Cenníka. Zvýšenie rozsahu týchto činností nad rámec predpokladaný Objednávateľom v Súťažných podkladoch nemá povahu dodatočných služieb v zmysle Zákona o verejnom obstarávaní a nemusí byť predmetom samostatného dodatku.

#### Meranie kvality a výkonnosti Služieb

#### Na účely kontroly plnenia stanovenej kvality a výkonnosti Služieb bude Dodávateľ povinný jeden (1) krát Mesačne, vždy najneskôr do pätnásteho (15.) pracovného dňa v nasledujúcom Mesiaci predkladať Objednávateľovi a Supervízorovi Mesačný výkaz KPI a SLA ako súčasť Správy o Službách podľa bodu P3.39 Opisu predmetu zákazky.

#### Parametre KPI vyhodnocuje Supervízor na základe dát a podkladov získaných z databázy Služieb, údajov odovzdaných Dodávateľom do dátového skladu (DWH) Objednávateľa a deklarovaných Dodávateľom v Mesačnom výkaze KPI a SLA podľa bodu P3.42 písm.b) Opisu predmetu zákazky. Dodávateľ je povinný poskytovať primeranú súčinnosť v súvislosti s overením kvality a výkonnosti Služieb poskytovaných Dodávateľom. Supervízor bude realizovať najmä:

1. periodickú kontrolu a nezávislé zisťovanie hodnoty KPI, ako sú vymedzené v Kapitole 8 Opisu predmetu zákazky,
2. vyhodnotenie plnenia predpísaných hodnôt parametrov Služieb poskytovaných Dodávateľom (SLA),
3. spracovanie pravidelných Mesačných správ o plnení KPI a SLA pre Objednávateľa a Dodávateľa.

#### Supervízor bude mať pritom:

1. právo byť oboznámený so všetkými informáciami týkajúcimi sa poskytovania Služieb poskytovaných Dodávateľom,
2. právo požadovať a prijímať od Dodávateľa dáta, výsledky spracovania dát a ďalšie informácie spracovávané prostredníctvom Služieb vrátane systémových, databázových a aplikačných logov z infraštruktúry Služieb,
3. právo prístupu do objektov Dodávateľa na účely výkonu kontrolnej činnosti,
4. povinnosť zachovávať mlčanlivosť o všetkých skutočnostiach, o ktorých sa v súvislosti s poskytovaním Služieb dozvedel, okrem tých, ktoré sú verejne dostupné (pričom, ak je Supervízorom Objednávateľ, platí úprava o mlčanlivosti uvedená v Zmluve),
5. povinnosť chrániť pred neoprávneným použitím všetky informácie, ktoré obdržal v súvislosti s plnením svojich povinností od Dodávateľa, a to bez ohľadu na formu, v ktorej takéto informácie obdržal,
6. povinnosť predkladať Objednávateľovi pravidelné správy o výkone kontrolnej činnosti a svojich zisteniach.

#### Dodávateľ má právo byť prítomný pri vykonávaní kontrol Supervízorom, ktorý musí prítomnosť poverených Pracovníkov Dodávateľa pri výkone kontroly umožniť.

Pri nedodržaní sledovaných parametrov predpísanej kvality a výkonnosti Služby má Objednávateľ právo na zmluvnú pokutu podľa článku 13 písm. (u) tejto Zmluvy, ktorá sa odvíja od počtu sankčných bodov pridelených podľa metodiky uvedenej v Kapitole 8 Opisu predmetu zákazky.

#### Nedodržanie iných požiadaviek na Služby

V prípade nedodržania iných záväzných požiadaviek na Služby stanovených v tejto Zmluve a Súťažných podkladoch, najmä Opise predmetu zákazky má Objednávateľ aj nároky uvedené v článku 11 tejto Zmluvy.

### Spoločné ustanovenia k Fáze 1 – Príprava a Fáze 2 - Prevádzka

#### Začatie Prác

Dodávateľ začne vykonávať Práce v Deň účinnosti a bude vo vykonávaní Prác riadne, efektívne a bezodkladne pokračovať v súlade s touto Zmluvou, Súťažnými podkladmi, najmä Opisom predmetu zákazky, Harmonogramom a Projektovým plánom a záväzkami Dodávateľa uvedenými v Ponuke až do vydania Potvrdenia o ukončení poskytovania Služieb.

Ak Dodávateľ nezačne vykonávať Práce ani do dvadsiatichpiatich (25) Dní odo Dňa účinnosti, ide o podstatné Porušenie povinností Dodávateľa podľa článku 11.4 tejto Zmluvy, pričom Objednávateľ môže, okrem iných nárokov v súvislosti s týmto Porušením povinností podľa tejto Zmluvy, odstúpiť od tejto Zmluvy v súlade s článkom 16.4 tejto Zmluvy.

#### Projektový plán

Dodávateľ je povinný postupovať pri vykonávaní Prác v súlade s Projektovým plánom, ktorý predloží Dodávateľ Objednávateľovi vo Fáze 1 - Príprava. Projektový plán musí byť vypracovaný v súlade s Vyhláškou o riadení projektov, s touto Zmluvou, Súťažnými podkladmi, najmä Opisom predmetu zákazky, Ponukou, Harmonogramom a záväzkami Dodávateľa uvedenými v Ponuke. Dodávateľ však vypracuje a odovzdá Objednávateľovi revidovaný Projektový plán, kedykoľvek v prípade, ak predchádzajúci Projektový plán nezodpovedá skutočnému postupu Prác alebo plneniu povinností Dodávateľa.

Projektový plán schvaľuje Objednávateľ vo Fáze 1 - Príprava podľa článku 4.5.1.2 tejto Zmluvy. Pracovníci Objednávateľa sú oprávnení spoliehať sa pri plánovaní svojich činností na schválený Projektový plán. Za akékoľvek odchýlky činností Dodávateľa od Projektového plánu, ktoré neboli oznámené v dostatočnom predstihu Objednávateľovi a spôsobia Objednávateľovi vznik dodatočných nákladov, zodpovedá Dodávateľ a je povinný nahradiť Objednávateľovi takto vzniknuté náklady a prípadnú ďalšiu vzniknutú škodu.

Dodávateľ bezodkladne oznámi Objednávateľovi pravdepodobné zvláštne budúce udalosti alebo okolnosti, ktoré by mohli negatívne ovplyvniť Práce, viesť k Zmenám alebo oneskoriť dokončenie Fázy 1 – Príprava alebo začatie Fázy 2 - Prevádzka. Objednávateľ je oprávnený požadovať, aby Dodávateľ predložil odhad predpokladaného dopadu budúcich udalostí alebo okolností a/alebo návrh uskutočnenia Zmeny podľa článku 9 tejto Zmluvy.

Ak Objednávateľ kedykoľvek oznámi Dodávateľovi, že Projektový plán nezodpovedá skutočnému postupu Prác, predloží Dodávateľ revidovaný Projektový plán Objednávateľovi v súlade s týmto článkom 4.5.3.2 tejto Zmluvy.

Ustanovením tohto článku 4.5.3.2 tejto Zmluvy nie sú dotknuté iné oprávnenia Objednávateľa v súvislosti so zmeškaním míľnikov podľa Projektového plánu a Harmonogramu Dodávateľom v zmysle tejto Zmluvy.

#### Odovzdanie Miest plnenia

Objednávateľ odovzdá Dodávateľovi na jeho výzvu tie Miesta plnenia, ktoré sú vo vlastníctve alebo správe Objednávateľa a boli uvedené v Opise predmetu zákazky, Ponuke alebo v schválených výstupoch Fázy 1 - Príprava ako miesta, ktoré je Dodávateľ oprávnený využiť na montáž, inštaláciu, implementáciu, integráciu alebo umiestnenie príslušných Komponentov. Za odovzdanie Miest plnenia sa môže podľa okolností považovať aj zriadenie vzdialeného prístupu / pripojenia bez fyzickej prítomnosti Pracovníkov Dodávateľa na Mieste plnenia. Miesta plnenia budú Objednávateľom odovzdané na účely začatia príslušných Prác bez zbytočného odkladu po výzve Dodávateľa, najneskôr však v lehote uvedenej v Projektovom pláne, ktorá nesmie byť kratšia ako sedem (7) Dní pre každý jednotlivý prípad. Ak sú na takýchto Miestach plnenia napojovacie body médií potrebné na vykonávanie Prác (voda, elektrická energia a komunikačné káble) vo vlastníctve Objednávateľa, Objednávateľ zároveň umožní Dodávateľovi používať tieto napojovacie body médií. Pri odovzdaní týchto Miest plnenia obe Zmluvné strany vyhotovia a podpíšu odovzdávací(cie) protokol(y). Ak z odovzdávacieho(cích) protokolu(ov) vyplynú pre Zmluvné strany povinnosti neobsiahnuté v tejto Zmluve, zaväzujú sa ich Zmluvné strany splniť v lehotách dohodnutých v odovzdávacom(cích) protokole(och). Odovzdávací protokol bude vždy podpísaný v dvoch (2) vyhotoveniach, pričom jedno vyhotovenie obdrží Objednávateľ a jedno Dodávateľ. Odovzdávací protokol bude obsahovať popis Miesta plnenia vrátane prípadných napojovacích bodov a poznámok k Miestu plnenia. Obe Zmluvné strany sú povinné sa na odovzdanie Miest plnenia dostaviť v dohodnutých alebo v Projektovom pláne určených Dňoch. Ak sa Dodávateľ nedostaví v takto dohodnuté alebo určené Dni, platí, že Dodávateľ v tento Deň Miesta plnenia prevzal a podpísal bez námietok odovzdávací/e protokol/y vyhotovený/é Objednávateľom.

Objednávateľ umožní Dodávateľovi prístup na Miesta plnenia a dočasné užívanie týchto Miest plnenia a zabezpečí nerušený výkon takýchto práv Dodávateľovi po dobu trvania tejto Zmluvy dvadsaťštyri (24) hodín Denne, sedem (7) Dní v Týždni, a to na účely vykonávania Prác.

Ak vznikne omeškanie a/alebo dodatočné náklady pre Dodávateľa výhradne alebo prevažne v dôsledku toho, že Objednávateľ neposkytol vyššie uvedené práva alebo užívanie do alebo v priebehu stanovenej doby, Dodávateľ to oznámi Objednávateľovi, pričom má nárok výlučne na:

1. príslušné predĺženie Lehoty na dokončenie v súlade s článkom 4.5.3.29 tejto Zmluvy, ak došlo alebo dôjde k omeškaniu dokončenia Fázy 1 – Príprava v dôsledku vyššie uvedeného Porušenia povinností Objednávateľa, a/alebo
2. úhradu nákladov účelne vynaložených v dôsledku vyššie uvedeného Porušenia povinností Objednávateľa.

Obdržanie takéhoto oznámenia a ďalší postup sa bude riadiť ustanovením článkov 4.5.3.29 a 18.1 tejto Zmluvy.

Ak však, a do tej miery, do akej bolo omeškanie spôsobené Porušením povinností Dodávateľa, nebude mať Dodávateľ nárok na takéto predĺženie Lehoty na dokončenie a/alebo úhradu nákladov.

#### Dokumentácia

##### **Všeobecné povinnosti**

Dodávateľ potvrdzuje, že preskúmal a detailne sa oboznámil s požiadavkami Objednávateľa uvedenými v tejto Zmluve, Súťažných podkladoch, najmä Opise predmetu zákazky. Dodávateľ vypracuje a bude zodpovedný za Dokumentáciu pre prípravu Služieb (realizačná Dokumentácia) a poskytovanie Služieb (prevádzková Dokumentácia).

Dodávateľ je povinný zaviesť a udržiavať systém riadenia a ukladania Dokumentácie, zabezpečujúci kontrolu celého životného cyklu dokumentov, najmä schvaľovanie zmien a sledovanie ich histórie s podporou informačného systému DMS Objednávateľa.

Objednávateľ nebude zodpovedný za akékoľvek chyby, nepresnosti a nedostatky požiadaviek Objednávateľa uvedené v tejto Zmluve, Súťažných podkladoch, najmä Opise predmetu zákazky a nezaručuje, že tieto požiadavky sú presné a úplné. Akékoľvek informácie a dáta, ktoré Dodávateľ obdrží od Objednávateľa alebo získa inak, nezbavujú Dodávateľa zodpovednosti za návrh a vypracovanie Dokumentácie a prípravu a prevádzku Služieb. Dodávateľ je povinný Objednávateľa upozorniť na akékoľvek chyby, nepresnosti a/alebo nedostatky v súlade s článkom 5.1 tejto Zmluvy.

Dodávateľ sa zaväzuje priebežne konzultovať vypracovanie Dokumentácie s Objednávateľom. Objednávateľ sa zaväzuje pri priebežných konzultáciách Dodávateľovi poskytovať nevyhnutnú súčinnosť a podľa svojich možností sa vyjadrovať aj k priebežným výstupom Dodávateľa.

##### **Projektová** **Dokumentácia**

Dodávateľ je povinný na základe a podľa tejto Zmluvy, Súťažných podkladov, najmä Opisu predmetu zákazky a záväzkami uvedenými v Ponuke vypracovať projektovú Dokumentáciu. Projektová Dokumentácia musí byť vypracovaná v súlade s Právnym poriadkom a právnymi predpismi a normami platnými v Európskej únii. Podrobné požiadavky na projektovú Dokumentáciu sú uvedené v článku 4.1.2 Opisu predmetu zákazky.

##### **Prevádzková Dokumentácia**

Dodávateľ je povinný na základe a podľa tejto Zmluvy, Súťažných podkladov, najmä Opisu predmetu zákazky a záväzkami uvedenými v Ponuke vypracovať prevádzkovú Dokumentáciu. Prevádzková Dokumentácia musí byť vypracovaná v súlade s Právnym poriadkom a právnymi predpismi a normami platnými v Európskej únii. Podrobné požiadavky na prevádzkovú Dokumentáciu sú uvedené v článku 4.1.3 Opisu predmetu zákazky.

##### **Technická Dokumentácia**

Dodávateľ je povinný na základe a podľa tejto Zmluvy, Súťažných podkladov, najmä Opisu predmetu zákazky a záväzkami uvedenými v Ponuke vypracovať technickú Dokumentáciu. Technická Dokumentácia musí byť vypracovaná v súlade s Právnym poriadkom a právnymi predpismi a normami platnými v Európskej únii. Podrobné požiadavky na technickú Dokumentáciu sú uvedené v článku 4.1.4 Opisu predmetu zákazky.

#### Organizácia a riadenie projektu

Plnenie tejto Zmluvy podlieha projektovému riadeniu v súlade s Vyhláškou o riadení projektov.

Riadenie plnenia tejto Zmluvy sa zabezpečuje prostredníctvom riadiacich orgánov projektu, ktorými sú Riadiaci výbor, Kontrolný deň a Pracovné skupiny. Na operačnej úrovni zabezpečujú riadenie vedúci Pracovníci Dodávateľa. Závery Riadiaceho výboru a Kontrolného dňa sú pre Dodávateľa záväzné a Dodávateľ je povinný bezodkladne zabezpečiť plnenie stanovených úloh a prijať nápravné opatrenia na odstránenie zistených porušení alebo pochybení.

Návrh organizačnej štruktúry realizačného tímu Dodávateľa je ako súčasť Ponuky súčasťou Prílohy č. 2 tejto Zmluvy. Dodávateľ je povinný vypracovať a udržiavať v aktuálnom stave opis organizačnej štruktúry realizačného tímu Dodávateľa vrátane tzv. komunikačnej matice ako prílohu (alebo súčasť) Projektového plánu. Komunikačná matica bude obsahovať zoznam pracovných pozícií, mená, telefóny, adresy a adresy elektronickej pošty členov realizačného tímu Dodávateľa, a k nim budú priradené príslušné kontaktné osoby za stranu Objednávateľa.

Riadiaci výbor, Kontrolný deň a Pracovné skupiny sa budú stretávať v súlade s pravidlami ustanovenými v Kapitole 3 Opisu predmetu zákazky.

#### Správy o Službách

Dodávateľ je povinný vyhotovovať pravidelné Správy o Službách podľa článku 3.14 Opisu predmetu Zákazky a tieto doručiť Objednávateľovi, a to nasledovne:

1. Týždenné Správy o Službách najneskôr jeden (1) pracovný deň pred termínom Kontrolného dňa,
2. podrobné Mesačné Správy o Službách najneskôr do pätnástich (15) pracovných dní od posledného dňa Mesiaca, ku ktorému sa príslušná správa vzťahuje.

Týždenné Správy o Službách budú vyhotovované:

1. vo Fáze 1 – Príprava počas etapy „Úvodná informačná kampaň“ a etáp „Skúšky“ a „Komplexná skúška“,
2. vo Fáze 2 – Prevádzka odo Dňa začatia Fázy 2 – Prevádzka do Dňa dokončenia Skúšobnej prevádzky alebo do Dňa vydania Potvrdenia o úplnom dokončení Fázy 1 - Príprava, podľa toho, čo nastane neskôr,
3. vo Fáze 2 – Prevádzka alebo vo Fáze 2 – Prevádzka v Predĺženej dobe plnenia Zmluvy po dobu realizácie Zmeny.

Podrobné Mesačné Správy o Službách budú vyhotovované po celú dobu trvania Fázy 2 – Prevádzka. Podrobné Mesačné Správy o Službách budú obsahovať minimálne tieto informácie:

1. vyhodnotenie priebehu poskytovania Služieb za príslušný Mesiac; v prípade, ak v priebehu Fázy 2 – Prevádzka budú realizované dodatočné dodávky a Služby tiež informácie o ich príprave, priebehu realizácie a dokončenia, vzťahujúce sa k príslušnému Mesiacu;
2. Mesačný výkaz KPI a SLA;
3. vyhodnotenie rizík;
4. podrobnosti o všetkých udalostiach a okolnostiach, ktoré by mohli ohroziť poskytované Služby a/alebo prevádzku EMS alebo ktoré sa javia ako problematické a ktoré sa vyskytli alebo trvali od podania poslednej Mesačnej Správy o Službách;
5. zistené chyby, nedostatky alebo poruchy poskytovaných Služieb s uvedením ich príčiny, spôsobu a termínu ich odstránenia, návrhy opatrení na predchádzanie opakovaných porúch;
6. prehľad riešených úloh a stav ich plnenia;
7. ďalšie skutočnosti a okolnosti týkajúce sa Služieb, ktoré sú dôležité alebo ktoré môžu mať vplyv na prevádzku EMS;
8. prehľad navrhovaných, odsúhlasených a vykonaných Zmien a stavu ich realizácie (ak realizácia prebieha);
9. akékoľvek ďalšie informácie týkajúce sa Služieb, postavenia Dodávateľa a jeho Subdodávateľov, ktoré si Objednávateľ vyžiada.

#### Kontrola

Objednávateľ je kedykoľvek oprávnený vykonávať pravidelnú alebo nepravidelnú kontrolu plnenia tejto Zmluvy Dodávateľom, a to buď sám alebo prostredníctvom poverenej osoby. Vykonanie kontroly Objednávateľom nepodlieha súhlasu Dodávateľa a Dodávateľ nesmie Objednávateľovi vykonanie kontroly odoprieť, ani stanoviť akékoľvek iné podmienky vykonania kontroly.

Dodávateľ je povinný umožniť Objednávateľovi plný výkon kontroly, najmä mu umožniť nerušený a neobmedzený vstup do priestorov Dodávateľa (či už vlastných alebo užívaných na inom základe) a nahliadnutie do všetkej vedenej dokumentácie a poskytnúť všetky Objednávateľom požadované informácie vrátane kópií a výpisov z takejto dokumentácie. Objednávateľ je povinný o vykonaní kontroly a jej výsledkoch Dodávateľa písomne ​​informovať.

Vykonávanie kontroly Objednávateľom ani jej nevykonávanie nezbavuje Dodávateľa žiadnej povinnosti ani zodpovednosti vyplývajúcej z tejto Zmluvy.

Dodávateľ tiež zabezpečí Objednávateľovi prístup do všetkých priestorov využívaných na poskytovanie Služieb (či už vlastných alebo užívaných na inom základe) na účely vykonania kontroly, preverenia a testovania akejkoľvek súčasti Služieb, a to bez obmedzení.

#### Odmietnutie

#### Ak na základe kontroly Objednávateľ zistí, že sú niektoré Technické zariadenia, Materiály, Softvér alebo Práce chybné alebo nezodpovedajúce tejto Zmluve, môže Objednávateľ Technické zariadenia, Materiály, Softvér alebo Práce odmietnuť tak, že to oznámi Dodávateľovi spolu s uvedením dôvodov. Dodávateľ je potom povinný chybu bez nároku na predĺženie Lehoty na dokončenie bezodkladne opraviť, najneskôr však do troch (3) týždňov od obdržania takého oznámenia a zabezpečiť, aby odmietnutá položka zodpovedala tejto Zmluve. Pre vylúčenie pochybností sa dojednáva, že v prípade, ak Objednávateľ výslovne neuvedie, že určité Technické zariadenia, Materiály, Softvér alebo Práce, neschvaľuje, neznamená to automatické schválenie takých Technických zariadení, Materiálov, Softvéru alebo Prác, ani zánik práva Objednávateľa neskôr odmietnuť alebo v súlade s touto Zmluvou neschváliť Technické zariadenia, Materiály, Softvér alebo Práce.

#### Rýchlosť postupu Prác

Ak na základe Správ o Službách podľa článku 4.5.3.6 tejto Zmluvy alebo kontroly podľa článku 4.5.3.7 tejto Zmluvy Objednávateľ zistí, že:

1. skutočný postup Prác je príliš pomalý na to, aby mohla byť dodržaná Lehota na dokončenie a/alebo
2. postup Prác sa spomalil (alebo spomalí) oproti Harmonogramu alebo Projektovému plánu alebo Plánu skúšok a skúšobnému predpisu

z iných dôvodov než v dôsledku príčin uvedených v článku 4.5.3.29 tejto Zmluvy, je Objednávateľ oprávnený požadovať od Dodávateľa uložením pokynu, aby predložil upravený Projektový plán podľa článku 4.5.3.2 tejto Zmluvy, v ktorom popíše aj opatrenia, ktoré plánuje prijať na to, aby sa postup urýchlil a splnili podmienky tejto Zmluvy, a to bezodkladne po doručení pokynu Objednávateľa, najneskôr však v lehote siedmich (7) Dní.

Ak bude Objednávateľ s upraveným Projektovým plánom a navrhnutými opatreniami súhlasiť, Dodávateľ je povinný tento Projektový plán a navrhnuté opatrenia realizovať. Tým nie sú dotknuté práva Objednávateľa spojené s nedodržaním tejto Zmluvy, Harmonogramu, Projektového plánu, Plánu skúšok a skúšobného predpisu a/alebo Lehoty na dokončenie.

#### Prerušenie Prác a následky prerušenia Prác

Objednávateľ je oprávnený kedykoľvek požiadať Dodávateľa s uvedením dôvodov, aby prerušil vykonávanie Prác. Dodávateľ je povinný takejto požiadavke vyhovieť. Ak takéto prerušenie Prác nie je spôsobené Porušením povinností Dodávateľa, má Dodávateľ nárok na predĺženie Lehoty na dokončenie v súlade s článkom 4.5.3.29 tejto Zmluvy. Ak však je takéto prerušenie Prác spôsobené Porušením povinností Dodávateľa, Objednávateľ má všetky nároky spojené s nedodržaním tejto Zmluvy, Harmonogramu, Projektového plánu, Plánu skúšok a skúšobného predpisu a/alebo Lehoty na dokončenie Dodávateľom.

Počas takéhoto prerušenia Dodávateľ na svoje náklady zabezpečí ochranu, skladovanie a zabezpečenie príslušných Komponentov pred poškodením, stratou alebo zničením. V prípade, že prerušenie Prác nie je spôsobené Porušením povinností Dodávateľa, má Dodávateľ nárok na náhradu týchto nákladov, ako aj iných nevyhnutných a preukázaných nákladov spojených s prerušením Prác. V prípade, že Dodávateľ opomenul chrániť, uskladňovať alebo zabezpečiť príslušné Komponenty pred poškodením, stratou alebo zničením, nárok na úhradu nákladov spojených s ochranou, skladovaním a zabezpečením príslušných Komponentov nemá.

#### Trvajúce prerušenie Prác

V prípade, že prerušenie Prác z dôvodov, ktoré neboli spôsobené Porušením povinností Dodávateľa, trvá viac ako tri (3) Mesiace, má Dodávateľ právo požiadať Objednávateľa o súhlas s obnovením Prác. Ak Objednávateľ taký súhlas nedá do tridsiatich (30) Dní od predloženia žiadosti, je Dodávateľ oprávnený odstúpiť od tejto Zmluvy v súlade s článkom 16.4 tejto Zmluvy.

#### Pokračovanie v Prácach

Po obdržaní povolenia alebo pokynu na pokračovanie v Prácach, vykonajú Dodávateľ a Objednávateľ spoločne kontrolu všetkých Prác, Technických zariadení a Materiálov dotknutých prerušením Prác. Dodávateľ bude povinný opraviť všetky poškodenia alebo chyby či straty, ktoré vzniknú na jednotlivých Komponentoch počas prerušenia Prác. Tým nie je dotknuté oprávnenie Dodávateľa podľa článku 4.5.3.10 tejto Zmluvy.

#### Bezpečnostné postupy

Dodávateľ je povinný:

1. dodržiavať všetky príslušné bezpečnostné predpisy,
2. dbať na bezpečnosť všetkých osôb, ktoré majú právo byť v Mieste plnenia,
3. vynakladať primerané úsilie na to, aby v Mieste plnenia neboli zbytočné prekážky, a tak sa zabránilo ohrozeniu týchto osôb,
4. zabezpečiť oplotenie, osvetlenie, ochranu a stráženie v Mieste plnenia, ak je to aplikovateľné vzhľadom na povahu Prác a Miesto plnenia, až do vydania Potvrdenia o úplnom dokončení Fázy 1 - Príprava podľa článku 4.5.1.3 tejto Zmluvy*,*
5. zabezpečiť predpísané dopravno-informačné opatrenia pri Prácach na pozemných komunikáciách, ak je to aplikovateľné vzhľadom na povahu Prác a Miesto plnenia,
6. ak je to aplikovateľné vzhľadom na povahu Prác a Miesto plnenia, zabezpečiť všetky pomocné práce (vrátane ciest, krytov, plotov a dočasného dopravného značenia), ktoré môžu byť potrebné pre vybudovanie infraštruktúry Služieb a bezpečné užívanie Miest plnenia a ochranu verejnosti a vlastníkov a nájomcov priľahlých pozemkov, a
7. ak je to aplikovateľné vzhľadom na povahu Prác a Miesto plnenia, zabezpečiť na základe Právneho poriadku protipožiarnu hliadku na Miestach plnenia so zvýšeným nebezpečenstvom vzniku požiaru, v čase zvýšeného nebezpečenstva vzniku požiarov a pri vykonávaní všetkých činností spojených so zvýšeným nebezpečenstvom vzniku požiaru.

#### Zabezpečenie kvality

Dodávateľ sa zaväzuje, že najneskôr do tridsiatich (30) Dní odo Dňa účinnosti zavedie systém zabezpečenia kvality, ktorý bude zabezpečovať požiadavky na kvalitu Prác vo Fáze 1 – Príprava stanovené v tejto Zmluve a Súťažných podkladoch, najmä Opise predmetu zákazky. Objednávateľ alebo ním poverená osoba bude oprávnená preskúmať akýkoľvek aspekt tohto systému. Súlad so systémom zabezpečenia kvality nezbavuje Dodávateľa žiadnej z jeho povinností alebo zodpovedností podľa tejto Zmluvy a Súťažných podkladov, najmä Opisu predmetu zákazky.

Dodávateľ sa zaväzuje, že najneskôr do začatia Fázy 2 - Prevádzka zavedie systém riadenia kvality, ktorý je schopný zabezpečiť požiadavky Objednávateľa na kvalitu a výkonnosť Služieb uvedené v tejto Zmluve. Objednávateľ je oprávnený preskúmať vhodnou formou funkčnosť tohto systému riadenia kvality. Súlad so systémom zabezpečenia kvality nezbavuje Dodávateľa žiadnej z jeho povinností alebo zodpovedností podľa tejto Zmluvy a Súťažných podkladov, najmä Opisu predmetu zákazky.

Pre určenie kvality Prác a Služieb podľa tejto Zmluvy je rozhodujúci Opis predmetu zákazky a, ak nie sú pre dané Práce alebo Služby konkrétne podmienky stanovené, stanovený účel tejto Zmluvy podľa článku 2.2 tejto Zmluvy. Všetky Materiály a Technické zariadenia musia byť pred ich použitím pri poskytovaní Služieb preskúšané alebo iným vhodným spôsobom overené, či vyhovujú Opisu predmetu zákazky. Materiály a Technické zariadenia musia byť úplne nové, kvalitné a vhodné na zamýšľané použitie.

#### Údaje o Miestach plnenia poskytovaných Objednávateľom

Objednávateľ vyhlasuje, že poskytol Dodávateľovi všetky relevantné/potrebné informácie a údaje, ktoré mal v čase uzavretia tejto Zmluvy Objednávateľ k dispozícii o tých Miestach plnenia, ktoré Objednávateľ poskytne Dodávateľovi podľa článku 4.5.3.3 tejto Zmluvy, vrátane relevantných ekologických aspektov. Objednávateľ tiež bez zbytočného odkladu poskytne Dodávateľovi akékoľvek také informácie ohľadne Miest plnenia, ktoré získa po Dni účinnosti.

Dodávateľ je povinný overiť relevanciu, pravdivosť a úplnosť všetkých takto poskytnutých informácií a údajov a zabezpečiť získanie všetkých potrebných informácií a údajov, ak ich Objednávateľ nemá k dispozícii. Objednávateľ nenesie žiadnu zodpovednosť za správnosť, presnosť, úplnosť a dostatočnosť informácií a údajov získaných Dodávateľom inak ako od Objednávateľa.

#### Prístupové práva a Vybavenie dodávateľa

Dodávateľ znáša všetky náklady a poplatky za všeobecné, špeciálne a/alebo dočasné prístupové práva, ktoré potrebuje na účely vybudovanie infraštruktúry Služieb, vykonanie Prác alebo poskytovania Služieb vrátane tých, ktoré sa týkajú prístupu na Miesta plnenia. Dodávateľ tiež na svoje nebezpečenstvo a náklady zabezpečí všetko Vybavenie dodávateľa na Miestach plnenia a mimo nich, ktoré môže potrebovať na účely vybudovania infraštruktúry Služieb, vykonania Prác alebo poskytovania Služieb.

#### Zamedzenie prekážok

Ak nie je v Opise predmetu zákazky uvedené inak, Dodávateľ nebude pri vykonávaní Prác a poskytovaní Služieb neodôvodnene alebo nevhodne obmedzovať:

1. pohodlie verejnosti alebo
2. prístup a užívanie všetkých pozemných komunikácií, chodníkov a akejkoľvek infraštruktúry, bez ohľadu na to, či sú verejné alebo v správe Objednávateľa alebo iných osôb.

Dodávateľ je povinný zabezpečiť, aby Objednávateľovi nevznikla zodpovednosť, škoda či iná ujma dôsledkom takéhoto neodôvodneného alebo nevhodného obmedzovania, a v prípade ich vzniku je povinný nahradiť Objednávateľovi celú vzniknutú škodu.

#### Prístupové cesty

Dodávateľ vynaloží v dobrej viere všetko primerané úsilie k tomu, aby sa zabránilo poškodeniu akýchkoľvek pozemných komunikácií, mostov či inej infraštruktúry dopravou Dodávateľa. Toto úsilie bude zahŕňať užívanie vhodných vozidiel a trás.

Ak je to aplikovateľné vzhľadom na povahu Prác, Dodávateľ bude zodpovedný za náklady na všetku údržbu, ktorá môže byť požadovaná preto, že používa prístupové cesty. Dodávateľ zabezpečí všetko potrebné značenie a smerovky na prístupových cestách a získa všetky povolenia, ktoré môžu byť vyžadované príslušnými orgánmi štátnej správy a samosprávy k tomu, aby mohol používať pozemné komunikácie, značky a smerovky.

Objednávateľ nebude zodpovedný za žiadne nároky, ktoré môžu vzniknúť tretím osobám v dôsledku užívania prístupových ciest Dodávateľom. Objednávateľ nezodpovedá za vhodnosť, dostatočnosť ani dostupnosť konkrétnych prístupových ciest na Miesta plnenia a náklady spôsobené nevhodnosťou, nedostatočnosťou alebo nedostupnosťou prístupových ciest na užívanie požadované Dodávateľom znáša Dodávateľ.

Dodávateľ je povinný zabezpečiť, aby Objednávateľovi nevznikla škoda či iná ujma v dôsledku akéhokoľvek nároku, ktorý bude vznesený v dôsledku alebo v súvislosti s užívaním prístupových ciest na Miesta plnenia Dodávateľom, a v prípade jej vzniku je povinný uhradiť Objednávateľovi celú vzniknutú škodu.

#### Dodanie Vybavenia dodávateľa

Dodávateľ je zodpovedný za všetko Vybavenie dodávateľa potrebné na vybudovanie infraštruktúry Služieb, vykonanie Prác alebo poskytovanie Služieb. Dodávateľ je zodpovedný za balenie, naloženie, prepravu, dodávku, vyloženie, skladovanie a ochranu všetkého Vybavenia dodávateľa, vykonanie Prác alebo poskytovanie Služieb a je povinný zabezpečiť, aby Objednávateľovi nevznikla škoda či iná ujma v dôsledku dodania či prepravy takéhoto Vybavenia dodávateľa, a v prípade jej vzniku je povinný uhradiť Objednávateľovi celú vzniknutú škodu.

#### Ochrana životného prostredia

Dodávateľ podnikne všetky primerane potrebné kroky na ochranu životného prostredia (na Miestach plnenia, ako aj inde) a na obmedzenie škôd a predchádzanie obťažovania ľudí a poškodzovania majetku spôsobeného znečistením, hlukom a ďalšími dôsledkami jeho činnosti.

Dodávateľ zabezpečí, aby emisie a povrchové znečistenie spôsobené činnosťou Dodávateľa nepresiahli hodnoty predpísané Právnym poriadkom.

Dodávateľ je povinný na svoje náklady zabezpečiť všetky povinnosti týkajúce sa nakladania s elektrozariadeniami a elektroodpadom v súvislosti s Palubnými jednotkami a inými Komponentami, ako aj s Vybavením dodávateľa používaným na plnenie tejto Zmluvy.

#### Elektrina, telefóny, voda, plyn

Dodávateľ bude zodpovedný za zabezpečenie a platby všetkých energií, vody ako aj dodávku týchto a iných potrebných médií a ďalších služieb, ktoré budú potrebné na účely vybudovania infraštruktúry Služieb, vykonanie Prác alebo poskytovania Služieb.

Dodávateľ bude oprávnený používať na účely vykonávania Prác tie zdroje elektriny, vody, plynu a ďalších médií a služieb, ktoré sú k dispozícii v Miestach plnenia odovzdaných Objednávateľom podľa článku 4.5.3.3 tejto Zmluvy. Dodávateľ na vlastné náklady a nebezpečenstvo zabezpečí prepojenie pripojovaného zariadenia a pripojovacieho bodu a poskytne všetky prístroje potrebné na využívanie týchto služieb a meranie spotrebovaného množstva.

Spotrebu energie, vody a ďalších médií a služieb podľa odpočtu nameraných hodnôt spotreby na podružných meradlách osadených Dodávateľom na pripojovacích bodoch bude Dodávateľ hradiť na základe faktúr Objednávateľovi alebo priamo poskytovateľovi služieb, a to podľa voľby Objednávateľa.

Dodávateľ je povinný na žiadosť Objednávateľa uzavrieť zodpovedajúce zmluvy o dodávkach médií a zmluvy o poskytovaní služieb s príslušnými poskytovateľmi, resp. dodávateľmi médií a služieb tak, aby sa stal priamym odberateľom týchto médií a služieb.

#### Zabezpečenie Miest plnenia

Dodávateľ je zodpovedný za zamedzenie prístupu nepovolaných osôb na Miesta plnenia, ak je to aplikovateľné vzhľadom na povahu Prác a Miesto plnenia, a to v priebehu celého obdobia vybudovania infraštruktúry Služieb, vykonávania Prác alebo poskytovania Služieb, dvadsaťštyri (24) hodín Denne a sedem (7) Dní v Týždni. Povolané osoby budú zahŕňať iba Pracovníkov Dodávateľa, Pracovníkov Objednávateľa, zamestnancov orgánov štátnej správy a samosprávy podľa Právneho poriadku oprávnených navštíviť Miesta plnenia a kontrolovať metódy a postup vykonávania Prác alebo poskytovania Služieb, a akékoľvek ďalšie osoby poverené Objednávateľom na vstup na Miesta plnenia.

#### Činnosť Dodávateľa v Miestach plnenia

Dodávateľ je povinný zaobstarať si všetky potrebné povolenia, privolenia, súhlasy a vyjadrenia na činnosť na Miestach plnenia. Skutočnosť, že Objednávateľ nevie zabezpečiť takéto povolenia, privolenia, súhlasy a vyjadrenia na určité Miesta plnenia nezbavuje Dodávateľa akýchkoľvek povinností a zodpovednosti podľa tejto Zmluvy a Súťažných podkladov, najmä Opisu predmetu zákazky.

Dodávateľ obmedzí svoju činnosť na Miestach plnenia a v akýchkoľvek ďalších priestoroch, na ktoré môže Dodávateľ získať prístup iba na činnosť v súlade s touto Zmluvou a obmedzí túto činnosť iba na Miesta plnenia a takéto priestory. Dodávateľ podnikne všetky potrebné opatrenia k tomu, aby Vybavenie dodávateľa a Pracovníci Dodávateľa zostali na Miestach plnenia a v týchto ďalších priestoroch a aby nezaberali priľahlé pozemky.

Ak je to aplikovateľné vzhľadom na povahu Prác a Miesto plnenia, počas vykonávania Prác je Dodávateľ povinný zabezpečiť, aby na Miestach plnenia neboli žiadne zbytočné prekážky a zabezpečí skladovanie, rozmiestnenie alebo odstránenie všetkého Vybavenia dodávateľa alebo prebytočného Materiálu. Dodávateľ vyčistí Miesta plnenia a odstráni z nich všetok odpad, sutiny a dočasné konštrukcie a zariadenia, ktoré už nie sú potrebné.

Ak je to aplikovateľné vzhľadom na povahu Prác a Miesto plnenia počas vykonávania Prác je Dodávateľ zodpovedný za udržiavanie poriadku na Miestach plnenia, priľahlých pozemkoch, susedných priestoroch a na prístupových cestách, a ďalej za okamžité odstraňovanie odpadu, sutín, smetí a prebytočných materiálov i za odstránenie všetkých dočasných Prác, ktoré už nie sú na vybudovanie infraštruktúry Služieb potrebné.

Akékoľvek vývesné štíty, nápisy, vývesné tabule a pod., ktoré Dodávateľ plánuje umiestniť na Miestach plnenia, musia byť najskôr predložené Objednávateľovi na písomné schválenie s ohľadom na ich obsah, estetický/umelecký návrh, umiestnenie, pripevnenie a ďalšie odôvodnené požiadavky Objednávateľa.

V súlade s pokynmi Objednávateľa bude Dodávateľ povinný na Miestach plnenia inštalovať akékoľvek vývesné štíty, nápisy, vývesné tabule a pod., ktoré Objednávateľ Dodávateľovi poskytne. Náklady na výrobu vývesných štítov, nápisov a tabúľ, ktoré vyžaduje Objednávateľ nad rámec Právneho poriadku, znáša Objednávateľ.

Najneskôr v lehote uvedenej v Projektovom pláne, ktorá však nesmie byť dlhšia ako desať (10) Dní odo Dňa začiatku Fázy 2 – Prevádzka, Dodávateľ odstráni z Miest plnenia všetko Vybavenie dodávateľa, nadbytočný Materiál, sutiny, odpad a dočasné konštrukcie a zariadenia, ktoré nie sú potrebné na poskytovanie Služieb vo Fáze 2 - Prevádzka. Dodávateľ uvedie Miesta plnenia do stavu vyžadovaného touto Zmluvou, Súťažnými podkladmi, najmä Opisom predmetu zákazky a zanechá Miesta plnenia v čistom a bezpečnom stave. Dodávateľ je oprávnený ponechať na mieste určenom Objednávateľom taký Materiál a Vybavenie dodávateľa, ktoré je potrebné na splnenie povinností Dodávateľa podľa Podmienečného potvrdenia o úplnom dokončení Fázy 1 - Príprava alebo Potvrdenia o čiastočnom dokončení Fázy 1 - Príprava. Po splnení týchto povinností je Dodávateľ povinný postupovať v súlade s prvou a druhou vetou tohto odseku. Obdobne je Dodávateľ povinný postupovať po ukončení poskytovania Služieb podľa tejto Zmluvy.

Ak všetky položky, ktoré majú byť odstránené v súlade s predchádzajúcim odsekom, nebudú odstránené vo vyššie uvedenej lehote potom, čo mali byť odstránené, je Objednávateľ oprávnený všetky neodstránené položky predať, odstrániť alebo s nimi podľa vlastného uváženia inak naložiť. Objednávateľ bude mať nárok na zaplatenie nákladov vzniknutých v súvislosti s týmto predajom alebo odstránením a rekultiváciou Miest plnenia. Peňažný zostatok z výťažku predaja bude vyplatený Dodávateľovi. Ak bude výťažok z predaja nižší, ako náklady Objednávateľa, Dodávateľ je povinný uhradiť tento rozdiel Objednávateľovi bezodkladne, najneskôr však v lehote tridsať (30) Dní od doručenia výpočtu takéhoto rozdielu.

#### Zámerne ponechané prázdne

#### Zámerne ponechané prázdne

#### Zámerne ponechané prázdne

#### Skúšky Služby

##### **Povinnosti Dodávateľa**

Dodávateľ poskytne alebo zaobstará všetky prístroje, súčinnosť, dokumenty a ďalšie informácie, elektrinu, svoje zariadenia, pohonné hmoty, palivá, nástroje, materiál a vhodne kvalifikovaných a dostatočne skúsených Pracovníkov Dodávateľa tak, ako je to potrebné na riadne, efektívne a úspešné uskutočnenie Skúšok a Komplexnej skúšky. Vykonanie Skúšok a Komplexnej skúšky a  sa riadi dokumentom Plán skúšok a skúšobný predpis podľa bodu P4.12 a článkom 4.5 Opisu predmetu zákazky.

Dodávateľ je povinný informovať Objednávateľa o pripravenosti na začatie Skúšok v predstihu najmenej 5 (päť) pracovných dní pred termínom začatia Skúšok. To platí aj pre Komplexnú skúšku. Objednávateľ je oprávnený preskúmať, či sú splnené všetky predpoklady na začatie Skúšok alebo Komplexnej skúšky a bez zbytočného odkladu rozhodne o vydaní súhlasu so začatím Skúšok alebo Komplexnej skúšky. Podrobnosti budú uvedené v Pláne skúšok a skúšobnom predpise, príslušná Skúška alebo Komplexná skúška však musia byť uskutočnené vždy tak, aby pri dodržaní lehoty potrebnej na vykonanie príslušnej Skúšky alebo Komplexnej skúšky a schválenie ich výsledkov v súlade s touto Zmluvou, Súťažnými podkladmi, najmä Opisom predmetu zákazky, Harmonogramom a Plánom skúšok a skúšobným predpisom došlo k dodržaniu míľnikov podľa Projektového plánu a Lehoty na dokončenie.

Ak však Dodávateľovi v dôsledku porušenia povinností Objednávateľa týkajúcich sa Skúšok alebo Komplexnej služby vznikne omeškanie a/alebo náklady, oznámi to Dodávateľ Objednávateľovi a bude mať nárok výlučne na:

1. predĺženie Lehoty na dokončenie podľa článku 4.5.3.29 tejto Zmluvy v dôsledku tohto omeškania, ak je alebo bude dokončenie Fázy 1 - Príprava oneskorené, a
2. úhradu vzniknutých účelne vynaložených nákladov.

Po obdržaní oznámenia Dodávateľa sa bude postupovať v súlade s článkom 18.1 tejto Zmluvy tak, aby tieto otázky predĺženia Lehoty na dokončenie a úhrady dodatočných nákladov boli záväzne odsúhlasené alebo určené.

Skúšky a Komplexná skúška prebehnú vyššie uvedeným spôsobom v termínoch uvedených v tejto Zmluve, Súťažných podkladoch, najmä Opise predmetu zákazky, Harmonograme, Projektovom pláne a Pláne skúšok a skúšobnom predpise. Dodávateľ bezodkladne po vykonaní príslušných Skúšok a Komplexnej skúšky dodá Objednávateľovi riadne vypracované protokoly o Skúškach, ktoré musia zodpovedať skutočnému stavu a výsledkom Skúšok a Komplexnej skúšky. Akonáhle boli príslušné Skúšky alebo Komplexná skúška vykonané a Objednávateľ obdrží od Dodávateľa protokoly, Objednávateľ posúdi tieto protokoly v súlade s článkom 4.5.1.2 tejto Zmluvy. Objednávateľ musí byť na Skúškach a Komplexnej skúške prítomný sám alebo prostredníctvom Zástupcu Objednávateľa alebo Projektového manažéra. Dodávateľ musí byť na Skúškach a Komplexnej skúške prítomný sám alebo prostredníctvom Zástupcu Dodávateľa, pričom je povinný zabezpečiť, aby boli na Skúškach a Komplexnej skúške prítomní príslušní Subdodávatelia, ktorých účasť je na vykonanie Skúšok a Komplexnej skúšky potrebná.

##### **Odklad** **Skúšok Služby**

Ak sú Skúšky alebo Komplexná skúška bezdôvodne odložené Objednávateľom alebo Objednávateľ neposkytne potrebnú súčinnosť na ich uskutočnenie, nezodpovedá Dodávateľ za tým spôsobené omeškanie dokončenia Fázy 1 - Príprava.

Ak Dodávateľ neuskutoční Skúšky alebo Komplexnú skúšku v stanovených lehotách a termínoch alebo nebude v ich výkone riadne pokračovať, môžu Skúšky a Komplexnú skúšku uskutočniť Pracovníci Objednávateľa alebo Projektový manažér na nebezpečenstvo a náklady Dodávateľa. V takom prípade sa bude mať za to, že Skúšky alebo Komplexná skúška boli vykonané v prítomnosti Dodávateľa.

##### **Opakovanie Skúšok alebo Komplexnej skúšky**

Ak nebude určitá Skúška alebo Komplexná skúška úspešne vykonaná, Objednávateľ môže nariadiť, aby sa ktorákoľvek Skúška alebo Komplexná skúška a ktorékoľvek súvisiace Práce za rovnakých podmienok opakovali. Na tento účel stanoví Objednávateľ Dodávateľovi primeranú dodatočnú lehotu. Tým nie sú dotknuté nároky Objednávateľa podľa článku 11 tejto Zmluvy.

#### Lehota na dokončenie

Dodávateľ je povinný dokončiť Fázu 1 – Príprava v Lehote na dokončenie. Fáza 1 – Príprava sa považuje za dokončenú v Lehote na dokončenie, ak v tejto lehote dôjde k dokončeniu všetkých Prác, úspešnému absolvovaniu všetkých príslušných Skúšok a Komplexnej skúšky a vydaniu Potvrdenia o úplnom dokončení Fázy 1 - Príprava podľa článku 4.5.1.3 tejto Zmluvy, prípadne Podmienečného potvrdenia o úplnom dokončení Fázy 1 – Príprava podľa článku 4.5.1.4 tejto Zmluvy, ak sú následne splnené povinnosti Dodávateľa odstrániť všetky chyby a nedorobky uvedené v oznámení podľa článku 4.5.1.4 tejto Zmluvy v lehote tam uvedenej, najneskôr však počas Skúšobnej prevádzky.

Nedodržanie Lehoty na dokončenie bude Objednávateľ posudzovať ako stratu schopnosti Dodávateľ splniť zmluvný záväzok a podstatné Porušenie povinností Dodávateľa podľa článku 11.4 tejto Zmluvy, pričom Objednávateľ môže, okrem iných nárokov v súvislosti s týmto Porušením povinností podľa tejto Zmluvy, odstúpiť od tejto Zmluvy v súlade s článkom 16.4 tejto Zmluvy.

#### Predĺženie Lehoty na dokončenie

Dodávateľ má v súlade s článkom 18.1 tejto Zmluvy právo na primerané predĺženie Lehoty na dokončenie, ak, a v takom rozsahu, v akom je takéto predĺženie nevyhnutné a odôvodnené niektorou z nasledujúcich príčin:

1. z dôvodov, ktoré neboli na strane Dodávateľa alebo ich príčina či podstata nebola v právnom postavení, konaní alebo relevantnom opomenutí Dodávateľa, sa Zmluva nestala účinnou tak, aby mohlo byť na Fázu 1 – Príprava vyčlenených aspoň dvanásť (12) Mesiacov,
2. ak Objednávateľ nezabezpečí uzavretie zmluvy/zmlúv s dodávateľom EMS alebo Kontrolného systému Objednávateľa tak, aby bolo možné v stanovenom čase plniť záväzky Dodávateľa súvisiace s integráciou Služieb s EMS alebo s integráciou Služieb s Kontrolným systémom Objednávateľa podľa tejto Zmluvy,
3. Zmeny,
4. oneskorenia, pre plnenie povinností Dodávateľa v súlade s touto Zmluvou relevantnej prekážky alebo nemožnosti plnenia spôsobenom/nej Objednávateľom a/alebo Pracovníkmi Objednávateľa v Mieste plnenia,
5. z iných dôvodov uvedených v tejto Zmluve.

Ak sa Dodávateľ domnieva, že má nárok na predĺženie Lehoty na dokončenie, postupuje podľa článku 18.1 tejto Zmluvy.

## Ukončenie poskytovania Služieb

### Plán ukončenia Služieb

Dodávateľ je povinný v súlade s podrobnými požiadavkami uvedenými v tejto Zmluve, Súťažných podkladoch, najmä Opise predmetu zákazky a záväzkami Dodávateľa uvedenými v Ponuke vykonať všetky Práce a činnosti súvisiace s ukončením poskytovania Služieb, a to najmä:

1. vo Fáze 1 – Príprava vypracovať dokument „Plán ukončenia Služieb“, ktorý bude stanovovať postupy ukončenia poskytovania Služieb vrátane opisu organizácie, činností, lehôt a podmienok ukončenia poskytovania Služieb;
2. postupovať v prípade ukončenia poskytovania Služieb v súlade s Plánom ukončenia Služieb. Podľa Plánu ukončenia Služieb sa postupuje bez ohľadu na to, či k ukončeniu poskytovania Služieb prišlo uplynutím dohodnutého trvania tejto Zmluvy alebo na základe predčasného ukončenia tejto Zmluvy vrátane ukončenia poskytovania Služieb na základe Pokynu na ukončenie poskytovania Služieb;
3. poskytovať Služby v nezmenenom rozsahu, úrovni, kvalite a výkonnosti a v súlade s touto Zmluvou, Súťažnými podkladmi, najmä Opisom predmetu zákazky a záväzkami Dodávateľa uvedenými v Ponuke, a to, ak nie je ďalej uvedené inak, až do momentu ukončenia poskytovania Služieb;
4. poskytnúť Objednávateľovi súčinnosť vymedzenú v Súťažných podkladoch a tejto Zmluve tak, aby bol zabezpečený plynulý prechod poskytovania Služieb na Objednávateľa alebo nového Dodávateľa vybraného Objednávateľom. Dodávateľ je v súlade so Zákonom o informačných technológiách vo verejnej správe najmä povinný poskytnúť pri ukončení poskytovania Služieb úplnú súčinnosť pri prechode na nového dodávateľa, najmä v oblasti architektúry a integrácie. Odmena za takúto súčinnosť je zahrnutá v odmene Dodávateľa podľa tejto Zmluvy.

### Ukončenie poskytovania Zákazníckych služieb

Nad rámec vyššie uvedeného sa osobitne dojednávajú nasledovné povinnosti Dodávateľa pri ukončení poskytovania Zákazníckych služieb:

1. Dodávateľ je povinný vykonať inventarizáciu majetku, záväzkov a pohľadávok, a zistené rozdiely vysporiadať;
2. Dodávateľ je povinný pri ukončení poskytovania Zákazníckych služieb odovzdať Objednávateľovi kompletnú dátovú základňu k poskytovaným Zákazníckym službám s dokumentáciou štruktúry a atribútov jej obsahu. Dátová základňa musí byť uložená v elektronickej forme na vhodnom nosiči v otvorenom formáte (vhodnou formou je textový súbor s oddeľovačmi CSV), v kódovaní Unicode podľa štandardu ISO/IEC 10646;
3. Dodávateľ je povinný odovzdať Objednávateľovi elektronický archív obchodných dokumentov, ako sú Zmluvy o užívaní Vymedzených úsekov ciest, registračné formuláre, daňové doklady, a pod.
4. Dodávateľ je povinný odovzdať Objednávateľovi fyzický archív dokumentov;
5. Dodávateľ splní povinnosti podľa vyššie uvedených písm. (a) až (d) tohto článku 4.6.2 tejto Zmluvy do pätnástich (15) Dní od ukončenia poskytovania Zákazníckych služieb.

### Prevod vecí pri ukončení Zmluvy

V súvislosti s ukončením Fázy 2 – Prevádzka je Dodávateľ povinný rokovať s Objednávateľom na základe výzvy Objednávateľa, ktorej uplatnenie je len oprávnením, nie povinnosťou Objednávateľa, o podmienkach prevodu Vybavenia dodávateľa a/alebo všetkých vecí, prístrojov, strojov, zariadení a práv k Softvéru, ktoré sú vlastnené a používané Dodávateľom pri poskytovaní Služieb podľa tejto Zmluvy a sú súčasne vhodné alebo účelné na zabezpečenie riadneho, plne funkčného, nepretržitého a bezporuchového Elektronického výberu mýta, a to na Objednávateľa alebo ním určenú osobu. Dodávateľ je povinný písomne upozorniť Objednávateľa včas, najneskôr však dvanásť (12) Mesiacov pred predpokladaným ukončením Fázy 2 - Prevádzka, na Vybavenie dodávateľa a/alebo veci, prístroje, stroje, zariadenia či práva k Softvéru, ako aj zdrojové a strojové kódy, ktoré k takémuto Softvéru prináležia, ktoré sú vlastnené a používané Dodávateľom pri poskytovaní Služieb podľa tejto Zmluvy a sú súčasne vhodné alebo účelné na zabezpečenie riadneho, plne funkčného, nepretržitého a bezporuchového Elektronického výberu mýta. Dodávateľ sa zaväzuje, že na základe písomnej výzvy uzavrie s Objednávateľom v ním stanovenej lehote, ktorá nesmie byť kratšia ako tridsať (30) Dní jednu alebo viac písomných zmlúv, na základe ktorej/ktorých prevedie s účinnosťou (podľa povahy Vybavenia dodávateľa, vecí a práv) ku Dňu ukončenia Fázy 2 – Prevádzka vlastnícke či licenčné práva k Objednávateľom požadovanému Vybaveniu dodávateľa a/alebo požadovaným veciam, prístrojom, strojom, zariadeniam či právam k Softvéru, a to za cenu obvyklú v mieste a čase plnenia aj s ohľadom na zostatkovú hodnotu, stav a opotrebenie predmetov prevodu. V prípade, že nebude možné jednoznačne alebo na základe dohody stanoviť cenu, bude určená znaleckým posudkom vypracovaným na náklady Objednávateľa. Podľa tohto článku sa postupuje aj v prípade predčasného ukončenia tejto Zmluvy s tým, že lehota dvanástich (12) Mesiacov podľa druhej vety tohto článku 4.6.3 tejto Zmluvy sa z povahy veci neaplikuje a prevod príslušných plnení, ak o ne bude mať Objednávateľ záujem, sa zrealizuje až po ukončení tejto Zmluvy. Dodávateľ je však na výzvu Objednávateľa povinný oznámiť Objednávateľovi do tridsať (30) Dní od doručenia výzvy Objednávateľa Vybavenie dodávateľa a/alebo veci, prístroje, stroje, zariadenia či práva k Softvéru, ktoré sú vlastnené a používané Dodávateľom pri poskytovaní Služieb podľa tejto Zmluvy a sú súčasne vhodné alebo účelné na zabezpečenie riadneho, plne funkčného, nepretržitého a bezporuchového Elektronického výberu mýta.

### Potvrdenie o ukončení poskytovania Služieb

Po riadnom splnení všetkých povinností Dodávateľa spojených s ukončením poskytovania Služieb vydá Objednávateľ Dodávateľovi písomné potvrdenie o ukončení poskytovania Služieb.

## Trvanie Zmluvy

Táto Zmluva trvá a Dodávateľ bude plniť túto Zmluvu odo Dňa účinnosti až do uplynutia šesťdesiatichtroch (63) Mesiacov od začatia Fázy 2 - Prevádzka (ďalej len „**Základná doba plnenia Zmluvy**“), ak nebude táto Zmluva ukončená skôr v súlade s touto Zmluvou alebo naopak predĺžená v súlade s článkom 4.8 tejto Zmluvy.

## Opcia predĺženia Zmluvy

V prípade, že bude Dodávateľovi Objednávateľom najneskôr jeden (1) Mesiac pred uplynutím Základnej doby plnenia Zmluvy podľa článku 4.7 tejto Zmluvy, doručené písomné oznámenie o tom, že Objednávateľ trvá na pokračovaní poskytovania Služieb podľa tejto Zmluvy, predlžuje sa doba trvania tejto Zmluvy o dobu určenú v písomnom oznámení Objednávateľa, ktorá nesmie byť kratšia ako jeden (1) Mesiac a dlhšia ako šesťdesiat (60) Mesiacov (ďalej len „**Predĺžená** **doba plnenia Zmluvy**“). Oznámenie Objednávateľa podľa predchádzajúcej vety môže byť s rovnakým účinkom doručované Dodávateľovi aj opakovane, pričom však platí, že celková Predĺžená doba plnenia Zmluvy nesmie prekročiť šesťdesiat (60) Mesiacov a písomné oznámenie o ďalšom pokračovaní v poskytovaní Služieb musí byť Dodávateľovi doručené vždy najneskôr sedem (7) Dní pred plánovanou účinnosťou ďalšieho predĺženia doby trvania Zmluvy. Berúc do úvahy všetky uskutočnené Zmeny, je Dodávateľ povinný poskytovať Služby v  nezmenenom rozsahu, úrovni, kvalite a výkonnosti a v súlade s touto Zmluvou, Súťažnými podkladmi, najmä Opisom predmetu zákazky a záväzkami Dodávateľa uvedenými v Ponuke aj počas Predĺženej doby plnenia Zmluvy.

## Uchovávanie dokumentov

Dodávateľ je povinný uchovávať všetky dokumenty a záznamy súvisiace so Zmluvou po dobu stanovenú Právnym poriadkom, v každom prípade však najmenej po dobu šiestich (6) Rokov od ukončenia tejto Zmluvy.

Na žiadosť Objednávateľa alebo ním určených osôb je Dodávateľ povinný týmto osobám sprístupniť všetky takto uchovávané dokumenty a odovzdať tieto dokumenty k prevereniu, kontrole a vyhotoveniu rozmnoženín.

# Dodávateľ

## Všeobecné povinnosti Dodávateľa

Dodávateľ je povinný poskytovať Služby v súlade s touto Zmluvou, Súťažnými podkladmi, najmä Opisom predmetu zákazky, v súlade s Ponukou a na základe pokynov Objednávateľa, inak v rozsahu potrebnom na zabezpečenie splnenia účelu tejto Zmluvy podľa článku 2.2 tejto Zmluvy a riadneho, plne funkčného, nepretržitého a bezporuchového Elektronického výberu mýta. Dodávateľ je vždy povinný konať v súlade s pokynmi Objednávateľa a nie je oprávnený sa od týchto pokynov odchýliť, ibaže (i) obdrží predchádzajúci písomný súhlas Objednávateľa ku konaniu podľa vlastného uváženia alebo (ii) je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Objednávateľa nie je možné rozumne vyžadovať.

Dodávateľ je povinný zaobstarať si a udržiavať v platnosti všetky príslušné oprávnenia, privolenia, súhlasy, vyjadrenia, koncesie, certifikáty, licencie a iné dokumenty, ktoré sú potrebné na plnenie tejto Zmluvy. Dodávateľ vyhlasuje, že má dostatok odborných skúseností potrebných na plnenie tejto Zmluvy.

Ak Objednávateľove pokyny udelené Dodávateľovi budú nevhodné na účely zabezpečenia splnenia účelu tejto Zmluvy podľa článku 2.2 tejto Zmluvy a riadneho, plne funkčného, nepretržitého a bezporuchového Elektronického výberu mýta alebo budú v rozpore s Právnym poriadkom, je Dodávateľ bezodkladne po obdržaní takého pokynu povinný na to písomne Objednávateľa upozorniť, inak bude zodpovedný za škodu spôsobenú splnením takéhoto pokynu. Ak aj napriek písomnému upozorneniu Dodávateľa na nevhodnosť takéhoto pokynu bude Objednávateľ trvať na jeho dodržaní, čo oznámi písomne Dodávateľovi do siedmich (7) Dní odo dňa, keď obdržal upozornenie Dodávateľa, bude povinnosťou Dodávateľa takýto pokyn splniť, nebude však zodpovedný za škodu spôsobenú splnením takéhoto pokynu. Ak Objednávateľ neoznámi Dodávateľovi vo vyššie uvedenej lehote, že trvá na svojom pokyne, Dodávateľ tento pokyn nesplní.

Dodávateľ je povinný bezodkladne, najneskôr však do siedmich (7) Dní, písomne oznámiť Objednávateľovi všetky skutočnosti a okolnosti, ktoré pri plnení tejto Zmluvy zistil alebo sa o nich dozvedel a ktoré môžu mať vplyv na zmenu pokynov Objednávateľa. Ak však nedôjde k zmene pokynov Objednávateľom, je Dodávateľ povinný postupovať podľa pôvodných pokynov Objednávateľa.

## Zabezpečenie plnenia povinností Dodávateľa

### Splnenie povinností Objednávateľom

Ak nie je v tejto Zmluve uvedené inak, ak Dodávateľ nesplní akúkoľvek svoju povinnosť podľa tejto Zmluvy, Súťažných podkladov, najmä Opisu predmetu zákazky alebo Ponuky a nesplní ju ani v dodatočnej lehote šesťdesiat (60) Dní, je Objednávateľ, bez toho, aby tým boli dotknuté akékoľvek iné práva a nároky Objednávateľa podľa tejto Zmluvy, oprávnený, nie však povinný, podľa svojho uváženia splniť povinnosť Dodávateľa alebo poveriť splnením tejto povinnosti iné osoby, pričom nevyhnutné a účelne vynaložené náklady s tým spojené znáša Dodávateľ.

### Ručenie, banková záruka, zmluvné pokuty

Objednávateľ požaduje zabezpečenie záväzkov Dodávateľa poskytnutím ručiteľského vyhlásenia/í podľa článku 1.5.2 tejto Zmluvy alebo záväzkom spoločnej a nerozdielnej zodpovednosti podľa článku 1.5.3 tejto Zmluvy, zmluvnými pokutami podľa článku 13 tejto Zmluvy a poskytnutím bankových záruk alebo iných záruk za plnenie podľa článku 14 tejto Zmluvy.

## Zástupca dodávateľa

Všetky povinnosti a oprávnenia stanovené v tejto Zmluve alebo z nej vyplývajúce pre Dodávateľa, s výnimkou Zmien, inej zmeny tejto Zmluvy, ukončenia tejto Zmluvy, vymenovania a odvolania Zástupcu dodávateľa, bude za Dodávateľa oprávnený a povinný vykonávať Zástupca dodávateľa s tým, že na výkon týchto činností môže Dodávateľ písomne poveriť ktorúkoľvek osobu z Pracovníkov Dodávateľa. Zástupca dodávateľa môže týmto spôsobom poveriť aj inú tretiu osobu. V takom prípade je však povinný vyžiadať si predchádzajúci písomný súhlas Objednávateľa. Poverenie alebo jeho odvolanie podľa tohto článku 5.3 tejto Zmluvy bude účinné až jeho doručením Objednávateľovi. Od momentu účinnosti uvedeného poverenia, bude mať akékoľvek určenie, pokyn, kontrola, prehliadka, testovanie, súhlas, schválenie alebo podobné konanie alebo opomenutie urobené akoukoľvek takouto osobou rovnaké účinky, akoby bolo urobené samotným Zástupcom dodávateľa.

Zástupcu dodávateľa je oprávnený vymenovať a odvolať iba Dodávateľ. Takéto vymenovanie (okrem vymenovania Zástupcu dodávateľa uvedeného už v tejto Zmluve) alebo odvolanie však vyžaduje predchádzajúci písomný súhlas Objednávateľa. Objednávateľ nebude udelenie tohto súhlasu bezdôvodne odopierať alebo odkladať. Pri odvolaní Zástupcu dodávateľa je Dodávateľ vždy povinný vymenovať nového Zástupcu dodávateľa. Vymenovanie a odvolanie Zástupcu dodávateľa musí byť urobené vo forme písomného oznámenia doručeného Zástupcovi objednávateľa. Vymenovanie a odvolanie Zástupcu dodávateľa je účinné voči Objednávateľovi tretím (3.) Dňom nasledujúcim po doručení takéhoto oznámenia za predpokladu, že Objednávateľ súhlasil s vymenovaním alebo odvolaním a v tomto oznámení nie je uvedený neskorší termín účinnosti. Ak bude mať Objednávateľ kedykoľvek v priebehu plnenia tejto Zmluvy odôvodnené námietky proti osobe Zástupcu dodávateľa alebo proti osobe navrhnutej za Zástupcu dodávateľa je Dodávateľ povinný vymenovať za Zástupcu dodávateľa inú osobu. Dodávateľ je povinný zabezpečiť, aby bol nový Zástupca dodávateľa v okamihu účinnosti svojho vymenovania dôkladne oboznámený s doterajším priebehom plnenia tejto Zmluvy a so všetkými okolnosťami tak, aby bol schopný zabezpečiť všetky činnosti Dodávateľa v súlade s touto Zmluvou.

Zástupca dodávateľa bude venovať celý svoj pracovný čas riadeniu a koordinácii plnenia povinností Dodávateľa z tejto Zmluvy. Ak má byť Zástupca dodávateľa dočasne neprítomný či neschopný plniť pracovné povinnosti, je povinný vymenovať vhodnú osobu za svojho dočasného zástupcu. Takéto vymenovanie však podlieha predchádzajúcemu súhlasu Objednávateľa.

Kedykoľvek Zástupca dodávateľa vykonáva konkrétnu činnosť vyžadujúcu súhlas Dodávateľa alebo akýchkoľvek jeho orgánov, platí na účely tejto Zmluvy, že Dodávateľ alebo jeho príslušný orgán taký súhlas vydal.

## Pracovníci Dodávateľa

### Zabezpečenie Pracovníkov Dodávateľa

Dodávateľ je povinný si sám zabezpečiť Pracovníkov Dodávateľa alebo iných pracovníkov, ktorí sú nevyhnutní na efektívne plnenie tejto Zmluvy v rozsahu, úrovni, kvalite, výkonnosti a lehotách požadovaných touto Zmluvou, Súťažnými podkladmi, najmä Opisom predmetu zákazky a záväzkami Dodávateľa uvedenými v Ponuke.

### Osoby v pracovnom pomere u Objednávateľa

Dodávateľ sa zaväzuje, že nebude (ani sa o to nebude pokúšať) priamo či nepriamo zamestnávať alebo akýmkoľvek iným spôsobom najímať Pracovníkov Objednávateľa, ktorí sa zúčastňovali alebo zúčastňujú plnenia tejto Zmluvy, a to až do ukončenia trvania tejto Zmluvy a minimálne jeden (1) bezprostredne nasledujúci Rok po ňom.

### Pracovno-právne predpisy a predpisy v oblasti sociálneho zabezpečenia a zamestnanosti

Dodávateľ je povinný konať v súlade s príslušnými pracovno-právnymi predpismi, predpismi v oblasti sociálneho zabezpečenia a zamestnanosti, ktoré sa vzťahujú na Pracovníkov Dodávateľa, vrátane, nie však výlučne s právnymi predpismi Právneho poriadku týkajúcimi sa zamestnanosti, ochrany zdravia, bezpečnosti, sociálneho zabezpečenia a udeľovania pracovných povolení. Dodávateľ je povinný plniť si všetky záväzky voči svojim zamestnancom (alebo osobám v obdobnom vzťahu), resp. iné záväzky, ktoré súvisia so zamestnávaním zamestnancov (napríklad voči štátu, sociálnym či zdravotným poisťovniam).

Dodávateľ je zároveň povinný zabezpečiť, aby Pracovníci Dodávateľa dodržiavali všetky príslušné právne predpisy Právneho poriadku vrátane, nie však výlučne tie, ktoré sa týkajú bezpečnosti a ochrany zdravia pri práci.

### Kvalifikácia a kompetencie Pracovníkov Dodávateľa

Pracovníci Dodávateľa budú riadne a plne kvalifikovaní, kompetentní a budú mať dostatočné skúsenosti vo svojich príslušných odboroch a profesiách. Objednávateľ je oprávnený od Dodávateľa vyžadovať, aby odvolal (alebo zabezpečil odvolanie) ktoréhokoľvek Pracovníka Dodávateľa, ktorý podľa názoru Objednávateľa:

1. trvalo nesprávne plní svoje pracovné povinnosti,
2. si plní svoje povinnosti nekompetentne alebo nedbanlivo,
3. neplní alebo porušuje niektoré ustanovenia tejto Zmluvy alebo Právneho poriadku,
4. angažuje sa v akomkoľvek neetickom správaní alebo
5. sa trvalo správa tak, že to ohrozuje bezpečnosť, zdravie alebo ochranu životného prostredia.

Ak je to potrebné, Dodávateľ potom vymenuje (alebo zabezpečí vymenovanie) vhodnej náhradnej osoby.

### Neprístojné a neetické správanie

Dodávateľ je povinný vždy prijímať všetky primerané opatrenia na účely prevencie akéhokoľvek protiprávneho, výtržníckeho, neetického alebo neprístojného správania Pracovníkov Dodávateľa a na účely zachovania pokoja a ochrany osôb pri plnení tejto Zmluvy.

Objednávateľ osobitne zdôrazňuje a Dodávateľ berie na vedomie, že Objednávateľ netoleruje akúkoľvek formu korupcie alebo podplácania. Dodávateľ sa zaväzuje, že sa na takýchto činnostiach nebude priamo či nepriamo podieľať, ani nedá, neponúkne a neprisľúbi nič cenné štátnym úradníkom alebo Objednávateľovi, Supervízorovi, či inej osobe podieľajúcej sa na plnení tejto Zmluvy na účely ovplyvnenia plnenia tejto Zmluvy alebo získania nenáležitej výhody. Akékoľvek konanie Dodávateľa alebo Pracovníkov Dodávateľa v rozpore s týmto odsekom tohto článku 5.4.5 tejto Zmluvy alebo ustanoveniami Právneho poriadku týkajúcimi sa korupcie alebo podplácania sa bude považovať za podstatné Porušenie povinností Dodávateľa podľa tejto Zmluvy.

Dodávateľ zabezpečí, aby Pracovníci Dodávateľa neboli pri plnení tejto Zmluvy pod vplyvom alkoholických nápojov alebo toxických látok a aby také nápoje a látky nepožívali plnení tejto Zmluvy.

### Záznamy o Pracovníkoch Dodávateľa

Dodávateľ bude priebežne viesť a na žiadosť Objednávateľa odovzdá Objednávateľovi údaje preukazujúce počty pracovníkov v každej triede Pracovníkov Dodávateľa a záznamy o ich činnostiach.

## Subdodávatelia

### Známi Subdodávatelia

Dodávateľ nie je oprávnený zadať plnenie celej Zmluvy Subdodávateľovi alebo Subdodávateľovom. Dodávateľ uviedol v Ponuke podiel zákazky, ktorý má v úmysle zadať Subdodávateľom, navrhovaných Subdodávateľov a predmety subdodávok. Dodávateľ zároveň pri podpise tejto Zmluvy uviedol údaje o všetkých známych Subdodávateľoch a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. To neplatí o dodávateľoch tovaru. Všetci Subdodávatelia Dodávateľa uvedení v Ponuke a všetci známi Subdodávatelia podľa predchádzajúcej vety sú uvedení v Prílohe č. 3 tejto Zmluvy. Všetci Subdodávatelia podľa Prílohy č. 3 alebo iní Subdodávatelia, ktorí môžu Subdodávateľov uvedených v Prílohe č. 3 počas plnenia tejto Zmluvy nahradiť alebo doplniť, musia spĺňať podmienky účasti týkajúce sa osobného postavenia a nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu tejto Zmluvy, ktorý má príslušný Subdodávateľ plniť.

### Zmena Subdodávateľa

Dodávateľ je povinný oznámiť Objednávateľovi každú zmenu Subdodávateľa v rozsahu údajov, ktoré sú uvedené v Prílohe č. 3. Každý nový Subdodávateľ musí spĺňať podmienky účasti týkajúce sa osobného postavenia a nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu tejto Zmluvy, ktorý má príslušný Subdodávateľ plniť. Ak sa v priebehu plnenia tejto Zmluvy zmenia uvedené ustanovenia Zákona o verejnom obstarávaní, nový Subdodávateľ musí spĺňať tie podmienky účasti, resp. nesmú u neho existovať tie dôvody na vylúčenie, ktoré sú svojím znením a účelom najbližšie k podmienkam účasti a dôvodom na vylúčenie podľa predchádzajúcej vety. Pravidlá týkajúce sa zmeny Subdodávateľa sa netýkajú dodávateľov tovaru.

### Kľúčoví experti

Dodávateľ sa zaväzuje, že výkon vybraných odborných činností v rámci plnenia tejto Zmluvy bude vykonávať vždy prostredníctvom Kľúčových expertov, ktorých na tento účel identifikoval vo svojej Ponuke. Iba výnimočne môže Dodávateľ použiť na výkon vybraných odborných činností aj ďalšie osoby v prípade, ak ich realizáciu objektívne nie je možné zabezpečiť v požadovanej kvalite a/alebo čase prostredníctvom určeného Kľúčového experta. Zoznam Kľúčových expertov s uvedením ich kvalifikácie a doklady preukazujúce ich kvalifikáciu tvoria obsah Ponuky, ktorá je Prílohou č. 2 tejto Zmluvy.

Nahradenie niektorého z Kľúčových expertov je možné výlučne so súhlasom Objednávateľa a iba v prípade, ak Kľúčový expert preukázateľne nemôže vykonávať činnosť, na ktorú bola určená. Objednávateľ takýto súhlas bezdôvodne neodoprie, avšak platí, že novo navrhovaný Kľúčový expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Kľúčový expert, ktorý sa nahrádza. Spôsobilosť nového Kľúčového experta preukazuje Dodávateľ rovnakými dokladmi, aké boli požadované v rámci Verejného obstarávania.

Pre vylúčenie pochybností sa Zmluvné strany dohodli, že pre nahradenie Kľúčového experta nie je potrebné uzatvárať dodatok k tejto Zmluve, ak bude dodržaný postup podľa tohto článku 5.5.3 tejto Zmluvy.

Ak má byť niektorý Kľúčový expert dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (pod podmienkou predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnej osobe. Okrem Kľúčových expertov je Dodávateľ povinný zabezpečiť, že na plnení predmetu tejto Zmluvy sa budú podieľať aj ďalšie osoby v počte a kvalifikácii potrebnej na to, aby bolo plnenie tejto Zmluvy realizované riadne, kvalitne a včas.

Plnenie úloh zverených Kľúčovým expertom prostredníctvom iných osôb, ako sú Kľúčoví experti, ktorí nespĺňajú podmienky uvedené v tomto článku 5.5.3 tejto Zmluvy alebo boli odmietnuté Objednávateľom v súlade s touto Zmluvou, je podstatným Porušením povinností Dodávateľa podľa tejto Zmluvy.

### Zodpovednosť za Subdodávateľov a voči Subdodávateľom

Dodávateľ bude zodpovedný za akékoľvek konanie, porušenie, opomenutie alebo zanedbanie ktoréhokoľvek Subdodávateľa, jeho zamestnancov alebo osôb ním poverených, ako keby to bolo konanie, porušenie, opomenutie alebo zanedbanie Dodávateľa. Dodávateľ je zodpovedný za akúkoľvek škodu spôsobenú Subdodávateľom pri plnení tejto Zmluvy Objednávateľovi, Platiteľom mýta, Zákazníkom a/alebo iným osobám. Dodávateľ je povinný zabezpečiť a bude zodpovedať za splnenie všetkých ustanovení tejto Zmluvy zo strany Subdodávateľov. Dodávateľ je povinný zahrnúť všetky relevantné podmienky tejto Zmluvy do zmlúv o subdodávke so Subdodávateľmi. Tým nie je dotknutá povinnosť mlčanlivosti Dodávateľa podľa článku 20.8 tejto Zmluvy. Dodávateľ je tiež povinný zabezpečiť, aby všetci Subdodávatelia mali platné príslušné oprávnenia, koncesie, certifikáty, licencie a tiež odbornú kvalifikáciu a dostatok odborných skúseností, ktoré sú nevyhnutné na plnenie ich povinností podľa ich zmlúv s Dodávateľom.

Dodávateľ je povinný za všetkých okolností vystupovať voči Subdodávateľom v súlade so zásadami poctivého obchodného styku, t.j. najmä uhradiť Subdodávateľom dohodnutú odmenu za riadne a včasné splnenie ich povinností podľa uzavretých zmlúv. Porušenie tejto povinnosti Dodávateľom je podstatným Porušením povinností Dodávateľa podľa tejto Zmluvy.

Ak bude zrejmé, že niektorý Subdodávateľ nie je schopný dodržať svoje záväzky v súvislosti s plnením zmlúv uzavretých v súvislosti s plnením tejto Zmluvy alebo ak sa tento angažuje v akomkoľvek neetickom alebo korupčnom správaní, Objednávateľ je oprávnený vyžadovať od Dodávateľa, aby ho nahradil iným Subdodávateľom. V takom prípade sa bude postupovať primerane podľa článku 5.5.2 tejto Zmluvy.

## Spolupráca

Na základe ustanovení tejto Zmluvy alebo pokynov Objednávateľa je Dodávateľ povinný zabezpečiť umožnenie výkonu činností, ktoré nie sú zahrnuté v tejto Zmluve a ktoré majú byť poskytnuté z dôvodu nevyhnutnosti zabezpečenia riadneho, plne funkčného, nepretržitého a bezporuchového Elektronického výberu mýta zo strany:

1. Pracovníkov Objednávateľa,
2. všetkých ďalších Dodávateľov vybraných Objednávateľom podľa článku 7 tejto Zmluvy, a
3. zamestnancov dotknutých orgánov štátnej správy a samosprávy.

## Palubné jednotky

Dodávateľ je povinný v rámci plnenia tejto Zmluvy zabezpečovať potrebné množstvo Palubných jednotiek v súlade s požiadavkami uvedenými v Opise predmetu zákazky a poskytovať Služby Logistiky OBU a Prevádzky OBU tak, aby bol zabezpečený účel tejto Zmluvy podľa článku 2.2 tejto Zmluvy a riadny, plne funkčný, nepretržitý a bezporuchový Elektronický výber mýta. Dodávateľ je vždy povinný zabezpečiť, aby boli Palubné jednotky dostupné podľa požiadaviek stanovených v tejto Zmluve a Súťažných podkladoch, najmä Opise predmetu zákazky. Dodávateľ je povinný na svoje náklady zabezpečiť všetky povinnosti týkajúce sa nakladania s elektrozariadeniami a elektroodpadom v súvislosti s Palubnými jednotkami.

Palubné jednotky sú počas plnenia tejto Zmluvy vo vlastníctve Dodávateľa. Keďže však cena Palubných jednotiek má významný dopad na náklady Objednávateľa na plnenie tejto Zmluvy osobitne vo vzťahu k cene Služieb Logistika OBU a Prevádzka OBU, Objednávateľ je oprávnený počas Fázy 2 - Prevádzka, a to  raz (1) za každý Rok trvania Fázy 2 - Prevádzka, najskôr však po prvých dvanástich (12) ukončených Mesiacoch Fázy 2 - Prevádzka, písomne vyzvať Dodávateľa na rokovanie o znížení jednotkovej ceny za Palubnú jednotku a tým aj na zníženie ceny za Služby Logistika OBU a Prevádzka OBU. Dodávateľ sa zaväzuje do desiatich (10) Dní od výzvy Objednávateľa na rokovanie Objednávateľovi preukázať príslušnými dokladmi aktuálnu výšku obstarávacích nákladov na Palubnú jednotku, t. j. buď výšku kúpnej ceny, za ktorú príslušnú Palubnú jednotku obstaráva alebo výšku výrobných nákladov jednej Palubnej jednotky, ak ich Dodávateľ priamo vyrába. Ak sa takto zistí zníženie ceny alebo výrobných nákladov Palubnej jednotky, ktoré má vplyv na cenu Služby Logistika OBU a/alebo Prevádzka OBU, Dodávateľ sa zaväzuje, že s Objednávateľom uzavrie dodatok k tejto Zmluve do tridsiatich (30) Dní odo dňa doručenia písomnej výzvy Objednávateľa na uzavretie dodatku k tejto Zmluve, ktorým bude dohodnuté zníženie jednotkovej ceny Služieb Logistiky OBU a/alebo Prevádzky OBU. Vyššie uvedené platí iba za predpokladu, že preukázaná obstarávacia cena alebo výrobné náklady po pripočítaní obchodnej marže Dodávateľa, ktorá nesmie byť vyššia ako bežný trhový štandard, bude mať vplyv na jednotkovú cenu Služby Logistika OBU a/alebo Prevádzka OBU o viac ako päť percent (5%) oproti doterajšej jednotkovej cene Služby Logistika OBU a/alebo Prevádzka OBU. Ak však bude rozdiel vyšší ako päť percent (5%), jednotková cena Služby Logistika OBU a/alebo Prevádzka OBU bude príslušným dodatkom znížená o celý zistený rozdiel.

## Práva duševného vlastníctva

### Licencia

#### Dokumentácia a materiály úvodnej informačnej kampane

Dokumentácia a materiály úvodnej informačnej kampane (ako napríklad, ale nie výlučne, televízne a rozhlasové spoty, reklama v tlačených alebo elektronických médiách či na sociálnych sieťach) môžu zahŕňať jedno alebo viac autorských diel podľa Autorského zákona, ktoré boli vytvorené alebo ktorých vytvorenie bolo Dodávateľom zabezpečené špecificky na účely plnenia tejto Zmluvy (ďalej ktorékoľvek z nich len „**Autorské dielo**“). Dodávateľ poskytuje Objednávateľovi k Autorskému dielu časovo a vecne neobmedzenú nevýhradnú licenciu používať Autorské dielo na všetky známe spôsoby použitia Autorského diela, vrátane spôsobov použitia podľa § 19 ods. 4 Autorského zákona, a to počas celej doby trvania majetkových práv k nemu a na akýchkoľvek v súčasnosti známych alebo v budúcnosti objavených médiách, nosičoch a formátoch, na území celého sveta. Dodávateľ zároveň poskytuje Objednávateľovi neodvolateľný súhlas na vykonávanie akýchkoľvek zmien alebo iných zásahov do Autorského diela, vrátane ale bez obmedzenia na jeho spojenie s iným dielom, integráciu s iným dielom, modifikáciu, dekompiláciu, spätný preklad Autorského diela a dokončenie nedokončeného Autorského diela. Objednávateľ je pre svoje potreby tiež oprávnený vytvárať akékoľvek ďalšie diela, ktoré budú odvodené od Autorského diela. Objednávateľ je oprávnený postúpiť licenciu podľa tohto článku 5.8.1.1 tejto Zmluvy na použitie Autorského diela a/alebo spracovaného, upraveného a/alebo preloženého Autorského diela na tretie osoby a je oprávnený udeliť sublicenciu v rozsahu licencie podľa tohto článku 5.8.1.1 tejto Zmluvy. Licencia, poskytnutie súhlasov na zmenu Autorského diela a poskytnutie ďalších práv v rozsahu podľa tejto Zmluvy sa udeľuje za odplatu, ktorá je zahrnutá v odmene Dodávateľa za poskytovanie Služieb.

Dodávateľ vyhlasuje a zodpovedá za to, že k Autorskému dielu bude vykonávať majetkové práva autora v zmysle § 90 Autorského zákona alebo na základe zmluvy s autorom, spoluautorom alebo vykonávateľom autorských majetkových práv k Autorskému dielu, a to najmenej v rozsahu potrebnom na udelenie licencie, poskytnutie súhlasov na zmenu Autorského diela a poskytnutie ďalších práv v rozsahu tohto článku 5.8 Zmluvy.

Objednávateľ je oprávnený vyhotovovať priame a nepriame rozmnoženiny Autorského diela, trvalé a dočasné, a to v celku alebo z časti, akýmikoľvek prostriedkami v akejkoľvek forme, vrátane vyhotovovania rozmnoženín písomných materiálov vzťahujúcich sa k Autorskému dielu.

Zmluvné strany sa dohodli, že všetky práva Objednávateľa podľa tohto článku 5.8 Zmluvy je Objednávateľ oprávnený vykonávať aj prostredníctvom tretích osôb. Objednávateľ je na tieto účely oprávnený sprístupniť tretím osobám akúkoľvek časť Autorského diela, pričom je oprávnený Autorské dielo použiť aj na účely verejného obstarávania takýchto tretích osôb. Pre vylúčenie akýchkoľvek pochybností sa Zmluvné strany dohodli, že používanie Autorského diela prostredníctvom tretej osoby alebo výkon akýchkoľvek práv Objednávateľa podľa tohto článku 5.8.1.1 tejto Zmluvy prostredníctvom tretích osôb na účely verejného obstarávania nepredstavuje porušenie dohôd Zmluvných strán o mlčanlivosti a zároveň týmto nedôjde k porušeniu alebo ohrozeniu obchodného tajomstva Dodávateľa alebo licenčných dojednaní podľa tejto Zmluvy.

Oprávnenie na výkon práva používať Autorské dielo, ako aj spracované a/alebo upravené a/alebo preložené Autorské dielo v rozsahu a spôsobmi podľa tohto článku 5.8.1.1 tejto Zmluvy, ako aj právo postúpiť licenciu a udeľovať sublicenciu, prechádza pri zániku Objednávateľa na jeho právneho nástupcu.

Dodávateľ je pred začatím Fázy 2 - Prevádzka ako jeden z výstupov Fázy 1 - Príprava povinný dodať Objednávateľovi automaticky bez potreby osobitnej výzvy najaktuálnejšiu verziu Dokumentácie a materiálov úvodnej informačnej kampane, na ktoré sa vzťahuje licencia podľa tohto článku 5.8.1.1 tejto Zmluvy. Ak Dodávateľ neposkytne Objednávateľovi Dokumentáciu alebo materiály úvodnej informačnej kampane podľa predchádzajúcej vety, je povinný tak spraviť najneskôr do desiatich (10) Dní od doručenia výzvy Objednávateľa.

#### Služby

Niektoré ďalšie Komponenty Služieb, ako, nie však výlučne, Softvér, môžu mať povahu autorského diela, prípadne môžu zahŕňať jedno alebo viac autorských diel podľa Autorského zákona, ktoré boli vytvorené alebo ktorých vytvorenie bolo Dodávateľom zabezpečené špecificky na účely plnenia tejto Zmluvy (ďalej ktorékoľvek z nich len „**Iné autorské diela**“). Dodávateľ poskytuje Objednávateľovi k Iným autorským dielam časovo a vecne neobmedzenú nevýhradnú licenciu používať Iné autorské diela všetkými spôsobmi, ktoré zodpovedajú a sú v súlade s účelom tejto Zmluvy a to po dobu trvania tejto Zmluvy. Objednávateľ je oprávnený postúpiť licenciu podľa tohto článku 5.8.1.2 tejto Zmluvy na použitie Iného autorského diela na tretie osoby a je oprávnený udeliť sublicenciu v rozsahu licencie podľa tohto článku 5.8.1.2 tejto Zmluvy. Licencia v rozsahu podľa tejto Zmluvy sa udeľuje za odplatu, ktorá je zahrnutá v odmene Dodávateľa za poskytovanie Služieb.

#### Vyhlásenia a záväzky Dodávateľa

Dodávateľ vyhlasuje a zodpovedá za to, že k Autorskému dielu a Iným autorským dielam je oprávnený udeliť licenciu v rozsahu podľa tohto článku 5.8 tejto Zmluvy, a že mu nie sú známe žiadne práva tretích osôb, ktoré by bránili použitiu Autorského diela alebo jeho časti alebo Iného autorského diela alebo jeho časti Objednávateľom v zmysle licencie podľa tohto článku 5.8 tejto Zmluvy, vrátane zmeny Autorského diela alebo jeho časti alebo Iného autorského diela alebo jeho časti. V prípade, že sa toto vyhlásenie Dodávateľa preukáže ako nepravdivé, alebo v prípade, že si tretia strana vo vzťahu k Autorskému dielu alebo Inému autorskému dielu uplatní voči Objednávateľovi akýkoľvek nárok, Dodávateľ je povinný na vlastné náklady takúto právnu vadu odstrániť, najmä, nie však výlučne, vysporiadaním prípadných nárokov tretích strán, reálnym zabezpečením práva na použitie Autorského diela alebo Iného autorského diela minimálne v rozsahu podľa tohto článku 5.8 tejto Zmluvy Objednávateľom a nahradením Objednávateľovi všetkej škody, ktorá mu v dôsledku uvedeného vznikla. V prípade súdneho sporu je Dodávateľ povinný na výzvu Objednávateľa poskytnúť Objednávateľovi všetku potrebnú súčinnosť k ochrane jeho práv pred súdom.

#### Produkty tretích strán

Ak nie je ďalej uvedené inak, licencia v rozsahu podľa tohto článku 5.8 tejto Zmluvy sa nevzťahuje na Softvérové produkty tretích strán alebo databázy tretích strán, ktoré sú dostupné na trhu ako tzv. štandardný softvér (resp. aj tzv. krabicový softvér - ako napr. systémový softvér, operačný softvér a pod.), a ktorý nebol vytvorený špecificky na účely plnenia tejto Zmluvy. Tieto Softvérové produkty tretích strán budú špecifikované vo Fáze 1 - Príprava a vo vzťahu k nim sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému Softvérovému produktu, o ktorých je Dodávateľ povinný Objednávateľa vo Fáze 1 – Príprava písomne oboznámiť, pričom Dodávateľ sa v rámci plnenia tejto Zmluvy zaväzuje pre Objednávateľa zabezpečiť potrebnú licenciu/sublicenciu vždy najmenej v rozsahu, ktorý zabezpečí úplné a neobmedzené užívanie v súlade s účelom tejto Zmluvy. Dodávateľ je povinný použiť na účely poskytovania Služieb Softvérové produkty tretích strán len, ak

(a) je to nevyhnutné vzhľadom na predmet plnenia,

(b) tieto produkty nie je možné nahradiť pri vynaložení obdobnej ceny plnením, ku ktorému je možné poskytnúť licenciu v plnom rozsahu podľa článku 5.8.1.1 alebo 5.8.1.2 tejto Zmluvy,

(c) nadobúdateľom licencie/sublicencie sa stane Objednávateľ.

V súvislosti s licenciou/sublicenciou podľa tohto článku 5.8.1.4 tejto Zmluvy platia rovnako ustanovenia článku 5.8.1.3 tejto Zmluvy.

#### Použitie voľne šíriteľného Softvéru (tzv. open-source Software)

Dodávateľ je oprávnený využiť na účely poskytovania Služieb voľne šírený, resp. šíriteľný Softvér, ku ktorému vykonávajú autorské / majetkové práva tretie osoby, len za predpokladu, že licenčné podmienky takto použitého voľne šíreného, resp. šíriteľného Softvéru nebudú žiadnym spôsobom zasahovať do práv a povinností k inému Softvéru použitému v rámci poskytovania Služieb spoločne s predmetným voľne šíreným, resp. šíriteľným Softvérom. Použitie voľne šíreného, resp. šíriteľného Softvéru nesmie viesť k povinnosti zverejniť Softvér, ktorý tvorí Komponent Služieb alebo jeho časť, vo vzťahu ku ktorej bol taký voľne šírený, resp. šíriteľný Softvér použitý. Na použitie open-source Softvéru sa inak vzťahujú povinnosti Dodávateľa a obmedzenia uvedené v článku 5.8.1.4 tejto Zmluvy. Dodávateľ bude navyše znášať všetky náklady spojené s prípadným budúcim spoplatnením využitia tohto open-source Softvéru vrátane jeho údržby a podpory.

#### Licencia na budúce Autorské diela a Iné autorské diela

Podmienky podľa článkov 5.8.1.1 až 5.8.1.5 tejto Zmluvy sa vzťahujú aj na Autorské diela alebo Iné autorské diela, ktoré budú vytvorené v rámci poskytovania Služieb po vydaní Potvrdenia o úplnom dokončení Fázy 1 - Príprava.

### Logá

Všetky logá, domény, ochranné známky, vzory a farebné vyhotovenia pre označenie Služieb a ich prezentáciu je oprávnený vytvárať a meniť výlučne Objednávateľ, ktorý je tiež výlučne oprávnený kamkoľvek prihlasovať a uplatňovať práva na tieto predmety duševného vlastníctva podľa Právneho poriadku. Dodávateľ nie je oprávnený bez predchádzajúceho písomného súhlasu Objednávateľa takéto logá, domény, ochranné známky, vzory a farebné vyhotovenia vytvárať, registrovať, navrhovať ani meniť. Dodávateľ je však na základe písomného pokynu Objednávateľa povinný v mene a na účet Objednávateľa vykonať príslušnú registráciu prípadného nového loga, domény či ochrannej známky, a to spôsobom a postupom zodpovedajúcim pokynu Objednávateľa a Právnemu poriadku. Dodávateľ je povinný a oprávnený logá, domény, ochranné známky, vzory a farebné vyhotovenia použiť na Komponentoch Služieb, Obchodných miestach a OBU podľa požiadaviek Objednávateľa uvedených v grafickom manuály, ktorý bude pripravený vo Fáze 1 - Príprava. Toto použitie loga, domény, ochrannej známky, vzoru a farebného vyhotovenia a súvisiaca prípadná registrácia nového loga, domény či ochrannej známky je súčasťou plnenia Zmluvy vo Fáze 1 – Príprava a odmena za tieto činnosti je súčasťou ceny za plnenie Zmluvy vo Fáze 1 – Príprava, aj keď na ne nie je v Cenníku vytvorená osobitná položka.

Objednávateľ je oprávnený grafický manuál, tj. logá, domény, ochranné známky, vzory a farebné vyhotovenia kedykoľvek aktualizovať podľa svojich potrieb, pričom Dodávateľ je povinný uviesť označenie Komponentov Služieb, Obchodných miest a OBU do súladu s takto aktualizovaným grafickým manuálom a prípadne vykonať registráciu nového loga, domény či ochrannej známky. Podrobné podmienky takejto aktualizácie a registrácie a odmena za túto činnosť bude Zmluvnými stranami dohodnutá formou Zmeny podľa článku 9 tejto Zmluvy.

## Vzťahy s Platiteľmi mýta

Ak nie je v tejto Zmluve alebo Súťažných podkladoch, najmä Opise predmetu zákazky uvedené inak, Dodávateľ nebude pri plnení tejto Zmluvy v priamom vzťahu s Platiteľmi mýta. Dodávateľ bude vždy vystupovať v právnych vzťahoch s Platiteľmi mýta len ako mandatár a/alebo splnomocnenec Objednávateľa. Dodávateľ môže byť s Platiteľmi mýta v priamom vzťahu pri poskytovaní doplnkových služieb podľa článku 1.5.5 tejto Zmluvy a pri bezodplatnom poskytnutí Palubných jednotiek a zabezpečení záväzkov vzťahujúcich sa k Palubným jednotkám, ktoré budú vo vlastníctve Dodávateľa. Dodávateľ je povinný v súlade s týmito požiadavkami navrhnúť všetky procesy súvisiace so vzťahom s Platiteľmi mýta vo Fáze 1 - Príprava, navrhnúť a vypracovať všetky Právne dokumenty vo Fáze 1 - Príprava a uzatvárať a plniť Právne dokumenty vo Fáze 2 - Prevádzka. Dodávateľ musí najmä zabezpečiť, aby všetky platby Mýta a všetky príjmy zo zábezpek a bankových záruk, ktoré sa týkajú zabezpečenia záväzkov týkajúcich sa platieb Mýta, boli poukazované priamo na účty Objednávateľa. Pre vylúčenie pochybností sa dojednáva, že zmena všetkých Právnych dokumentov počas trvania tejto Zmluvy, ak je nevyhnutná z dôvodu zmeny Právneho poriadku, je zahrnutá v odmene Dodávateľa podľa tejto Zmluvy a nie je dôvodom na zmenu odmeny Dodávateľa podľa tejto Zmluvy. Akákoľvek zmena Právnych dokumentov zároveň podlieha predchádzajúcemu písomnému súhlasu Objednávateľa, pričom Objednávateľ musí mať na posúdenie upravených Právnych dokumentov aspoň štrnásť (14) Dní, pričom ak tieto neschváli, uvedená lehota platí aj opakovane až do schválenia týchto Právnych dokumentov Objednávateľom.

## Ochrana osobných údajov

Dodávateľ berie na vedomie, že v rámci plnenia tejto Zmluvy bude po dobu trvania tejto Zmluvy pre Objednávateľa spracúvať osobné údaje chránené podľa Zákona o ochrane osobných údajov, prípadne ďalších právnych predpisov Právneho poriadku, prípadne iné chránené údaje a zaväzuje sa v tejto súvislosti dodržiavať ustanovenia tejto Zmluvy, osobitne Prílohy č. 4 tejto Zmluvy. Táto Zmluva a jej Príloha č. 4 slúžia ako právny úkon podľa Nariadenia GDPR / § 34 ods. 3 Zákona o ochrane osobných údajov, ktorý zaväzuje Dodávateľa ako sprostredkovateľa voči Objednávateľovi ako prevádzkovateľovi a v ktorom je ustanovený predmet a doba spracúvania, povaha a účel spracúvania, zoznam alebo rozsah osobných údajov, kategórie Dotknutých osôb a povinnosti a práva Objednávateľa ako prevádzkovateľa.

Dodávateľ sa zaväzuje pri plnení tejto Zmluvy v plnom rozsahu dodržiavať Nariadenie GDPR a Zákon o ochrane osobných údajov. V rámci plnenia tejto Zmluvy sa Dodávateľ zaväzuje vypracovať všetky dokumenty, ktoré je potrebné vypracovať na základe Zákona o ochrane osobných údajov, vrátane, ale nie výlučne tých, ktoré sú uvedené v Prílohe č. 4 tejto Zmluvy, a to tak pre Objednávateľa, ktorý je prevádzkovateľom v zmysle Zákona o ochrane osobných údajov, ako aj pre seba ako sprostredkovateľa v zmysle Zákona o ochrane osobných údajov, ak je to potrebné. Návrhy takýchto dokumentov predloží Dodávateľ na schválenie Objednávateľovi v rámci Fázy 1 - Príprava, a to najneskôr v lehote stanovenej v Projektovom pláne. Tieto dokumenty budú schválené Objednávateľom podľa postupu uvedeného v článku 4.5.1.2 tejto Zmluvy.

## Udržiavanie a obnovovanie súhlasov a povolení

Dodávateľ je povinný udržiavať a obnovovať po dobu trvania tejto Zmluvy všetky súhlasy, privolenia, povolenia, oprávnenia a licencie potrebné na riadne plnenie tejto Zmluvy v súlade s touto Zmluvou a Právnym poriadkom. Objednávateľ je povinný poskytnúť Dodávateľovi potrebnú súčinnosť na splnenie tejto povinnosti, ktorú možno od neho rozumne požadovať (udelenie plnomocenstiev, odovzdanie nevyhnutných dokumentov, a pod.) tak, ako je špecifikovaná v článku 6.2 tejto Zmluvy.

## Vlastníctvo dát

Všetky osobné údaje a iné chránené údaje sú spracúvané Objednávateľom ako prevádzkovateľom v zmysle Zákona o ochrane osobných údajov, ktorý je zároveň vlastníkom týchto údajov. Dodávateľ bude tieto osobné údaje a iné chránené údaje spracúvať v mene Objednávateľa na základe tejto Zmluvy podľa článku 5.10 tejto Zmluvy. Rovnako sú vlastníctvom Objednávateľa všetky údaje týkajúce sa Elektronického výberu mýta spracúvané Dodávateľom prostredníctvom Služieb, ako aj všetky údaje týkajúce sa Elektronického výberu mýta spracúvané Elektronickým mýtnym systémom prevádzkovaným Objednávateľom alebo Dodávateľom vybraným Objednávateľom, osobitne údaje nevyhnutné na vyrubenie Mýta. Objednávateľ je zároveň v súlade s § 15 ods. 2 písm. d) Zákona o informačných technológiách vo verejnej správe jediným a výhradným disponentom so všetkými informáciami zhromaždenými alebo získanými počas návrhu a vybudovania Elektronického mýtneho systému a jeho prevádzky vrátane jeho zmien a servisu.

Dodávateľ je zároveň povinný umožniť Objednávateľovi bezodplatný a bezodkladný prístup k všetkým údajom zo svojich informačných systémov, ktoré sa týkajú Elektronického výberu mýta. Podrobná špecifikácia spôsobu prístupu k týmto údajom bude Dodávateľom spracovaná a Objednávateľom schválená vo Fáze 1 - Príprava v rámci jej príslušných výstupov. Objednávateľ je oprávnený využívať takto získané údaje na akékoľvek účely.

## Kybernetická bezpečnosť

Dodávateľ sa zaväzuje počas trvania tejto Zmluvy dodržiavať bezpečnostné opatrenia a notifikačné povinnosti podľa Zákona o kybernetickej bezpečnosti. Dodávateľ je povinný s Objednávateľom uzavrieť zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona o kybernetickej bezpečnosti s náležitosťami stanovenými v § 8 ods. 2 a 3 vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení Dodávateľ je povinný s Objednávateľom uzavrieť zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona o kybernetickej bezpečnosti, a to pri podpise tejto Zmluvy podľa Prílohy č. 5 tejto Zmluvy. Pre odstránenie pochybností sa stanovuje, že náklady a odplata za plnenie povinností Dodávateľa podľa zmluvy o zabezpečení plnenia bezpečnostných opatrení a notifikačných povinností sú zahrnuté v cene za plnenie predmetu tejto Zmluvy.

Dodávateľ je súčasne povinný poskytnúť Objednávateľovi maximálnu súčinnosť pri zabezpečovaní preventívnej ochrany kybernetickej bezpečnosti, odhaľovaní kybernetických incidentov, odstraňovaní a zmierňovaní následkov kybernetických incidentov, a to bez výhrad. Povinnosť súčinnosti podľa tohto článku 5.13 tejto Zmluvy sa vzťahuje aj na subjekty poskytujúce ochranu kybernetickej bezpečnosti pre Objednávateľa. V prípade, že v dôsledku porušenia tejto povinnosti zo strany Dodávateľa vznikne Objednávateľovi škoda, je Dodávateľ povinný nahradiť Objednávateľovi vzniknutú škodu v plnej výške.

V prípade, ak bude počas plnenia Fázy 1 – Príprava zrejmé, že vzhľadom na Záväzný návrh technického riešenia Služieb**,** špecifiká Služieb a/alebo z toho nadväzujúce plnenia tejto Zmluvy vo Fáze 1 – Príprava a/alebo vo Fáze 2 – Prevádzka bude potrebné upraviť uzavretú zmluvu o zabezpečení plnenia bezpečnostných opatrení a notifikačných povinností podľa tohto článku 5.13 tejto Zmluvy Objednávateľ a Dodávateľ sa zaväzujú uzavrieť dodatok k zmluve o zabezpečení plnenia bezpečnostných opatrení a notifikačných povinností tak, aby táto zodpovedala Záväznému návrhu technického riešenia Služieb, špecifikám Služieb a plneniam tejto Zmluvy vo Fáze 1 – Príprava a/alebo vo Fáze 2 – Prevádzka a zároveň spĺňala všetky príslušné podmienky Zákona o kybernetickej bezpečnosti a vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, a to do tridsať (30) Dní od výzvy Objednávateľa.

## Nájom priestorov Objednávateľa

Objednávateľ prevádzkuje na vybraných diaľničných hraničných priechodoch IPM. Povinnosťou Dodávateľa je zriadiť a prevádzkovať Distribučné miesta pri hraničných priechodoch v objektoch IPM Objednávateľa, ak ide o hraničný priechod, kde sa nachádza IPM podľa zoznamu v čl. 6.4 Opisu predmetu zákazky. Za poskytnutie priestorov IPM patrí Objednávateľovi nájomné, ktorého výška sa stanoví podľa prenajatej podľahovej plochy, účelu prenajatej miestnosti a lokality IPM. Sadzby nájomného a plocha miestností na prenájom sú uvedené v čl. 6.4 Opisu predmetu zákazky. Bez toho, aby tým bolo dotknuté vyššie uvedené, Dodávateľ je oprávnený na základe svojho uváženia časť priestorov konkrétneho IPM nevyužiť, čo je povinný Objednávateľovi oznámiť vo Fáze 1 - Príprava.najneskôr do tridsať (30) Dní od účinnosti tejto Zmluvy. Takáto časť nebude predmetom nájmu. Náklady za odobrané služby spojené s prevádzkou IPM, ako sú energie, kúrenie, voda, a pod. Objednávateľ Dodávateľovi vyúčtuje v skutočnej výške. Podmienky nájmu všetkých IPM budú upravené v Nájomnej zmluve, ktorú budú Objednávateľ a Dodávateľ povinní uzavrieť vo vzťahu ku každému IPM, a ktorej vzor tvorí Prílohu č. 5 tejto Zmluvy. Zmluvné strany sa zaväzujú uzavrieť Nájomnú zmluvu na každé IPM do tridsať (30) Dní od výzvy Objednávateľa.

## Súčinnosť pri ukončení Zmluvy

Dodávateľ je v prípade ukončenia tejto Zmluvy alebo ukončenia poskytovania niektorej Služby povinný poskytovať Objednávateľovi súčinnosť vymedzenú v Súťažných podkladoch a tejto Zmluve tak, aby bol zabezpečený plynulý prechod poskytovania tejto Služby na Objednávateľa alebo nového Dodávateľa vybraného Objednávateľom. Dodávateľ je v súlade so Zákonom o informačných technológiách vo verejnej správe najmä povinný poskytnúť pri zmene dodávateľa Objednávateľovi úplnú súčinnosť pri prechode na nového dodávateľa, najmä v oblasti architektúry a integrácie. Odmena za takúto súčinnosť je zahrnutá v odmene Dodávateľa za plnenie tejto Zmluvy.

# Objednávateľ

## Všeobecné povinnosti Objednávateľa

Objednávateľ je povinný (i) zaplatiť Dodávateľovi odmenu za poskytovanie Služieb v súlade s touto Zmluvou, pričom výška odmeny môže podliehať úpravám podľa článku 10 tejto Zmluvy a (ii) splniť ďalšie povinnosti stanovené v tejto Zmluve.

## Súčinnosť

Objednávateľ na žiadosť Dodávateľa poskytne Dodávateľovi potrebnú súčinnosť spočívajúcu najmä v udelení potrebných plnomocenstiev pre Dodávateľa, udelení súhlasov a privolení pri žiadostiach Dodávateľa o potrebné povolenia, licencie alebo schválenia vyžadované Právnym poriadkom, ktoré je Dodávateľ povinný získať podľa článku 20.6 tejto Zmluvy, uzavretí príslušných zmlúv potrebných na realizáciu vzťahov s Platiteľmi mýta, menovite zmlúv podľa článku 5.9 tejto Zmluvy alebo iných zmlúv nevyhnutných na plnenie povinností Dodávateľa podľa tejto Zmluvy. Dodávateľ je povinný včas, najneskôr pätnásť (15) Dní vopred, Objednávateľa písomne požiadať o udelenie takýchto plnomocenstiev, súhlasov a privolení, v opačnom prípade zodpovedá za spôsobenú škodu.

Objednávateľ sa zaväzuje, v prípade, ak o to Dodávateľ písomne požiada, uzavrieť s Dodávateľom do šesťdesiatich (60) Dní od doručenia výzvy Dodávateľa rámcovú zmluvu o postupovaní pohľadávok Objednávateľa so Zákazníkmi na úhradu Mýta alebo ceny za ďalšie dodatočné služby poskytované Zákazníkom za podmienok stanovených touto Zmluvou, a to výlučne vo vzťahu k tým platbám, ktoré boli realizované prostredníctvom Palivových kariet. Pohľadávky podľa tohto článku 6.2 tejto Zmluvy budú vždy postupované za ich nominálnu hodnotu. Objednávateľ nebude Dodávateľovi ručiť/zodpovedať za vymožiteľnosť pohľadávok voči Zákazníkom ani voči vydavateľom Palivových kariet a Dodávateľ je povinný uhradiť Objednávateľovi odmenu za postúpené pohľadávky bez ohľadu na to, či Zákazník resp. vydavateľ Palivovej karty postúpenú pohľadávku skutočne uhradil. Dodávateľ je povinný uhradiť Objednávateľovi odmenu za postúpenie každej pohľadávky voči Zákazníkovi vždy nasledujúci pracovný deň po prijatí príslušnej platby od vydavateľa Palivovej karty, najneskôr však do tridsiatich (30) Dní odo Dňa, kedy bola pohľadávka Objednávateľa postúpená na Dodávateľa. Podrobnosti budú dohodnuté v rámcovej zmluve o postupovaní pohľadávok. Dodávateľ nebude oprávnený od rámcovej zmluvy o postupovaní pohľadávok odstúpiť ani ju vypovedať. Dodávateľ je povinný na svoje náklady v rámci ceny za príslušnú Službu zabezpečiť, aby Zákazníkom bolo postúpenie každej pohľadávky bezodkladne písomne oznámené v súlade s Právnym poriadkom. Rámcovou zmluvou o postupovaní pohľadávok musí Dodávateľ na seba prevziať záväzok Objednávateľa uhradiť Zákazníkom uhradené sumy, resp. ich časti z akéhokoľvek právneho titulu, najmä z dôvodu vrátenia nespotrebovaného predplateného Mýta alebo vyplatenia nároku na zľavu z Mýta. Všetky právne úkony týkajúce sa postupovania pohľadávok a plnenia záväzkov Objednávateľa Dodávateľom musia byť riadne zaznamenané v EMS. Dodávateľ je povinný vybudovať infraštruktúru Služieb tak, aby bolo možné jej prostredníctvom riadne plniť záväzky Zmluvných strán vyplývajúce z tohto článku 6.2 tejto Zmluvy.

## Pracovníci Objednávateľa

Objednávateľ je povinný zabezpečiť, aby Pracovníci Objednávateľa v potrebnom rozsahu spolupracovali s Dodávateľom. Rozsah a podmienky takejto spolupráce budú upravené v Projektovom pláne.

Bez toho, aby tým boli dotknuté ďalšie povinnosti Dodávateľa podľa tejto Zmluvy vo vzťahu k oprávneniam Objednávateľa alebo Supervízora vykonávať kontrolu plnenia tejto Zmluvy, na základe žiadosti Pracovníkov Objednávateľa Dodávateľ zabezpečí Pracovníkom Objednávateľ plný prístup ku všetkým prostriedkom využívaným na plnenie tejto Zmluvy, a to na dobu a v termínoch  uvedených v takejto žiadosti.

## Zástupca objednávateľa

### Oprávnenia a povinnosti Zástupcu objednávateľa

Všetky povinnosti a oprávnenia stanovené v tejto Zmluve alebo z nej vyplývajúce pre Objednávateľa, s výnimkou Zmien, inej zmeny tejto Zmluvy, ukončenia tejto Zmluvy, menovania a odvolania Zástupcu objednávateľa, bude za Objednávateľa oprávnený a povinný vykonávať Zástupca objednávateľa. Tým nie je dotknuté právo osôb oprávnených konať za alebo v mene Objednávateľa v súlade s Právnym poriadkom alebo vnútornými predpismi Objednávateľa.

Objednávateľ nie je oprávnený odvolať Zástupcu objednávateľa iným spôsobom ako v súlade s článkom 6.4.3 tejto Zmluvy.

Akékoľvek konanie, opomenutie alebo zanedbanie Zástupcu objednávateľa bude považované za riadne urobené konanie, opomenutie alebo zanedbanie Objednávateľa. Na účely tejto Zmluvy platí, že Zástupca objednávateľa koná v mene a na účet Objednávateľa, a tak práva a povinnosti vyplývajúce z právnych úkonov urobených Zástupcom objednávateľa budú považované za práva a povinnosti Objednávateľa.

Zástupca Objednávateľa musí plynulo ovládať komunikačný jazyk podľa článku 20.4 tejto Zmluvy.

Kedykoľvek Zástupca objednávateľa vykonáva konkrétne oprávnenie, ktoré vyžaduje súhlas Objednávateľa, platí na účely tejto Zmluvy, že Objednávateľ taký súhlas vydal.

### Prenesenie právomoci Zástupcu objednávateľa

Zástupca objednávateľa je oprávnený preniesť svoju právomoc alebo povinnosti v celom rozsahu alebo z časti na tretie osoby. Zástupca Objednávateľa je tiež oprávnený takéto prenesenie právomoci a/alebo povinností odvolať. Medzi takéto osoby môže patriť najmä Projektový manažér, Supervízor a/alebo iné osoby poverené kontrolou plnenia tejto Zmluvy. Prenesenie právomoci alebo povinností alebo ich odvolanie musí byť urobené písomne a voči Dodávateľovi bude účinné tretím (3.) Dňom od doručenia oznámenia o prenesení právomoci alebo povinností alebo o jeho odvolaní, ak v tomto oznámení nebude uvedený neskorší termín. Prenesenie právomoci a/alebo povinností na inú osobu bude obsahovať vymedzenie rozsahu ich právomocí a/alebo povinností.

Osoby uvedené v predchádzajúcom odseku budú osoby s vhodnou kvalifikáciou, ktoré sú kompetentné na výkon tejto právomoci a/alebo povinností a ktoré plynulo ovládajú komunikačný jazyk podľa článku 20.4 tejto Zmluvy.

Každá osoba, na ktorú bola prenesená právomoc a/alebo povinnosti bude oprávnená dávať Dodávateľovi pokyny výhradne v rozsahu vymedzenom v príslušnom prenesení právomoci a/alebo povinností. Všetky schválenia, kontroly, osvedčenia, súhlasy, preskúšania, inšpekcie, pokyny, oznámenia, návrhy, žiadosti, testy alebo podobné úkony urobené takouto osobou v súlade s takýmto prenesením právomoci a/alebo povinností budú mať rovnakú účinnosť, ako keby išlo o úkony urobené Zástupcom objednávateľa. Ak Dodávateľ spochybňuje rozhodnutie alebo pokyn osoby, na ktorú bola prenesená právomoc a/alebo povinnosti, môže predložiť záležitosť Zástupcovi objednávateľa, ktorý rozhodnutie alebo pokyn bez zbytočného odkladu potvrdí, zruší alebo zmení.

### Vymenovanie a odvolanie Zástupcu objednávateľa

Vymenovanie (okrem vymenovania Zástupcu objednávateľa uvedeného už v tejto Zmluve) a odvolanie Zástupcu objednávateľa musí byť urobené písomným oznámením doručeným Dodávateľovi spolu s menom, adresou na doručovanie, telefónnymi číslami a elektronickou adresou nového Zástupcu objednávateľa. Vymenovanie a odvolanie Zástupcu objednávateľa sa stane voči Dodávateľovi účinným Dňom nasledujúcim po Dni doručenia takéhoto písomného oznámenia Dodávateľovi, ak nebude v tomto oznámení uvedený neskorší termín.

# Dodávatelia vybraní Objednávateľom

Objednávateľ si vyhradzuje právo vstúpiť do samostatných zmluvných vzťahov v súvislosti s  Elektronickým výberom mýta, a to najmä vo vzťahu k návrhu, vybudovaniu a prevádzke EMS, k Vynucovaniu (Enforcement) povinností Platiteľov Mýta, ako aj v súvislosti so zabezpečovaním dodávok alebo poskytovaním iných služieb, ktoré nie sú súčasťou plnenia podľa tejto Zmluvy, avšak ktoré sú potrebné v súvislosti s Elektronickým výberom mýta alebo v súvislosti s poskytovaním Služby, ktorej poskytovanie Dodávateľom bolo ukončené na základe článku 8.2 tejto Zmluvy. Objednávateľ je povinný informovať Dodávateľa o Dodávateľoch vybraných Objednávateľom a akýchkoľvek ich zmenách.

Dodávateľ je povinný spolupracovať s Dodávateľmi vybranými Objednávateľom v rozsahu jeho povinností podľa tejto Zmluvy a Súťažných podkladov, vždy však tiež konštruktívne, aktívne a v dobrej viere tak, aby poskytovanie plnení všetkých Dodávateľov vybraných Objednávateľom za predpokladu ich postupu podľa príslušných zmlúv zabezpečovalo riadny, plne funkčný, nepretržitý a bezporuchový Elektronický výber mýta. Dodávateľ je povinný oznámiť Objednávateľovi všetky zrejmé nedostatky v práci ostatných Dodávateľov vybraných Objednávateľom, ktoré môžu mať vplyv na riadne, plne funkčné, nepretržité a bezporuchové poskytovanie Služieb alebo riadny, plne funkčný, nepretržitý a bezporuchový Elektronický výber mýta podľa tejto Zmluvy a Súťažných podkladov, najmä Opisu predmetu zákazky, ihneď potom, ako sa o nich dozvie alebo s vynaložením riadnej odbornej starostlivosti mal a mohol dozvedieť. V prípade opomenutia takéhoto oznámenia nebude Dodávateľ oprávnený vznášať nároky voči Objednávateľovi v súvislosti so sťažením plnenia tejto Zmluvy alebo neplnením predpísaných požiadaviek podľa tejto Zmluvy v dôsledku nedostatkov v plnení zmlúv Dodávateľmi vybranými Objednávateľom.

Dodávateľ je povinný Dodávateľom vybraným Objednávateľom poskytnúť potrebnú súčinnosť vrátane sprístupnenia/poskytnutia všetkých príslušných potrebných rozhraní tak, aby mohli vykonávať svoje práce súvisiace s Elektronickým výberom mýta v rámci niektorej Fázy plnenia Zmluvy, so zabezpečovaním dodávok alebo poskytovaním služieb, ktoré nie sú súčasťou Služieb, avšak ktoré sú potrebné v súvislosti s Elektronickým výberom mýta alebo v súvislosti s poskytovaním Služby, ktorej poskytovanie Dodávateľom bolo ukončené na základe článku 8.2 tejto Zmluvy. Na účely poskytovania ich plnení je Objednávateľ oprávnený poskytnúť Dodávateľom vybraným Objednávateľom informácie a údaje týkajúce sa tejto Zmluvy a poskytovania Služieb Dodávateľom, čo nie je porušením povinnosti mlčanlivosti Objednávateľa podľa tejto Zmluvy.

Objednávateľ nezodpovedá za akékoľvek konanie alebo zanedbanie povinností akéhokoľvek Dodávateľa vybraného Objednávateľom. Objednávateľ je však povinný zmluvne zabezpečiť, aby Dodávatelia vybraní Objednávateľom zodpovedajúcim spôsobom spolupracovali s Dodávateľom pri plnení tejto Zmluvy.

# Obmedzenie poskytovania Služieb, ukončenie poskytovania niektorej Služby

## Obmedzenie poskytovania Služieb

Objednávateľ si vyhradzuje právo písomne vyzvať Dodávateľa na obmedzenie alebo úplne prerušenie poskytovania Služby alebo Služieb na maximálnu dobu  dvoch (2) Mesiacov, a to aj opakovane (ďalej len „**Výzva na obmedzenie poskytovania Služieb**“). Na základe Výzvy na obmedzenie poskytovania Služieb je Dodávateľ povinný obmedziť rozsah poskytovania Služieb na úroveň požadovanú Objednávateľom alebo poskytovanie Služieb úplne prerušiť. V prípade, že obmedzenie poskytovania Služieb na základe Výzvy na obmedzenie poskytovania Služieb trvá dlhšie ako päť (5) Mesiacov v jednom Roku a Výzva na obmedzenie poskytovania Služieb nebola Objednávateľom zaslaná Dodávateľovi z dôvodu Porušenia povinností Dodávateľa podľa tejto Zmluvy, je Dodávateľ oprávnený odstúpiť od tejto Zmluvy podľa článku 16.3 tejto Zmluvy. Ak nebolo obmedzenie alebo úplne prerušenie poskytovania Služieb na základe Výzvy na obmedzenie poskytovania Služieb spôsobené Porušením povinností Dodávateľa, na nedodržanie sledovaných parametrov kvality a výkonnosti Služieb stanovených v Opise predmetu zákazky a nedodržanie iných záväzných požiadaviek na Služby stanovených v tejto Zmluve a/alebo Súťažných podkladoch, najmä Opise predmetu zákazky, ktoré sa vzťahujú k danému obmedzeniu alebo prerušeniu poskytovania Služieb, sa pre určenie nárokov Objednávateľa podľa článku 11.2 tejto Zmluvy neprihliada.

## Ukončenie poskytovania niektorej Služby

Objednávateľ je oprávnený kedykoľvek ku koncu kalendárneho štvrťroka trvale ukončiť poskytovanie jednej alebo viacerých Služieb poskytovaných Dodávateľom v rámci plnenia tejto Zmluvy na základe pokynu na ukončenie poskytovania jednej alebo viacerých Služieb (ďalej len „**Pokyn na ukončenie poskytovania Služby**“), ktorý musí byť Dodávateľovi doručený najmenej šesťdesiat (60) Dní pred ukončením kalendárneho štvrťroka. Pokyn na ukončenie poskytovania Služby je Dodávateľ povinný rešpektovať ku Dňu uvedenému v Pokyne na ukončenie poskytovania Služby, pričom nemá nárok na úhradu žiadnych nákladov alebo odmeny spojených s ukončením poskytovania Služby alebo Služieb na základe Pokynu na ukončenie poskytovania Služby.

V prípade (i) zmien v Právnom poriadku, ktoré majú vplyv na poskytovanie jednej alebo viacerých Služieb a vyžadujú ukončenie poskytovania jednej alebo viacerých Služieb (ii) opakujúceho sa nedodržania sledovaných parametrov kvality a výkonnosti Služieb stanovených v Opise predmetu zákazky alebo iných záväzných požiadaviek na Služby stanovených v tejto Zmluve a/alebo Súťažných podkladoch, najmä Opise predmetu zákazky, vzťahujúcich sa na tú istú alebo tie isté Služby po dva (2) za sebou nasledujúce kalendárne štvrťroky je Objednávateľ oprávnený trvale ukončiť poskytovanie jednej alebo viacerých Služieb poskytovaných Dodávateľom v rámci plnenia tejto Zmluvy na základe Pokynu na ukončenie poskytovania Služby aj k inému Dňu, ako je koniec kalendárneho štvrťroka, pričom je takýto pokyn povinný doručiť Dodávateľovi najneskôr štyridsaťpäť (45) Dní pred požadovaným ukončením poskytovania Služby. Pokyn na ukončenie poskytovania Služby je Dodávateľ povinný rešpektovať ku Dňu uvedenému v Pokyne na ukončenie poskytovania Služby, pričom nemá nárok na úhradu žiadnych nákladov alebo odmeny spojených s ukončením poskytovania Služby alebo Služieb na základe Pokynu na ukončenie poskytovania Služby.

V prípade Pokynu na ukončenie poskytovania Služby podľa tohto článku 8.2 tejto Zmluvy sa Zmluvné strany zaväzujú uzavrieť do tridsiatich (30) Dní od doručenia výzvy Objednávateľa Dodávateľovi dodatok k tejto Zmluve, ktorým sa primeraným spôsobom upraví Cenník vo vzťahu k Službám a prípadné ďalšie s ukončením poskytovania Služby spojené práva a povinnosti Zmluvných strán.

V prípade ukončenia poskytovania niektorej Služby alebo Služieb podľa tohto článku 8.2 tejto Zmluvy sa postupuje primerane podľa článku 4.6 tejto Zmluvy.

# Zmeny

## Právo na zmenu

Objednávateľ je oprávnený kedykoľvek navrhnúť uskutočnenie Zmien formou žiadosti o predloženie návrhu uskutočnenia Zmeny Dodávateľom podľa článku 9.4 tejto Zmluvy.

## Zmena navrhnutá Dodávateľom

V prípade, že sa Dodávateľ dozvie o nevyhnutnosti alebo potrebe uskutočnenia Zmeny, je povinný bezodkladne predložiť Objednávateľovi písomný návrh uskutočnenia Zmeny. Dodávateľ nezodpovedá za negatívne ovplyvnenie riadneho, plne funkčného, nepretržitého a bezporuchového poskytovania Služieb alebo riadneho, plne funkčného, nepretržitého a bezporuchového Elektronického výberu mýta, ak Objednávateľ bez závažného dôvodu odmietne návrh uskutočnenia Zmeny predložený Dodávateľom v súlade s týmto článkom 9 tejto Zmluvy, ak je takáto Zmena nevyhnutná pre zabezpečenie riadneho, plne funkčného, nepretržitého a bezporuchového poskytovania Služieb alebo riadneho, plne funkčného, nepretržitého a bezporuchového Elektronického výberu mýta. Tým nie je dotknuté ustanovenie článku 3.4 tejto Zmluvy.

Dodávateľ môže kedykoľvek predložiť Objednávateľovi písomný návrh uskutočnenia Zmeny, ktorá bude podľa názoru Dodávateľa pre Objednávateľa prospešná v tom smere, že (i) urýchli ukončenie Fázy 1 - Príprava alebo urýchli začatie Fázy 2 - Prevádzka, (ii) zníži náklady Objednávateľa na poskytovanie Služieb, (iii) zvýši hodnotu poskytovaných Služieb pre Objednávateľa.

## Náklady na vypracovanie návrhov uskutočnenia Zmeny

Ak nie je ďalej uvedené inak, návrhy uskutočnenia Zmeny podľa článkov 9.1 a 9.2 tejto Zmluvy budú vypracované na náklady Dodávateľa a budú obsahovať údaje uvedené v článku 9.4 tejto Zmluvy.

V prípade, že Objednávateľ požiada o predloženie návrhu uskutočnenia Zmeny Dodávateľa podľa článku 9.1 tejto Zmluvy, pričom

1. takýto návrh uskutočnenia Zmeny nie je (i) nevyhnutný alebo (ii) potrebný z dôvodu vyžadovaného Právnym poriadkom, jeho zmenou alebo pre Porušenie povinností Dodávateľom, a
2. návrh uskutočnenia Zmeny nie je Objednávateľom prijatý podľa článku 9.6 tejto Zmluvy bez závažného dôvodu,

je Objednávateľ povinný nahradiť Dodávateľovi primerané, účelne vynaložené a zdokumentované náklady na vypracovanie návrhu uskutočnenia Zmeny.

## Postup pri Zmenách

V prípade podľa článku 9.1 tejto Zmluvy, do desiatich (10) Dní od obdržania žiadosti Objednávateľa o predloženie návrhu uskutočnenia Zmeny, predloží Dodávateľ Objednávateľovi návrh uskutočnenia Zmeny alebo oznámenie (s uvedením odôvodneného vysvetlenia), že nie je schopný včas zabezpečiť vypracovanie návrhu Zmeny alebo že taká Zmena nie je uskutočniteľná alebo nie je vhodná a mohla by negatívne ovplyvniť dosiahnutie účelu tejto Zmluvy podľa článku 2.2 tejto Zmluvy alebo a/alebo riadny, plne funkčný, nepretržitý a bezporuchový Elektronický výber mýta.

Ak si vyžaduje vypracovanie návrhu uskutočnenia Zmeny preukázateľne dlhšiu dobu ako desať (10) Dní, oznámi to Dodávateľ bezodkladne Objednávateľovi.

Po obdržaní návrhu uskutočnenia Zmeny alebo oznámenia Dodávateľa o neuskutočniteľnosti alebo nevhodnosti Zmeny Objednávateľ najneskôr do tridsiatich (30) Dní zruší, zmení alebo potvrdí (pokynom na uskutočnenie Zmeny) návrh uskutočnenia Zmeny. Ak bude Objednávateľ trvať na uskutočnení neuskutočniteľnej alebo nevhodnej Zmeny napriek upozorneniu Dodávateľa, nezodpovedá Dodávateľ za negatívne ovplyvnenie riadneho, plne funkčného, nepretržitého a bezporuchového poskytovania Služieb alebo riadneho, plne funkčného, nepretržitého a bezporuchového Elektronického výberu mýta.

Návrh uskutočnenia Zmeny bude obsahovať nasledujúce údaje:

1. popis a rozsah navrhovaných úprav Zmluvy a vecných zmien, ktoré je treba uskutočniť, časový rozvrh a postup ich uskutočnenia a ďalšie súvisiace podmienky ich plnenia (čo je potrebné zmeniť),
2. odôvodnenie Zmeny (prečo je to potrebné / vhodné zmeniť),
3. očakávané prínosy Zmeny pre Objednávateľa,
4. dopady realizácie Zmeny na Služby (ktoré Komponenty budú Zmenou ovplyvnené) a na riadne, plne funkčné, nepretržité a bezporuchové poskytovanie Služieb a riadny, plne funkčný, nepretržitý a bezporuchový Elektronický výber mýta,
5. požiadavky na súčinnosť Objednávateľa,
6. riziká vyplývajúce z neuskutočnenia Zmeny,
7. riziká súvisiace s realizáciou Zmeny,
8. časový harmonogram realizácie Zmeny,
9. riadenie a organizačné zabezpečenie Zmeny,
10. návrh Dodávateľa na ocenenie Zmeny vrátane preukázania ekonomicky oprávnených nákladov a primeraného zisku.

Ak je to potrebné vzhľadom na povahu Zmeny, každý návrh uskutočnenia Zmeny musí zodpovedajúcim spôsobom navrhnúť úpravu rozsahu a podmienok plnenia tejto Zmluvy tak, aby tieto aj po úprave zabezpečovali účel tejto Zmluvy podľa bodu 2.2 tejto Zmluvy a riadny, plne funkčný, nepretržitý a bezporuchový Elektronický výber mýta.

Ak je niektorý z údajov v návrhu uskutočnenia Zmeny chybný alebo neúplný, alebo, ak má Objednávateľ k návrhu uskutočnenia Zmeny iné pripomienky, je Objednávateľ oprávnený ho vrátiť Dodávateľovi bezodkladne na vykonanie opravy, doplnenia alebo prepracovania. Dodávateľ je v takom prípade povinný bezodkladne predložiť opravený, doplnený alebo prepracovaný návrh uskutočnenia Zmeny.

Kým sa Zmluvné strany nedohodnú na Zmene, je Dodávateľ povinný pokračovať v plnení Zmluvy v existujúcom rozsahu a podmienkach.

## Ocenenie navrhovaných Zmien

Ocenenie navrhovaných Zmien sa bude realizovať v súlade s ustanoveniami Súťažných podkladov a tejto Zmluvy. Ak sa Zmluvné strany na tomto návrhu ocenenia Zmeny podľa takéhoto postupu nedohodnú, bude určené podľa článku 18.2 tejto Zmluvy.

Na vylúčenie pochybností sa výslovne dojednáva, že:

1. akákoľvek potreba Zmeny sa bude vykladať reštriktívne najmä s ohľadom na odmenu Dodávateľa, keďže tá je tvorená jednotkovými cenami v zmysle Cenníka, ktoré zohľadňujú aj zmenu základných parametrov a východísk plnenia Zmluvy uvedených v Kapitole 6 Opisu predmetu zákazky,
2. Zmeny v rozsahu podľa Súťažných podkladov sú zahrnuté v odmene Dodávateľa podľa Cenníka a ich ocenenie nie je teda súčasťou návrhu uskutočnenia Zmeny, ani ak by bolo vôbec vzhľadom na povahu Zmeny potrebné postupovať podľa článku 9.4 tejto Zmluvy,
3. Zvýšenie či zníženie skutočne požadovaného a poskytovaného rozsahu Služieb uvedených v tejto Zmluve počas Fázy 2 – Prevádzka nemá povahu Zmeny podľa tejto Zmluvy a nemá vplyv na výšku odmeny podľa príslušných položiek Cenníka. Zvýšenie rozsahu týchto činností nad rámec predpokladaný Objednávateľom v Súťažných podkladoch nemá povahu dodatočných služieb v zmysle Zákona o verejnom obstarávaní a nemusí byť predmetom samostatného dodatku,
4. Dodávateľ má v prípade zmeny Právneho poriadku nárok na úpravu odmeny len v prípade, že ide o Kvalifikovanú zmenu Právneho poriadku. V prípade iných zmien Právneho poriadku nemá Dodávateľ nárok na úpravu odmeny Dodávateľa a ich ocenenie nie je teda súčasťou Návrhu uskutočnenia Zmeny a
5. V prípade že nie je pri úprave odmeny možné použiť položky z Cenníka, bude ocenenie Zmeny vydokladované cez ekonomicky oprávnené náklady cez merateľnú mernú jednotku požadovaných výkonov a ich množstvo. Objednávateľ bude požadovať rovnakú podrobnosť aj pri dokladovaní položiek dodávaných Subdodávateľom. Všetky podklady k preukázaniu ceny musia byť čitateľné a podpísané Dodávateľom bez prekrytých textov.

## Dodatok k Zmluve

Každý pokyn na uskutočnenie Zmeny bude vystavený písomne Objednávateľom Dodávateľovi, ktorý potvrdí jeho prijatie. Písomný pokyn Objednávateľa na uskutočnenie Zmeny predstavuje prijatie návrhu uskutočnenia Zmeny, čím dôjde k uzavretiu dodatku k tejto Zmluve v rozsahu návrhu uskutočnenia Zmeny. Dodávateľ je následne povinný realizovať všetky svoje činnosti podľa tejto Zmluvy so zohľadnením dohodnutej Zmeny podľa príslušného dodatku. Dodávateľ je povinný viesť podrobnú evidenciu navrhovaných, odmietnutých a odsúhlasených Zmien po celú dobu plnenia tejto Zmluvy.

## Ďalšie práva a povinnosti v súvislosti so Zmenami

Ďalšie podrobnosti postupu Zmluvných strán a ich práv a povinností s tým súvisiacich upravuje článok 5.9 Opisu predmetu zákazky. Ustanovenia tohto článku 9 tejto Zmluvy sa primerane aplikujú na dodatočné Služby poskytované na výslovný pokyn Objednávateľa podľa článku 5.8 Opisu predmetu zákazky, ak je to vzhľadom na povahu takýchto Služieb vôbec potrebné. Objednávateľ po dokončení realizácie Zmeny vydá Dodávateľovi Potvrdenie o dokončení Zmeny, ktoré predstavuje potvrdenie, že Zmena bola uskutočnená v súlade s touto Zmluvou a príslušným dodatkom podľa článku 9.6 tejto Zmluvy. Na vydanie Potvrdenia o dokončení Zmeny sa primerane vzťahujú ustanovenia článkov 4.5.1.2 až 4.5.1.5 tejto Zmluvy.

# Odmena Dodávateľa a platby

## Odmena Dodávateľa

### Celková cena

Celková cena vyplýva z Návrhu na plnenie kritérií a predstavuje [•] eur (slovom: [●]) bez dane z pridanej hodnoty. Celková cena bola jedným z Kritérií na vyhodnotenie ponúk a skladá sa zo súčtu cenových položiek uvedených v Cenníku, ktoré sú založené na jednotkových cenách a nominálnych položkách na ocenenie. Skutočná odmena Dodávateľa bude zodpovedať skutočnému plneniu tejto Zmluvy, resp. skutočnému počtu položiek, ktoré budú dodávané/poskytované podľa tejto Zmluvy počas jej trvania. Skutočná odmena Dodávateľa tak môže byť odlišná od Celkovej ceny, vždy však bude založená na jednotkových cenách uvedených v Cenníku, ktorý je ako súčasť Ponuky súčasťou Prílohy č. 2 tejto Zmluvy, a to aj v prípade, ak sa zmenia základné parametre a východiská Zmluvy podľa Kapitoly 6 Opisu predmetu zákazky. Zvýšenie či zníženie rozsahu Služieb uvedených v tejto Zmluve počas Fázy 2 – Prevádzka nemá povahu Zmeny podľa tejto Zmluvy a nemá vplyv na výšku odmeny podľa príslušných položiek Cenníka. Zvýšenie rozsahu týchto činností nad rámec predpokladaný Objednávateľom v Súťažných podkladoch nemá povahu dodatočných služieb v zmysle Zákona o verejnom obstarávaní a nemusí byť predmetom samostatného dodatku.

### Vznik nároku na odmenu za predmet plnenia Zmluvy vo Fáze 1 - Príprava

Dodávateľovi vznikne nárok na odmenu za plnenie tejto Zmluvy vo Fáze 1 – Príprava podľa položky Cenníka 4 Predmet plnenia Zmluvy vo Fáze 1 – Príprava po vydaní Potvrdenia o úplnom dokončení Fázy 1 – Príprava, a to vo výške [•] eur bez dane z pridanej hodnoty (položka „Spolu za predmet plnenia Zmluvy vo Fáze 1 – Príprava“ Cenníka).

V prípade, že bude vydané Podmienečné potvrdenie o úplnom dokončení Fázy 1 - Príprava, má Dodávateľ po jeho vydaní nárok na sedemdesiatpäť percent (75%) zo sumy uvedenej vyššie a v prípade, že bude vydané Potvrdenie o čiastočnom dokončení Fázy 1 – Príprava, má Dodávateľ po jeho vydaní nárok na päťdesiat percent (50%) zo sumy uvedenej vyššie. Na účely fakturácie sa za Deň dodania považuje dátum podpisu Potvrdenia o úplnom dokončení Fázy 1 obidvomi zmluvnými stranami,

### Zádržné

Objednávateľ je oprávnený zadržať z každej faktúry podľa článku 10.1.2 tejto Zmluvy päť percent (5%) na účely pokrytia prípadných nákladov na odstránenie chýb a nedorobkov. Zádržné vyplatí Objednávateľ Dodávateľovi spolu s platbou za úspešné dokončenie Skúšobnej prevádzky.

### Vznik nároku na odmenu za predmet plnenia Zmluvy vo Fáze 2 - Prevádzka

Objednávateľ je povinný vyplatiť Dodávateľovi po úspešnom dokončení Skúšobnej prevádzky:

1. zvyšok sumy, ktorá nebola zaplatená podľa článku 10.1.2 Zmluvy,
2. odmenu za Skúšobnú prevádzku podľa položky č. 5.1 Cenníka.

Objednávateľ je povinný platiť Dodávateľovi spätne za každý Mesiac Fázy 2 - Prevádzka odmenu za poskytovanie Služieb podľa skutočne poskytnutého rozsahu Služieb v zmysle Cenníka, ktorý môže byť vzhľadom na aktuálne potreby počas trvania tejto Zmluvy zhodný, menší alebo väčší ako rozsah vyjadrený nominálnym počtom jednotiek pre ocenenie podľa Cenníka. Vo vzťahu k Službám, ktoré sa budú poskytovať v zmysle Súťažných podkladov len na základe výslovného pokynu Objednávateľa, vzniká nárok na odmenu za tieto Služby len v prípade ich skutočného poskytnutia, pričom odmena sa vždy platí spätne za Mesiac, v ktorom bola príslušná Služba poskytnutá.

Podkladom pre fakturáciu je Mesačný výkaz poskytnutých Služieb, ktorý musí byť vopred schválený a potvrdený Objednávateľom. Objednávateľ je povinný sa k Mesačnému výkazu poskytnutých Služieb vyjadriť do piatich (5) pracovných dní od jeho doručenia Objednávateľovi, pričom nevyjadrenie sa neznamená jeho schválenie. Schválenie Mesačného výkazu poskytnutých Služieb je podmienkou pre vystavenie faktúry vo Fáze 2 - Prevádzka. Na vylúčenie pochybností sa výslovne dojednáva, že Mesačný výkaz poskytnutých Služieb podľa tohto článku 10.1.4 tejto Zmluvy nie je identický s podrobnou Mesačnou Správou o Službách podľa článku 4.5.3.6 tejto Zmluvy. Na účely fakturácie sa za Deň dodania považuje posledný deň mesiaca, na ktorý sa platba vzťahuje.

Náklady vynaložené na transakčné poplatky vydavateľom Palivových kariet a Platobných kariet za realizované platobné transakcie v súlade s Opisom predmetu zákazky uhradí Objednávateľ Dodávateľovi v skutočne preukázanej výške, a to po skončení zúčtovacieho obdobia, ktorým je Mesiac. Náklady, ktoré presahujú limity uvedené v bodoch P5.23 a P5.24 Opisu predmetu zákazky, Objednávateľ uhradí iba do výšky uvedených limitov. Dodávateľ nie je oprávnený k transakčným poplatkom pripočítať žiadnu maržu.

### Úprava odmeny Dodávateľa

#### Úprava odmeny Dodávateľa v závislosti od inflácie alebo deflácie

Služby Dodávateľa podľa Cenníka, ktoré sú ocenené inak ako na základe percentuálnej sadzby, budú počas trvania tejto Zmluvy upravované podľa výšky Ročnej inflácie alebo deflácie, pričom Zmluvné strany sa dohodli, že takáto úprava sa prvýkrát uplatní až za tretí (3.) Rok Fázy 2 – Prevádzka.

Pre výpočet inflačného navýšenia alebo deflačného zníženia odmeny Dodávateľa bude použitá medziročná miera inflácie / deflácie v percentách (%) zverejnená Štatistickým úradom Slovenskej republiky v dokumente Potvrdenie o miere inflácie v SR (za uplynulý rok) alebo v inom obdobnom dokumente, ktorý môže v budúcnosti takýto dokument nahradiť. Ak nebude Štatistický úrad zverejňovať takýto alebo obdobný dokument, bude pre výpočet inflačného navýšenia alebo deflačného zníženia odmeny Dodávateľa použitá medziročná miera inflácie / deflácie v percentách (%) zverejnená Štatistickým úradom Slovenskej republiky, pričom bude použitý harmonizovaný index spotrebiteľských cien (HICP), resp. úhrn spotrebiteľských cien na základe tohto indexu v medziročnom porovnaní k januáru predchádzajúceho Roka, zverejňovaný Štatistickým úradom Slovenskej republiky. Ak nebude možné z objektívneho dôvodu použiť tento index, použije sa iný index najbližšie mu zodpovedajúci. Príslušné ceny podľa Cenníka sa upravia raz Ročne, vždy od 1. marca príslušného Roka pre ďalšie obdobie, a to podľa miery inflácie či deflácie za predchádzajúci Rok. Každoročná úprava príslušných cien podľa príslušného indexu bude Zmluvnými stranami vykonaná písomným dodatkom k tejto Zmluve, ktorý bude uzavretý najneskôr do tridsiatich (30) Dní od doručenia výzvy jednej Zmluvnej strany druhej Zmluvnej strane. Prílohou každého dodatku podľa tohto článku 10.1.5.1 tejto Zmluvy bude Cenník s upravenými cenami postupom podľa tohto článku 10.1.5.1 tejto Zmluvy. Zmluvné strany sa zaväzujú, že si poskytnú potrebnú súčinnosť k tomu, aby k uzavretiu príslušného dodatku k tejto Zmluve prišlo najneskôr do 28. februára príslušného Roka.

#### Úprava odmeny Dodávateľa pri zmene daňových predpisov

Odmena za plnenie tejto Zmluvy sa môže upraviť v prípade, ak počas trvania tejto Zmluvy príde k zmenám daňových predpisov Právneho poriadku, ktoré budú mať preukázateľný dopad na výšku odmeny, a to najmä v prípade zmeny sadzby dane z pridanej hodnoty, a to o sumu zodpovedajúcu takejto zmene Právneho poriadku. K takejto úprave odmeny ale môže prísť iba vo vzťahu k tým častiam odmeny, vo vzťahu ku ktorým pred okamihom nadobudnutia účinnosti príslušnej zmeny daňových predpisov Právneho poriadku ešte nenastal deň zdaniteľného plnenia. Zmena ceny v dôsledku zmeny daňových predpisov Právneho poriadku bude realizovaná formou dodatku k tejto Zmluve. To neplatí, ak ide len o zmenu sadzby dane z pridanej hodnoty.

#### Iné úpravy odmeny Dodávateľa

Okrem prípadov uvedených v príslušných článkoch tejto Zmluvy, môže byť odmena Dodávateľa upravená len na základe dohody Zmluvných strán.

Zmluvné strany sa ďalej podľa Zmluvy výslovne dohodli, že:

1. okrem úprav odmeny Dodávateľa podľa príslušných článkov tejto Zmluvy nesmie byť odmena Dodávateľa akokoľvek upravovaná, najmä v dôsledku iných ako Kvalitatívnych zmien Právneho poriadku, Zmien, ktoré sú podľa Súťažných podkladov zahrnuté v odmene Dodávateľa, zmeny kurzu euro alebo inej meny alebo v dôsledku zmien výšky alebo štruktúry nákladov na plnenie tejto Zmluvy, rastu akéhokoľvek iného indexu ako indexu podľa článku 10.1.5.1 tejto Zmluvy alebo inej okolnosti a zahŕňa všetky a akékoľvek náklady, výdavky, poplatky a platby súvisiace s plnením tejto Zmluvy zo strany Dodávateľa,
2. odmena Dodávateľa zahŕňa všetky a akékoľvek náklady, výdavky, poplatky a platby Dodávateľa v súvislosti s plnením všetkých a akýchkoľvek povinností Dodávateľa uvedených v tejto Zmluve, Súťažných podkladoch, najmä Opise predmetu zákazky a Ponuke, a to bez ohľadu na to, či určité ustanovenie tejto Zmluvy výslovne stanovuje, že plnenie určitej povinnosti Dodávateľa je na jeho náklady,
3. Dodávateľ uhradí všetky clá, poplatky a dane vyplývajúce z jeho povinností podľa tejto Zmluvy, Súťažných podkladov, najmä Opisu predmetu zákazky a Ponuky a odmena Dodávateľa nesmie byť upravovaná o tieto clá, poplatky a dane,
4. správne poplatky a požiadavky orgánov štátnej správy a samosprávy a sankcie nimi uložené budú zahrnuté do nákladov, ktoré hradí Dodávateľ,
5. v prípade obmedzenia poskytovania Služby podľa článku 8.1 tejto Zmluvy patrí Dodávateľovi za každý príslušný Mesiac, v ktorom nastalo obmedzenie poskytovania Služieb, časť pravidelnej odmeny za poskytovanie Služby (ak je to vo vzťahu ku konkrétnej Službe vôbec aplikovateľné) zodpovedajúca fixným nákladom Dodávateľa (ak existujú), dodatočným nákladom Dodávateľa spojeným s obmedzením poskytovania Služieb (ak existujú) a primeranému ušlému zisku Dodávateľa, maximálne však vo výške päťdesiat percent (50%) z pravidelnej odmeny za poskytovanie Služieb za každý Mesiac poskytovania Služieb, pričom, ak takéto obmedzenie poskytovania Služieb nastalo z dôvodu Porušenia povinností Dodávateľom, Dodávateľovi nepatrí za príslušné obdobie obmedzenia poskytovania Služieb žiadna pravidelná odmena.

Pokiaľ nedôjde k dohode o upravení alebo určeniu/stanoveniu upravenej odmeny Dodávateľa, ak je takáto dohoda alebo určenie/stanovenie vyžadované alebo potrebné, použije sa na určenie odmeny Dodávateľa dovtedy platná odmena Dodávateľa a prípadný rozdiel sa bezúročne vyúčtuje bezodkladne po dosiahnutí dohody o upravení alebo určení/stanovení upravenej odmeny Dodávateľa.

### Odmena za plnenie Zmluvy počas Predĺženej doby plnenia Zmluvy

Ustanovenia článkov 10.1.4 a 10.1.5 tejto Zmluvy sa primerane aplikujú aj na odmenu Dodávateľa za plnenie tejto Zmluvy počas Predĺženej doby plnenia Zmluvy.

## Platobné podmienky

### Mena

Všetky platby podľa tejto Zmluvy, ktorá má platiť jedna Zmluvná strana druhej Zmluvnej strane, budú platené jednou Zmluvnou stranou druhej Zmluvnej strane v zákonnej mene Slovenskej republiky na základe riadne vystavených a doručených faktúr do sídla Zmluvných strán podľa článku 10.3 tejto Zmluvy.

### Splatnosť

Ak nie je uvedené inak, splatnosť všetkých faktúr Dodávateľa bude v lehote tridsať (30) Dní odo Dňa ich doporučeného doručenia do sídla Objednávateľa. Ak nie je uvedené inak, splatnosť všetkých faktúr Objednávateľa bude v lehote tridsať (30) Dní odo Dňa ich doporučeného doručenia do sídla Objednávateľa. Rovnaká splatnosť platí aj v prípade, ak sa platba nebude realizovať na základe faktúry, ale na základe iného titulu.

## Fakturácia

Každá faktúra vystavená Dodávateľom podľa tejto Zmluvy musí obsahovať obligatórne náležitosti podľa § 74 Zákona o DPH. Faktúra musí obsahovať aj nasledovné údaje:

1. odvolávku na číslo Zmluvy alebo dodatku,
2. referenčné číslo Objednávateľa,
3. dôvod fakturácie s odkazom na túto Zmluvu alebo dodatok,
4. bankové spojenie v zmysle Zmluvy,
5. popis plnenia v zmysle predmetu Zmluvy,
6. schválený Mesačný výkaz poskytnutých Služieb.

V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) Zákona o DPH je Dodávateľ povinný túto skutočnosť na faktúre výslovne uviesť.

Ak faktúra nebude obsahovať uvedené údaje v zmysle tohto článku 10.3 tejto Zmluvy, alebo k nej nebudú priložené prílohy podľa tohto článku 10.3 tejto Zmluvy, Objednávateľ je oprávnený takúto faktúru vrátiť Dodávateľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po Dni doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne Dodávateľ a nevrátenie faktúry zo strany Objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí Objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) Zákona o DPH, je Objednávateľ oprávnený na náhradu takto vzniknutej škody od Dodávateľa v plnom rozsahu.

Na faktúry vystavené Objednávateľom sa primerane použijú ustanovenia tohto článku 10.3 tejto Zmluvy.

.

## Oneskorené platby

V prípade omeškania s akoukoľvek platbou podľa tejto Zmluvy je príslušná Zmluvná strana, ktorá má nárok na platbu, oprávnená požadovať úrok z omeškania vo výške tri stotiny percenta (0,03%) z dlžnej čiastky za každý aj začatý Deň omeškania. Za splnenie záväzku zaplatiť v príslušnej lehote splatnosti sa považuje, ak je platba podľa tejto Zmluvy odpísaná z bankového účtu Zmluvnej strany v prospech účtu druhej Zmluvnej strany najneskôr v posledný deň splatnosti príslušnej faktúry.

## Započítanie

Obidve Zmluvné strany sú oprávnené započítať akékoľvek svoje splatné pohľadávky podľa tejto Zmluvy voči druhej Zmluvnej strane.

# Nároky z Porušenia povinností

## Porušenie povinností

Zmluvné strany sú povinné plniť svoje príslušné povinnosti a záväzky podľa tejto Zmluvy riadne, včas, v rozsahu a za podmienok stanovených v tejto Zmluve, Súťažných podkladoch, najmä Opise predmetu zákazky a Ponuke, v opačnom prípade (ďalej len „**Porušenie povinností**“) môže druhá Zmluvná strana uplatniť nároky uvedené v tomto článku 11 tejto Zmluvy.

Výslovne sa uvádza, že schválenie výstupov jednotlivých Fáz plnenia Zmluvy Objednávateľom nezbavuje Dodávateľa zodpovednosti za riadne plnenie tejto Zmluvy v rozsahu a za podmienok stanovených v tejto Zmluve, Súťažných podkladoch, najmä Opise predmetu zákazky a Ponuke.

## Nároky Objednávateľa

V prípade podstatného Porušenia povinností Dodávateľom môže Objednávateľ podľa svojho uváženia:

1. splniť povinnosť sám alebo prostredníctvom tretej osoby v súlade s článkom 5.2.1 tejto Zmluvy,
2. poskytnúť Dodávateľovi dodatočnú lehotu na odstránenie Porušenia povinností, ktorej stanovenie je výlučne na uvážení Objednávateľa, pričom jej poskytnutím nie je dotknutý nárok na náhradu škody podľa písm. (c) tohto odseku tohto článku 11.2 tejto Zmluvy a zmluvnú pokutu podľa písm. (d) tohto odseku tohto článku 11.2 tejto Zmluvy,
3. uplatniť náhradu škody podľa článku 12 tejto Zmluvy,
4. požadovať zaplatenie zmluvnej pokuty podľa článku 13 tejto Zmluvy, ak je pre konkrétne Porušenie povinností zmluvná pokuta ustanovená v článku 13 tejto Zmluvy,
5. odstúpiť od tejto Zmluvy v súlade s článkom 16.4 tejto Zmluvy, ak je takéto právo pri konkrétnom Porušení povinností ustanovené v tejto Zmluve, a/alebo
6. uplatniť nároky z Bankovej záruky/k 1 a/alebo Bankovej záruky/k 2 podľa článku 14.1 a/alebo 14.2 tejto Zmluvy a/alebo iných záruk za plnenie v súlade s článkom 14.3 tejto Zmluvy.

V prípade nepodstatného Porušenia povinností Dodávateľom je Objednávateľ povinný poskytnúť Dodávateľovi dodatočnú primeranú lehotu na odstránenie Porušenia povinností v minimálnej dĺžke štyridsaťpäť (45) Dní, ak nie je pre takúto dodatočnú lehotu stanovené v tejto Zmluve iné trvanie.

Poskytnutím tejto dodatočnej lehoty nie je dotknutá Dodávateľova povinnosť nahradiť škodu, ktorá vznikla v prípade nepodstatného Porušenia povinností ani právo Objednávateľa požadovať zaplatenie zmluvnej pokuty podľa nižšie uvedeného písm. (d) tohto článku 11.2 tejto Zmluvy.

V prípade nepodstatného Porušenia povinností Dodávateľom, ktoré nie je odstránené v lehote na nápravu podľa tohto článku 11.2 tejto Zmluvy alebo ktoré je opakované viac ako tri (3) krát, môže Objednávateľ podľa svojho uváženia:

1. splniť povinnosť sám alebo prostredníctvom tretej osoby v súlade s článkom 5.2.1 tejto Zmluvy,
2. uplatniť náhradu škody podľa článku 12 tejto Zmluvy,
3. odstúpiť od tejto Zmluvy v súlade s článkom 16.4 tejto Zmluvy,
4. požadovať zaplatenie zmluvnej pokuty podľa článku 13 tejto Zmluvy, ak je pre konkrétne Porušenie povinností ustanovená v článku 13 tejto Zmluvy, a/alebo
5. uplatniť nároky z Bankovej záruky/k 1 a/alebo Bankovej záruky/k 2 podľa článku 14.1 a/alebo 14.2 tejto Zmluvy a/alebo iných záruk za plnenie v súlade s článkom 14.3 tejto Zmluvy.

## Nároky Dodávateľa

V prípade podstatného Porušenia povinností Objednávateľom môže Dodávateľ podľa svojho uváženia:

1. poskytnúť Objednávateľovi dodatočnú lehotu na odstránenie Porušenia povinností, ktorej stanovenie je výlučne na uvážení Dodávateľa, pričom jej poskytnutím nie je dotknutý nárok na náhradu škody podľa písm. (b) tohto článku 11.3 tejto Zmluvy,
2. uplatniť náhradu škody podľa článku 12 tejto Zmluvy,
3. odstúpiť od tejto Zmluvy v súlade s článkom 16.4 tejto Zmluvy, ak je takéto právo pri konkrétnom Porušení povinností ustanovené v tejto Zmluve.

V prípade nepodstatného Porušenia povinností Objednávateľom je Dodávateľ povinný poskytnúť Objednávateľovi dodatočnú primeranú lehotu na odstránenie Porušenia povinností v primeranej dĺžke, ktorá však nesmie byť kratšia ako štyridsaťpäť (45) Dní, ak nie je pre takúto dodatočnú lehotu stanovené v tejto Zmluve iné trvanie. Poskytnutie tejto dodatočnej lehoty nemá vplyv na Objednávateľovu povinnosť nahradiť škodu, ktorá vznikla v prípade nepodstatného Porušenia povinností.

V prípade nepodstatného Porušenia povinností Objednávateľom, ktoré nie je odstránené v lehote na nápravu podľa tohto článku 11.3 tejto Zmluvy alebo ktoré je opakované viac ako tri (3) krát, môže Dodávateľ odstúpiť od tejto Zmluvy v súlade s článkom 16.4 tejto Zmluvy.

## Podstatné Porušenie povinností

Podstatným Porušením povinností Dodávateľa je:

1. porušenie ktorejkoľvek povinnosti Dodávateľa podľa článku 1.5 tejto Zmluvy,
2. dva (2) alebo viackrát opakované (ak Objednávateľ umožní viac opakovaní Skúšok alebo Komplexnej skúšky) nesplnenie podmienok týkajúcich sa Skúšok alebo Komplexnej skúšky podľa článkov 4.5.1.6 a 4.5.3.27 tejto Zmluvy,
3. ak Dodávateľ nezačne vykonávať Práce ani do dvadsiatichpiatich (25) Dní odo Dňa účinnosti podľa článku 4.5.3.1 tejto Zmluvy,
4. nedokončenie Fázy 1 – Príprava v Lehote na dokončenie podľa článku 4.5.3.28 tejto Zmluvy alebo v predĺženej Lehote na dokončenie podľa článku 4.5.3.29 tejto Zmluvy,
5. porušenie povinnosti Dodávateľa podľa článku 5.4.3 tejto Zmluvy,
6. porušenie povinnosti Dodávateľa podľa druhého odseku článku 5.4.5 tejto Zmluvy,
7. porušenie povinnosti Dodávateľa nezadať plnenie celej Zmluvy Subdodávateľovi alebo Subdodávateľom a porušenie ktorejkoľvek povinnosti týkajúcej sa Subdodávateľov podľa článku 5.5 tejto Zmluvy,
8. odmietnutie uzavretia dodatku podľa článku 5.7 tejto Zmluvy,
9. porušenie akejkoľvek povinnosti Dodávateľa podľa článku 5.8 tejto Zmluvy,
10. opakované nedodržanie predpísaných hodnôt (SLA) rovnakého KPI z KPI uvedených v Kapitole 8 Opisu predmetu zákazky (Meranie kvality a výkonnosti Služieb) v troch (3) po sebe nasledujúcich Mesiacoch,
11. dosiahnutie hranice dvadsaťpäť (25) a viac sankčných bodov pri meraní kvality a výkonnosti Služieb podľa Kapitoly 8 Opisu predmetu zákazky (Meranie kvality a výkonnosti Služieb) v jednom Mesiaci alebo hranice pätnásť (15) a viac sankčných bodov pri meraní kvality a výkonnosti Služieb podľa Kapitoly 8 Opisu predmetu zákazky (Meranie kvality a výkonnosti Služieb) opakovane aspoň v dvoch (2) po sebe nasledujúcich Mesiacoch,
12. nezabezpečenie počtu Mobilných distribučných miest podľa Návrhu na plnenie kritérií,
13. porušenie ktorejkoľvek povinnosti Dodávateľa podľa článku 14 tejto Zmluvy,
14. porušenie ktorejkoľvek povinnosti Dodávateľa podľa článku 15 tejto Zmluvy,
15. nepravdivosť akýchkoľvek vyhlásení alebo záruk Dodávateľa podľa článku 19.2 tejto Zmluvy,
16. porušenie ktorejkoľvek povinnosti Dodávateľa podľa článku 20.1 tejto Zmluvy,
17. akékoľvek iné Porušenie povinností, pri ktorom je v inom článku tejto Zmluvy alebo Súťažných podkladov uvedené, že sa bude považovať za podstatné,
18. akékoľvek iné Porušenie povinností, pri ktorom Dodávateľ v čase uzatvorenia tejto Zmluvy vedel alebo v tomto čase bolo rozumné predvídať s prihliadnutím na účel tejto Zmluvy, že Objednávateľ nebude mať záujem na plnení povinností podľa tejto Zmluvy pri takomto Porušení povinností.

Podstatným Porušením povinností Objednávateľa je:

1. omeškanie s platbou odmeny Dodávateľa alebo iných platieb podľa článku 10 tejto Zmluvy po dobu dlhšiu ako šesťdesiat (60) Dní odo Dňa splatnosti príslušnej faktúry,
2. neposkytnutie požadovanej súčinnosti podľa článku 6.2 tejto Zmluvy ani po uplynutí dodatočnej lehoty šesťdesiat (60) Dní.

Iné Porušenia povinností neuvedené v tomto článku tejto Zmluvy alebo výslovne neoznačené v iných článkoch tejto Zmluvy za podstatné sa považujú za nepodstatné Porušenia povinností.

# Zodpovednosť za škodu

Dodávateľ zodpovedá za akúkoľvek škodu spôsobenú Objednávateľovi v dôsledku Porušení povinnosti Dodávateľa v súvislosti s plnením tejto Zmluvy alebo v dôsledku jej neplnenia, vrátane škody na veciach prevzatých od Objednávateľa alebo na veciach prevzatých pri plnení tejto Zmluvy od tretích osôb, a zaväzuje sa nahradiť Objednávateľovi akúkoľvek škodu, ktorá by mohla nastať v dôsledku vyššie uvedeného.

Dodávateľ nebude zodpovedať za omeškanie pri plnení tejto Zmluvy a súvisiace škody, iba ak budú súčasne splnené obe nasledujúce podmienky:

(a) omeškanie je zapríčinené okolnosťami predstavujúcimi Vyššiu moc a

(b) okamžite potom, čo sa okolnosť predstavujúca Vyššiu moc stane zrejmou Dodávateľovi, Dodávateľ bude postupovať podľa článku 17 tejto Zmluvy.

Na účely predchádzania škodám má Objednávateľ právo kedykoľvek počas plnenia tejto Zmluvy navštíviť Miesta plnenia, pracoviská Dodávateľa alebo iné priestory užívané Dodávateľom na účely plnenia tejto Zmluvy a vykonať revíziu rozsahu, podmienok a spôsobu plnenia Zmluvy. Dodávateľ je povinný zabezpečiť pre Objednávateľa takéto právo aj v priestoroch, ktoré nepatria Dodávateľovi, ale sú užívané Dodávateľom na účely plnenia tejto Zmluvy na základe nájomnej zmluvy alebo iného právneho vzťahu. Dodávateľ je povinný poskytnúť Objednávateľovi na základe jeho žiadosti všetky dokumenty, náčrty nákresy, dáta, informácie, vysvetlenia alebo správy.

Všetky činnosti, konania alebo opomenutia Dodávateľa, Pracovníkov Dodávateľa alebo kohokoľvek pôsobiaceho v zastúpení Dodávateľa alebo pre Dodávateľa počas plnenia tejto Zmluvy budú považované za plnenia osobou nezávislou na Objednávateľovi, konajúcou vo vlastnom mene, na vlastné nebezpečenstvo, náklady a zodpovednosť.

Výslovne sa dojednáva, že ak v dôsledku Porušenia povinností zo strany Dodávateľa bude Objednávateľ právoplatným rozhodnutím kompetentného orgánu Slovenskej republiky alebo iného štátu zaviazaný k určitému peňažnému alebo nepeňažnému plneniu alebo bude na základe takýchto rozhodnutí inak postihnutý, a to bez možnosti ďalšieho odvolania alebo iného riadneho opravného prostriedku, má Objednávateľ voči Dodávateľovi právo na náhradu všetkých ním v tejto súvislosti vynaložených peňažných a nepeňažných nákladov. Dodávateľ je v takomto prípade povinný uhradiť všetky náklady tak a v tej súvislosti Objednávateľovi vzniknuté, ako i súdne poplatky a správne poplatky platené Objednávateľom alebo požadované od Objednávateľa podľa príslušných právnych predpisov Právneho poriadku alebo právnych predpisov iného štátu. Dodávateľ je popri uvedenom ďalej taktiež povinný uhradiť Objednávateľovi náhradu škody a náhradu všetkých finančných kompenzácií vzniknutých z titulu náhrady škôd alebo pokút a to všetko v celom rozsahu a plnej výške. Dodávateľ má právo podieľať sa na krokoch právnej ochrany Objednávateľa v rámci vyššie uvedených konaní, a to vo forme a spôsobom dohodnutých s Objednávateľom.

Nad rámec vyššie uvedeného sa dojednáva, že v prípade, ak akákoľvek tretia osoba uplatní voči Objednávateľovi nárok na náhradu škody, ktorá vznikne v súvislosti s plnením tejto Zmluvy, je Objednávateľ povinný vždy pred uznaním či zamietnutím uplatneného nároku bezodkladne túto skutočnosť oznámiť Dodávateľovi, vyžiadať si jeho písomné stanovisko a zvolať spoločné rokovanie s takouto treťou osobou na účely prerokovania charakteru a výšky jej nároku a prípadného mimosúdneho vyriešenia nároku, a to vždy za účasti Dodávateľa. Dodávateľ sa zaväzuje, že ak na základe spoločného rokovania Objednávateľ so súhlasným stanoviskom Dodávateľa uzná nárok dotknutej tretej osoby na náhradu škody alebo ak bude Objednávateľovi povinnosť takejto náhrady škody uložená právoplatným a vykonateľným súdnym rozhodnutím, v plnom rozsahu a na prvú výzvu tretiu osobu alebo Objednávateľa odškodní, ak k vzniku škody prišlo v dôsledku:

(a) činnosti alebo neoprávnenej nečinnosti Dodávateľa podľa tejto Zmluvy,

(b) porušenia povinnosti Dodávateľa vyplývajúcej z tejto Zmluvy alebo Právneho poriadku alebo

(c) ak Dodávateľ za vzniknutú škodu zodpovedá na základe svojej zmluvnej povinnosti alebo na základe Právneho poriadku.

Ustanovenia tohto článku 12 tejto Zmluvy sa primerane vzťahujú aj na zodpovednosť za škodu spôsobenú Objednávateľom. Úhrada spôsobenej škody sa realizuje na základe faktúry vystavenej poškodenou Zmluvnou stranou, pričom sa primerane aplikujú ustanovenia článkov 10.2 až 10.5 tejto Zmluvy.

# Zmluvné pokuty

Objednávateľ je oprávnený, nie však povinný, žiadať od Dodávateľa zaplatenie zmluvnej pokuty vo výške uvedenej nižšie v prípade nasledovných Porušení povinností Dodávateľa:

1. tridsaťtisíc eur (30.000,-eur) v prípade nepredloženia vyhlásenia ručiteľa podľa článku 1.5.2 tejto Zmluvy v lehote podľa článku 1.5.2 tejto Zmluvy a/alebo jeho nepredloženia v súlade s podmienkami uvedenými v článku 1.5.2 tejto Zmluvy, a to za každý aj začatý Deň omeškania s predložením vyhlásenia ručiteľa v lehote a za podmienok stanovených v článku 1.5.2 tejto Zmluvy,
2. tridsaťtisíc eur (30.000,-eur) v prípade Porušenia povinnosti Dodávateľa získať predchádzajúci písomný súhlas k Zmene kontroly Dodávateľa v súlade s podmienkami podľa článku 1.5.4 tejto Zmluvy alebo v prípade nepredloženia vyhlásenia ručiteľa podľa článku 1.5.4 tejto Zmluvy v lehote podľa článku 1.5.4 tejto Zmluvy a/alebo jeho nepredloženia v súlade s podmienkami uvedenými v článku 1.5.4 tejto Zmluvy, a to za každý aj začatý Deň omeškania s predložením vyhlásenia ručiteľa v lehote a za podmienok stanovených v článku 1.5.4 tejto Zmluvy tejto Zmluvy,
3. pätnásťtisíc eur (15.000,-eur) za každé jednotlivé porušenie ktorejkoľvek povinnosti Dodávateľa podľa článku 1.5.5 tejto Zmluvy,
4. tristotisíc eur (300.000,-eur) za 2 (dva) a viackrát opakované nesplnenie podmienok týkajúcich sa ktorejkoľvek zo Skúšok alebo Komplexnej skúšky podľa článkov 4.5.1.6 a 4.5.3.27 tejto Zmluvy, pričom nesplnenie podmienok týkajúcich sa Komplexnej skúšky podľa písm. (r) a (s) tohto článku 13 tejto Zmluvy je dôvodom zakladajúcim nárok na zmluvnú pokutu podľa tohto článku 13 tejto Zmluvy, aj keď nie je takéto nesplnenie podmienok týkajúcich sa Komplexnej skúšky opakované,
5. tisícpäťsto eur (1.500,-eur) v prípade, že Dodávateľ nezačne vykonávať Práce a ďalej v nich nebude riadne pokračovať ani do piatich (5) Dní odo Dňa účinnosti podľa článku 4.5.3.1 tejto Zmluvy, a to za každý aj začatý Deň omeškania so začatím Prác až do dvadsiateho piateho (25.) Dňa omeškania so začatím Prác,
6. tridsaťtisíc eur (30.000,-eur), ak Dodávateľ nezačne vykonávať Práce ani do dvadsiatichpiatich (25) Dní odo Dňa účinnosti podľa článku 4.5.3.1 tejto Zmluvy, a to za každý aj začatý Deň nad uvedenú lehotu,
7. tisícpäťsto eur (1.500,-eur) za každé jednotlivé Porušenie povinnosti Dodávateľa riadne a včas vyhotoviť a predložiť Objednávateľovi písomné Správy o Službách v súlade s článkom 4.5.3.6 tejto Zmluvy,
8. tritisíc eur (3.000,-eur) v prípade porušenia ktorejkoľvek povinností Dodávateľa podľa článkov 4.5.3.7 Zmluvy alebo tretieho odseku článku 12 za každý aj začatý Deň omeškania so splnením príslušnej povinnosti,
9. tisíc eur (1.000,-eur), ak Dodávateľ nedodrží ktorýkoľvek záväzný míľnik podľa Projektového plánu alebo Harmonogramu, a to za každý aj začatý Deň omeškania po dobu prvých tridsiatich (30) Dní omeškania; tritisíc eur (3.000,-eur), ak Dodávateľ nedodrží ktorýkoľvek záväzný míľnik podľa Projektového plánu alebo Harmonogramu, a to za každý aj začatý Deň omeškania po dobu ďalších tridsiatich (30) Dní omeškania a šesťtisíc eur (6.000,- eur), ak Dodávateľ nedodrží ktorýkoľvek záväzný míľnik podľa Projektového plánu alebo Harmonogramu, a to za každý aj začatý Deň omeškania po zostávajúcu dobu omeškania,
10. tri milióny eur (3.000.000,-eur), ak Dodávateľ nedokončí Fázu 1 - Príprava v Lehote na dokončenie podľa článku 4.5.3.28 tejto Zmluvy alebo predĺženej Lehote na dokončenie podľa článku 4.5.3.29 tejto Zmluvy, pričom však (i) Objednávateľ nemá nárok na zmluvnú pokutu podľa tohto písm. (j), ak Objednávateľ vydá Podmienečné potvrdenie o úplnom dokončení Fázy 1 - Príprava podľa článku 4.5.1.4 tejto Zmluvy a Dodávateľ odstráni v stanovenej lehote zistené chyby a nedorobky uvedené v Podmienečnom potvrdení o úplnom dokončení Fázy 1 - Príprava a bude vydané Potvrdenie o úplnom dokončení Fázy 1 – Príprava [v opačnom prípade má Objednávateľ nárok na zmluvnú pokutu podľa tohto písm. (j) v plnom rozsahu tri milióny eur (3.000.000,-eur)], (ii) Objednávateľ má nárok na zmluvnú pokutu vo výške tisícpäťsto eur (1500,-eur) za každý Deň až do vydania Potvrdenia o úplnom dokončení Fázy 1 – Príprava, ak Objednávateľ vydá Potvrdenie o čiastočnom dokončení Fázy 1 - Príprava podľa článku 4.5.1.5 tejto Zmluvy. Ak Dodávateľ neodstráni v stanovenej lehote zistené chyby a nedorobky uvedené v Potvrdení o čiastočnom dokončení Fázy 1 - Príprava, má Objednávateľ nárok na zmluvnú pokutu podľa tohto písm. (j) v plnom rozsahu tri milióny eur (3.000.000,-eur),
11. stotisíc (100.000,-eur), ak Dodávateľ nesplní svoju povinnosť uzavrieť s Objednávateľom jednu alebo viac zmlúv podľa článku 4.6.3 tejto Zmluvy, a to za každý aj začatý Deň omeškania,
12. jeden milión eur (1.000.000,-eur), ak Dodávateľ zadá plnenie celej Zmluvy, Subdodávateľovi alebo Subdodávateľom,
13. tridsaťtisíc eur (30.000,-eur) za každé jednotlivé porušenie ktorejkoľvek inej povinnosti Dodávateľa podľa článku 5.5 tejto Zmluvy,
14. tridsaťtisíc eur (30.000,-eur), ak Dodávateľ nesplní svoju povinnosť uzavrieť s Objednávateľom dodatok k tejto Zmluve podľa článku 5.7 tejto Zmluvy, a to za každý aj začatý Deň omeškania,
15. desaťtisíc eur (10.000,-eur) za každé jednotlivé porušenie ktorejkoľvek povinnosti Dodávateľa podľa článku 5.8 tejto Zmluvy,
16. desaťtisíc eur (10.000,-eur) za každé jednotlivé porušenie ktorejkoľvek povinnosti Dodávateľa podľa článku 5.9 tejto Zmluvy,
17. tridsaťtisíc eur (30.000,-eur), ak Dodávateľ nesplní svoju povinnosť uzavrieť s Objednávateľom dodatok k tejto Zmluve podľa článku 8.2 tejto Zmluvy, a to za každý aj začatý Deň omeškania,
18. desaťtisíc eur (10.000,-eur), ak počas Komplexnej skúšky Služby nespĺňajú všetky navrhnuté funkcie ako celok bez výpadkov, chýb a porúch v nepretržitej prevádzke po dobu najmenej 48 (štyridsaťosem) hodín,
19. desaťtisíc eur (10.000,-eur), ak sa počas Komplexnej skúšky po dobu 48 (štyridsaťosem) hodín nepretržitej prevádzky Služieb vyskytla Kritická chyba, ktorá spôsobila výpadok Služieb ako celku alebo sa počas Komplexnej skúšky po dobu 48 (štyridsaťosem) hodín nepretržitej prevádzky Služieb vyskytla Závažná chyba, ktorá spôsobila výpadok niektorého z Komponentov Služieb a/alebo v dôsledku ktorej bolo možné poskytovať Služby iba v obmedzenom rozsahu,
20. desaťtisíc eur (10.000,-eur) za nedodržanie počtu mobilných Distribučných miest podľa Návrhu na plnenie kritérií, a to za každý začatý Deň nedodržania počtu mobilných Distribučných miest podľa Návrhu na plnenie kritérií,
21. štyritisíc eur (4.000,-eur) za každý sankčný bod, ktorý sa v zmysle Kapitoly 8 Opisu predmetu zákazky (Meranie kvality a výkonnosti Služieb) pridelí Dodávateľovi za nedodržanie predpísaných hodnôt SLA,
22. päťdesiattisíc (50.000,-eur), ak Dodávateľ nesplní svoje povinnosti podľa dodatku k Zmluve uzavretého na základe článku 9.6 tejto Zmluvy v lehote dohodnutej podľa dodatku k tejto Zmluve uzavretého na základe článku 9.6 tejto Zmluvy, a to za každý aj začatý Deň omeškania, ak nie je pre konkrétne Porušenie povinnosti Dodávateľa podľa takého dodatku v tejto Zmluve alebo v dodatku samotnom dohodnutá iná výška zmluvnej pokuty,
23. jeden milión eur (1.000.000,-eur) v prípade nepredloženia Bankovej záruky/k 1 a/alebo Bankovej záruky/k 2 a/alebo inej záruky v lehotách stanovených v článku 14 tejto Zmluvy alebo v prípade ich predloženia vo forme a s obsahom vopred písomne neschváleným Objednávateľom alebo v rozpore s inými podmienkami uvedenými v článku 14 tejto Zmluvy,
24. tristotisíc eur (300.000,-eur) za porušenie ktorejkoľvek povinnosti Dodávateľa podľa článku 15 tejto Zmluvy,
25. desaťtisíc eur (10.000,-eur) za každý aj začatý Deň každého jednotlivého porušenia ustanovenia článku 20.1 tejto Zmluvy,
26. tisíc eur (1.000,-eur) za každý aj začatý Deň každého jednotlivého porušenia ustanovenia článku 20.6 tejto Zmluvy,
27. tristotisíc eur (300.000,-eur) za každé jednotlivé porušenie ustanovenia článku 20.7 tejto Zmluvy,
28. stotisíc eur (100.000,-eur) za každé jednotlivé porušenie ktorejkoľvek povinnosti Dodávateľa podľa článku 20.8 tejto Zmluvy.

Dodávateľ je povinný zmluvnú pokutu na základe požiadavky Objednávateľa zaplatiť s primeraným použitím ustanovení článku 10.2 tejto Zmluvy. Zaplatením akejkoľvek zmluvnej pokuty nie je dotknutá povinnosť Dodávateľa nahradiť Objednávateľovi v celom rozsahu škodu za príslušné Porušenie povinnosti. Požiadavka na zaplatenie zmluvnej pokuty ani jej zaplatenie Dodávateľom nezbavuje Dodávateľa povinností, ktorých splnenie je zabezpečené zmluvnou pokutou, ak nejde o prípad, ak Objednávateľ z dôvodu ich porušenia túto Zmluvu vypovedal alebo od nej odstúpil. Dodávateľ je povinný zaplatiť zmluvnú pokutu aj keď Porušenie povinnosti nezavinil, okrem prípadov, ak je jeho zodpovednosť vylúčená podľa príslušných ustanovení tejto Zmluvy. Ak jeden prípad Porušenia povinností zakladá nárok na zmluvnú pokutu na základe viacerých ustanovení tejto Zmluvy, Objednávateľ je oprávnený požadovať zaplatenie a Dodávateľ zaplatiť zmluvnú pokutu na základe toho ustanovenia tejto Zmluvy, ktoré sa na tento účel rozhodne uplatniť Objednávateľ. Rozhodnutie Objednávateľa je v tomto smere konečné a Objednávateľ si v prípade uplatnenia zmluvnej pokuty podľa jedného ustanovenia tejto Zmluvy nemôže za ten istý prípad Porušenia povinností uplatniť zmluvnú pokutu podľa iného ustanovenia tejto Zmluvy.

Bankové a iné záruky

## Banková záruka/y 1

Po podpise tejto Zmluvy je Dodávateľ povinný na vlastné náklady obstarať a odovzdať Objednávateľovi jednu alebo viac abstraktných, neodvolateľných a bezpodmienečných bankových záruk na plnenie splatných na prvú výzvu a bez námietok, ktoré budú vystavené bankou vopred schválenou Objednávateľom, a to na účely zabezpečenia splnenia všetkých povinností a záväzkov Dodávateľ z tejto Zmluvy, Súťažných podkladov, najmä Opisu predmetu zákazky a Ponuky, najmä povinností a záväzkov Dodávateľa vo Fáze 1 - Príprava (ďalej len „**Banková záruka/y 1**“). Banková záruka/y 1 na plnenie musí byť vystavená na čiastku desiatich percent (10%) z Celkovej ceny, teda [•] eur bez dane z pridanej hodnoty a Dodávateľ ju/ich musí doručiť Objednávateľovi vystavené najneskôr v lehote štrnásť (14) Dní odo Dňa účinnosti. Banková záruka/y 1 na plnenie musí byť vystavená vo forme a s obsahom bezpodmienečne akceptovateľnej/ým a vopred písomne schválenej/ým Objednávateľom.

Dodávateľ zabezpečí, aby Banková záruka/y 1 na plnenie bola platne a účinne vystavená vo výške desať percent (10%) z Celkovej ceny od dátumu jej vystavenia až do uplynutia desiatich (10) Dní od vystavenia Potvrdenia o úplnom dokončení Fázy 1 - Príprava podľa článku 4.5.1.3 tejto Zmluvy.

Ak podmienky Bankovej záruky/k 1 obmedzia dobu jej/ich platnosti/trvania určitým Dňom a Dodávateľ neobdrží Potvrdenie o úplnom dokončení Fázy 1 - Príprava do dvadsiatich (20) Dní pred uvedeným Dňom zániku platnosti/trvania Bankovej záruky/k 1 alebo obdrží oznámenie o pravdepodobnom odklade vystavenia Potvrdenia o úplnom dokončení Fázy 1 - Príprava, Dodávateľ zabezpečí primerané predĺženie platnosti Bankovej záruky/k 1 (dodatkom alebo vystavením novej) až do uplynutia desiatich (10) Dní od vystavenia Potvrdenia o úplnom dokončení Fázy 1 - Príprava.

Ak Banková záruka/y 1 automaticky nezanikne uplynutím času alebo splnením určitej udalosti, Objednávateľ vráti Bankovú záruku/y 1 Dodávateľovi alebo banke, ktorá ju/ich vystavila do štrnástich (14) Dní potom, čo vystavil Potvrdenie o úplnom dokončení Fázy 1 - Príprava.

## Banková záruka/y 2

Po vystavení Potvrdenia o úplnom dokončení Fázy 1 - Príprava je Dodávateľ povinný na vlastné náklady obstarať a odovzdať Objednávateľovi jednu alebo viac abstraktných, neodvolateľných a bezpodmienečných bankových záruk na plnenie splatných na prvú výzvu a bez námietok, ktoré budú vystavené bankou vopred schválenou Objednávateľom, a to na účely zabezpečenia splnenia všetkých povinností a záväzkov Dodávateľa z tejto Zmluvy, Súťažných podkladov, najmä Opisu predmetu zákazky a Ponuky, najmä povinností a záväzkov Dodávateľa vo Fáze 2 - Prevádzka (ďalej len „**Banková záruka/y 2**“). Banková záruka/y 2 na plnenie musí byť vystavená na čiastku piatich percent (5%) z Celkovej ceny, teda [•] eur bez dane z pridanej hodnoty a Dodávateľ ju/ich musí doručiť Objednávateľovi vystavené najneskôr v lehote desať (10) Dní od vystavenia Potvrdenia o úplnom dokončení Fázy 1 - Príprava. Banková záruka/y 2 na plnenie musí byť vystavená vo forme a s obsahom bezpodmienečne akceptovateľnej/ým a vopred písomne schválenej/ým Objednávateľom.

Dodávateľ zabezpečí, aby Banková záruka/y 2 na plnenie bola platne a účinne vystavená vo výške piatich percent (5%) z Celkovej ceny, teda [•] eur bez dane z pridanej hodnoty odo Dňa jej vystavenia až do neskoršej z nasledujúcich udalostí (i) uplynutie tridsiatich (30) Dní od uplynutia Základnej doby plnenia Zmluvy podľa článku 4.7 tejto Zmluvy, (ii) uplynutie tridsiatich (30) Dní od uplynutia Predĺženej doby plnenia Zmluvy podľa článku 4.8 tejto Zmluvy, alebo (iii) uplynutie tridsiatich (30) Dní od ukončenia trvania tejto Zmluvy.

Banková záruka/y 2 môže byť Dodávateľom znížená na výšku troch percent (3%) z Celkovej ceny, teda [•] eur bez dane z pridanej hodnoty za predpokladu, že Dodávateľ po dobu dvoch (2) Rokov Fázy 2 – Prevádzka riadne plnil svoje povinnosti a záväzky vyplývajúce z tejto Zmluvy, Súťažných podkladov, najmä Opisu predmetu zákazky a Ponuky. Banková záruka/y 2 nesmie byť takto znížená, kým nie je vystavené písomné potvrdenie Objednávateľa, že Dodávateľ riadne plnil svoje záväzky a povinnosti vyplývajúce z tejto Zmluvy, Súťažných podkladov, najmä Opisu predmetu zákazky a Ponuky.

Ak podmienky Bankovej záruky/k 2 obmedzia dobu jej/ich platnosti/trvania určitým Dňom a Dodávateľ obdrží oznámenie o pravdepodobnom odklade príslušnej z vyššie uvedených udalostí, na ktorú sa viaže doba platnosti/trvania Bankovej záruky/k 2, Dodávateľ zabezpečí primerané predĺženie platnosti Bankovej záruky/k 2 (dodatkom alebo vystavením novej) až do uplynutia príslušnej z vyššie uvedených udalostí.

Ak Banková záruka/y 2 automaticky nezanikne uplynutím času alebo splnením určitej udalosti, Objednávateľ vráti Bankovú záruku/y 2 Dodávateľovi alebo banke, ktorá ju/ich vystavila do štrnástich (14) Dní potom, čo nastane príslušná z vyššie uvedených udalostí, na ktorú sa viaže doba platnosti /trvania Bankovej záruky/k 2.

## Iné záruky

Dodávateľ je oprávnený namiesto alebo popri Bankovej záruke / Bankových zárukách podľa článkov 14.1 a/alebo 14.2 tejto Zmluvy predložiť záruku, ktorá sa bude riadiť ustanoveniami Jednotných pravidiel pre záruky vyplatiteľné na požiadanie vydaných Medzinárodnou obchodnou komorou v Paríži, revidované v roku 2010, Publ. 758 (URDG 758). Záruka alebo záruky podľa tohto článku 14.3 tejto Zmluvy musia byť vystavené ako neodvolateľné, bezpodmienečné, splatné na prvú výzvu a bez námietok a vystavené renomovaným subjektom oprávneným vystaviť takúto záruku. Inak platia pre záruky podľa tohto článku 14.3 tejto Zmluvy pravidlá ako pre Bankové záruky podľa článkov 14.1, 14.2 a 14.4 tejto Zmluvy.

## Nároky

Objednávateľ je oprávnený uplatniť nároky z Bankovej záruky/záruk 1 a/alebo Bankovej záruky/k 2 až do výšky vystavenej Bankovej záruky/k 1 a/alebo Bankovej záruky/k 2 k čiastočnému alebo úplnému uspokojeniu akýchkoľvek povinností a záväzkov Dodávateľa z tejto Zmluvy, Súťažných podkladov, najmä Opisu predmetu zákazky, Ponuky a Návrhu na plnenie kritérií, najmä v prípade, že:

(a) Dodávateľ nepredĺži platnosť Bankovej záruky/k 1 a/alebo Bankovej záruky/k 2 podľa postupu uvedeného vyššie. V takom prípade je Objednávateľ oprávnený čerpať celú čiastku Bankovej záruky/k 1 a/alebo Bankovej záruky/k 2 na účely zabezpečenia povinností a záväzkov Dodávateľa podľa tejto Zmluvy;

(b) Dodávateľ neuhradí Objednávateľovi akúkoľvek zmluvnú pokutu, náhradu škody, náklady či inú platbu podľa tejto Zmluvy alebo nevydá bezdôvodné obohatenie, ktoré vzniklo v súvislosti s touto Zmluvou (vrátane prípadu, keď dôjde k odstúpeniu od tejto Zmluvy) alebo nesplní riadne a včas akúkoľvek inú povinnosť alebo záväzok podľa tejto Zmluvy, Súťažných podkladov, najmä Opisu predmetu zákazky, Ponuky a Návrhu na plnenie kritérií ani v dodatočnej primeranej lehote stanovenej Objednávateľom podľa tejto Zmluvy, pričom ak nie je v inom článku tejto Zmluvy stanovené určenie tejto lehoty inak, táto lehota nesmie byť kratšia ako desať (10) Dní, najneskôr však do uplynutia doby platnosti/trvania Bankovej záruky/k 1 a/alebo Bankovej záruky/k 2.

Objednávateľ je oprávnený požadovať plnenie z Bankovej záruky/k 1 a/alebo Bankovej záruky/k 2 len na základe písomného oznámenia banke, že Dodávateľ nesplnil určitú svoju povinnosť alebo záväzok z tejto Zmluvy, Súťažných podkladov, najmä Opisu predmetu zákazky, Ponuky a Návrhu na plnenie kritérií a nie je povinný predkladať banke žiadne ďalšie dokumenty, ktoré by takéto nesplnenie potvrdzovali.

Objednávateľ je povinný odškodniť Dodávateľa a zabezpečiť, aby mu nevznikla žiadna ujma (škoda, strata alebo výdavky, vrátane právnych poplatkov a výdavkov) v dôsledku uplatnenia nárokov z Bankovej záruky/k 1 a/alebo Bankovej záruky/k 2 v rozsahu, na ktorý Objednávateľ nemal nárok.

V prípade nepredloženia Bankovej záruky/k 1 a/alebo Bankovej záruky/k 2 v stanovených lehotách alebo v prípade ich predloženia vo forme a s obsahom vopred písomne neschváleným Objednávateľom alebo v rozpore s inými podmienkami uvedenými v tomto článku 14 tejto Zmluvy, má Objednávateľ právo odstúpiť v súlade s článkom 16.4 tejto Zmluvy.

# Poistenie

Dodávateľ sa zaväzuje bezodkladne po Dni účinnosti, najneskôr však v lehote tridsať (30) Dní odo Dňa účinnosti, uzavrieť a počas trvania tejto Zmluvy udržiavať poistnú zmluvu alebo poistné zmluvy v zmysle podmienok uvedených ďalej v tomto článku 15 tejto Zmluvy a bezodkladne po ich uzavretí, najneskôr však v lehote piatich (5) Dní od ich uzavretia, poskytnúť Objednávateľovi kópie týchto poistných zmlúv.

Pred uzavretím príslušnej poistnej zmluvy musí s príslušnou poistnou zmluvou a poisťovňou vyjadriť Objednávateľ písomne svoj súhlas.

Dodávateľ nesmie uskutočniť ani opomenúť nič, čo by mohlo viesť k neplatnosti alebo napadnuteľnosti poistných zmlúv alebo neposkytnutiu či obmedzeniu poistného plnenia.

Ak sa Dodávateľ a Objednávateľ písomne nedohodnú inak, Dodávateľ sa zaväzuje po dobu trvania tejto Zmluvy uzavrieť a udržiavať poistné zmluvy, ktoré zabezpečia poistenie zodpovednosti za škodu spôsobenú tretím osobám činnosťou Dodávateľa pri výkone podnikateľskej činnosti na celkovú minimálnu čiastku poistného krytia najmenej tridsať miliónov eur (30.000.000,-eur), pričom spoluúčasť Dodávateľa nesmie prekročiť päť percent (5%). Toto poistenie Dodávateľa musí tiež zahŕňať poistenie všetkých jeho Subdodávateľov, prípadne je Dodávateľ povinný zabezpečiť, aby obdobné poistenie v primeranom rozsahu dohodli aj všetci jeho Subdodávatelia. Poistenie zodpovednosti za škodu Dodávateľa nesmie obsahovať ustanovenia vylučujúce zodpovednosť plnenia poisťovne (tzv. výluky z poistenia) s výnimkou výluk zodpovedajúcich výlukám štandardne uplatňovaným vo vzťahu k obdobnému predmetu poistenia na trhu poskytovania poistných služieb v Slovenskej republike.

Ak nie je uvedené inak, Dodávateľ sa zaväzuje, že po dobu trvania tejto Zmluvy bude poistenie vo vyššie uvedenom minimálnom rozsahu a celkovej čiastke udržiavať v platnosti a účinnosti a bude na tento účel plniť povinnosti vyplývajúce pre neho z príslušných poistných zmlúv, najmä platiť poistné a plniť oznamovacie povinnosti. Príslušná čiastka poistného krytia uvedená vyššie sa vzťahujú na každý Rok plnenia tejto Zmluvy a týka sa jednej a všetkých škodových udalostí v priebehu daného Roka plnenia tejto Zmluvy. V prípade vyčerpania príslušnej čiastky poistného plnenia je Dodávateľ vždy bezodkladne povinný obnoviť/upraviť poistenie tak, aby bol limit poistného krytia vždy na úrovni podľa tohto článku 15 tejto Zmluvy. Kedykoľvek na žiadosť Objednávateľa Dodávateľ bez zbytočného odkladu, najneskôr v lehote piatich (5) Dní od výzvy Objednávateľa, predloží Objednávateľovi platnú poistnú zmluvu a doklady o zaplatení poistného.

Dodávateľ nie je oprávnený znížiť výšku poistného krytia alebo podstatným spôsobom zmeniť podmienky poistných zmlúv počas doby poistenia bez predchádzajúceho písomného súhlasu Objednávateľa.

Ak Dodávateľ nebude udržiavať poistenie v účinnosti tak, ako je povinný podľa tohto článku 15 tejto Zmluvy alebo nepredloží Objednávateľovi poistné zmluvy podľa tohto článku 15 Zmluvy, môže Objednávateľ vo svojom mene kedykoľvek uzavrieť a udržiavať akékoľvek poistenie pokrývajúce vyššie uvedené riziká spojené s plnením tejto Zmluvy a platiť akékoľvek poistné, ktoré je primerané na také účely a započítavať takto platené čiastky voči akýmkoľvek platbám Dodávateľovi, ktoré sú splatné alebo sa stanú splatnými, alebo vymáhať tieto čiastky ako splatný dlh Dodávateľa.

V prípade, že Dodávateľ nesplní podmienky príslušných poistných zmlúv, ktoré bol povinný uzavrieť, je Dodávateľ povinný nahradiť Objednávateľovi všetku škodu, ktorá mu vznikne z takéhoto Porušenia povinnosti.

# Ukončenie Zmluvy

## Spôsoby ukončenia Zmluvy

Táto Zmluva bude ukončená:

1. uplynutím Základnej doby plnenia Zmluvy podľa článku 4.7 tejto Zmluvy, ak Objednávateľ nevyužije právo na predĺženie tejto Zmluvy podľa článku 4.8 tejto Zmluvy,
2. uplynutím Predĺženej doby plnenia Zmluvy podľa článku 4.8 tejto Zmluvy, ak Objednávateľ využije právo na predĺženie tejto Zmluvy podľa článku 4.8 tejto Zmluvy,
3. uplynutím výpovednej lehoty podľa článku 16.2 tejto Zmluvy, ak Objednávateľ vypovie túto Zmluvu v súlade s článkom 16.2 tejto Zmluvy,
4. uplynutím výpovednej lehoty podľa článku 16.3 tejto Zmluvy, ak Dodávateľ vypovie túto Zmluvu v súlade s článkom 16.3 tejto Zmluvy, alebo
5. doručením odstúpenia od tejto Zmluvy jednej Zmluvnej strane druhou Zmluvnou stranou v súlade s článkom 16.4 tejto Zmluvy.

Ukončenie tejto Zmluvy z akéhokoľvek dôvodu sa však nedotýka nároku na náhradu škody vzniknutej Porušením povinností podľa tejto Zmluvy podľa článku 11 tejto Zmluvy, iných nárokov v prípade Porušenia povinností podľa článku 11 tejto Zmluvy (vrátane zmluvných pokút podľa článku 13 tejto Zmluvy), práv a povinností, týkajúcich sa riešenia sporov a súvisiacich otázok podľa článku 18 tejto Zmluvy, ustanovení Zmluvy týkajúcich sa Právneho poriadku podľa článku 20.5 tejto Zmluvy, práv a povinností súvisiacich s Dôvernými informáciami podľa článku 20.8 tejto Zmluvy, ani iných ustanovení tejto Zmluvy, o ktorých je to výslovne uvedené v tejto Zmluve alebo ktoré vzhľadom na svoju povahu majú trvať aj po ukončení tejto Zmluvy.

## Výpoveď Zmluvy zo strany Objednávateľa bez uvedenia dôvodu

Objednávateľ je oprávnený vypovedať túto Zmluvu vo Fáze 2 – Prevádzka bez uvedenia dôvodu, a to v troj (3) Mesačnej výpovednej lehote, ktorá začína plynúť prvým (1.) Dňom Mesiaca nasledujúceho po Mesiaci, v ktorom bola doručená výpoveď Dodávateľovi.

## Výpoveď Zmluvy zo strany Dodávateľa bez uvedenia dôvodu

Dodávateľ je oprávnený vypovedať túto Zmluvu vo Fáze 2 – Prevádzka bez uvedenia dôvodu, a to v dvanásť (12) Mesačnej výpovednej lehote, ktorá začína plynúť prvým (1.) Dňom Mesiaca nasledujúceho po Mesiaci, v ktorom bola doručená výpoveď Objednávateľovi.

## Odstúpenie od Zmluvy

Objednávateľ a Dodávateľ majú právo odstúpiť od tejto Zmluvy len v prípade, že je to výslovne uvedené v tejto Zmluve v súlade s touto Zmluvou a len za podmienok uvedených v tejto Zmluve.

Každá Zmluvná strana môže odstúpiť od tejto Zmluvy, ak u druhej Zmluvnej strany nastane Úpadok.

Ak nie je v tejto Zmluve, najmä v druhom odseku článku 16.1 tejto Zmluvy a v článku 16.5 tejto Zmluvy, uvedené inak, odstúpením od tejto Zmluvy zanikajú všetky práva a povinnosti Zmluvných strán z tejto Zmluvy od momentu doručenia odstúpenia druhej Zmluvnej strane. Odstúpením od tejto Zmluvy sa Zmluva nezrušuje od začiatku, ale od momentu doručenia odstúpenia druhej Zmluvnej strane a práva a povinnosti Zmluvných strán vzniknuté počas trvania tejto Zmluvy zostávajú nedotknuté.

V prípade, že pred odstúpením od tejto Zmluvy Objednávateľ vystavil Potvrdenie o úplnom dokončení Fázy 1 - Príprava, je každá zo Zmluvných strán, ak jej vznikol nárok odstúpiť od tejto Zmluvy, oprávnená podľa svojej voľby od tejto Zmluvy odstúpiť len čiastočne, a to vo vzťahu k doteraz nesplnenému zvyšku plnenia.

## Následky ukončenia Zmluvy

Dodávateľ je povinný plniť túto Zmluvu v rozsahu, spôsobom a za podmienok podľa tejto Zmluvy, Súťažných podkladov, najmä Opisu predmetu zákazky a Ponuky až do ukončenia trvania tejto Zmluvy. Ak nie je uvedené inak, Dodávateľ musí po ukončení tejto Zmluvy okamžite prestať plniť túto Zmluvu a bez zbytočného odkladu opustiť Miesta plnenia, ktoré boli poskytnuté Objednávateľom.

Dodávateľ však musí vynaložiť najlepšie úsilie na uskutočnenie akýchkoľvek neodkladných úkonov na ochranu záujmov Objednávateľa, ktoré od neho možno rozumne a spravodlivo vyžadovať, vrátane takých, ktoré sú uvedené vo výpovedi alebo oznámení od odstúpení, alebo o ktorých vie, že sú nevyhnutné na ochranu oprávnených záujmov Objednávateľa a predchádzanie škodám. V prípade ukončenia tejto Zmluvy je Dodávateľ zároveň povinný poskytnúť Objednávateľovi nevyhnutnú súčinnosť tak, aby Objednávateľovi nevznikla škoda, pričom tým nie sú dotknuté záväzky Dodávateľa v súvislosti s ukončením poskytovania Služieb podľa článku 4.6 tejto Zmluvy.

Zmluvné strany sú v prípade ukončenia tejto Zmluvy povinné vysporiadať zmluvný vzťah nasledovne:

1. potom, čo Objednávateľ vypovedal Zmluvu podľa článku 16.2 tejto Zmluvy, je Objednávateľ povinný platiť odmenu za poskytovanie Služieb podľa článku 10 tejto Zmluvy až do ukončenia tejto Zmluvy, pričom je však oprávnený uplatniť voči nej formou započítania náhradu za všetky spôsobené škody a iné nároky spojené s Porušením povinností Dodávateľa podľa tejto Zmluvy, Súťažných podkladov, najmä Opisu predmetu zákazky a Ponuky. Dodávateľ nemá nárok na žiadne iné platby v súvislosti s takouto výpoveďou tejto Zmluvy Objednávateľom, okrem jeho oprávnených nárokov z Porušení povinností podľa tejto Zmluvy Objednávateľom a prípadnej ceny za Vybavenie dodávateľa, a/alebo požadované veci, prístroje, stroje, zariadenia či práva k Softvéru podľa článku 4.6.3 tejto Zmluvy;
2. potom, čo Dodávateľ vypovedal túto Zmluvu podľa článku 16.3 tejto Zmluvy, je Objednávateľ povinný platiť odmenu za poskytovanie Služieb podľa článku 10 tejto Zmluvy až do ukončenia tejto Zmluvy, pričom je však oprávnený uplatniť voči nej formou započítania náhradu za všetky spôsobené škody a iné nároky spojené s Porušením povinností Dodávateľa podľa tejto Zmluvy, Súťažných podkladov, najmä Opisu predmetu zákazky a Ponuky. Dodávateľ nemá nárok na žiadne iné platby v súvislosti s výpoveďou tejto Zmluvy Dodávateľom, okrem jeho oprávnených nárokov z Porušení povinností podľa tejto Zmluvy Objednávateľom a prípadnej ceny za Vybavenie dodávateľa, a/alebo požadované veci, prístroje, stroje, zariadenia či práva k Softvéru podľa článku 4.6.3 tejto Zmluvy;
3. pri ukončení tejto Zmluvy odstúpením zo stany Objednávateľa podľa článku 16.4 tejto Zmluvy nemá Dodávateľ nárok na žiadne iné platby v súvislosti s odstúpením od tejto Zmluvy Objednávateľom, okrem platieb podľa článku 16.6 tejto Zmluvy, oprávnených nárokov z Porušení povinností podľa Zmluvy Objednávateľom a prípadnej ceny za Vybavenie dodávateľa, a/alebo požadované veci, prístroje, stroje, zariadenia či Softvér podľa článku 4.6.3 tejto Zmluvy;
4. pri ukončení Zmluvy odstúpením zo stany Dodávateľa podľa článku 16.4 tejto Zmluvy nemá Dodávateľ nárok na žiadne iné platby v súvislosti s odstúpením od Zmluvy Objednávateľom, okrem platieb podľa článku 16.6 tejto Zmluvy, oprávnených nárokov z Porušení povinností podľa tejto Zmluvy Objednávateľom a prípadnej ceny za Vybavenie dodávateľa, a/alebo požadované veci, prístroje, stroje, zariadenia či práva k Softvéru podľa článku 4.6.3 tejto Zmluvy.

## Ocenenie ku Dňu účinnosti odstúpenia od Zmluvy

V prípade ukončenia tejto Zmluvy odstúpením od tejto Zmluvy podľa článku 16.4 tejto Zmluvy vo Fáze 1 – Príprava, Zmluvné strany určia vzájomnou dohodou s použitím cien uvedených v Cenníku primeranú a spravodlivú hodnotu Prác a Služieb vykonaných Dodávateľom do účinnosti odstúpenia v rámci plnenia tejto Zmluvy, ktoré neboli k účinnosti odstúpenia od tejto Zmluvy zaplatené Objednávateľom Dodávateľovi a sú pre Objednávateľa užitočné a použiteľné na účely Elektronického výberu mýta. Objednávateľ zaplatí takto určenú sumu Dodávateľovi do tridsať (30) Dní od jej určenia Zmluvnými stranami alebo postupom uvedeným nižšie v tomto článku 16.6 tejto Zmluvy. Zaplatením tejto sumy sa stávajú všetky výstupy takýchto Prác a Služieb vlastníctvom Objednávateľa alebo k nim dostane Objednávateľ od Dodávateľa licenciu v rozsahu potrebnom na riadne užívanie týchto výstupov v súvislosti s Elektronickým výberom mýta. Na tento účel sa zaväzuje Dodávateľ na základe písomnej výzvy uzavrieť s Objednávateľom v Objednávateľom stanovenej lehote, ktorá nesmie byť kratšia ako tridsať (30) Dní jednu alebo viac písomných zmlúv, na základe ktorých vlastnícke či licenčné práva k výstupom Prác a Služieb podľa tohto článku získa Objednávateľ.

Ak sa Zmluvné strany nedohodnú na určení sumy podľa vyššie uvedeného odseku tohto článku 16.6 tejto Zmluvy, táto suma bude určená postupom podľa článku 18.2 tejto Zmluvy.

V prípade ukončenia tejto Zmluvy odstúpením od Zmluvy podľa článku 16.4 tejto Zmluvy vo Fáze 2 – Prevádzka, má Dodávateľ nárok na zaplatenie tej časti poskytnutých Služieb, ktoré boli vykonané do Dňa účinnosti odstúpenia, a to s primeraným použitím článkov 10.2.2 a 10.3 tejto Zmluvy. Ak bude táto Zmluva ukončená v priebehu Mesiaca a za konkrétnu Službu sa platí odmena na báze Mesačného plnenia, patrí Dodávateľovi cena za Služby za tento posledný Mesiac v pomernej výške.

# Vyššia moc

## Oznámenie Vyššej moci

Ak niektorej zo Zmluvných strán bráni alebo bude brániť v plnení niektorej jej povinnosti podľa tejto Zmluvy Vyššia moc, potom písomne oznámi druhej Zmluvnej strane udalosť alebo okolnosti, ktoré predstavujú Vyššiu moc, uvedie povinnosti, v ktorých plnení jej Vyššia moc bráni alebo bude brániť a predpokladané trvanie takej okolnosti predstavujúcej Vyššiu moc. Oznámenie musí byť urobené bezodkladne, najneskôr však v lehote troch (3) Dni potom, čo sa Zmluvná strana dozvedela alebo sa pri vynaložení riadnej odbornej starostlivosti mala a mohla dozvedieť o príslušnej udalosti alebo okolnostiach predstavujúcich dôvod Vyššej moci. Ak je to možné, pri vynaložení riadnej odbornej starostlivosti, musí uvedené oznámenie obsahovať návrh opatrení vedúcich k zmierneniu alebo vylúčeniu dôsledkov okolností predstavujúcich Vyššiu moc a tiež odhad nákladov takých opatrení (ďalej len „**Návrh opatrenia**“). V ostatných prípadoch bude oznámenie obsahovať iba najbližší možný termín, do ktorého môže byť Návrh opatrenia poskytnutý pri vynaložení primeraného úsilia. Ak Návrh opatrenia druhá Zmluvná strana schváli, na čo má lehotu sedem (7) Dní, postupuje Zmluvná strana dotknutá Vyššou mocou podľa neho až do ukončenia okolností Vyššej moci.

Po uskutočnení tohto oznámenia príslušnou Zmluvnou stranou, nebude táto Zmluvná strana zodpovedná za príslušné Porušenia povinností po dobu, dokiaľ jej Vyššia moc bráni alebo bude brániť v ich plnení.

Zmluvnú stranu nezbavuje zodpovednosti za Porušenie povinnosti Vyššia moc, ktorá nastala až v čase, kedy bola povinná Zmluvná strana v omeškaní s plnením jej povinnosti. Účinky vylúčenia zodpovednosti sú obmedzené iba na dobu, dokiaľ trvá Vyššia moc.

## Povinnosť minimalizovať omeškanie

Každá Zmluvná strana vždy vyvinie všetko úsilie potrebné k tomu, aby minimalizovala omeškanie pri plnení svojich povinností podľa tejto Zmluvy, ktoré vzniklo v dôsledku Vyššej moci, najmä plniť Návrh opatrenia, ak je tento schválený druhou Zmluvnou stranou.

Príslušná Zmluvná strana oznámi druhej Zmluvnej strane okamih ukončenia pôsobenia Vyššej moci v rovnakej lehote ako pri oznámení o jej vzniku podľa článku 17.1 tejto Zmluvy.

## Vyššia moc ovplyvňujúca Subdodávateľov

Ak má niektorý zo Subdodávateľov podľa akejkoľvek zmluvy či dohody týkajúcej sa plnenia tejto Zmluvy širšie definovaný nárok na omeškanie v dôsledku pôsobenia vyššej moci, okolností vylučujúcich zodpovednosť alebo iného obdobného právneho inštitútu, než ako je definovaná Vyššia moc podľa tejto Zmluvy, takéto širšie definované udalosti alebo okolnosti neospravedlňujú Porušenie povinností podľa tejto Zmluvy Dodávateľom ani mu nezakladajú nároky podľa tohto článku 17 tejto Zmluvy.

Vo vzťahu k Dodávateľovi bude v prípade Vyššej moci ovplyvňujúcej Subdodávateľov vylúčená zodpovednosť len v prípade, že je u neho vylúčená zodpovednosť podľa článku 17.1 tejto Zmluvy a Subdodávateľ by podľa tohto ustanovenia takisto nebol zodpovedný, keby bol voči Objednávateľovi priamo zaviazaný z tejto Zmluvy namiesto Dodávateľa.

## Trvajúca Vyššia moc

Ak účinky Vyššej moci trvajú nepretržite viac ako stopäťdesiat (150) Dní a dotýkajú sa povinnosti a/alebo povinností podľa tejto Zmluvy, bez plnenia ktorých nemá plnenie ostatných povinností podľa tejto Zmluvy pre príslušnú Zmluvnú stranu zrejmý hospodársky význam, alebo ak sa dotýkajú všetkých povinností podľa tejto Zmluvy, je príslušná Zmluvná strana oprávnená odstúpiť od tejto Zmluvy podľa článku 16.4 tejto Zmluvy.

# Rozhodovanie o bližšie neupravených otázkach a riešenie sporov

## Nároky Dodávateľa

Ak sa Dodávateľ domnieva, že má nárok na predĺženie Lehoty na dokončenie podľa článku 4.5.3.29 tejto Zmluvy a/alebo dodatočnú platbu podľa niektorého z článkov tejto Zmluvy, oznámi to s uvedením dôvodov bezodkladne, najneskôr však v lehote dvadsaťpäť (25) Dní po tom, čo sa Dodávateľ dozvedel alebo mohol dozvedieť o vzniku udalostí, skutočností alebo okolností, z ktorých nárok vyplýva, Objednávateľovi s popisom udalostí, skutočností alebo okolností odôvodňujúcich takýto nárok aj s odkazom na príslušné ustanovenie tejto Zmluvy.

Dodávateľ predloží aj všetky ostatné oznámenia, ak sú vyžadované na základe tejto Zmluvy a všetky dokumenty, preukazujúce príslušnú udalosť, skutočnosť alebo okolnosť.

Dodávateľ bude uchovávať všetky takéto dokumenty a viesť všetky príslušné záznamy, ktoré by mohli byť dôležité pre odôvodnenie uvedeného nároku. Objednávateľ môže po tom, čo obdržal oznámenie podľa tohto článku 18.1 tejto Zmluvy, skontrolovať takéto dokumenty a/alebo záznamy a/alebo vydať Dodávateľovi pokyn, aby uchoval ďalšie dokumenty a/alebo viedol ďalšie záznamy. Dodávateľ je povinný umožniť Objednávateľovi a/alebo Supervízorovi, aby preveril všetky tieto dokumenty a/alebo záznamy a ak bude o to požiadaný, odovzdať Objednávateľovi a/alebo Supervízorovi ich kópie.

Na oznámenie doručené po vyššie uvedenej lehote sa nebude prihliadať a Dodávateľ nebude mať právo na predĺženie Lehoty na dokončenie podľa článku 4.5.3.29 tejto Zmluvy ani na dodatočnú platbu, aj keď boli inak splnené podmienky podľa písm. (a) až (e) článku 4.5.3.29 tejto Zmluvy alebo mal Dodávateľ nárok na dodatočnú platbu podľa niektorého z článkov tejto Zmluvy. Dodávateľ v takomto oznámení zároveň uvedie primeranú dobu, o ktorú sa má podľa jeho posúdenia Lehota na dokončenie podľa článku 4.5.3.29 tejto Zmluvy predĺžiť alebo výšku dodatočnej platby, na ktorú má podľa svojho posúdenia nárok.

Pokiaľ má udalosť, skutočnosť alebo okolnosť, ktorá odôvodňuje nárok podľa tohto článku 18.1 Zmluvy, trvalý účinok:

1. tento plne zdôvodnený nárok bude pokladaný za čiastkový;
2. Dodávateľ bude zasielať ďalšie čiastkové nároky v Mesačných intervaloch, v ktorých uvedie kumulovanú dobu, o ktorú by sa mala predĺžiť Lehota na dokončenie podľa článku 4.5.3.29 tejto Zmluvy a/alebo kumulovanú požadovanú čiastku a ďalšie podrobnosti, ktoré môže Objednávateľ požadovať; a
3. Dodávateľ zašle konečný nárok do desiatich (10) Dní po skončení účinkov vyplývajúcich z udalostí, skutočností alebo okolností, alebo v inej lehote, ktorá môže byť navrhnutá Dodávateľom a schválená Objednávateľom.

Objednávateľ posúdi odôvodnenosť predĺženia Lehoty na dokončenie podľa článku 4.5.3.29 tejto Zmluvy a primeranosť doby, o ktorú sa má Lehota na dokončenie podľa článku 4.5.3.29 tejto Zmluvy predĺžiť, ako aj odôvodnenosť dodatočnej platby, na ktorú má podľa Dodávateľa Dodávateľ nárok a primeranosť jej výšky a oznámi bezodkladne záver svojho posúdenia Dodávateľovi aj s príslušným odôvodnením*.* Objednávateľ je oprávnený vyžiadať si ďalšie potrebné informácie.

Každé schválenie predĺženia Lehoty na dokončenie podľa článku 4.5.3.29 tejto Zmluvy bude obsahovať odkaz na príslušný článok tejto Zmluvy a dobu, o ktorú sa Lehota na dokončenie môže predĺžiť. Každé schválenie platby bude obsahovať presnú čiastku za nároky, ktoré boli odôvodnené podľa príslušných článkov tejto Zmluvy aj s odkazom na príslušné články tejto Zmluvy. Pokiaľ nie sú poskytnuté dostatočné doklady na odôvodnenie celého nároku, má Dodávateľ právo len na zaplatenie tej časti nároku, ktorú bol schopný preukázať. Schválenie predĺženia Lehoty na dokončenie a dodatočná platba podľa tohto článku 18.1 tejto Zmluvy budú formálne upravené osobitným dodatkom k tejto Zmluve.

Ak sa strany nedohodnú na predĺžení Lehoty na dokončenie podľa článku 4.5.3.29 tejto Zmluvy a na dobe, o ktorú sa má Lehota na dokončenie podľa článku 4.5.3.29 tejto Zmluvy predĺžiť alebo na dodatočnej platbe, na ktorú má Dodávateľ podľa svojho posúdenia nárok, postupuje sa podľa ustanovenia článku 18.2 tejto Zmluvy.

## Rozhodovanie o bližšie neupravených otázkach

### Znalecké posudzovanie

Kedykoľvek táto Zmluva stanovuje, že sa bude postupovať v súlade s týmto článkom 18.2 Zmluvy pre odsúhlasenie alebo určenie určitej veci, sú Zmluvné strany povinné vynaložiť všetko úsilie, ktoré je možné rozumne požadovať, aby dosiahli dohodu. Ak sa Zmluvné strany takto nedohodnú, požiadajú buď spoločne, alebo ktorákoľvek Zmluvná strana samostatne, súdneho znalca v príslušnom odbore o vydanie znaleckého posudku alebo zabezpečenie odborného vyjadrenia v danej veci. Súdny znalec bude oprávnený konzultovať danú vec s obomi Zmluvnými stranami (pričom tieto sú povinné poskytnúť mu k tomu potrebnú súčinnosť), zistí všetky rozhodujúce okolnosti a zabezpečí vystavenie vyžiadaného znaleckého posudku alebo odborného vyjadrenia v dohodnutej lehote, najneskôr však v lehote dvadsaťpäť (25) Dní od dosiahnutia dohody o vypracovaní znaleckého posudku alebo odborného vyjadrenia so znalcom a zašle ho obom Zmluvným stranám. Náklady na súdneho znalca uhradia obe Zmluvné strany rovným dielom, ak o jeho činnosť požiadajú spoločne a ak to bude v súlade so Zákonom o verejnom obstarávaní alebo ich ponesie tá Zmluvná strana, ktorá o vydanie takého posudku alebo vyjadrenia požiada, ak sa Zmluvné strany nedohodnú inak. Zmluvné strany sa zaväzujú rešpektovať závery menovaného súdneho znalca, a to do doby, kým príslušný súd či iný príslušný orgán na návrh niektorej zo Zmluvných strán, na návrh tretej osoby alebo z úradnej povinnosti právoplatne nerozhodne inak.

Ak nie je uvedené inak, podľa ustanovení tohto článku 18.2.1 tejto Zmluvy sa nepostupuje, ak táto Zmluva stanovuje, že určitú záležitosť priamo určí alebo o nej rozhodne Supervízor.

Postup podľa tohto článku 18.2.1 tejto Zmluvy predchádza postupu podľa článkov 18.2.2 a 18.2.3 tejto Zmluvy.

### Zmier

Ak Zmluvná strana nesúhlasí so závermi postupu podľa článku 18.2.1 tejto Zmluvy, oznámi svoj nesúhlas bezodkladne písomne druhej Zmluvnej strane. Obe Zmluvné strany sa následne zaväzujú pokúsiť vyriešiť akýkoľvek spor zmierlivou cestou ešte pred začatím súdneho konania. Pokiaľ sa Zmluvné strany nedohodnú inak, môže každá Zmluvná strana podať návrh na súd až tridsiaty (30.) Deň po Dni, kedy bolo doručené oznámenie o nesúhlase podľa tohto článku 18.2.1 tejto Zmluvy druhej Zmluvnej strane.

### Rozhodovanie sporov

Pre riešenie akýchkoľvek prípadných sporov z tejto Zmluvy je príslušný súd podľa slovenského Civilného sporového poriadku.

# Vyhlásenia a záruky

## Vyhlásenia a záruky Objednávateľa

Objednávateľ vyhlasuje a zaručuje sa, že ku Dňu uzavretia tejto Zmluvy a po celú dobu jej trvania:

1. táto Zmluva bola Objednávateľom riadne schválená a podpísaná a zakladá platný a právne záväzný záväzok Objednávateľa, vynútiteľný voči nemu v súlade s podmienkami v nej uvedenými, a
2. podpisom ani plnením tejto Zmluvy neporuší žiadne ustanovenie svojich zakladateľských dokumentov ani žiadnu inú zmluvu alebo dojednanie, ktorého je Objednávateľ stranou, alebo ktorým je Objednávateľ viazaný, ani žiadny zákon či iný právny predpis Právneho poriadku alebo rozhodnutie štátneho orgánu Slovenskej republiky.

## Vyhlásenia a záruky Dodávateľa

Dodávateľ vyhlasuje a zaručuje sa, že, ku Dňu uzavretia tejto Zmluvy a po celú dobu jej trvania:

1. táto Zmluva bola Dodávateľom riadne schválená a podpísaná a zakladá platný a právne záväzný záväzok Dodávateľa, vynútiteľný voči nemu v súlade s podmienkami v nej uvedenými,
2. podpisom ani plnením tejto Zmluvy neporuší žiadne ustanovenie svojich zakladateľských dokumentov ani žiadnu inú zmluvu alebo dojednanie, ktorého je Dodávateľ stranou, alebo ktorým je Dodávateľ viazaný, ani žiadny zákon či iný právny predpis Právneho poriadku alebo rozhodnutie štátneho orgánu Slovenskej republiky,
3. Dodávateľ si je vedomý a je oboznámený s tým, čo sa vyžaduje na účely plnenia tejto Zmluvy, má všetky schopnosti, znalosti, vzdelanie, odborné predpoklady, skúsenosti a prostriedky umožňujúce mu plniť túto Zmluvu v súlade s touto Zmluvou, Súťažnými podkladmi, najmä Opisom predmetu zákazky a Ponukou a zabezpečí a bude udržiavať všetky povolenia, oprávnenia a súhlasy potrebné na plnenie všetkých záväzkov vyplývajúcich z tejto Zmluvy,
4. plnenie tejto Zmluvy Dodávateľom nie je porušením povinností podľa Zákona o ochrane hospodárskej súťaže ani príslušných nariadení alebo iných právne záväzných aktov Európskej únie v oblasti práva hospodárskej súťaže a
5. podľa najlepšieho vedomia Dodávateľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť tejto Zmluvy alebo plnenie akýchkoľvek povinností Dodávateľa podľa tejto Zmluvy, Súťažných podkladov, najmä Opisu predmetu zákazky a Ponuky.

# Záverečné ustanovenia

## RPVS

Dodávateľ sa zaväzuje, že počas platnosti a účinnosti tejto Zmluvy bude zapísaný v RPVS, a že bude plniť všetky povinnosti vyplývajúce so Zákona o RPVS. Dodávateľ sa tiež zaväzuje, že zabezpečí zápis do RPVS všetkých Subdodávateľov, ktorý majú byť podľa Zákona o RPVS zapísaní v RPVS, v súvislosti s plnením tejto Zmluvy a počas plnenia tejto Zmluvy a plnenie všetkých ich povinností podľa Zákona o RPVS. Porušenie tohto ustanovenia je podstatným Porušením povinností Dodávateľa tejto Zmluvy.

## Platnosť a Účinnosť

Ak nie je ďalej uvedené inak, táto Zmluva sa stáva platnou dňom jej podpisu oboma Zmluvnými stranami a účinnou dňom nasledujúcim po Dni jej zverejnenia v centrálnom registri zmlúv.

## Vzdanie sa práva

Žiadne nevyužitie alebo opomenutie nároku alebo práva vyplývajúceho z tejto Zmluvy sa nebude vykladať ako vzdanie sa nároku alebo práva, ak nebude urobené písomne oprávnenou osobou konajúcou za príslušnú Zmluvnú stranu alebo v jej mene. Vzdanie sa niektorého nároku alebo práva vyplývajúceho z tejto Zmluvy sa nebude vykladať ako vzdanie sa akéhokoľvek iného nároku alebo práva. Žiadne predĺženie lehoty na splnenie povinnosti alebo iného úkonu predpokladaného touto Zmluvou sa nebude vykladať ako predĺženie lehoty na splnenie akejkoľvek inej povinnosti alebo iného úkonu predpokladaného touto Zmluvou.

## Komunikácia a jazyk

Kedykoľvek táto Zmluva vyžaduje vyhotovenie alebo vystavenie súhlasov, osvedčení, privolení, rozhodnutí, oznámení, faktúr a žiadostí akoukoľvek osobou, tieto musia byť vyhotovené písomne a doručené osobne, prostredníctvom kuriérskej služby alebo doporučenou zásielkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia), alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie). Bežná pracovná komunikácia môže byť doručovaná prostredníctvom e-mailu.

Všetky vyššie uvedené dokumenty a všetky oznámenia, materiály, listiny, listy, výstupy, dokumenty, zápisnice a/alebo iné písomnosti musia byť doručené alebo poslané na nasledujúce adresy:

(a) v prípade Objednávateľa:

Adresa: Národná diaľničná spoločnosť, Dúbravská cesta 14, 841 09 Bratislava, Slovenská republika

Do rúk: [•]

E – mail: [•]@ndsas.sk

(b) v prípade Dodávateľa:

Adresa: [•]

Do rúk: [•]

E – mail: [•]

Uvedené adresy môžu byť ktoroukoľvek zo Zmluvných strán zmenené písomným oznámením zaslaným druhej Zmluvnej strane. Zmena je účinná tretím (3.) Dňom nasledujúcim po Dni doručenia oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší Deň.

Všetka komunikácia podľa tejto Zmluvy bude prebiehať v slovenskom alebo českom jazyku. Všetky oznámenia, materiály, listiny, listy, výstupy, dokumenty, zápisnice a/alebo iné písomnosti, ktoré majú byť podľa tejto Zmluvy jednou Zmluvnou stranou poskytnuté druhej Zmluvnej strane musia byť v slovenskom alebo českom jazyku.

## Rozhodné právo

Táto Zmluva sa riadi Právnym poriadkom neberúc do úvahy ustanovenia kolíznych noriem. Zmluvné strany výslovne vylučujú aplikáciu Dohovoru OSN o zmluvách o medzinárodnej kúpe tovaru.

## Dodržiavanie Právneho poriadku

Zmluvné strany sa zaväzujú dodržiavať pri plnení tejto Zmluvy ustanovenia Právneho poriadku. Všetky činnosti Dodávateľa pri plnení tejto Zmluvy a výstupy a plnenia jednotlivých Fáz plnenia Zmluvy musia byť v súlade s Právnym poriadkom. Zmeny Právneho poriadku odôvodňujú úpravu odmeny Dodávateľa podľa tejto Zmluvy len, ak je to v tejto Zmluve výslovne uvedené. Pre vylúčenie pochybností sa dojednáva, že aj keď nepríde k dohode o úprave odmeny Dodávateľa v súvislosti so zmenou Právneho poriadku, ktorá takúto úpravu odmeny odôvodňuje, je Dodávateľ povinný plniť túto Zmluvu v súlade s Právnym poriadkom, pričom dohodu o úprave odmeny Dodávateľa nahradí postup podľa článku 18.2 tejto Zmluvy.

Pri Technických zariadeniach je Dodávateľ povinný zaobstarať všetky oznámenia, povolenia, vyjadrenia, licencie a súhlasy vyžadované Právnym poriadkom pre riadne zhotovenie a sprevádzkovanie týchto Stavieb a Technických zariadení a riadne, plne funkčné, nepretržité a bezporuchové poskytovanie Služieb a riadny, plne funkčný, nepretržitý a bezporuchový Elektronický výber mýta.

Dodávateľ uznáva, že akékoľvek Zmeny, ku ktorým sa pristúpi v priebehu plnenia tejto Zmluvy, môžu vyžadovať zmenu alebo dodatok k  povoleniam, súhlasom a licenciám. V takom prípade Dodávateľ vynaloží všetko možné úsilie, aby príslušné orgány takú zmenu (zmeny) schválili, prípadne vydali príslušné dodatky, ak budú také schválenia a dodatky vyžadované a aktívne sa bude zúčastňovať akýchkoľvek rokovaní s príslušnými orgánmi štátnej správy a/alebo samosprávy.

## Postúpenie práv a povinností zo Zmluvy

Ak nie je ďalej uvedené inak, žiadna zo Zmluvných strán nie je oprávnená postúpiť akékoľvek svoje práva alebo povinnosti z tejto Zmluvy na tretie osoby bez predchádzajúceho písomného súhlasu druhej Zmluvnej strany, ktorý však nebude bez závažného dôvodu zadržiavaný.

Objednávateľ je oprávnený postúpiť svoje práva a povinnosti z tejto  Zmluvy na akúkoľvek tretiu osobu z dôvodu zabezpečenia svojich záväzkov z úverov poskytnutých Objednávateľovi a/alebo v prípade zmien v Právnom poriadku, ktoré môžu viesť k úprave oprávnení spojených s Elektronickým výberom mýta alebo presunom súvisiacich kompetencií na inú osobu, s čím Dodávateľ vyjadruje svoj výslovný súhlas.

Dodávateľ je oprávnený postúpiť svoje práva a povinnosti z tejto  Zmluvy na financujúcu banku z dôvodu zabezpečenia svojich záväzkov z úverov poskytnutých Dodávateľovi na účely poskytovania Služieb, s čím Objednávateľ vyjadruje svoj výslovný súhlas.

## Mlčanlivosť

### Dôverné informácie

Všetky dokumenty, listiny, špecifikácie, plány, výkresy, náčrty, programy, modely, vzorky, dáta, dokumenty a informácie či už hmotne zachytené alebo ústne poskytnuté týkajúce sa plnenia tejto Zmluvy, ako i všetky ďalšie informácie, ktoré sa Zmluvné strany dozvedia v súvislosti s touto Zmluvou, a ktorých zverejnenie či iné poskytnutie verejnosti nie je vyžadované Právnym poriadkom, budú považované obomi Zmluvnými stranami za dôverné (ďalej len “**Dôverné informácie**”). Za Dôverné informácie nebudú považované informácie, ktoré sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia Právnym poriadkom uloženej povinnosti alebo povinnosti podľa tejto Zmluvy.

### Záväzky súvisiace s Dôvernými informáciami

Zmluvné strany sa zaväzujú, že bez predchádzajúceho písomného súhlasu druhej Zmluvnej strany sa zdržia:

1. použitia Dôverných informácií na iné účely ako na účely plnenia povinností podľa tejto Zmluvy, najmä na účely získania inej zákazky či pre potreby akýchkoľvek projektov tretích osôb,
2. zverejnenia alebo iného poskytnutia Dôverných informácií akejkoľvek tretej osobe, okrem oprávnených osôb uvedených v článku 20.8.3 tejto Zmluvy alebo v iných ustanoveniach tejto Zmluvy, a
3. nakladania s Dôvernými informáciami inak ako v súlade s opatreniami potrebnými na ochranu Dôverných informácií, minimálne však porovnateľnými s opatreniami aké dodržiavajú pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).

Záväzky podľa tohto článku 20.8 tejto Zmluvy sú časovo neobmedzené a pretrvajú aj v prípade ukončenia tejto Zmluvy z akéhokoľvek dôvodu.

### Oprávnené osoby

Príslušná Zmluvná strana môže poskytnúť Dôverné informácie osobám podľa článku 1.5.1 tejto Zmluvy, osobám ovládajúcim osoby podľa článku 1.5.1 tejto Zmluvy, osobám, ktoré sú v postavení osôb ovládajúcich Dodávateľa alebo Objednávateľa (najmä Slovenskej republike zastúpenej Ministerstvom alebo Ministerstvom financií Slovenskej republiky), Subdodávateľom, Supervízorovi, súdnym znalcom alebo iným osobám, s ktorými hodlajú vstúpiť alebo vstúpili do akéhokoľvek zmluvného vzťahu nevyhnutného na účely plnenia tejto Zmluvy. V prípadoch uvedených v predchádzajúcej vete môže Zmluvná strana poskytnúť takéto Dôverné informácie iba, ak sa príslušná osoba písomne zaviaže s príslušnou Zmluvnou stranou v záujme oboch Zmluvných strán ochraňovať Dôverné informácie za rovnakých podmienok, aké sú uvedené v tomto článku 20.8 tejto Zmluvy (s príslušnými primeranými úpravami). Objednávateľ je takto oprávnený poskytnúť Dôverné informácie tiež Dodávateľom vybraným Objednávateľom.

Príslušná Zmluvná strana môže poskytnúť Dôverné informácie svojim povereným zamestnancom, členom svojich vnútorných orgánov, ekonomickým, technickým, právnym a iným odborným poradcom, Supervízorovi alebo audítorom, ak je to nevyhnutné alebo potrebné pre plnenie tejto Zmluvy alebo uplatňovanie jej práv podľa tejto Zmluvy. Týmto osobám môžu byť Dôverné informácie poskytnuté len vtedy, ak budú písomne zaviazaní príslušnou Zmluvnou stranou udržiavať takú informáciu v tajnosti, ako by boli stranou tejto Zmluvy, okrem osôb, ktorým je povinnosť mlčanlivosti uložená priamo zo zákona.

Každá Zmluvná strana je tiež oprávnená poskytnúť Dôverné informácie:

1. príslušnému súdnemu, rozhodcovskému alebo inému orgánu v rámci akejkoľvek jurisdikcie v súvislosti s akýmkoľvek súdnym, rozhodcovským alebo iným konaním vzniknutým a vedeným v súvislosti so vzťahmi medzi Zmluvnými stranami, a to v súlade s Právnym poriadkom alebo právnymi predpismi štátu, podľa ktorého je príslušná Zmluvná strana povinná konať, a/alebo
2. príslušnému orgánu verejnej moci v rámci akejkoľvek jurisdikcie, ktorý je oprávnený ich vyžadovať v súlade s Právnym poriadkom alebo právnym predpisom štátu, podľa ktorého je príslušná Zmluvná strana povinná konať, pričom toto platí len pod podmienkou, že príslušná Zmluvná strana včas a vopred oznámi takúto povinnosť poskytnúť Dôverné informácie druhej Zmluvnej strane a na svoje náklady urobí všetky potrebné a rozumne vyžadované kroky na zabezpečenie potrebnej výnimky, príkazu, rozhodnutia alebo iného obdobného úkonu na zabránenie poskytnutia Dôverných informácií a ochranu Dôverných informácií, ak je takúto výnimku, príkaz, rozhodnutie alebo iný obdobný úkon možné získať.

Príslušná Zmluvná strana môže poskytnúť Dôverné informácie inej osobe ako je uvedená v tomto článku 20.8.3 tejto Zmluvy iba (i) po predchádzajúcom písomnom súhlase druhej Zmluvnej strany s takýmto poskytnutím a (ii) po tom, čo takáto iná osoba, ktorej sa majú poskytnúť Dôverné informácie, uzavrela dohodu o ochrane Dôverných informácií s druhou Zmluvnou stranou. Na vylúčenie pochybností sa výslovne dojednáva, že oprávnené osoby podľa tohto článku 20.8.3 tejto Zmluvy nie sú totožné s Oprávnenými osobami podľa Prílohy č. 4 tejto Zmluvy.

## Oddeliteľnosť

Ak je niektoré ustanovenie tejto Zmluvy neplatné, neúčinné alebo nevykonateľné, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné, neúčinné alebo nevykonateľné ustanovenie novým ustanovením, ktoré zodpovedá pôvodne zamýšľanému účelu neplatného, neúčinného alebo nevykonateľného ustanovenia. Do doby dosiahnutia dohody medzi Zmluvnými stranami platí zodpovedajúca úprava Právneho poriadku. Pre odstránenie pochybností sa Zmluvné strany dohodli, že toto ustanovenie má charakter zmluvy o budúcej nepomenovanej zmluve podľa § 269 ods. 2 Obchodného zákonníka. Každá Zmluvná strana je oprávnená vyzvať druhú Zmluvnú stranu na uzavretie príslušného dodatku k tejto Zmluve do tridsiatich (30) Dní od kedy sa dozvedela, že niektoré ustanovenie tejto Zmluvy je neplatné, neúčinné alebo nevykonateľné. Zmluvné strany sú povinné uzatvoriť príslušný dodatok podľa tohto článku 20.9 tejto Zmluvy v lehote štrnástich (14) Dní odo dňa doručenia výzvy jednej Zmluvnej strany na uzavretie príslušnej zmluvy adresovanej druhej Zmluvnej strane.

## Krížové odkazy

Odkazy na konkrétne ustanovenia tejto Zmluvy uvedené v tejto Zmluve sú realizované prostredníctvom funkcie „Krížový odkaz“ v programe MS Word. V prípade, ak niektorý krížový odkaz omylom, neaktualizáciou či neprenesením do finálneho vyhotovenia tejto Zmluvy odkazuje na nesprávne ustanovenie alebo ustanovenia tejto Zmluvy alebo neodkazuje na žiadne ustanovenie tejto Zmluvy, zaväzujú sa Zmluvné strany vykladať takýto krížový odkaz tak, ako keby bol uvedený správne a nahradiť takýto krížový odkaz odkazom na správne ustanovenie alebo ustanovenia tejto Zmluvy, ktoré sa dá identifikovať z príslušnej elektronickej verzie Zmluvy alebo je odvoditeľné rozumným posúdením. Takáto Zmena sa vykoná písomným dodatkom, ktorý môže navrhnúť ktorákoľvek Zmluvná strana, a to najneskôr do pätnástich (15) Dní od doručenia výzvy na uzavretie dodatku jednou Zmluvnou stranou druhej Zmluvnej strane.

## Úplná Zmluva a zmeny Zmluvy

Táto Zmluva nahradí akékoľvek predchádzajúce dohody medzi Zmluvnými stranami. Ak nie je v tejto Zmluve výslovne uvedené inak, túto Zmluvu je možné dopĺňať alebo meniť iba v súlade s touto Zmluvou a Zákonom o verejnom obstarávaní, a to písomnými dodatkami podpísanými oprávnenými zástupcami oboch Zmluvných strán.

## Vyhotovenia Zmluvy

Táto Zmluva je vyhotovená v štyroch (4) vyhotoveniach, z ktorých dve (2) vyhotovenia obdrží Objednávateľ a dve (2) vyhotovenia obdrží Dodávateľ.

## Záverečné vyhlásenie a podpisy

Zmluvné strany v tejto Zmluve vyhlasujú, že si ju dôkladne prečítali a pochopili jej obsah, že táto Zmluva je vyjadrením ich skutočnej a slobodnej vôle a že je prostá akýchkoľvek omylov, na dôkaz čoho ju Zmluvné strany uzatvárajú pripojením podpisov osôb oprávnených konať v ich mene.

# 

Bratislava, \_\_\_\_\_\_\_\_\_\_\_\_\_\_\_\_

**Národná diaľničná spoločnosť, a.s.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[•]

generálny riaditeľ a predseda predstavenstva

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[•]

člen predstavenstva

Bratislava, \_\_\_\_\_\_\_\_\_\_\_\_\_\_\_\_\_\_

**[Obchodné meno Dodávateľa]**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[•]

[meno a funkcia]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[•]

[meno a funkcia]

# PRÍLOHA č.1

# Súťažné podklady

# PRÍLOHA Č. 2

# PONUKA

# PRÍLOHA Č. 3

# Subdodávatelia

# Príloha č. 4

# Ochrana osobných údajov – osobitné ustanovenia v zmysle Zákona o ochrane osobných údajov

**PREAMBULA**

Vzhľadom na to, že:

1. Podpisom tejto Zmluvy v zmysle týchto osobitných ustanovení v zmysle Zákona o ochrane osobných údajov (ďalej len „osobitné ustanovenia o GDPR“) definovaných v tejto Prílohe č. 4 Objednávateľ ako Prevádzkovateľ a Dodávateľ ako Sprostredkovateľ vystupuje v zmysle ustanovenia § 34 Zákona o ochrane osobných údajov v postavení Sprostredkovateľa.
2. Z dôvodu naplnenia zákonných povinností Objednávateľa v zmysle Zákona o ochrane osobných údajov sa Zmluvné strany dohodli na nižšie definovaných osobitných ustanoveniach k GDPR:

1. **PREDMET ÚPRAVY**

1.1 Predmetom týchto osobitných ustanovení k GDPR je poverenie Sprostredkovateľa prevádzkovateľom spracúvaním osobných údajov Dotknutých osôb v mene Prevádzkovateľa v rozsahu a na účely dojednané v týchto osobitných ustanoveniach k GDPR a v ZoVM.

1.2 Predmetom spracúvania sú osobné údaje Dotknutých osôb podľa Článku II. týchto osobitných ustanovení k GDPR v rozsahu a za podmienok stanovených v týchto osobitných ustanoveniach k GDPR, v ZoVM a v Zázname podľa Článku III. bod 3.27 týchto osobitných ustanovení k GDPR.

1.3 Sprostredkovateľ je oprávnený spracúvať osobné údaje výlučne na účely poskytovania Služieb predovšetkým na účely Zákazníckych služieb v súlade s touto Zmluvou v znení týchto osobitných ustanovení k GDPR, ako aj v súlade so ZoVM a inými súvisiacimi právnymi predpismi Právneho poriadku.

1.4 Sprostredkovateľ je oprávnený spracúvať osobné údaje na účely archivácie v súlade s touto Zmluvou a v súlade zo zákonom č. 395/2002 Z. z. o archívoch a registratúrach v znení neskorších predpisov.

1.5 Sprostredkovateľ je oprávnený spracúvať len také osobné údaje, ktoré svojím rozsahom a obsahom zodpovedajú účelu, na ktorý boli zhromaždené. Sprostredkovateľ je oprávnený spracúvať osobné údaje v rozsahu stanovenom ZoVM.

1.6 Sprostredkovateľ je oprávnený spracúvať osobné údaje Dotknutých osôb v súlade s touto Zmluvou v znení týchto osobitných ustanovení k GDPR, ako aj v súlade so ZoVM, Zákonom o ochrane osobných údajov a inými súvisiacimi právnymi predpismi Slovenskej republiky.

1. **ZOZNAM OSOBNÝCH ÚDAJOV A OKRUH DOTKNUTÝCH OSOB**

2.1 Sprostredkovateľ spracúva osobné údaje Dotknutých osôb v príslušnom gramatickom tvare.

Sprostredkovateľ je v súlade s ustanovením § 5 bodom e) Zákona o ochrane osobných údajov, ako aj v súlade s ustanovením § 12 ZoVM oprávnení získavať, zaznamenávať, zhromažďovať, spracúvať, využívať a uchovávať nasledovné osobné údaje:

a) evidenčné číslo vozidla a fotografické zobrazenie vozidla,

b) technické údaje vozidla,

c) identifikačný kód Palubnej jednotky,

d) dĺžku prejazdenej vzdialenosti po ceste,

e) sadzbu Mýta a sumu vypočítaného Mýta,

f) údaje o Prevádzkovateľovi vozidla podľa § 8 ods. 1 ZoVM a údaje z evidencie vozidiel podľa zákona č.8/2009 Z. z. o cestnej premávke a o zmene a doplnení niektorých zákonov,

g) údaje o geografickej polohe vozidla,

h) údaje o okamžitej hmotnosti vozidla.

2.2 Sprostredkovateľ je oprávnený spracúvať podľa Zákona o ochrane osobných údajov osobné údaje Prevádzkovateľa vozidla, ak ide o fyzickú osobu, splnomocneného zástupcu Prevádzkovateľa vozidla a vodiča vozidla v rozsahu titul, meno, priezvisko, rodné číslo alebo dátum narodenia, adresa trvalého pobytu, štátna príslušnosť, číslo občianskeho preukazu alebo cestovného pasu a číslo vodičského preukazu; tým nie sú dotknuté ustanovenia osobitného predpisu o ochrane utajovaných skutočností.

2.3 Sprostredkovateľ nie je oprávnený získavať alebo zaznamenávať údaje uvedené v bodoch 2.2 a 2.3 tohto Článku 5 a 6 o vozidlách oslobodených od Mýta podľa § 3 ods. 1 písm. a), b), d), j) až l) ZoVM a o ich prevádzkovateľoch a vodičoch.

1. **PODMIENKY A ZÁSADY SPRACÚVANIA OSOBNÝCH ÚDAJOV**

3.1 Sprostredkovateľ je oprávnený spracúvať osobné údaje podľa ustanovenia § 5 písm. e) Zákona o ochrane osobných údajov, ktoré sú potrebné na dosiahnutie účelu tejto Zmluvy v súlade s týmito osobitnými podmienkami k GDPR.

3.2 Sprostredkovateľ je povinný pri spracúvaní osobných údajov dodržiavať základné zásady spracúvania osobných údajov podľa § 6 a nasl. Zákona o ochrane osobných údajov.

3.3 Sprostredkovateľ je povinný spracúvať osobné údaje len na základe písomných pokynov Prevádzkovateľa a/alebo na základe ZoVM, a to aj vtedy ak ide o prenos osobných údajov do tretej krajiny alebo medzinárodnej organizácie okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; Sprostredkovateľ je povinný pri takomto prenose oznámiť Prevádzkovateľovi túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodu verejného záujmu.

3.4 Prevádzkovateľ a Sprostredkovateľ sú povinní v súlade s ustanovením § 39 ods. 1 Zákona o ochrane osobných údajov prijať a vykonať so zreteľom na najnovšie poznatky, na náklady na vykonanie opatrení, na povahu, rozsah, kontext a účel spracúvania osobných údajov a na riziká s rôznou pravdepodobnosťou a závažnosťou pre práva fyzických osôb primerané technické a organizačné opatrenia na zaistenie bezpečnosti primeranej tomuto riziku. Pri posudzovaní primeranej úrovne bezpečnosti sa prihliada na riziká, ktoré predstavuje spracúvanie osobných údajov, najmä tie podľa ustanovenia § 39 ods. 2 Zákona o ochrane osobných údajov.

3.5 Sprostredkovateľ je povinný počas spracúvania osobných údajov zabezpečiť dodržiavanie bezpečnostných opatrení, t. j. technických, organizačných a personálnych opatrení, bližšie špecifikovaných v Bezpečnostnom projekte, ktoré sú potrebné na eliminovanie a minimalizovanie hrozieb a rizík pôsobiacich na informačný systém z hľadiska narušenia jeho bezpečnosti, spoľahlivosti a funkčnosti.

3.6 Sprostredkovateľ je povinný spracúvať osobné údaje automatizovanými, neautomatizovanými alebo kombinovanými prostriedkami.

3.7 Sprostredkovateľ je oprávnený vyhotovovať kópie dokumentov obsahujúcich osobné údaje Dotknutých osôb na účel uvedený v ustanovení článku I. bodu 1.2 týchto osobitných podmienok k GDPR.

3.8 Po splnení účelu spracúvania osobných údajov je Sprostredkovateľ povinný ďalej spracúvať osobné údaje Dotknutých osôb v súlade s registratúrnym poriadkom a registratúrnym plánom Prevádzkovateľa, ktorý je Sprostredkovateľovi riadne známy.

3.9 Po uplynutí doby určenej v registratúrnom pláne Prevádzkovateľa, počas ktorej je Sprostredkovateľ povinný ďalej spracúvať osobné údaje Dotknutých osôb, je Sprostredkovateľ povinný bez zbytočného odkladu zabezpečiť likvidáciu osobných údajov.

3.10 Sprostredkovateľ je povinný zlikvidovať osobné údaje Dotknutých osôb rozložením, vymazaním alebo fyzickým zničením hmotných nosičov tak, aby sa z nich osobné údaje nedali reprodukovať, a to nasledovným spôsobom:

a) osobné údaje Dotknutých osôb uchované v papierovej forme prostredníctvom skartovacích zariadení;

b) osobné údaje Dotknutých osôb uchované v elektronickej forme jedným z nasledovných spôsobov: demagnetizáciou, a/alebo prepísaním informačného obsahu a/alebo fyzickým zničením nosiča informácie, alebo kombináciou týchto spôsobov.

3.11 Po ukončení plnenia tejto Zmluvy vrátane poskytovania Služieb týkajúcich sa spracúvania osobných údajov je Sprostredkovateľ povinný na základe rozhodnutia Prevádzkovateľa osobné údaje vymazať alebo vrátiť Prevádzkovateľovi a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov.

3.12 Ak nie je v týchto osobitných dojednaniach k GDPR uvedené inak, Sprostredkovateľ nie je oprávnený poskytnúť, sprístupniť a/alebo zverejniť osobné údaje Dotknutých osôb tretím osobám, to neplatí ak mu povinnosť poskytnúť údaje vyplýva na základe zákona.

3.13 Sprostredkovateľ je povinný bez zbytočného odkladu oznámiť Prevádzkovateľovi každý prípad podozrenia úniku, straty krádeže, neoprávneného zničenia, zneužitia, neautorizovanej zmeny, neoprávneného prístupu, sprístupnenia, poskytnutia alebo zverejnenia spracúvaných osobných údajov Dotknutých osôb. Sprostredkovateľ je povinný oznámiť Prevádzkovateľovi porušenie ochrany osobných údajov bez zbytočného odkladu, ako sa o ňom dozvedel.

3.14 Sprostredkovateľ zodpovedá za bezpečnosť prevzatých osobných údajov tým, že ich chráni pred odcudzením, stratou, poškodením, krádežou, zničením, zneužitím, neautorizovanou zmenou, neoprávneným prístupom, sprístupnením, poskytnutím alebo zverejnením; Sprostredkovateľ je na tento účel povinný prijať primerané technické, organizačné a personálne opatrenia zodpovedajúce spôsobu spracovania osobných údajov v informačnom systéme.

3.15 Sprostredkovateľ je povinný zabezpečiť ochranu získaných osobných údajov, ktoré sú uchovávané v elektronickej podobe, zriadením prístupu k nim minimálne na základe prihlasovacích údajov pozostávajúcich z mena a hesla.

3.16 Sprostredkovateľ je povinný implementovať na prenosných osobných počítačoch, na ktorých sú uchovávané osobné údaje, kryptografické opatrenia, prostredníctvom ktorých sa má zabezpečiť ochrana osobných údajov.

3.17 Sprostredkovateľ je povinný zabezpečiť každý prenos osobných údajov v elektronickej forme kryptografickými prostriedkami.

3.18 Sprostredkovateľ je povinný uchovávať dokumentáciu obsahujúcu osobné údaje v uzamykateľných skriniach, zásuvkách alebo priestoroch bez možnosti prístupu k nim neoprávneným osobám.

3.19 Prevádzkovateľ je oprávnený vykonať kontrolu u Sprostredkovateľa, či Sprostredkovateľ spracúva osobné údaje v súlade s touto Zmluvou a Zákonom o ochrane osobných údajov. Prevádzkovateľ je povinný písomne oznámiť Sprostredkovateľovi termín vykonania kontroly, a to najmenej päť (5) Dní pred plánovaným dňom vykonania kontroly Prevádzkovateľom. Písomné oznámenie o plánovanej kontrole musí obsahovať okrem termínu vykonania kontroly, tiež mená osôb, ktoré kontrolu vykonajú.

3.20 Sprostredkovateľ je povinný poskytnúť Prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany Prevádzkovateľa alebo audítora, ktorého poveril Prevádzkovateľ.

3.21 Sprostredkovateľ je povinný poskytnúť Úradu potrebnú súčinnosť pri plnení jeho úloh v súlade s ustanovením § 94 Zákona o ochrane osobných údajov.

3.22 Sprostredkovateľ nie je oprávnený prenášať osobné údaje do tretích krajín, v ktorých nie je zaručená primeraná úroveň ochrany osobných údajov v zmysle ustanovenia § 48 Zákona o ochrane osobných údajov.

3.23 Zmluvné strany sú povinné poskytnúť si na účely riadneho plnenia týchto osobitných ustanovení k GDPR potrebnú súčinnosť.

3.24 Sprostredkovateľ je povinný po zohľadnení povahy spracúvania osobných údajov v čo najväčšej miere poskytnúť súčinnosť Prevádzkovateľovi vhodnými technickými a organizačnými opatreniami pri plnení jeho povinností prijímať opatrenia na základe žiadosti dotknutej osoby podľa druhej časti druhej hlavy Zákona o ochrane osobných údajov.

3.25 Sprostredkovateľ je povinný poskytnúť súčinnosť Prevádzkovateľovi pri zabezpečovaní plnenia povinnosti podľa ustanovení § 39 až 43 Zákona o ochrane osobných údajov s prihliadnutím na povahu spracúvania osobných údajov a informácie dostupné Sprostredkovateľovi.

3.26 Sprostredkovateľ je povinný bez zbytočného odkladu informovať Prevádzkovateľa, ak sa domnieva, že sa pokynom Prevádzkovateľa porušuje Zákon o ochrane osobných údajov, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov.

3.27 Sprostredkovateľ je povinný viesť Záznam. Záznam musí obsahovať náležitosti podľa ustanovenia § 37 ods. 2 písm. a) až d) Zákona o ochrane osobných údajov. Sprostredkovateľ je povinný na požiadanie sprístupniť Záznam Úradu.

3.28 Sprostredkovateľ je oprávnený poveriť spracúvaním osobných údajov Oprávnenú osobu, ktorá je povinná vykonávať spracúvanie osobných údajov v rozsahu a spôsobom určeným v udelenom poverení, resp. poučení. Sprostredkovateľ je povinný poučiť všetky Oprávnené osoby, ktoré prichádzajú do styku s osobnými údajmi. Oprávnená osoba je oprávnená a povinná zároveň vykonávať spracúvanie osobných údajov v rozsahu a spôsobom určeným v poučení. Sprostredkovateľ je povinný poučiť Oprávnenú osobu o povinnostiach pri spracúvaní osobných údajov a o zodpovednosti za ich porušenie pred uskutočnením prvej operácie s osobnými údajmi a poučiť ju o povinnosti spracúvať osobné údaje len na základe pokynov Prevádzkovateľa a/alebo na základe ZoVM a v súlade so Zákonom o ochrane osobných údajov a zaviazať Oprávnené osoby k povinnosti mlčanlivosti o informáciách, o ktorých sa dozvedeli. Sprostredkovateľ je povinný o poučení Oprávnenej osoby vyhotoviť písomný záznam. Všetky náklady spojené s poučením Oprávnených osôb, vrátane vyhotovenia písomného záznamu o tomto poučení, hradí Sprostredkovateľ.

3.29 Sprostredkovateľ je povinný viesť zoznam Oprávnených osôb poverených spracúvaním osobných údajov Dotknutých osôb.

3.30 Sprostredkovateľ a/alebo ním poverená Oprávnená osoba, ktorá prichádza do styku s osobnými údajmi je povinná zachovávať mlčanlivosť; povinnosť mlčanlivosti trvá aj po ukončení spracúvania osobných údajov a/alebo po zániku funkcie Oprávnenej osoby a/alebo po ukončení pracovného pomeru a/alebo iného obdobného pracovného vzťahu Oprávnenej osoby.

1. **VYHLÁSENIE PREVÁDZKOVATEĽA A SPROSTREDKOVATEĽA**

4.1 Prevádzkovateľ vyhlasuje, že pri výbere Sprostredkovateľa dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov v súlade s týmito osobitnými ustanoveniami k GDPR a Zákonom o ochrane osobných údajov, a tiež prihliadal na to, aby udelením tohto poverenia na spracovanie osobných údajov neboli ohrozené práva a právom chránené záujmy Dotknutých osôb.

4.2 Sprostredkovateľ vyhlasuje, že má odbornú, technickú, organizačnú a personálnu spôsobilosť na spracúvanie osobných údajov Dotknutých osôb a schopnosť zabezpečiť bezpečnosť spracúvania osobných údajov Dotknutých osôb v súlade s týmito osobitnými ustanoveniami k GDPR a Zákonom o ochrane osobných údajov. Sprostredkovateľ je povinný dbať na to, aby pri spracúvaní osobných údajov neboli ohrozené práva a právom chránené záujmy Dotknutých osôb. Sprostredkovateľ je povinný splniť si všetky povinnosti vyplývajúce z príslušných ustanovení Zákona o ochrane osobných údajov.

1. **ĎALŠÍ SPROSTREDKOVATEĽ**

5.1 V zmysle § 34 ods. 2 Zákona o ochrane osobných údajov Prevádzkovateľ touto Zmluvou udeľuje Sprostredkovateľovi všeobecný písomný súhlas na poverenie ďalšieho sprostredkovateľa a/alebo ďalších sprostredkovateľov na spracovanie osobných údajov. V takom prípade je Sprostredkovateľ povinný Prevádzkovateľa vopred informovať o poverení ďalšieho Sprostredkovateľa.

5.2 Ak Sprostredkovateľ zapojí do vykonávania osobitných spracovateľských činností v mene Prevádzkovateľa ďalších sprostredkovateľov podľa ustanovenia bodu 5.1 tohto článku týchto osobitných ustanovení GDPR, je povinný tomuto ďalšiemu sprostredkovateľovi v zmluve alebo inom právnom úkone uložiť rovnaké povinnosti týkajúce sa ochrany osobných údajov, ako sú stanovené v týchto osobitných ustanoveniach k GDPR, a to najmä poskytnutie dostatočných záruk na prijatie primeraných technických a organizačných opatrení tak, aby spracúvanie osobných údajov spĺňalo požiadavky Zákona o ochrane osobných údajov.

5.3 Na žiadosť Prevádzkovateľa je Sprostredkovateľ kedykoľvek bez zbytočného meškania povinný poskytnúť Prevádzkovateľovi akékoľvek informácie o ďalších sprostredkovateľoch, najmä je povinný predložiť Prevádzkovateľovi zmluvu podľa bodu 5.2 uzatvorenú s ďalším sprostredkovateľom.

1. **ZODPOVEDNOSŤ ZA ŠKODU**

6.1 V prípade, ak činnosťou Sprostredkovateľa pri plnení predmetu tejto Zmluvy bude Objednávateľovi spôsobená škoda, Sprostredkovateľ je povinný v súlade s ustanovením § 373 Obchodného zákonníka nahradiť takúto škodu Prevádzkovateľovi.

6.2 Prevádzkovateľ je tiež oprávnený na náhradu škody, ktorá vznikne Dotknutým osobám v dôsledku porušenia a/alebo zanedbania povinností vyplývajúcich pre Sprostredkovateľa z týchto osobitných podmienok GDPR, a ktoré si ju budú uplatňovať voči Prevádzkovateľovi.

6.3 Zmluvné strany sa dohodli, že v prípade ak si budú Dotknuté osoby uplatňovať náhradu škody voči Prevádzkovateľovi, v zmysle bodu 6.2 tohto článku týchto osobitných podmienok GDPR, Sprostredkovateľ sa zaväzuje takto vzniknutú škodu uhradiť Dotknutým osobám namiesto Prevádzkovateľa.

# PRÍLOHA Č. 5

# Zmluva o zabezpečení plnenia bezpečnostných opatrení a notifikačných povinností

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a § 19 ods. 2 a 3 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení zákona č. 373/2018 Z. z. (ďalej ako „zákon o kybernetickej bezpečnosti“) (ďalej len „**Zmluva**“)

medzi

**Objednávateľom** ako **Prevádzkovateľom základnej služby:**

Obchodné meno: Národná diaľničná spoločnosť, a.s.

Sídlo: Dúbravská cesta 14, 841 09 Bratislava

Zápis v obch.reg.: Okresný súd Bratislava I, Oddiel Sa, Vložka č. 3518/B Štatutárny orgán: [●], predseda predstavenstva a generálny riaditeľ

[●], člen predstavenstva

Osoby oprávnené na rokovanie:

- vo veciach zmluvných – [●]

- vo veciach technických – [●]

IČO: 35 919 001

DIČ: 202 193 7775

IČ DPH: SK 202 193 7775 Bankové spojenie: [●]

č. ú.: [●]

SWIFT kód: [●]

a

**Dodávateľom ako dodávateľom na výkon činností, ktoré priamo súvisia s prevádzkou sietí a informačných systémov pre Prevádzkovateľa základnej služby:**

Obchodné meno: [●]

Sídlo: [●]

Zápis v obch.reg.: [●]

Štatutárny orgán: [●]

Osoby oprávnené na rokovanie:

- vo veciach zmluvných – [●]

- vo veciach finančných – [●]

- vo veciach technických – [●]

IČO: [●]

DIČ: [●]

IČ DPH: [●]

Bankové spojenie: [●]

č. ú.: [●]

SWIFT kód: [●]

(Objednávateľ a Dodávateľ spolu ďalej ako „Zmluvné strany“ a každý samostatne aj ako „Zmluvná strana“)

**Preambula**

Keďže,

1. Zmluvné strany uzavreli dňa [●] Zmluva o poskytovaní mýtnych Služieb (ďalej „Zmluva o Službách“);
2. Zákonné požiadavky týkajúce sa aplikovania bezpečnostných opatrení a oznamovania kybernetických bezpečnostných incidentov a ich zabezpečovanie aj na úrovni dodávateľských služieb predstavujú transpozíciu smernice Európskeho parlamentu a Rady (EÚ) 2016/1148 zo 6. júla 2016 o opatreniach na zabezpečenie vysokej spoločnej úrovne bezpečnosti sietí a informačných systémov v Únii, podľa ktorej (okrem iného) prevádzkovatelia základných služieb a poskytovatelia digitálnych služieb by mali zaistiť bezpečnosť sietí a informačných systémov, ktoré používajú;
3. Požiadavky týkajúce sa bezpečnosti a oznamovania by sa mali vzťahovať na relevantných prevádzkovateľov základných služieb a poskytovateľov digitálnych služieb bez ohľadu na to, či údržbu svojich sietí a informačných systémov vykonávajú interne, alebo prostredníctvom externého dodávateľa.

**Čl. I**

**Úvodné ustanovenia**

1. Zmluvné strany uzatvárajú túto Zmluvu v súlade so Zákonom o kybernetickej bezpečnosti a jeho vykonávacích predpisov na účely špecifikácie plnenia bezpečnostných opatrení a notifikačných povinností v nadväznosti na Zmluvu o Službách.

2. Pojmy s veľkými písmenami osobitne nedefinované v tejto Zmluve majú význam, aký je im pripísaný v Zmluve o Službách. Iné pojmy s veľkými písmenami, ktoré nie sú definované v tejto Zmluve alebo v Zmluve o Službách, sa zhodujú s pojmami definovanými Zákonom o kybernetickej bezpečnosti a v prípade ich slovnej nezhody sa použijú ustanovenia Zákona o kybernetickej bezpečnosti, ktoré sú im významom najbližšie.

3. Žiadne ustanovenie tejto Zmluvy nijakým spôsobom neobmedzuje povinnosti Dodávateľa podľa Zmluvy o Službách. V prípade rozporov medzi touto Zmluvou a Zmluvou o Službách majú prednosť ustanovenia Zmluvy o Službách.

4. Objednávateľ je Prevádzkovateľom základnej služby v zmysle Zákona o kybernetickej bezpečnosti.

5 Objednávateľ vyhlasuje, že si je vedomý svojich zmluvných a zákonných povinností, prijal všetky potrebné bezpečnostné opatrenia, ktoré bude počas platnosti tejto Zmluvy dodržiavať, má zodpovedajúce materiálne, technické a personálne vybavenie a zaväzuje sa poskytnúť Dodávateľovi potrebnú súčinnosť a informácie, aby mohol efektívne napĺňať účel a predmet tejto Zmluvy.

6. Dodávateľ je Podnik zriadený podľa osobitného predpisu, ktorý poskytuje Objednávateľovi plnenia základe Zmluvy o Službách (na účely tejto Zmluvy aj ako „služba“ alebo „služby“), ktoré priamo súvisia s prevádzkou sietí a informačných systémov pre Prevádzkovateľa základnej služby podľa §19 ods. 2 Zákona o kybernetickej bezpečnosti.

7. Dodávateľ prehlasuje, že sa detailne oboznámil s rozsahom a povahou požadovaných bezpečnostných opatrení a notifikačných povinností podľa tejto Zmluvy a že disponuje technickým vybavením, kapacitami a odbornými znalosťami, ktoré sú potrebné pre zaistenie požiadaviek podľa tejto Zmluvy.

8. Dodávateľ sa zaväzuje vykonávať všetky činnosti definované v tejto Zmluve v súlade s platnými právnymi predpismi. Zmluvné strany zhodne prehlasujú, že nič v tejto Zmluve nezbavuje Zmluvné strany zodpovednosti za plnenie vlastných povinností, ktoré im vyplývajú zo Zákona o kybernetickej bezpečnosti a ostatných právnych predpisov vydaných v súlade so Zákonom o kybernetickej bezpečnosti.

9. Práva a povinnosti Zmluvných strán neupravené v tejto Zmluve sa riadia Zmluvou o Službách alebo Zákonom o kybernetickej bezpečnosti a inými právnymi predpismi vydanými v súlade so Zákonom o kybernetickej bezpečnosti.

**Čl. II**

**Predmet Zmluvy**

Predmetom tejto Zmluvy je určenie práv, povinností a záväzkov Zmluvných strán pri plnení bezpečnostných opatrení a notifikačných opatrení realizovaných v nadväznosti na Zmluvu o Službách.

**Čl. III Miesto plnenia Zmluvy**

Miestom plnenia tejto Zmluvy sú najmä Miesta plnenia podľa Zmluvy o Službách vrátane pracovísk Dodávateľa a Subdodávateľov. V prípade zmeny alebo doplnenia sídla alebo pracoviska Zmluvných strán, Zmluvné strany e-mailom informujú kontaktné osoby uvedené v čl. IX tejto Zmluvy, a to najneskôr do (tridsiatich) 30 Dní od vykonania tejto zmeny.

**Čl. IV**

**Práva a povinnosti Dodávateľa**

1. Dodávateľ sa zaväzuje pri plnení Zmluvy o Službách a tejto Zmluvy oboznámiť s a dodržiavať bezpečnostnú politiku informačných systémov Objednávateľa, v časti v ktorej je služba Dodávateľa pripojená k sieti základnej služby alebo informačného systému základnej služby podľa § 19 ods. 3 Zákona o kybernetickej bezpečnosti.

2. Dodávateľ súhlasí s tým, že bezpečnostná politika Objednávateľa sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov Objednávateľa a aktuálnym hrozbám dotýkajúcich sa Dodávateľa, ktoré by mohli mať potenciálny nepriaznivý vplyv na základnú službu Objednávateľa. Objednávateľ je povinný bezodkladne oboznámiť Dodávateľa s aktualizovanou bezpečnostnou politikou s dôrazom na zmeny v nej uvedené, pričom Dodávateľ následne preukázateľne potvrdí akceptáciu zmien bezpečnostnej politiky.

3. Dodávateľ sa zaväzuje chrániť všetky informácie poskytnuté Objednávateľom, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí Dodávateľa.

4. Dodávateľ sa zaväzuje hlásiť všetky potrebné informácie požadované Objednávateľom pri zabezpečovaní požiadaviek kladených na Objednávateľa podľa Zákona o kybernetickej bezpečnosti alebo vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška NBÚ“), a to zaslaním emailu na kontaktnú osobu Objednávateľa uvedenú v článku IX tejto Zmluvy.

5. Dodávateľ sa zaväzuje hlásiť všetky informácie, ktoré majú vplyv na túto Zmluvu zaslaním e-mailu na kontaktnú osobu Objednávateľa uvedenú v článku IX tejto Zmluvy.

6. V oblasti technických zraniteľností systémov a zariadení realizuje Dodávateľ opatrenia podľa § 9 vyhlášky NBÚ, najmä identifikuje technické zraniteľnosti informačných systémov, ktoré využíva pri poskytovaní služieb Objednávateľovi a ktoré toto poskytovanie služieb Objednávateľovi ovplyvňujú, napríklad prostredníctvom opatrení definovaných v nasledovných bodoch alebo opatrení s porovnateľným účinkom:

6.1 zavedenie a prevádzka nástroja alebo mechanizmu určeného na detegovanie existujúcich zraniteľností programových prostriedkov a ich častí, ak sú súčasťou poskytovaných služieb,

6.2 zavedenie a prevádzka nástroja alebo mechanizmu určeného na detegovanie existujúcich zraniteľností technických prostriedkov a ich častí, ak sú súčasťou poskytovaných služieb,

6.3 využitie verejných a výrobcom poskytovaných zoznamov, ktoré opisujú zraniteľnosti programových a technických prostriedkov.

7. Dodávateľ je ďalej povinný:

7.1 zabezpečiť vlastnú kybernetickú bezpečnosť, aby cez Dodávateľa nebolo možné zasiahnuť siete a informačné systémy Objednávateľa,

7.2 sledovať hrozby dotýkajúce sa Dodávateľa, ktoré by mohli mať potenciálny nepriaznivý vplyv na základnú službu Objednávateľa (ďalej len „incidenty“),

7.3 zasielať Objednávateľovi včasné varovania pred incidentmi, o ktorých sa dozvie z vlastnej činnosti podľa tejto Zmluvy alebo Zmluvy o Službách alebo inak,

7.4 spolupracovať s Objednávateľom pri zabezpečovaní kybernetickej bezpečnosti sietí a i nformačných systémov prevádzkovateľa základnej služby,

7.5 po ukončení zmluvného vzťahu vrátiť, previesť alebo aj preukázateľne zničiť všetky informácie, ku ktorým má Dodávateľ počas trvania Zmluvy o Službách prístup,

7.6 okrem už uvedeného prijať a dodržiavať bezpečnostné opatrenia v oblastiach podľa § 20 ods. 3 písm. e), f), h), j) a k) Zákona o kybernetickej bezpečnosti v rozsahu podľa § 8, 10, 12, 14 a 15 vyhlášky NBÚ a v rozsahu špecifikovanom v bezpečnostnej politike Objednávateľa.

8. Dodávateľ môže zapojiť do poskytovania služieb na základe Osobitnej zmluvy ďalšieho dodávateľa ak mu to vyplýva, resp. vyplynie z ustanovení Zmluvy o Službách.

9. Bezpečnostné opatrenia a notifikačné povinnosti sa Dodávateľ zaväzuje plniť od okamihu nadobudnutia účinnosti tejto Zmluvy až do skončenia trvania Zmluvy o Službách, pokiaľ z právnych predpisov uvedených v tejto Zmluve nevyplývajú určité povinnosti pre Dodávateľa aj po skončení trvania Zmluvy o Službách.

10. Dodávateľ sa zaväzuje zaistiť pri poskytovaní služieb Objednávateľovi dodržiavanie bezpečnostných požiadaviek, ktoré sú kladené na „tretie strany“ v zmysle § 19 Zákona o kybernetickej bezpečnosti a vyhlášky NBÚ.

11. Ostatný konkrétny rozsah činnosti Dodávateľa je stanovený Zmluvou o Službách.

**Čl. V**

**Reaktivita pri riešení incidentov**

1. Dodávateľ je povinný bezodkladne nahlásiť Objednávateľovi každý incident, o ktorom sa dozvie, a to spôsobom určeným touto Zmluvou. Dodávateľ následne určí závažnosť incidentu.

2. Ak v čase hlásenia incidentu stále trvajú prejavy incidentu, Dodávateľ odošle Objednávateľovi neúplné hlásenie aj s odkazom, že ide o neúplné hlásenie. Dodávateľ neúplné hlásenie bez zbytočného odkladu doplní po obnove riadnej a úplnej prevádzky siete a všetkých informačných systémov Objednávateľa.

3. Najčastejšími spôsobmi riešenia incidentov, ktoré Dodávateľ využíva, sú odozva, označenie incidentov a ich účinkov, náprava nepriaznivých dopadov incidentov a iné vhodné činnosti spojené s nápravou incidentov (ďalej len „Reakčné opatrenia“), a to ako na výzvu Objednávateľa, tak aj bez ich výzvy, ak sa o incidente dozvie.

4. Dodávateľ pri reakciách na incidenty spolupracuje s Objednávateľom, Národným bezpečnostným úradom a inými príslušnými orgánmi a na tento účel im poskytuje súčinnosť a zdieľa všetky získané informácie, ktoré nie sú Dôvernými informáciami, ktoré by mohli mať vplyv na implementáciu Reakčných opatrení v budúcnosti.

5. Dodávateľ bez zbytočného odkladu oznámi Objedávateľovi implementáciu Reakčných opatrení. Ak o to Objednávateľ požiada, po úspešnej implementácii Reakčného opatrenia Dodávateľ predloží návrh bezpečnostných opatrení a postupov, ktoré zabezpečia, že nedôjde k opakovaniu, pokračovaniu či šíreniu incidentu (ďalej len „Ochranné opatrenie“). Ak Dodávateľ Ochranné opatrenie nenavrhne alebo ak Ochranné opatrenie neprinesie požadovaný efekt, Dodávateľ vypracuje a predloží iné Ochranné opatrenie. S povolením Objednávateľa Dodávateľ implementuje Ochranné opatrenie a spíše záznam o efektívnosti jeho implementácie.

**Čl. VI**

**Zodpovednosť za škodu**

Dodávateľ berie na vedomie, že riadne a včasné neplnenie jeho zmluvných a zákonných povinností v súlade s touto Zmluvou môže spôsobiť Objednávateľovi škody, pričom v prípade škôd ako dôsledkov incidentov, ktoré by sa pri riadnom a včasnom plnení povinností Dodávateľa podľa tejto Zmluvy neprejavili alebo by sa prejavili v menšej intenzite, zodpovedá Objednávateľ v plnom rozsahu (zodpovednosť za výsledok). Zodpovednosť za škodu podľa tohto článku sa bude spravovať Zmluvou o Službách.

**Čl. VII**

**Audit kybernetickej bezpečnosti**

1. Objednávateľ je oprávnený vykonať u Dodávateľa audit zameraný na overenie plnenia povinností Dodávateľa podľa tejto Zmluvy a efektívnosti ich plnenia, najmä na overenie technického, technologického a personálneho vybavenia Dodávateľa na plnenie úloh na úseku kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u Dodávateľa pre plnenie cieľov tejto Zmluvy. Výdavky spojené s vykonaním auditu znáša Objednávateľ.

2. Dodávateľ sa zaväzuje, že Objednávateľovi umožní kedykoľvek vykonať audit, ktorým si Objednávateľ overí mieru a efektívnosť plnenia povinností Dodávateľom uvedených v bode 1 tohto článku, pričom tento audit bude zameraný najmä na kontrolu technického, technologického a personálneho vybavenia a procesných postupov, ktoré Dodávateľ využíva pri plnení svojich povinností v oblasti kybernetickej bezpečnosti a tiež bude zameraný na overenie nastavenia a efektívnosti procesov a technológií v organizačnej a technickej oblasti Dodávateľa.

3. Akékoľvek nedostatky alebo pochybenia zistené auditom je Dodávateľ povinný odstrániť bezodkladne, avšak najneskôr do tridsiatich (30) Dní, ak v tejto súvislosti nie je v súlade so Zmluvou o Službách stanovená iná lehota.

4. Dodávateľ je povinný pri audite spolupracovať s Objednávateľom a v prípade potreby umožniť mu sprístupniť svoje priestory, dokumentáciu, technické a technologické vybavenie, ktoré súvisia s plnením úloh na úseku kybernetickej bezpečnosti podľa tejto Zmluvy, umožniť osobám určených Objednávateľom voľný vstup do svojich priestorov a zabezpečiť im dokumentáciu a technické vybavenie potrebné na plnenie úloh podľa tejto Zmluvy.

6. Objednávateľ je povinný zachovávať mlčanlivosť o skutočnostiach, o ktorých sa dozvie pri výkone auditu a ktoré nie sú verejne známe, a to v súlade s článkom 20.8 Zmluvy o Službách.

7. Objednávateľ a osoby ním určené pri návšteve priestorov Dodávateľa v rámci výkonu auditu musia dodržiavať pokyny Dodávateľa týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“), s ktorými boli v súlade s týmto bodom, pričom zodpovednosť za to, že tieto osoby budú dodržiavať uvedené pokyny, nesie Objedávateľ. Za vytvorenie podmienok na zaistenie BOZP a PO a zabezpečenie a vybavenie priestorov Dodávateľa na bezpečný výkon auditu zodpovedá v plnom rozsahu a výlučne Dodávateľ. Dodávateľ je povinný preukázateľne informovať osoby určené Objednávateľom o nebezpečenstvách a ohrozeniach, ktoré sa pri výkone auditu v priestoroch Dodávateľa môžu vyskytnúť a o výsledkoch posúdenia rizika, o preventívnych opatreniach a ochranných opatreniach, ktoré vykonal Dodávateľ na zaistenie BOZP a PO, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie a preukázateľne ich poučiť o pokynoch na

8. Na účely auditu podľa tohto ustanovenia sa inak použijú ustanovenia Zmluvy o Službách o kontrole (článok 4.5.3.7 Zmluvy o Službách).

**Čl. VIII**

**Mlčanlivosť**

1. Zmluvné strany sa v zmysle § 12 zákona o kybernetickej bezpečnosti a bez toho, aby tým bola dotknutá všeobecná platnosť a závaznosť článku 20.8 Zmluvy o Službách pre Zmluvné strany, zaväzujú osobitne zachovávať mlčanlivosť o podmienkach spolupráce podľa tejto Zmluvy, ako aj o všetkých skutočnostiach týkajúcich sa druhej Zmluvnej strany (najmä, nie však výlučne obchodnej povahy), ktoré im boli sprístupnené počas trvania tejto Zmluvy alebo ktoré sa im stali iným spôsobom známe. Uvedené sa týka najmä skutočností týkajúcich sa kybernetickej bezpečnosti a osobných údajov príslušníkov/zamestnancov Zmluvných strán. Povinnosť mlčanlivosti trvá aj po skončení tejto Zmluvy alebo Zmluvy o Službách bez časového obmedzenia.

2. Výnimky z povinností podľa tohto článku tejto Zmluvy upravujú najmä Zákon o kybernetickej bezpečnosti a iné príslušné všeobecne záväzné právne predpisy.

**Čl. IX**

**Kontaktné osoby**

1. Dodávateľ je povinný komunikovať pri plnení povinností podľa tejto Zmluvy s Objednávateľom e-mailom na kontaktné údaje Zmluvných strán, alebo iným vhodným spôsobom, pričom vo všetkých prípadoch musí byť prenos informácií uskutočnený za podmienok umožňujúcich chránený prenos informácií.

2. Objednávateľ určuje nasledovnú kontaktnú osobu pre komunikáciu s Dodávateľom na úseku kybernetickej bezpečnosti:

Meno a funkcia: [●],

email: [●],

mobil:[●]

3. Dodávateľ určuje nasledovnú kontaktnú osobu na úseku kybernetickej bezpečnosti pre komunikáciu s Objednávateľom:

Meno a funkcia: [●],

email: [●],

mobil:[●]

4. Kontaktná osoba Dodávateľa plní úlohy pri zabezpečovaní reaktivity podľa čl. V tejto Zmluvy. Kontaktná osoba plní notifikačné povinnosti prostredníctvom na to povereného organizačného útvaru Dodávateľa.

5. Kontaktné osoby podľa bodov 2 alebo 3 tohto článku môže príslušná Zmluvná strana zmeniť spôsobom, aký je predpísaný na zmenu Zástupcu dodávateľa, resp. Zástupcu objednávateľa podľa Zmluvy o Službách. V prípade ak kontaktné osoby majú prístup k informáciám a údajom Objednávateľa a Dodávateľa, sú povinné zachovávať mlčanlivosť podľa článku 20.8 Zmluvy o Službách a § 12 ods. 1 zákona o kybernetickej bezpečnosti.

**Čl. X**

**Doba trvania a zánik Zmluvy**

1. Táto Zmluva sa uzatvára na dobu určitú, a to od nadobudnutia jej účinnosti až do skončenia trvania Zmluvy o Službách.

2. Táto Zmluva sa môže pred uplynutím dohodnutej doby jej trvania ukončiť len v prípade ukončenia trvania Zmluvy o Službách.

3. Ak Zákon o kybernetickej bezpečnosti nebude ďalej vyžadovať existenciu tejto Zmluvy, Zmluvné strany môžu ukončť trvanie tejto Zmluvy aj skôr ako podľa ods. 1 a 2 tohto článku, a to vzájomnou dohodou alebo jednostranou výpoveďou s výpovednou lehotou v trvaní troch (3) Mesiacov, ktorá začne plynúť prvým (1.) Dňom Mesiaca nasledujúcim po Mesiaci, v ktorom bola druhej Zmluvnej strane doručená výpoveď.

4. Zánik tejto Zmluvy sa netýka tých povinností Zmluvných strán, ktoré vzhľadom na svoju povahu alebo ich výslovné znenie majú trvať aj po zániku tejto Zmluvy.

9. Podľa § 8 ods. 2 písm. p) vyhlášky NBÚ, po ukončení tejto Zmluvy je Dodávateľ povinný udeliť, poskytnúť, previesť alebo postúpiť na Objednávateľa všetky licencie, práva alebo súhlasy potrebné na zabezpečenie kontinuity prevádzkovania základnej služby Objednávateľa, ktoré musia byť účinné najmenej po dobu piatich (5) rokov po ukončení tejto Zmluvy. Zmluvné strany na tomto mieste spoločne prehlasujú, že úprava prevodu vyššie uvedeného je v plnom rozsahu riešená v Zmluve o Službách.

**Čl. XI**

**Sankcie**

1. Ak Dodávateľ poruší svoje povinnosti vyplývajúce z článku IV bod 1., 3., 4., 5., 6., 7., 9. a 10., článku V bod 1., článku VII bod 2., 3., 4. a 6., článku VIII bod 1. tejto Zmluvy, má Objednávateľ právo na zmluvnú pokutu vo výške tisíc (1000),-eur za každé jednotlivé porušenie povinnosti Dodávateľom. Ak je za určité porušenie povinností vymenované v tomto článku Zmluvy možné uložiť zmluvnú pokutu aj podľa Zmluvy o Službách (v zmysle konkrétnej skutkovej podstaty podľa článku 13 Zmluvy o Službách), Objednávateľ má právo na zmluvnú pokutu podľa článku 13 Zmluvy o Službách namiesto zmluvnej pokuty podľa tohto článku tejto Zmluvy.

2. Zaplatenie zmluvnej pokuty nemá vplyv na nárok Zmluvných strán na náhradu škody, ktorá vznikla z nesplnenia povinnosti zabezpečenej zmluvnou pokutou. Zaplatenie zmluvnej pokuty nezbavuje Zmluvné strany splnenia si zmluvných povinností zabezpečených zmluvnou pokutou. Podmienky zaplatenia zmluvnej pokuty sa riadia ustanoveniami Zmluvy o Službách.

**Čl. XII**

**Záverečné ustanovenia**

1. Práva a povinnosti Zmluvných strán touto Zmluvou neupravené sa riadia Zmluvou o Službách, príslušnými ustanoveniami Obchodného zákonníka, Zákona o kybernetickej bezpečnosti a ostatnými súvisiacimi všeobecne záväznými právnymi predpismi.

2. Táto Zmluva nadobúda platnosť dňom jej podpísania zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

3. Zmluvné strany sa zaväzujú, že si nebudú vytvárať prekážky pri plnení tejto Zmluvy a vynaložia maximálne úsilie na zmierlivé urovnanie prípadných sporov vzniknutých z tejto Zmluvy. V prípade, že sa nedohodnú formou zmieru, budú svoje spory riešiť na príslušnom všeobecnom súde Slovenskej republiky.

4. Táto Zmluva môže byť menená alebo dopĺňaná len formou postupne číslovaných dodatkov k tejto Zmluve, ktoré musia mať písomnú formu a musia byť podpísané zástupcami Zmluvných strán.

5. Ak je niektoré ustanovenie tejto Zmluvy neplatné, neúčinné alebo nevykonateľné, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné, neúčinné alebo nevykonateľné ustanovenie novým ustanovením, ktoré zodpovedá pôvodne zamýšľanému účelu neplatného, neúčinného alebo nevykonateľného ustanovenia. Do doby dosiahnutia dohody medzi Zmluvnými stranami platí zodpovedajúca úprava Právneho poriadku. Pre odstránenie pochybností sa Zmluvné strany dohodli, že toto ustanovenie má charakter zmluvy o budúcej nepomenovanej zmluve podľa § 269 ods. 2 Obchodného zákonníka. Každá Zmluvná strana je oprávnená vyzvať druhú Zmluvnú stranu na uzavretie príslušného dodatku k tejto Zmluve do tridsiatich (30) Dní od kedy sa dozvedela, že niektoré ustanovenie tejto Zmluvy je neplatné, neúčinné alebo nevykonateľné. Zmluvné strany sú povinné uzatvoriť príslušný dodatok podľa tohto článku tejto Zmluvy v lehote štrnástich (14) Dní odo dňa doručenia výzvy jednej Zmluvnej strany na uzavretie príslušnej zmluvy adresovanej druhej Zmluvnej strane.

6. Táto Zmluva bola vyhotovená v 4 rovnopisoch, dve vyhotovenia pre Objednávateľa, dve vyhotovenia pre Dodávateľa.

7. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že túto Zmluvu neuzavreli ani v tiesni, ani za nápadne nevýhodných podmienok, že si obsah Zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju podpisujú.

V \_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_

Národná diaľničná spoločnosť, a.s. [Dodávateľ]

# PRÍLOHA Č. 6

# nájomná Zmluva

uzatvorená v zmysle ustanovenia § 663 a nasl. zákona č. 40/1964 Zb. Občiansky zákonník   
v znení neskorších predpisov (ďalej len „**Zmluva**“)

medzi:

medzi

**Prenajímateľom:**

Obchodné meno: Národná diaľničná spoločnosť, a.s.

Sídlo: Dúbravská cesta 14, 841 09 Bratislava

Zápis v obch.reg.: Okresný súd Bratislava I, Oddiel Sa, Vložka č. 3518/B Štatutárny orgán: [●], predseda predstavenstva a generálny riaditeľ

[●], člen predstavenstva

Osoby oprávnené na rokovanie:

- vo veciach zmluvných – [●]

- vo veciach technických – [●]

IČO: 35 919 001

DIČ: 202 193 7775

IČ DPH: SK 202 193 7775 Bankové spojenie: [●]

č. ú.: [●]

SWIFT kód: [●]

a

**Nájomcom:**

Obchodné meno: [●]

Sídlo: [●]

Zápis v obch.reg.: [●]

Štatutárny orgán: [●]

Osoby oprávnené na rokovanie:

- vo veciach zmluvných – [●]

- vo veciach finančných – [●]

- vo veciach technických – [●]

IČO: [●]

DIČ: [●]

IČ DPH: [●]

Bankové spojenie: [●]

č. ú.: [●]

SWIFT kód: [●]

(Prenajímateľ a Nájomca spolu ďalej ako „**Zmluvné** **strany**“ a každý samostatne aj ako „**Zmluvná** **strana**“)

**Preambula**

Keďže,

1. Zmluvné strany uzavreli dňa [●] Zmluva o poskytovaní mýtnych Služieb (ďalej „Zmluva o Službách“);
2. Prenajímateľ a Nájomca sa v zmysle článku 5.14 Zmluvy o Službách dohodli, že uzavrú nájomnú zmluvu k priestorom Prenajímateľa na vybraných hraničných priechodoch;

Dohodli sa Zmluvné strany na nasledovnom znení tejto Zmluvy:

##### **Čl. I.**

##### **Predmet Zmluvy, predmet a účel nájmu**

1. Prenajímateľ je výlučným vlastníkom nehnuteľného majetku na diaľničnom hraničnom priechode [●], súpisné číslo [●], ktorý sa nachádza na pozemku registra [●], parcelné číslo [●], o výmere [●] m2, zastavané plochy a nádvoria o výmere [●] m², vedenom [●], katastrálny odbor na liste vlastníctva číslo [●] v katastrálnom území [●], obec: [●], okres [●] (ďalej len „IPM“ v príslušnom gramatickom tvare).
2. Predmetom Zmluvy je prenechanie časti IPM o výmere [●] m² podľa situačného nákresu, ktorý tvorí prílohu č. 1 ako neoddeliteľnú súčasť tejto Zmluvy (ďalej len „príloha č. 1“ v príslušnom gramatickom tvare) (ďalej len „Predmet nájmu“ v príslušnom gramatickom tvare) do užívania Nájomcovi a záväzok Nájomcu Predmet nájmu v súlade s účelom dohodnutým v Článku I bod 3. Zmluvy užívať, za jeho užívanie riadne a včas uhrádzať dohodnuté nájomné podľa Článku III Zmluvy a po uplynutí doby nájmu Predmet nájmu vrátiť Prenajímateľovi.
3. Nájomca je oprávnený Predmet nájmu užívať na účely poskytovania služieb súvisiacich s elektronickým výberom mýta, ktoré je Nájomca povinný vykonávať pre Prenajímateľa na základe Zmluvy o Služábch.

###### **Čl II.**

##### **Doba nájmu**

1. Zmluva sa uzatvára na dobu určitú, a to do ukončenia Zmluvy o Službách.

1. Predmet nájmu je za Prenajímateľa oprávnený Nájomcovi zápisnične odovzdať a   
   po skončení nájmu od Nájomcu zápisnične prevziať [●], resp. ním poverená osoba (ďalej len „**Oprávnená osoba prenajímateľa**“ v príslušnom gramatickom tvare).
2. Predmet nájmu je za Nájomcu oprávnená zápisnične prevziať a po skončení doby nájmu zápisnične odovzdať poverená osoba Nájomcu.
3. Nájomca je povinný zápisnične prevziať Predmet nájmu do pätnásť (15) dní od nadobudnutia účinnosti Zmluvy podľa Článku VI bod 5. Zmluvy, na základe výzvy Prenajímateľa, ak sa Zmluvné strany nedohodnú inak. V prípade, že Nájomca nesplní svoju povinnosť podľa predchádzajúcej vety, Prenajímateľ má nárok na zmluvnú pokutu vo výške 15,- EUR (slovom: pätnásť eur) za každý aj začatý deň omeškania Nájomcu s touto povinnosťou a/alebo odstúpiť od Zmluvy. Nájomca berie na vedomie, že Prenajímateľ nie je oprávnený mu odovzdať Predmet nájmu skôr, ako nadobudne Zmluva účinnosť. Tým nie sú dotknuté oprávnenia Prenajímateľa vyplývajúce z porušenia Zmluvy o Službách Nájomcom.
4. Zápisnica o odovzdaní a prevzatí Predmetu nájmu nie je súčasťou Zmluvy, je vyhotovená v dvoch (2) rovnopisoch rovnakej právnej sily a po dobu trvania nájmu bude po jednom (1) rovnopise uložená u Oprávnenej osoby prenajímateľa a poverenej osoby Nájomcu.
5. Pred uplynutím doby nájmu sú Zmluvné strany oprávnené ukončiť zmluvný vzťah písomne dohodou, odstúpením alebo výpoveďou z dôvodov uvedených v bodoch 10. a 11. tohto článku Zmluvy.
6. Prenajímateľ je oprávnený odstúpiť od Zmluvy v zmysle ustanovení zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) a z dôvodov dohodnutých v Zmluve.
7. Prenajímateľ je oprávnený odstúpiť od Zmluvy, ak Nájomca stratí oprávnenie na poskytovanie služieb podľa Zmluvy o Službách.
8. Odstúpenie od Zmluvy musí mať písomnú formu a musí byť doporučene doručené druhej Zmluvnej strane. Odstúpením sa Zmluva zrušuje odo dňa doručenia odstúpenia druhej Zmluvnej strane.
9. Prenajímateľ je oprávnený Zmluvu písomne vypovedať pred uplynutím dohodnutej doby nájmu, ak:
10. Nájomca užíva Predmet nájmu v rozpore s účelom, na ktorý si Predmet nájmu prenajal, a to aj napriek písomnému upozorneniu Prenajímateľa na užívanie Predmetu nájmu v rozpore so Zmluvou,
11. Nájomca aj napriek písomnému upozorneniu Prenajímateľa mešká s platením nájomného o viac ako jeden kalendárny mesiac,
12. Nájomca prenechá Predmet nájmu do výpožičky alebo prenechá Predmet nájmu do podnájmu tretej osobe, a to bez predchádzajúceho písomného súhlasu Prenajímateľa,
13. Prenajímateľ potrebuje Predmet nájmu pre svoju potrebu, najmä pre výkon činností vyplývajúcich mu zo zakladateľskej listiny a stanov a/alebo povinností vyplývajúcich Prenajímateľovi z platných všeobecne záväzných právnych predpisov na území SR a EÚ, **[Pozn verejného obstarávateľa: Tento výpovedný dôvod neplatí len pre IPM Jarovce, Skalité a Čierne]**
14. Prenajímateľ potrebuje Predmet nájmu za účelom vykonania rekonštrukcie alebo iných úprav, ktoré budú Nájomcovi brániť v užívaní Predmetu nájmu. **[Pozn verejného obstarávateľa: Tento výpovedný dôvod neplatí len pre IPM Jarovce, Skalité a Čierne]**
15. Nájomca je oprávnený Zmluvu písomne vypovedať pred uplynutím dohodnutej doby nájmu, ak:
16. sa Predmet nájmu stane bez zavinenia Nájomcu nespôsobilý na užívanie,
17. Prenajímateľ hrubo porušuje povinnosti podľa Zmluvy.
18. Výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane.
19. Nájomca je povinný najneskôr v posledný deň nájmu Predmet nájmu odovzdať Prenajímateľovi spôsobom podľa bodu 2. a 3. tohto článku Zmluvy v stave, v akom ho prevzal, s prihliadnutím na jeho obvyklé opotrebenie. Prenajímateľ potvrdí vrátenie Predmetu nájmu Nájomcom po jeho prehliadke a odsúhlasení jeho stavu podpísaním zápisnice o vrátení Predmetu nájmu. V prípade nesplnenia tejto povinnosti je Nájomca povinný Prenajímateľovi uhradiť zmluvnú pokutu vo výške 15,- EUR (slovom: pätnásť eur) za každý aj začatý deň omeškania až do protokolárneho odovzdania Predmetu nájmu.

###### **Čl III.**

###### **Nájomné**

1. Zmluvné strany sa dohodli na ročnom nájomnom **[●] EUR** (slovom [●] eur) bez dane z pridanej hodnoty. K nájomnému bude pripočítaná daň z pridanej hodnoty (ďalej len **„DPH“**) v zmysle zákona   
   č. 222/2004 Z. z. o dani z pridanej hodnoty v znení neskorších predpisov (ďalej len **„zákon o DPH“**). Výška nájomného je stanovená na základe dohody zmluvných strán ako súčin rozlohy za príslušný typ miestnosti a hodnoty nájomného za 1 m2, a to nasledovne:

|  |  |  |  |
| --- | --- | --- | --- |
| **Predmet nájmu** | **rozloha v m²** | **EUR/m²/rok** | **nájomné  v EUR/rok bez DPH** |
|  |  |  |  |
|  |  |  |  |
|  |  |  |  |
|  |  |  |  |
| **Spolu** |  |  |  |

1. Nájomné je nájomca povinný platiť v polročných splátkach, t.j. za kalendárny polrok vždy vopred. Kalendárnym polrokom nájmu sa rozumie na účely zmluvy doba nájmu od 01. januára do 30. júna príslušného kalendárneho roka vrátane a doba nájmu od 01. júla do 31. decembra príslušného kalendárneho roka vrátane.
2. Prenajímateľ je povinný vyhotoviť faktúru za prvý kalendárny polrok nájmu najneskôr do   
   31. januára príslušného kalendárneho roka a za druhý kalendárny polrok nájmu najneskôr do 31. júla príslušného kalendárneho roka. V prípade, ak bude Predmet nájmu zápisnične odovzdaný v priebehu kalendárneho polroka, Prenajímateľ vyhotoví prvú faktúru v alikvotnej čiastke pripadajúcej na obdobie užívania Predmetu nájmu odo dňa zápisničného odovzdania Predmetu nájmu do konca príslušného kalendárneho polroka, a to do 15 (pätnástich) dní odo dňa zápisničného odovzdania Predmetu nájmu.
3. Lehota splatnosti faktúry je 30 (tridsať) dní odo dňa jej doporučeného doručenia Nájomcovi.
4. Faktúra obsahuje obligatórne náležitosti v zmysle ustanovenia § 74 zákona o DPH. Na účely fakturácie sa za deň dodania považuje najneskôr posledný deň obdobia, na ktoré sa platba nájomného vzťahuje.
5. V prípade, ak faktúra bude obsahovať nesprávne alebo neúplné údaje, Nájomca je oprávnený doporučene doručenú faktúru vrátiť Prenajímateľovi bez zaplatenia nájomného spolu s vyznačením nedostatkov, pre ktoré bola vrátená. V tomto prípade lehota splatnosti podľa bodu 4. tohto článku Zmluvy neplynie. Lehota podľa bodu 4. tohto článku Zmluvy začne plynúť dňom nasledujúcim po dni doručenia správne vyhotovenej faktúry Nájomcovi v súlade so Zmluvou.
6. Nájomné je zaplatené dňom, v ktorom je vyfakturovaná čiastka pripísaná na peňažný účet Prenajímateľa uvedený na titulnej strane Zmluvy.
7. V prípade omeškania Nájomcu s úhradou nájomného v dohodnutej lehote je Prenajímateľ oprávnený Nájomcovi fakturovať úrok z omeškania v sadzbe stanovenej podľa § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
8. Zmluvné strany sa dohodli, že výška nájomného sa bude každoročne upravovať jeho navýšením o mieru inflácie za predchádzajúci kalendárny rok oficiálne vyhlásenú Štatistickým úradom Slovenskej republiky. Nová výška nájomného je účinná od 1. januára kalendárneho roka, v ktorom bola ročná miera inflácie vyhlásená. Zmena výšky nájomného sa bude považovať za oznámenú doručením faktúry so zvýšenou sumou nájomného za príslušné platobné obdobie. Pre túto zmenu výšky nájomného nie je potrebný súhlas Zmluvných strán, keďže takýto súhlas je už vyjadrený v Zmluve; ustanovenie Článku VI bod 2. Zmluvy sa nepoužije. Nájomca sa zaväzuje nájomné zvýšené o mieru inflácie uhrádzať v súlade s týmto článkom Zmluvy. V prípade, že faktúra bude obsahovať nesprávne stanovenie výšky nájomného v súvislosti s jeho zvýšením o príslušnú mieru inflácie, je Nájomca oprávnený vrátiť faktúru na opravu. Do doby doporučeného doručenia riadne opravenej faktúry, obsahujúcej správne cenové údaje, nie je Nájomca v omeškaní s úhradou nájomného.

**Čl. IV**

**Úhrada nákladov spojených s užívaním Predmetu nájmu**

1. Na účel tejto Zmluvy sa za náklady spojené s užívaním Predmetu nájmu považuje dodávka elektrickej energie a vodné a stočné.
2. Úhrada nákladov spojených s užívaním Predmetu nájmu bude predmetom samostatných zmlúv, ktoré sa Nájomca zaväzuje uzatvoriť s Prenajímateľom bezprostredne po nadobudnutí účinnosti tejto Zmluvy. Náklady za odvoz odpadov vrátane uzavretia príslušných zmlúv budú v plnom rozsahu zodpovednosťou Nájomcu.
3. Nájomca nemá nárok na náhradu škody, ktorá mu vznikne prerušením dodávok energií uvedených v bode 1. tohto článku, ak toto prerušenie nebolo spôsobené zavineným konaním Prenajímateľa.

**Čl. V**

**Práva a povinnosti Zmluvných strán**

1. Nájomca je povinný:
2. Predmet nájmu užívať iba na účel dohodnutý v  Zmluve a v rozsahu poskytovaných služieb podľa Článku I Zmluvy, pričom je povinný ho zabezpečiť pred poškodením, zničením alebo stratou;
3. bezodkladne, najneskôr do troch (3) dní odo dňa udalosti, Prenajímateľovi oznámiť všetky škody spôsobené na Predmete nájmu ich odcudzením, poškodením, zničením a pod., bez ohľadu na to, či poškodenie bolo spôsobené Nájomcom, treťou osobou alebo inými objektívnymi, od vôle Nájomcu nezávislými skutočnosťami;
4. v prípade škody, ktorú spôsobí Prenajímateľovi v súvislosti s užívaním Predmetu nájmu, resp. inou svojou činnosťou, škodu nahradí v skutočnej výške, resp. poškodenú vec uvedie na svoje náklady do predchádzajúceho stavu;
5. Predmet nájmu udržiavať v stave, v akom mu bol odovzdaný a uhrádzať všetky náklady spojené s jeho obvyklým udržiavaním a opravami;
6. Predmet nájmu a jeho bezprostredné okolie (vrátane časti chodníka prislúchajúcej k Predmetu nájmu) udržiavať v poriadku a čistote, na vlastné náklady zabezpečiť zametanie a čistenie spevnených plôch bezprostredne priľahlých k Predmetu nájmu;
7. bez zbytočného odkladu Prenajímateľovi oznamovať potrebu opráv, ktoré je Prenajímateľ povinný vykonať a súčasne umožniť vykonanie týchto a iných, rozhodnutím Prenajímateľa určených opráv. V opačnom prípade Nájomca zodpovedá za škodu, ktorá nesplnením povinnosti z jeho strany vznikla;
8. stavebné úpravy vykonávať len po predchádzajúcom písomnom súhlase Prenajímateľa a príslušného stavebného úradu. Pri vykonaní stavebných úprav je Nájomca povinný postupovať v súlade s právnymi predpismi Slovenskej republiky, a to najmä v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Pred vykonaním stavebných úprav je nájomca povinný predložiť Prenajímateľovi na posúdenie projektovú dokumentáciu za účelom udelenia súhlasu. Úhradu nákladov spojených so stavebnými úpravami Predmetu nájmu môže Nájomca žiadať len v prípade, ak Prenajímateľ dal písomný súhlas na takéto úpravy a  súčasne sa písomne zaviazal tieto náklady uhradiť. Inak je Nájomca povinný stavebné úpravy na vlastné náklady odstrániť a Predmet nájmu uviesť do pôvodného stavu;
9. Nájomca je oprávnený na vlastné náklady, s predchádzajúcim písomným súhlasom Prenajímateľa, na Predmete nájmu vykonať také technické opatrenia, ktoré zabezpečia zvýšenú bezpečnosť Predmetu nájmu pred vniknutím nepovolanej osoby (ďalej len „**zabezpečenie Predmetu nájmu**“). Zabezpečenie Predmetu nájmu je Nájomca povinný po skončení nájmu na vlastné náklady odstrániť a Predmet nájmu uviesť do pôvodného stavu, ak sa s Prenajímateľom písomne nedohodne inak;
10. pri užívaní Predmetu nájmu dodržiavať príslušné všeobecne záväzné právne predpisy z oblasti ochrany pred požiarmi a bezpečnosti a ochrany zdravia pri práci (vrátane tých súvisiasich s pandémiou alebo epidémiou závažného ochorenia) a zabezpečiť ich dodržiavanie zo strany svojich zamestnancov (ďalej len „**OPP a BOZP**“). Nájomca preberá na seba zodpovednosť za dodržiavanie všetkých potrebných opatrení na zachovanie bezpečnosti a ochrany zdravia osôb, ktoré sa v čase nájmu budú nachádzať v Predmete nájmu, ochranu pred požiarmi, ako aj opatrenia na ochranu majetku nachádzajúcom sa v Predmete nájmu. Nájomca je povinný na vlastné náklady zabezpečiť a udržiavať protipožiarnu technickú a ostatnú vybavenosť Predmetu nájmu;
11. zabezpečiť dodržiavanie právnych predpisov na úseku odpadového a vodného hospodárstva, a to najmä zákona č. 79/2015 Z. z. o odpadoch a o zmene a doplnení niektorých zákonov (ďalej len „**zákon o odpadoch**“), zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „**vodný zákon**“), vykonávacích vyhlášok k nim a všeobecne záväzných nariadení príslušných samosprávnych orgánov. Za škody vzniknuté Nájomcovi nedodržaním týchto predpisov Prenajímateľ nezodpovedá. Prípadné sankcie uložené Prenajímateľovi, ktoré budú preukázateľne vyplývať z porušenia povinností Nájomcu, uhradí Nájomca;
12. vykonávať pravidelné kontroly a zabezpečiť revízie svojich elektrických spotrebičov a zariadení inštalovaných a používaných v Predmete nájmu v zmysle platných STN, a to na svoje náklady;
13. na vlastné náklady zabezpečiť odvoz a uloženie vlastného komunálneho odpadu z Predmetu nájmu.
14. Nájomca nie je oprávnený prenechať Predmet nájmu do podnájmu bez predchádzajúceho písomného súhlasu Prenajímateľa.
15. Prenajímateľ je povinný najmä:
16. odovzdať Nájomcovi Predmet nájmu v stave spôsobilom na obvyklé užívanie;
17. zdržať sa akéhokoľvek konania, ktorým by nad obvyklú mieru rušil Nájomcu pri užívaní Predmetu nájmu,
18. na vlastné náklady sa starať o čistotu, poriadok a údržbu spevnených plôch, najmä prejazdných obvodových komunikácií a parkovísk na hraničnom priechode [●] (zametanie a čistenie spevnených plôch v lete, odpratávanie snehu v zime a pod.) v súlade s internými predpismi Prenajímateľa,
19. umožniť Nájomcovi odoberať v Predmete nájmu elektrickú energiu,
20. umožniť Nájomcovi odoberať v Predmete nájmu vodu a odvádzať splaškové vody.
21. Prenajímateľ je oprávnený po predchádzajúcej výzve uskutočnenej akoukoľvek formou požadovať od Nájomcu zabezpečenie prístupu k Predmetu nájmu, a to najmä v súvislosti s vykonaním obhliadky jeho technického stavu, inventarizácie majetku Prenajímateľa a pod. Nájomca je tiež povinný umožniť Prenajímateľovi, resp. ním povereným osobám prechod cez Predmet nájmu do iných priestorov IPM, ktoré nebudú Predmetom nájmu, a to bez akýchkoľvek obmedzení.
22. V prípadoch mimoriadnych udalostí, ktoré nebolo v medziach možností Prenajímateľa objektívne predvídať (dopravná kolízia, ekologická havária a pod.) ani im zabrániť a v dôsledku ktorých nie je umožnený prístup k Predmetu nájmu, Prenajímateľ nezodpovedá za škodu (v tom aj ušlý zisk) vzniknutú Nájomcovi.

**Čl. VI**

Záverečné ustanovenia

1. Zmluvné strany sa dohodli, že písomnosti týkajúce sa Zmluvy alebo v súvislosti   
   so Zmluvou sa medzi stranami doručujú doporučene poštou, kuriérom alebo osobne.   
   Za deň doručenia sa považuje deň prevzatia písomnosti. V prípade, že adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, že adresát neprevezme písomnosť na pošte v odbernej lehote a zásielka sa z tohto dôvodu vráti odosielateľovi ako nedoručiteľná, za deň doručenia sa považuje posledný deň odbernej lehoty. V prípade, že sa odosielateľovi vráti zásielka s poznámkou „adresát neznámy“ alebo s inou podobnou poznámkou, za deň doručenia sa považuje deň, kedy sa zásielka vráti odosielateľovi. Tam, kde Zmluva vyžaduje pre doručenie písomnosti doporučenú poštu, je možné písomnosť doručiť aj kuriérom alebo osobne za podmienky písomného potvrdenia jej prevzatia.
2. Zmluvné strany sa dohodli, že Zmluvu možno meniť a dopĺňať po vzájomnej dohode písomnými dodatkami k Zmluve podpísanými oboma Zmluvnými stranami. Tým nie je dotknuté ustanovenie článku III bod 9 Zmluvy.
3. Zmluvné strany sa dohodli, že v prípade ak niektoré ustanovenie Zmluvy bude neplatné, neúčinné a/alebo nevykonateľné, nebude mať táto neplatnosť, neúčinnosť a/alebo nevykonateľnosť vplyv na platnosť, účinnosť a/alebo vykonateľnosť ostatných ustanovení Zmluvy a takéto neplatné, neúčinné a/alebo nevykonateľné ustanovenie bude nahradené takým platným, účinným a vykonateľným ustanovením, ktoré svojím obsahom a účelom bude najbližšie obsahu a účelu nahrádzaného ustanovenia Zmluvy.
4. Práva a povinnosti Zmluvných strán neupravené Zmluvou sa riadia príslušnými ustanoveniami Občianskeho zákonníka, Obchodného zákonníka a ostatných všeobecne záväzných právnych predpisov platných a účinných v Slovenskej republike. Spory vzniknuté v súvislosti so Zmluvou sa Zmluvné strany zaväzujú riešiť predovšetkým dohodou. V prípade, že to nebude možné, budú ich riešiť súdy príslušné podľa právneho poriadku Slovenskej republiky.
5. Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle ustanovenia § 47a ods. 1 Občianskeho zákonníka v spojení s   
   § 5a ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Zmluva sa vyhotovuje v štyroch (4) origináloch, z čoho dva (2) sú určené pre Prenajímateľa a dva (2) pre Nájomcu.
7. Zmluvné strany vyhlasujú, že Zmluva nebola uzatvorená v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle, čo na znak súhlasu potvrdzujú svojimi podpismi.
8. Neoddeliteľnou súčasťou Zmluvy sú prílohy:

* Príloha č. 1: Situačný nákres

V \_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_

Národná diaľničná spoločnosť, a.s. [Dodávateľ]